
editura 


INTRODUCERE LA EPOCA TRAIAN BĂSESCU 


Greu de ucis 


În decembrie 2014 preşedintele Traian Băsescu își va încheia 
cei 10 ani de mandat. Este momentul bilanţului. În această 
carte punem o întrebare simplă: ce a însemnat deceniul Traian 
Băsescu? Nu vrem să facem o radiografie a unui singur perso- 
naj, ci o analiză a unei epoci care a adus în față o serie de obsesii 
publice noi, de structuri instituționale noi, care a modificat 
legislaţia și peisajul politic. Unele schimbări îl au pe Traian 
Băsescu în centru, altele privesc elitele influențate direct de 
proiectul prezidenţial. Este o investigaţie despre transformările 
prin care a trecut România în ultima decadă. Faptul că finalul 
epocii Băsescu coincide cu aniversarea a 25 de ani de tranziție 
face acest moment și mai semnificativ. 

Iniţial, Traian Băsescu a fost preşedintele României în una 
dintre cele mai prospere perioade postcomuniste, urmată apoi 
de un dezastru economic și social. Cele două mandate ale sale 
sunt separate de criza declanșată în 2009. Cu toate acestea, 
tema cu care şi-a început primul mandat — reformarea în sens 
neoliberal a statului — a rămas o constantă pentru președintele 
Băsescu. Austeritatea ca răspuns la criză a fost totodată pusă 
la lucru pentru a continua demantelarea statului. Statul, nu 
capitalul, săracii și asistaţii, nu băncile au devenit țapii ispă- 
șitori pentru criză și principalele ei victime. Anticorupția a 
livrat austeritate suplimentară pentru spaţiul ex-comunist sub 
oblăduirea atentă a FMI, a Băncii Centrale Europene şi a UE, 


după ce, anterior, anticomunismul fusese, la rându-i, bun la 
toate: să lupte cu trecutul tulbure, dar și să privatizeze cam tot 
ce mai rămăsese de stat, căci statul este comunist. 

Domenii fundamentale au suferit schimbări esenţiale în 
timpul celor două mandate. Băncile au fost trecute sub pro- 
tecție, însă România rămâne un caz special, datorită relaţiei 
sale cu mediul bancar. Sănătatea și educaţia au fost tot mai 
clar prezentate ca viitoare „pieţe” promițătoare, fiind astfel 
decuplate de latura socială a statului, din ce în ce mai firavă și 
mai delegitimată ca principiu. Traian Băsescu a stat în funcţie 
suficient de mult timp încât să vadă cum au evoluat aplicarea 
negocierilor cu Uniunea Europeană: un capitol deosebit de 
sensibil este cel al energiei, capitol care agită deja spațiul public 
o dată prin umflarea unor bule de energie verde, a doua oară 
prin căutarea unei independenţe energetice totale cu ajutorul 
extrem de controversatei exploatări a gazelor de șist. 

Într-o lume care promovează fără încetare indistincția 
și neimportanţa ideologiilor, Traian Băsescu pare să fie ade- 
văratul creator al noilor poli politici; rămâne de văzut cât 
de ideologizaţi sau nu. Însă simplele bătălii politice au fost 
aruncate în perioada de criză economică în evidente măsuri 
de protecţie a elitei și de exploatare suplimentare a mâinii 
de lucru. Politicienii social-democraţi au început în aceste 
condiţii să aibă visul lui Blair, iar Traian Băsescu și partidele 
sau intelectualii arondaţi să aibă un vis din ce în ce mai împins 
spre dreapta, susținut de puterea populară europeană. 

Traian Băsescu este văzut de fani (de fapt, mulți s-au dezis 
în ultima perioadă, declarându-se „foști fani”), în unele situații, 
drept liderul de sub vremi, forțat de împrejurări să ia decizii 
nepopulare. De inamici e văzut ca un creator al unui sistem 
de urmărire și pedeapsă prin influențarea justiției și servici- 
ilor. Şi amici, și dușmani îi aprobă politicile în bună măsură, 
singurul lucru care îi mai diferențiază cât de cât fiind bugetarii 
cu salariile tăiate și apoi reîntregite. De noul cod al muncii au 
uitat ambele tabere, în beneficiul investitorilor. „Băsismul” 
este în multe situații numele extrem de reducţionist dat unei 


anume situaţii și unei anume politici est-europene la care, cu 
un exces de oportunism incredibil, liderii români au aderat. 

„Epoca Băsescu” n-a fost reprezentată doar de persoana 
Traian Băsescu, doar de instituţia prezidenţială. A fost doar 
una dintre nenumăratele variațiuni ale transformărilor euro- 
pene, în care social-democraţia a devenit irelevantă, în care 
austeritatea a devenit sinonimă cu „plata crizei”, în care marele 
capital a fost susținut din bani publici. Sub regimul urgenţei 
au fost create noi structuri, noi categorii de „gulere albe”, 
prin care cei mulți au plătit oalele sparte de cei puțini. Faptul 
că putem recunoaște o epocă Băsescu înseamnă că a avut o 
coerenţă internă și efecte sistemice. Scopul acestei cărți este 
de a surprinde câteva dintre acestea, fie că este vorba de relația 
cu clasa politică, cu Republica Moldova, sau de transformările 
suferite de domenii precum sănătate, educație, media sau 
servicii sociale. Coerenţa internă, cu toate contradicţiile și 
discontinuitățile sale, a fost dată şi de caracterul ideologic 
aparte al regimului Traian Băsescu, precum și de evoluţiile 
sale în timpul celor două mandate. 

Ideea acestui volum a pornit de la o curiozitate contrafac- 
tuală: cum ar fi arătat România astăzi dacă în decembrie 2004 
Adrian Năstase, și nu Traian Băsescu, ar fi câștigat alegerile 
prezidenţiale? Nu putem știi răspunsul la această întrebare. 
Dar putem spune câte ceva despre cum arată România astăzi, 
la finalul celor două mandate ale lui Traian Băsescu, și despre 
transformările prin care a trecut în acest răstimp. Am invitat 
autori și prieteni ai platformei CriticAtac să ofere o astfel de 
analiză, oameni care s-au remarcat în ultimul deceniu prin 
critici consistente tocmai la adresa unui discurs hegemonic re- 
prezentat, printre alții, și de Traian Băsescu. Trebuie să spunem 
că această muncă de critică politică, socială, economică nu a 
fost deloc comodă, fiind prinși în spaţiul public între popu- 
lisme conservatoare și fantezii ale pieței libere care depășesc 
și aşteptările celor mai radicali libertarieni. 

Acesta este un bilanţ ce are rolul de a deschide o dezba- 
tere despre trecutul nostru recent și despre unde ne aflăm în 


prezent. Nu este o carte despre Traian Băsescu, ci despre soci- 
etatea românească în care președintele țării a fost un personaj 
important, dar care, la rându-i, s-a supus unor determinări 
şi procese structurale mai ample. Totodată, deși toți autorii 
textelor din acest volum au exprimat în diferite rânduri critici 
acerbe la adresa lui Traian Băsescu și a politicilor sale, inclusiv 
pe vremea când acest lucru era extrem de nepopular, nu ca 
astăzi, volumul de față nu caută o ultimă răfuială cu viitorul 
fost președinte. Nu este o probă de antibăsism, asemeni pse- 
udocriticii la adresa lui Traian Băsescu practicată de anumite 
centre mediatice și intelectuale, care, de fapt, a funcționat ca 
o perfuzie pe durata mandatelor sale. Acesta este un volum de 
critică socială și ideologică ce se adresează unui public larg, 
interesat de societatea în care trăieşte. Este o invitație la dialog 
şi la reflecţie nu doar asupra a ceea ce a fost regimul Băsescu, 
ci şi despre unde vrem să mergem ca societate de acum încolo. 
Epoca Băsescu a fost și epoca unor mari polarizări și fracturi 
sociale, de cele mai multe ori impuse de sus în jos. E poate 
timpul să ne imaginăm cu adevărat o alternativă. 

Deși în această carte sunt abordate o serie de teme impor- 
tante, în mod inevitabil lipsesc altele poate la fel de importante. 
De exemplu, relația președintelui cu Serviciile de Informaţii, 
precum şi rolul acestora în timpul mandatului său, nu este atin- 
să decât tangenţial. Deja această relaţie nu mai este specifică 
doar epocii Băsescu, ci se anunţă ca o viitoare temă pentru 
succesorul său, așa cum se întrevede încă din campania elec- 
torală din toamna lui 2014. Ea va rămâne de analizat în viitor. 

Traian Băsescu a câștigat două mandate, a supravieţuit 
la două referendumuri de suspendare, a trecut printr-o cri- 
ză a ostaticilor și printr-una financiară globală, a trebuit să 
înfrunte o opoziție parlamentară de peste 70%, a intrat în 
război cu mai toată scena politică, s-a despărțit de fostul său 
partid şi a văzut cum Adrian Năstase, Sorin Ovidiu Vântu, Dan 
Voiculescu și alți oponenți s-au dus la pușcărie. La final de 
mandat apare mai viu ca niciodată. Din acest punct de vedere, 
In mod obiectiv, Traian Băsescu a fost greu de ucis politic. 


Un die hard al tranziţiei, cu origini în perioada terminală a 
comunismului românesc. Traian Băsescu este un personaj 
sui generis și idiosincratic, dar totodată și numele turnurii pe 
care a luat-o postcomunismul românesc în ultimul deceniu. 
O perioadă istorică ce se apropie acum de final, al cărei sens 
şi înțeles abia se conturează. Sperăm că această carte va ajuta 
la acest proces de înţelegere. 


* 


Coordonatorii doresc să le mulțumescă în primul rând 
autorilor din acest volum. De asemenea, mulțumiri speciale 
i se cuvin lui Andrei State, pentru efortul său în conceperea 
şi realizarea acestui proiect. Generozitatea Editurii Tact de a 
publica volumul este primită cu recunoștință. 


Florin Poenaru 
Costi Rogozanu 


Cronologie 2004-2014 


2004 


20 decembrie — Traian Băsescu preia în mod oficial funcția 
de Președinte al României, după ce anterior l-a învins 
pe Adrian Năstase în turul al doilea al alegerilor prezi- 
dențiale din 2004, cu un scor de 51,23%. 


29 decembrie- Numirea guvernului Călin Popescu-Tăriceanu. 


2005 


14-15 februarie — Vizită oficială în Rusia. 
9 martie — Vizita oficială în SUA. 


28 martie — Se declanșează criza ostaticilor români răpiți în 
Irak. Criza se va soluţiona prin eliberarea lor în data de 
22 mai 2005. Președintele Băsescu a fost șeful celulei 
de criză care s-a ocupat de această problemă. 


6 decembrie — Condoleezza Rice semnează la Bucureşti 
„acordul de acces”, primul de acest fel semnat cu o țară 
est-europeană, prin care se stabilește cadrul de amplasa- 
re a unor baze militare americane pe teritoriul României. 
Traian Băsescu neagă vehement în conferința de presă 
comună cu Rice că România ar fi găzduit închisori se- 
crete CIA. 


2006 


S aprilie — Într-un interviu cu Marius Tucă, Traian 
Băsescu declară că regretă că l-a numit pe Călin 
Popescu-Tăriceanu premier al României, îl acuză că 
face parte din grupuri de interese „cu miros de petrol”. 


mai — Traian Băsescu este operat la Viena de hernie de disc. 


20 iulie — Şefii SRI, SIE și DGIPI, Radu Timofte, Gheorghe 
Fulga, respectiv Virgil Ardelean, sunt obligați să demi- 
sioneze ca urmare a fugii din țară a lui Omar Hayssam. 
Acesta din urmă fusese pus sub acuzare și judecat pen- 
tru complicitate în răpirea jurnaliștilor. Hayssam a fost 
readus în România pentru a-și ispăși pedeapsa pe 19 
iulie 2013. 

25 septembrie - Traian Băsescu îl nominalizează pe George 
Maior de la PSD la şefia Serviciului Român de Informaţii. 


18 decembrie — Preşedintele Traian Băsescu condamnă 
comunismul într-o ședință comună a Parlamentului 
României. Condamnarea s-a făcut în baza unui Raport 
pregătit de o Comisie Prezidenţială condusă de Vladimir 
Tismăneanu. 

decembrie — O facțiune plecată din PNL formează Partidul 
Liberal Democrat sub conducerea lui Theodor Stolojan; 


după un an, acest partid se va uni cu PD și vor forma 
Partidul Democrat-Liberal. 


2007 


1 ianuarie — România devine oficial membră a Uniunii 
Europene. 

11 ianuarie - Elena Udrea declară într-o emisiune televizată 
că premierul Tăriceanu a încercat în 2005 să intervină 
pe lângă președintele Băsescu pentru ca acesta să-l ajute 

pe Dinu Patriciu în afacerea Rompetrol. Traian Băsescu 
scoate pe 17 ianuarie bileţelul unde apare celebra frază 
„Dacă poţi să vorbeşti la Parchet despre subiect?”. 


19 aprilie - Preşedintele Traian Băsescu este suspen- 
dat de Parlament prin votul a 322 de parlamentari. 
Referendumul de suspendare declanșat în urma acestei 
decizii s-a desfășurat în data de 19 mai. Acesta a fost însă 
invalidat, deoarece doar 44,5% din electori au participat 
la vot. Dintre aceştia, 74,48% s-au pronunţat împotriva 
suspendării. 

19 mai — Episodul „ţigancă împuţită”: Traian Băsescu a 
confiscat telefonul unei jurnaliste de la Antena 3 în timp 
ce se afla la cumpărături într-un supermarket. După îna- 
poierea telefonului jurnalistei, în memoria aparatului s-a 
descoperit înregistrarea unei afirmații a președintelui, în 
care o numea pe jurnalistă țigancă împuțită. 


2008 


8 ianuarie — Traian Băsescu refuză numirea Noricăi Nicolai 
ca ministru al justiţiei. Conflictul se rezolvă la Curtea 
Constituţională, care dă dreptul președintelui de a re- 
fuza o nominalizare o singură dată. 


24 octombrie — Preşedintele promulgă legea măririi cu 50% 
a salariilor profesorilor, după ce în prealabil fusese con- 
testată de Guvern la Curtea Constituţională a României 
(CCR a decis că legea votată de Parlament este constitu- 
ţională). Guvernul amână majorarea salariilor stabilită 
pentru 1 octombrie 2008. 


30 noiembrie — Primele alegeri parlamentare în colegii uni- 
nominale. PDL şi PSD obţin procente similare. 


22 decembrie — Numirea primului Guvern Boc. Urmează o 
guvernare a PDL împreună cu PSD. 

2009 


16 ianuarie — Preşedintele declară că „ultimul lucru pe care . 
îl va face România” va fi să se împrumute de la FMI. 


24 septembrie — Băsescu solicită un referendum pentru par- 
lament unicameral și 300 de parlamentari (avea să fie 
validat la alegerile prezidenţiale). 


13 octombrie — Este adoptată moţiunea de cenzură inițiată 
de PNL şi UDMR (prima oară din 1989 când o moţiune 
trece de Parlament). Guvernul Boc e demis. Băsescu 
va refuza propunerea noii majorități, Klaus Iohannis, 
pentru funcția de premier. Urmează o sarabandă de 
premieri „desemnaţi”, respinși rând pe rând. 

26 noiembrie — Între cele două tururi ale alegerilor apare 
filmuleţul celebru în care președintele pare că lovește un 
copil. Traian Băsescu e luat prin surprindere la o emisi- 
une de la Realitatea TV. Ulterior, echipa de campanie 
neagă autenticitatea filmării. 


6 decembrie — Traian Băsescu câștigă al doilea tur de scrutin 
al alegerilor prezidenţiale cu un scor de 50,34% (cu 
puțin peste 60.000 de voturi față de contracandidatul 
său, Mircea Geoană) și începe al doilea mandat. 


23 decembrie — Numirea celui de al doilea Guvern Boc. 
Acesta va rezista până în data de 9 februarie 2012. 


2010 


21 februarie — Victor Ponta devine preşedintele PSD în locul 
lui Mircea Geoană. 


6 mai — Traian Băsescu anunță măsurile anticriză: reduce- 
rea fondului de salarii pentru tot aparatul bugetar din 
România, cu 25%; reducerea pensiilor și a ajutoarelor 
de şomaj cu 15%. 


24 iunie — Curtea Constituțională decide că măsura de tăiere 
a pensiilor este neconstituţională. 

1 iulie — TVA-ul crește de la 19% la 25%. 

24 septembrie — În faţa Palatului Cotroceni are loc o mani- 
festaţie de protest a poliţiştilor împotriva preşedintelui. 
Aici se strigă pentru prima dată celebrul slogan „leşi 
afară, javră ordinară”. 


11 noiembrie — Traian Băsescu face cunoscuta declaraţie: 
„Am serioase îndoieli că, în general, Europa socială mai 
este o soluţie”. 


7 decembrie — Preşedintele semnează noua lege a pensiilor. 


2011 


5 februarie — Se constituie alianța USL, declarată de la bun 
început drept o construcție „anti-Băsescu”. 


8 martie — Guvernul Boc îşi asumă răspunderea pentru un 
nou Cod al Muncii. 

31 martie — Are loc semnarea acordului stand-by cu FMI. 

13 septembrie — Băsescu se întâlnește la Washington cu 
Barack Obama și Joe Biden. Subiectele discuţiei se dau 
doar pe surse: scutul de la Deveselu. În timpul aceleiași 
vizite au loc întâlniri şi discuţii cu companii interesate 
de exploatările de gaze de şist. 

24 noiembrie — Traian Băsescu ceartă băncile austriece care 
își retrag finanțarea din România. 


2012 
9 ianuarie — Traian Băsescu intervine în direct la o televi- 


ziune pentru a-i cere lui Raed Arafat, secretar de stat în 

guvernul Boc, să demisioneze ca urmare a opoziției aces- 
tuia la planurile guvernului de privatizare a sistemului 
de urgenţă. Această intervenţie va duce la declanșarea 
amplelor proteste de stradă din ianuarie-februarie 2012, 
care vor conduce în final la demiterea guvernului Boc. 


9 februarie — Numirea guvernului Mihai Răzvan Ungureanu. | 


7 mai — Numirea primului guvern Victor Ponta. Acesta va 
fi reconfirmat premier și după alegerile parlamentare 
din decembrie 2012. 


20 iunie — Fostul premier Adrian Năstase este condamnat la 
doi ani cu executare în dosarul Trofeul Calităţii. 


6 iulie — Parlamentul votează cu 256 de voturi a doua sus- 
pendare a preşedintelui. Referendumul a avut loc la | 
data de 29 iulie. După o lună de tergiversări, Curtea 
Constituţională decide că referendumul este invalidat 
ca urmare a neîndeplinirii cvorumului. Pe 28 august 
Traian Băsescu revine la Cotroceni pentru a-și continua 
mandatul. 


12 decembrie — Victor Ponta şi Traian Băsescu semnează 
în secret un „acord de colaborare”. Băsescu e văzut în- 
mânând acest acord liderilor europeni la o reuniune a 
Consiliului European. 


2013 


23 martie — Elena Udrea pierde alegerile pentru președinția 
Partidului Democrat Liberal. Traian Băsescu apare în- 
tr-un celebru filmuleţ pe care-l distribuie prin Facebook, 
în care anunță despărțirea de PDL. 


25 martie — Consilierul prezidenţial Cristian Diaconescu 
anunţă înființarea Fundaţiei Mișcarea Populară (care 
mai târziu va deveni partid), susținută de președinte. 

27 martie — Premierul Victor Ponta anunţă, spre disperarea 
suporterilor săi, că Laura Codruța Kövesi va fi şefa DNA 
- decizia este parte din înțelegerea cu Traian Băsescu. 


4 iulie — Traian Băsescu deplânge lipsa de solidaritate a 
Europei după eșecul proiectului Nabucco. 


3 septembrie — După ce a susținut consecvent proiectul de 
exploatare de la Roşia Montană, președintele Traian 
Băsescu se declară, ca urmare a protestelor stradale, ne- 
utru în ceea ce priveşte proiectul companiei canadiene. 


19 noiembrie — Victor Ponta anunţă crearea unei comisii 
parlamentare (supranumită „comisia Nana”) care să ve- 
rifice implicarea familiei Băsescu în achiziţionarea unor 
pământuri agricole în judeţul Călărași cu un împrumut 
preferenţial acordat de CEC. 


2014 


18 iunie — Antena 3 prezintă imagini cu Mircea Băsescu 
discutând despre o mită pentru influențarea justiției cu 
un reprezentant al clanului de interlopi Bercea. Traian 
Băsescu declară că nu știa nimic despre acest lucru și că 
între justiție și frate alege justiția. 

9 septembrie — Traian Băsescu declară că există un agent sub 
acoperire printre candidaţii la alegerile prezidenţiale din 
acest an și că îl va deconspira. 

13 septembrie — Într-o emisiune TV, Traian Băsescu a spus 
că Victor Ponta a fost agent acoperit al SIE între 1997 
şi 2001. 

Anul 2004: perdantul 


Claudiu Gaiu 


Uneori, marginile unui sistem politic arată mai bine ten- 
dințele camuflate ale centrului. Așa e şi-n lumea post-poli- 
tică europeană. În 2004, campania electorală din România 
pierduse orice interes politic. La sfârşit, Adrian Năstase a 
ratat la mustață prima bătălie electorală românească de- 
venită reality show, în faţa unui candidat care intuia mai 
bine regulile spectacolului de televiziune. A fost sfârșitul 
alegerilor bipolare în care se înfruntau două viziuni gene- 
raționale și existenţiale, așa cum le lăsaseră confruntările 
dintre Ion Iliescu și Emil Constantinescu din ‘92 şi ‘96. 
Atunci aveam un tehnocrat-activist al PCR, convertit la 
postsocialism, în fața unui lider al opoziţiei civice, prozelit 
in ale neoconservatorismului. Pe scurt, iluzia continuității 
etatismului vs. iluzia liberalismului inocent. Abandonul laş 
și scârbit al ultimului în 2000 a prelungit iluzia perpetuării 
vieții politice. Ion Iliescu reintră în funcţie după patru ani 
de opoziţie, în urma unei competiţii electorale în care în 
locul unui contracandidat cu șanse a apărut doar sperie- 
toarea „extremismului” de operetă al lui Vadim, preferat în 
primul tur de încetineala ardelenească necumpătată şi de 
dorința bănățeană de a se distinge de restul țării. Dar omul 

forte devenise deja Adrian Năstase, premierul unui guvern 
stabil vreme de patru ani. 


PREA ASEMĂNĂTORI 
PENTRU A CONVIEȚUI PAȘNIC 


Spre deosebire Nicolae Văcăroiu, până atunci singurul 
şef de cabinet din istoria post-decembristă comparabil în 
longevitate, Năstase nu e chemat să acopere absenţa unei 
figuri puternice, ci o încarnează. El ţine frâiele partidului 
la putere, domină Executivul şi tinde să controleze opinia 
publică. Atunci când intră în lupta electorală pentru preşe- 
dinţie, are în față un personaj ce se va dovedi mult mai abil, 
însă nimic nu-i învrăjbește mai tare decât asemănările dintre 
ei. De ochii lumii, sunt amândoi „social-democraţi”. Traian 
Băsescu preluase în urmă cu trei ani conducerea partidului 
din mâinile lui Petre Roman cu o platformă politică inti- 
tulată „România puternică - România Social-Democrată”. 
Adrian Năstase modernizase fostul PDSR, aşa încât împăr- 
tășea acum aceleași poziții cu schismaticii de odinioară ai lui 
Petre Roman în privinţa integrării euro-atlantice, reformei 
economice, dreptului la proprietate, relaţiilor cu minorități- 
le sau desprinderii de trecut. Mai mult, politicește, fuseseră 
colegi în două cabinete nouăzeciste. Pe plan personal, au 
simpatii comune, iar în timpul exercitării funcţiilor de con- 
ducere se declară și unul şi celălalt admiratori ai lui Silvio 
Berlusconi, în care văd „un prieten”. În plus, vin amândoi 
din familii de militari, Năstase înnobilându-se cu rolul tată- 
lui său în armata regală mai mult decât cu poziţiile acestuia 
în nomenclatura comunistă, iar Băsescu păstrând şi probând 
mereu o inclinaţie spre stilul cazon și ierarhia soldățească, 
punând preț pe grade, decoraţii și uniforme. 

Marile direcţii politice nu s-ar fi schimbat în cazul vic- 
toriei celuilalt: UE, susținerea intervenționismului militar 

american, retragerea statului din economie, renunțarea la 
solidaritatea socială, secătuirea bogățiilor naturale și a resur- 
selor energetice. Intrarea în Uniunea Europeană pe 1 ianu- 
arie 2007 fusese stabilită în 2003 și confirmată cu jumătate 
de an înaintea alegerilor care-l aduc pe Traian Băsescu în 
fruntea țării. Tot în ultimul an al guvernului Năstase are loc 
aderarea la NATO, deşi ca lider al opoziției Adrian Năstase 
criticase operațiunile alianței militare împotriva Serbiei din 
1999, pe care nici Băsescu nu le apreciase în mod special. 
Amândoi s-au implicat cu entuziasm în politica de înstrăi- 
nare a marilor întreprinderi naționale. Guvernul Năstase a 
renunțat în favoarea OMV la activele celei mai mari companii 
naţionale, PETROM, și, odată cu aceasta, la zăcămintele de 
gaze și țiței. Tot acum a fost vândut combinatul SIDEX sau 
Banca Agricolă. Anterior, în timpul guvernelor Radu Vasile 
sau Mugur Isărescu, Traian Băsescu condusese negocierile 
României cu Banca Mondială şi acceptase renunţarea la pâr- 
ghiile statului în domeniul bancar. Mai târziu, ca președinte, 
nu numai că va susține politicile de alienare a resurselor, 
dar devine un susținător entuziast al folosirii tehnologiilor 
pustiitoare pentru mediu, cum sunt extracția aurului prin 
folosirea cianurilor sau exploatarea gazelor de şist. Printr-o 
hotărâre de Guvern din iulie 2001 (H.G. 717/19.07), gu- 
vernul Năstase începea privatizarea parţială a sistemului 
sanitar. E sensul reformei dorite un deceniu mai târziu de 
Băsescu, care, pe lângă concurenţa dintre spitalele private 
și cele publice, ar fi supus actul medical deciziei asigurato- 
rilor privaţi şi ar fi externalizat sistemul naţional de urgențe. 
Introdusă în 200$, la un an de la instalarea lui Traian Băsescu 
la Cotroceni, ca măsură-far a politicilor economice în fa- 
voarea investitorilor, cota unică de impozitare a fost pentru 
prima dată propusă în 2003 de Mihai Tănăsescu, ministrul 
finanțelor, cu sprijinul public al şefului său de cabinet. Adrian 
Năstase a renunțat atunci la idee sub presiunea scrupulelor 
ideologice ale preşedintelui Iliescu. 

VICEREGE BIROCRAT VS. 
CAUDILLO AL COMUNICĂRII 


Ceea ce-i deosebește este locul pe care-l ocupă în 
„sistem”. Unul îl încarnează, celălalt i se opune aparent. 
Năstase era omul construcţiilor lente, luând chipul ierarhiei | 
în fruntea căreia soarta îl plasase: birocratul greoi, căruia 
norocul descendenţei, pregătirea intelectuală şi funcţia îi 
permit podoabele exhibării pasiunii pentru arte, gastro- 
nomie, lecturi, turism sau vânătoare cu gonaci. Băsescu, în 
schimb, apare ca strateg al victoriilor rapide: atât primăria 
Capitalei (2000), cât şi preşedinţia (2004) sunt câştigate pe 
ultima sută de metri. La intrarea în aceste competiţii majore, 
Băsescu avea deja pentru dreapta civică sau tradițională 
reputația de sabotor al guvernului Ciorbea. „Dar bine le-a 
mai făcut țărăniștilor scorțoşi!” — spuneau simpatizanții, 
înălțând deja icoana unui personaj frust, care spune lucru- 
rilor pe nume. Chiar și la putere, Traian Băsescu va reuși 
mereu să treacă drept un rebel, la început ca primar opus 
majorităţii Consiliului Capitalei, iar mai târziu, ca șef de 
stat ale cărui critici nu slăbesc cabinetele guvernamentale, 
fie că în fruntea lor se afla un posibil concurent (precum 
Tăriceanu), un fidel (precum Boc) sau un adversar (precum 
Ponta). Împotriva fineţurilor de diplomat ale oponentului 
său, el cultiva plăcerile rudimentare de fost lup de mare: 
whisky, petreceri câmpenești, revelioane în mijlocul locu- 
itorilor Bucureștiului, cu șampania sorbită direct din sticlă, 
paranghelii cu patronul și jucătorii Stelei după victoriile 
fotbalistice ale celor din urmă. Până către jumătatea celui 
de-al doilea mandat, Băsescu joacă cu succes rolul de caudil- 
lo dâmboviţean, gata să treacă peste instituţii, îndepărtate 
de la menirea lor de casta birocrată, şi peste politicieni, 
trădători ai investiturii lor reprezentative. Din nefericire, nu 
poţi avea pentru multă vreme trupul desfătat de afecțiunea 
populară și sufletul împăcat în raiul austerităţii cerute de 

Troica Fondului Monetar Internaţional, Comisiei Europene 
şi Băncii Centrale Europene. Guvernele sale înăspresc po- 
liticile antisociale, iar el devine un apărător al „măsurilor 
necesare”, guvernatorul îndepărtat al Globalizării, respec- 
tând deciziile unui Centru inaccesibil. Niciodată Năstase 
n-ar fi reușit să intre în rolul iniţial al lui Băsescu, cel de 
haiduc napoleonian cu faţa către popor. A fost mereu un 
reprezentant elitist al puterii: o carieră cuminte și două 
mariaje cu fiice de miniştri comuniști. Un accident profe- 
sional sau sentimental care să-l fi zvârlit departe de Capitală 
şi de aristocrația de stat nu erau înscrise în destinul său. Era 
sortit altui rol: marchiz al Troicăi, vicerege al dominionului 
oriental al NATO. 

Năstase era preferatul capitalelor occidentale în alegerile 
din 2004, deoarece, în ciuda îngâmfării sale opulente, el 
insemna, pentru Vest, stabilitatea. Astfel, Gerhard Schröder 
străbate Ardealul în compania premierului român, pentru 
a se reculege la mormântul lui Fritz Schröder, progenitorul 

> caporal al Wermachtului ce-și lăsase oasele la Ceanu 

Mare, la sfârşitul războiului. În octombrie, la câteva luni de 

la parastasul întârziat al cancelarului german, E.ON Ruhrgas 
achiziționează de la statul român rețeaua de distribuţie 
transilvano-moldavă Distrigaz Nord. Tot atunci, Gaz de 
France se alege cu partea meridională a rețelei, Distrigaz 
Sud. Colaborarea germano-franceză în domeniul distri- 
buţiei de energie în estul Europei aduce României 253 de 
milioane de euro. Spre comparaţie, Bratislava vinde cu de 
peste 10 ori mai scump compania slovacă similară, SPP 
(Slovensky Plynărensky Priemysel), către un consorţiu 
compus din Ruhrgas, Gaz de France şi Gazprom (Les Echos, 
15.03.2002). Gaz de France e doar una dintre companiile 
franceze care au făcut afaceri bune la sfârşitul lui 2004, cu 
ocazia unei descălecări la Bucureşti a primului ministru 
Jean-Pierre Raffarin, însoțit de membrii ai cabinetului său și 
de șefi de companii. Traian Băsescu considera descinderea 

francezilor din toamna lui 2004 ca pe o vizită de susținere ` 
a contracandidatului său, misionarii business-ului hexago- 
nal poposind la noi, în opinia sa, pentru „a-și lua tainul”. 
Câţiva ani mai târziu, venea rândul său să apere oropsitul 
investitor străin, Chevron sau RMGC, de obscurantismul 
satelor vasluiene sau de ecologismul centrelor universitare. 

Aflat la putere, Năstase nu putea să joace cartea apără- 
torului intereselor populaţiei împotriva exploatării com- | 
paniilor străine. Dar nu asta l-a pierdut. El înţelegea să 
stăpânească opinia publică prin presiuni sau cumpărare 
a ziarelor prin reclamă guvernamentală. Metodă veche, 
verificată, însă greoaie. Nu globalizarea, permeabilitatea 
informaţiei sau moralitatea investitorilor occidentali făceau 
găuri în strategia sa electorală. Dovadă că două voci critice în 
privința guvernului, cotidianele Evenimentul zilei şi Prosport, 
își schimbă echipele de jurnaliști şi-şi transformă radical 
politicile redacționale în ajunul alegerilor, în urma achi- 
ziţionării lor de către trustul elvețian Ringier, unul dintre 
responsabilii prăbușirii calităţii presei și a decăderii limbii 
scrise în Europa central-orientală. Ca şi celelalte companii, 
grupurile de presă apusene mizau pe continuitatea regi- 
mului Năstase. Şi au avut parte de continuitate, doar că s-a 
schimbat responsabilul zonal. 

Traian Băsescu s-a dovedit om al noilor vremuri. A mers 
pe mâna experților în publicitate încă din 2000, făcând apel 
la o firmă specializată, GMP Advertising, ale cărei servicii au 
fost solicitate și în prima sa campanie prezidenţială, iar apoi 
în referendumul din 2007 privitor la demiterea sa. La noi, 
Traian Băsescu e primul care a tratat alegerile în principal 
ca pe o problemă de marketing, iar alegătorii ca pe consu- . 
matori. Năstase propunea perpetuarea puterii vide, conți- 
nutul politico-economic fiind un de la sine înţeles pentru 
candidaţii cu șanse. Challenger-ul său restabilea conflictul, 
însă fără a propune o viziune diferită. Era altfel pentru că 

reprezenta viitorul în lupta cu trecutul și speranța justiţiei 
impotriva corupției, dar nimeni nu se așteaptă de la un can- 
didat, fie şi la propria-i succesiune, să susțină întoarcerea la 
trecut sau să se proclame campion al corupției. Momentele 
sale hotărâtoare au fost cele de dramă televizuală: lacrimi 
pentru retragerea lui Theodor Stolojan din cursa electorală 
in favoarea sa, o confesiune despre luarea deciziei de a fi 
preşedinte în urma unui solilocviu în faţa oglinzii, în care îşi 
mărturisea respectul față de poporul român, sau schimbarea 
bruscă de regim al adresării, renunțând la politeţuri formale 
şi tutuindu-și oponentul buimăcit în dezbaterea finală. 


INTELECTUALII ȘI TOIAGUL DREPTĂŢII 


Adrian Năstase pierde alegerile prezidenţiale din 2004 
și, odată cu dispariţia sa politică, apune și destinul civic al 
intelighenţiei autohtone. Chemată să încarneze valorile 
națiunii la întemeierea statului modern, instituționalizată 
de masificarea comunistă a învățământului şi a culturii, 
clasa medie cultivată şi-a jucat ultima carte în lungul de- 
ceniu 1990-2004. Schimbarea din '90 a oferit un loc în 
cetate marginalilor din institutele Academiei, din Uniunea 
Scriitorilor sau din universităţi. În lipsa experienţei sau a 
unei reflecţii politice anterioare, ei vor asuma funcţia de 
instanță morală, pe care o vor converti abuziv în cea de „so- 
cietate civilă”. Pentru a subzista, ea avea nevoie să rămână în 
opoziţie, ca tribunal al purității virtuţii. „Societatea civilă” ` 
este analogonul intern al „comunităţii internaţionale” din 
politica externă. Excluzând majoritatea vocilor societății şi 
a țărilor lumii, atât „societatea ...”, cât și „comunitatea... ” 
susțin cu tărie un neclar liberalism economic și politic, spri- 
jină militarismul atlantist, justificat rasist prin superioritate 
civilizațională, şi detestă internaţionalismul solidarității. La 

noi „societatea civilă” a sfârșit în două idei fixe: combaterea 
corupției și rusofobia. 

Lupta publicistică împotriva corupției și susținerea unei 
justiţii televizuale ține loc de program politic. E răzbunarea 
târzie a clovneriei lui Vadim Tudor, care, pentru a pătrunde 
în turul doi al alegerilor prezidenţiale din 2000, a avut ne- 
voie, pe lângă orbirea voluntară a dreptei românești, de un 
slogan ce înlocuia orice doctrină: „Jos Mafia, sus Patria!”, 
Obsesia naționalismului de tip România Mare în scrierile 
intelectualității politizate (cu precădere în Revista 22) in- 
dica deja unei priviri scrutătoare că adevărul conștiinței 
„societăţii civile” este extremismul. Mai puţin pretențios 
spuse lucrurile, ești ceea ce gândești și ești mereu mult mai 
aproape decât ţi-ai dori de un adversar care-ţi bântuie visele 
și veghile. Rămânea de văzut ce formă de extremism urmau 
să nască eforturile acestei protipendate, câtă vreme — și 
aici nu se înșelau - termenul de valabilitate al nostalgiei 
național-ceaușiste încarnate de Vadim Tudor expirase. Dar 
rămânea utilizabil justițiarismul. În locul oricărui program 
politic, „societatea civilă” își oferă de ceva vreme admirația 
către DNA și vede cu ochii minții un remake românesc al fil- 
mului italian Mani Pulite. Cu o schimbare de scenariu: spre 
deosebire de scandalul politico-judiciar peninsular, la noi 
rămân pe scenă aceleași partide. Cu asemănarea că dispariția 
proiectelor de guvernare aduce la putere oameni declarați 
anti-sistem: Berlusconi la ei, Băsescu la noi. Cel mai adesea, 
aceștia suscită și lasă moștenire o opoziție apolitică lipsită 
de consecințe pratice: Beppe Grillo și Mișcarea de 5 Stele la 
ei, iar la noi partidul-omul-și-televizunea Dan Diaconescu, 
sau recenta adunare în jurul candidaturii Monicăi Macovei. 
Ultimele două mișcări românești pomenite se detestă, pri- 
ma dorindu-se populară în sensul de gossip magazine, ce- 
lalată serioasă în sensul de quality press. Ambele sunt însă 
expresia aceluiași duh justițiar, alimentat cu oportunism 

ascuns și cu naivitate înscenată. În lipsa unor programe 
politice clădite în timp prin înfruntarea adversarilor şi prin 
dizidenţe interne, „societatea civilă” și campionii săi politici 
adoptă valorile” minimale a ceea ce se crede că ar trebui să 
fie clasa de mijloc: libertate tradusă prin antifiscalism, reîn- 
toarcerea ordinii ce cuprinde adesea un rasism antițigănesc, 
curopenism și stabilitate exprimate prin adoptarea oarbă a 
măsurilor de austeritate și excluziune socială. 

Cealaltă idee menită să ascundă abandonul politicii e 
idiosincrazia față de Rusia, văzută ca pol al barbariei slave, 
centru al antiindividualismului și autoritarismului țarist 
sau comunist, țară iremediabil coruptă şi agresivă, pe scurt 
exprimate lucrurile și împrumutând din arsenalul retoric al 
revoluţiei islamiste iraniene, Rusia ar fi adevărata „Mamă 
a lui Satan”! Capul principal de acuzare, din nou la modă 
in zilele noastre, e de a fi om al ruşilor. Au fost inculpați 
de-a lungul vremii Ion Iliescu, Petre Roman, țăranii din 
Pungești, protopopul Vasile Lăiu, protestatarii ecologişti, 
basarabenii, liberalii etc. Numărând mereu paiele din ochii 
albaştri-cenușii ai preşedintelui Federaţiei Ruse, uităm de 
bârnele orbirii noastre. 

Or, Traian Băsescu a anihilat forța acestui grup, alcă- 
tuit talmeș-balmeș, de adepţi ai civismului liberal, foşti 
dizidenţi, intelectuali optzeciști convertiți la publicistică 
politică, monarhiști, ortodoxiști şi oportuniști. La un an de 
la alegeri, neavând neapărat o doctrină de susținut, Traian 
Băsescu și partidul său devin „conservatori” sau „populari 
europeni”. Condamnarea oficială a comunismului în 2006 
sau periodice declaraţii antiruseşti de uz intern îl fac lide- 
rul acestei „societăţi civile” care-l onora cu duşmănia sau 
indiferența ei pe când era ministru. Neinspiratul Năstase, 
neputând câştiga de partea sa gruparea intelectuală cu prici- 
na, încercase să-și facă propria societate civilă. Îl avea alături 
în guvern pe istoricul Răzvan Theodorescu, mereu gata să 

țină discursuri înflorite despre natura popoarelor, însă era 
o ruptură de generaţie între ei. Mult mai apropiat i-a fost 
— şi probabil îi este - sociologul Alin Teodorescu, primul 
preşedinte al Grupului pentru Dialog Social, devenit apoi 
„ministru cancelar” la sfârșitul guvernării sale, una dintre 
minţile din spatele reformării PSD. În pană de idei de pro- 
movare electorală a șefului său, Alin Teodorescu acceptă să 
conducă un obsecvios „dialog deschis” cu Adrian Năstase, 


editat în 2004 sub titlul De la Karl Marx la Coca-Cola. În 


același an, apare un document istoric și în același timp o 
carte-detergent. În Marele Șoc din finalul unui secol scurt, 
Vladimir Tismăneanu îl înălbește pe Ion Iliescu, consi- 
derându-l un om politic „postideologic”, care a depășit 
prin pragmatism dualitatea comunism vs. anticomunism, al 
cărui suflet era mereu locuit de „tentația libertăţii”, şi care 
devenea astfel „figura principală a stângii pluraliste”. Aici 
putem presupune că e vorba de o iniţiativă proprie a uni- 
versitarului american, care probabil miza la rândul său peo 
victorie Adrian Năstase-PSD. În lipsa altui pretendent, el ar 
fi putut juca rolul de guru în fondarea unui ashram carpatin 
al social-liberalismului celei de-A Treia Căi, revelată de 
faptele apostolilor Clinton și Blair și teoretizată de scrie- 
rile sfântului Anthony Giddens. De altfel, într-una dintre 
Scrisorile din Washington (2002), Vladimir Tismăneanu ne 
spune exact care e esența clintonismului în Statele Unite: 
confiscarea programului republican. Însă, pentru Adrian 
Năstase, ar fi fost un drum greoi și migălos cel al construirii 
unui concurent ideologic al „societăţii civile” nouăzeciste. 
Ar fi putut conta pe tehnocraţii din zona sociologiei, ştiin- 
telor juridice și economice, a căror gravitate birocratică şi 
profesională să pună surdina peste lirismul și trecutul unui 
Adrian Păunescu. Năstase înțelegea să construiască fără 
calcul, riscând să așeze lespezi grele peste temelii şubrede. 
Băsescu calcula fără a construi, preluând edificii gata înălțate 

de alţii: partidul lui Roman, ideologia țărăniștilor sau aliații 
de până ieri ai lui Năstase. 


PREA DEOSEBIȚI PENTRU A FI DESPĂRȚIȚI 


În 2004, totul era jucat. În alegeri s-au confruntat pu 
forme de cinism post-politic în marginile Europei post-de- 
mocratice. Renunţând la ambiția de a fi o entitate politică 
și nemanifestând nicio intenţie de a fi una socială, Europa 
e doar un ansamblu juridic ce susține o piaţă liberă. sa nu 
ingăduie suveranitatea naţiunilor sudice sau orientale Fan 
sub forma unei varietăţi turistic-culturale. În plan geopolitic, 
doar Germania își permite să înfrunte Statele Unite, cum 
s-a văzut în criza agenților secreţi dubli din vara acestui an. 
E o aiureală electorală reclamarea înclinațiilor spre Rusia şi 
China ale lui Năstase sau ale descendenților săi politici. N-ar 
fi loc, nici dacă ar vrea. Ceea ce ne-au lăsat moştenire inan 
liile politice dintre Adrian Năstase și Traian Băsescu sun 
o înfruntare între două clanuri compradores înrudite sir 
ele, dovadă schimbările de alianță ale PNL sau transferur E 
periodice ale parlamentarilor spre arcul PEAREN ! 

Nu există de o parte sau de cealaltă o dorință de a Spi 
politici sociale, de altminteri neîngăduite de programul de 
austeritate impus Europei de Berlin şi Bruxelles. PN 
Raporturile de dominare dintre centru și peri ii i 
UE sunt principalul motor al sporirii inegalităţilor în p iu 
statelor marginale. Năstase și Băsescu au fost, pei e 5 
2000, unul ca şef de guvern, apoi celălalt ca preşe: i s 
garanții dezvoltării acestui sistem. Cei Seepia oc 
deriva Europei spre o extremă-dreaptă eliberată de Por 
me paseiste şi mituri folclorizante. Europa zilelor noastre 
are la temelie disprețul și exploatarea marginilor Aom 
exprimate prin declarațiile şi politicile premado ame 
ze sau britanice şi prin campaniile de presă occidentale 

împotriva emigrației economice din țările nou intrate în 
Uniune. O ură reprodusă de elitele politico-economice d 
la noi prin abandonul politicilor sociale. O ură asimilată de 
clasa medie prin producerea unui discurs anti-sărăcime cu 
modulații rasiste. 


În dimineaţa zilei de 2 noiembrie 2014 se vor deschide 
din nou secții de votare în şcoli, grădinițe, săli de sport, 
cămine culturale sau biblioteci orășenești. Vreme de o zi, 
paza instituţiilor noastre nu va fi asigurată de poliții private. 
O imagine care nu mai păcălește pe nimeni. 

Regimul Băsescu: o experiență și un bilanț 


Paul Cernat 


CUM AM DEVENIT BĂSIST 


Revoltat de rezultatul umilitor, pentru mine și pentru 
foștii votanţi anti-lon Iliescu, al prezidenţialelor din 2000, 
am scris, imediat după consumarea alegerilor, un comen- 
tariu patetic pe care l-am trimis, pentru un grupaj tematic, 
revistei Dilema, pe atunci încă nu și „veche”. Din motive care 
imi scapă, textul n-a mai apărut. Ce-i drept, era umoral și ne- 
glijent, cu un titlu de gust îndoielnic, ce trimitea la preocu- 
pările mele de atunci privitoare la relaţia dintre subculturile 
urbane și politic după 1989. Ideea de bază era că succesul 
lui Corneliu Vadim Tudor, care-l propulsase surprinzător 
în turul doi după ruptura PNL din CDR, fusese anunţat de 
anti-intelectualismul fenomenului hip-hop, care explodase 
în România la capătul unui deceniu inaugurat de folk-ul 
romantic din Piaţa Universităţii. lar în urma dezastrului 
socio-economic din perioada 1997-1999 şi a prăbușirii 
iluziilor din deceniul anterior, locul tinerilor care votaseră, 
în 1996, schimbarea cu Emil Constantinescu, fusese luat de 
cei care au votat răzbunarea, animați de justițiarismul an- 
ti-sistem al liderului PRM („Jos Mafia, sus Patria!”). Potrivit 
evaluărilor mele la cald, în urma pulverizării CDR, rămânea 


31 


o singură șansă de a contracara „regimul Iliescu”. Ea era 
întruchipată de proaspăt-alesul — cu un vot-surpriză, la 
limită — primar general al Bucureștiului. Căci, în viziunea 
mea (ah, viziunea!), Traian Băsescu reprezenta sinteza di- 
alectică între linia democrat-liberală, pro-occidentală a lui 
Constantinescu și atuurile lui Vadim (despre care unii tineri 
intervievaţi pe stradă mărturisiseră ca l-au votat pentru 
că era „bengos”). Cu atât mai mult cu cât controversatul 
ministru al Transporturilor rămăsese singurul exponent 
al fostei guvernări CDR-PD-UDMR care câștigase o pozi- 
ție importantă — primăria Capitalei —, în vreme ce colegii 
săi pierduseră tot, iar ponderea lor parlamentară însuma- 
tă abia trecea de 20%. Din punctul zero al acestei victorii 
izolate, dar importante simbolic, putea începe, credeam, 
reconstrucția opoziției. E adevărat că felul în care Băsescu 
torpilase din interior guvernul Ciorbea (să nu uităm: pri- 
mul campion al austerității post-decembriste... ) nu-mi 
plăcuse defel; dar oare nu asta l-a ajutat mai apoi să câştige 
primăria, ca unul care nu era nici „PSD”, nici „CDR”? La 
alegerile din 2000 am votat Mugur Isărescu și CDR, iar 
în turul doi am stat acasă. Știam că Iliescu va câștiga ori- 
cum, dar n-am vrut să-l creditez și eu. Blocajul psihologic 
era total. Opţiunea pro-Băsescu din toamna lui 2004 avea 
însă un caracter pragmatic și post-ideologic: da, PD-ul pe 
care-l preluase, după debarcarea lui Petre Roman, era în 
Internaționala Socialistă, unde - după fuziunea cu micul 
PSDR - fusese admis și partidul lui Iliescu și Năstase. Dar 
era vorba, nu-i așa, de o stângă luminată, liberală, ferm 
pro-occidentală, perfect compatibilă cu PNL-ul și cu moş- 
tenirea „reformistă” a CDR. Cât despre populismul lideru- 
lui, el îmi părea indispensabil câștigării „maselor” pe care 
„neputinciosul” Emil Constantinescu nu știuse să le supună, . 
„bărbăteşte”. Băsescu era simpatizat pentru că putea, pentru 
că, adevărat luptător fiind, inspira siguranță celor care nu 
puteau singuri („Băsescu luptă pentru tine”, suna un slogan 

din 2009; avem de-a face, așadar, cu o potenţă politică prin 
procură). Omul avea directeţea free styler-ului de cartier, era 
dinamic, populist-pragmatic și cu mentalitate de învingător. 
Avea carismă și o autenticitate vulgară, dar simpatică şi cu 
cârlig la poporul la care intelectualii fini nu avuseseră acces 
niciodată. Primar general reales en fanfare, Băsescu putea 
să se bată (inclusiv la propriu) cu escrocii, pentru a face 
„curăţenie” şi „dreptate”, eliberând Capitala de „mizeria” 
maidanezilor și a buticarilor. Prin extensie, deduceam, putea 
face același lucru cu ţara. Dar mai presus de orice, era capabil 
să ofere, pe ultima sută de metri, surpriza care să ne salveze 
de Molohul PSD. De cealaltă parte, regimul Iliescu-Năstase 
avea, pentru publicul din care făceam parte, elementele 
unui brand negativ: monopol la toate nivelurile al unei 
puteri „neo-comuniste”, având „pe conștiință” morții din 
decembrie 1989 şi mineriadele; conservatorism cultural 
minat, nu-i așa, de toate racilele ceauşiste; control economic 
la adresa presei ostile, prin intermediul publicității de stat și 
prin mecanisme private; abuzuri de putere la scenă deschisă 
(arestările în plină stradă ale lui Dan Erceanu și Mugur 
Ciuvică); corupție generalizată, cu etalarea ostentativă a 
vechii Securități privatizate, şi „neo-feudalism” postcomu- 
nist (stigmatul ironic de „baroni” fusese atribuit de opoziţie 
liderilor administraţiei locale, înnobilați de aristocratismul 
arogant al lui Adrian Năstase). 

Profeţiile politice din decembrie 2000 mi s-au împlinit, 
cu asupra de măsură, în toamna lui 2004, pe fondul „revo- 
luţiilor portocalii” şi al reorientării politicii americane în 
Europa de Est după atentatele din 11 septembrie 2001, 
suprapuse celui de-al „treilea val” de extindere a NATO 
și UE. Rocada-șoc a candidaturii prezidenţiale, după 
„imbolnăvirea” subită a tehnocratului și necarismaticului 
Theodor Stolojan, cu lacrimile aferente ale celui care juca 
rolul durului cu suflet bun, mi-a dat presentimentul victo- 
riei. Recunoșteam cu cinism, în leadership-ul lui Băsescu, 

schema mitică a western-ului și a blockbuster-ului de acțiune: 
unul dintre viteji moare, iar supereroul îl răzbună, învingând 
Răul, la capătul unei înfruntări epuizante. Or, Băsescu încar- 
na, extrem de convingător, mitologia winner-ului, inclusiv 
în varianta sa pop — marinarul Popeye, care, sub influența 
magică a „spanacului”, îl învingea in extremis pe greoiul 
Bluto. Dar oare nu aşa câștigau și supererorii justiţiari — 
made in CIA — ai filmelor americane de acţiune, un Stallone, 
un Schwarzenegger sau un Chuck Norris, cei care trans- 
formau, spectacular, înfrângerea din Vietnam în victorie? 
Ba da; Băsescu însemna adrenalină, bătaie, energie. Era. 
- cum va scrie mai târziu un blogger — „cel mai pasionant 
joc pe computer”. Nu lipsea din apropierea luptătorului în 
misiune decât agenta blondă și sexy; ea avea să se ivească în. 
curând. Nu-mi făceam, evident, iluzii că Băsescu ar fi fost 
vreun „pur”: avusesem deja unul (Emil Constantinescu). 
şi eşecul fusese garantat. Un învingător trebuia să vină, 
deopotrivă, din Poporul de jos și din Sistemul de sus, pe 
care era în măsură să-l distrugă folosindu-i secretele în be- 
neficiul unui Occident visat. Ca mine gândeau mulți dintre 
cei care nu-l simpatizau pe Băsescu, dar vedeau în el singura 
„armă” performantă cu care puteam să biruim „dictatura lui 
Năstase”. Psihoza creată în rândul opoziţiei prin tentativa de 
grațiere a fostului lider al minerilor, Miron Cosma, de către 
Ion Iliescu, a amplificat, pe final de mandat, radicalism 
anti-PSD. Nu mai conta că premierul refuzase să contrasem: 
neze actul. Nu mai conta nimic. Zarurile fuseseră aruncate. 

M-am bucurat copilărește văzând seara, în turul al doi- 
lea, la interminabilele cozi din secţiile de vot (la Gara de 
Nord şi la Liceul Mihai Viteazul), agitatori profesioniști în 
geci de piele strigând pro-Băsescu, înaintea închiderii sec- 
țiilor, când lumea urmărea exit poll-urile. Doar lucrau pen- 
tru „al nostru”! La fel mă bucurasem în 1996, când direc- 
torul SRI Virgil Măgureanu anunţa că votase schimbarea, 
in memoria fostului său consătean Corneliu Coposu. I 

fostul director al Serviciului Român de Informaţii tocmai 
dăduse un nou semnal, prin fuziunea dintre Partidul 
Democrat al lui Băsescu și propriul partid de buzunar (con- 
dus oficial de Marian Munteanu, fostul lider al Ligii 
Studenţilor și simbol al Pieței Universităţii). Fusese Băsescu 
securist, cum se spunea de atâta vreme și cum toate datele 
trecutului antedecembrist o indicau? Posibil, dar se reori- 
entase la timp, devenind unul „bun”, orientat în serviciul 
cauzei juste. Vânduse fraudulos Flota? Incendiase, în anii 
‘80, vase străine în portul Rouen? Probabil, dar lucrurile 
rămăseseră încurcate, omul se pusese, ostentativ, la dispo- 
ziţia Parlamentului, şi apoi priorităţile erau cu totul altele: 
toate păcatele trecutului intrau acum la categoria „pagube 
colaterale”, inevitabile și neesențiale în raport cu urgenţa 
schimbării din prezent. Practic — prescrise, în conștiința 
publică. Şi apoi, omul îşi asumase la scenă deschisă identi- 
tatea, în finalul ultimei dezbateri televizate a prezidențiale- 
lor: „Ce blestem pe țara asta, Adriane, să aleagă între doi 
comuniști!”. Ajunsesem să accept ideea că există securiști 
„răi”, fideli sferei de influență ruseşti, şi securiști „buni”, 
adepți ai sferei de influenţă euro-americane. Eram ferm 
convins că americanii „nu ne vor lăsa” (abia intraserăm în 
NATO) şi că revoluțiile portocalii aveau un plan care ne 
conţine. Curând, m-am mirat și eu de valabilitatea intuiției 
mele din 2000: pe aripile mitului și cu vântul istoriei în 
pânze, Traian Băsescu a câștigat alegerile la fotografie, după 
ce la ora 21.00 exit poll-urile dădeau 50-50%, iar tinerii 
corporatiști americanizanți („generaţia PRO”) ieșeau în 
stradă, comunicând între ei prin sms-uri, ca să protesteze 
impotriva „fraudării” anunţate de Băsescu. Spaima că, prin 
ratarea viciată a victoriei, am putea compromite integrarea 
europeană era enormă. Dacă aș fi aflat atunci că a fost fraudă, 
dar în sens invers, manevrată de serviciile secrete în marja 
de eroare şi în interes strategic, m-aș fi bucurat la fel de mult: 
doar era pentru „cauza dreaptă”, iar integrarea în NATO și 

UE reprezentau promisiuni mesianice în care credeam fără 
rest. Până la momentul trezirii din vis mai era destul... Așa 
cum anticipam, cea mai mare parte a votanților lui Vadim 
din primul tur, drastic diminuaţi la 12,57%, au votat în turul 
doi cu Băsescu, înclinând decisiv balanța. Sloganului vadi- 
mist „Jos Mafia, sus Patria!” (potenţat de Afacerea Țigareta 
şi de scandalurile Bancorex și ENI) i-a luat locul un nou 
discurs justițiar („țepele din Piaţa Victoriei”, reformulat în. 
2009 sub forma ludică „Arde-i pe corupți”) la adresa unui, 
regim diabolizat ca etalon al corupției, aroganţei și falsității.. 
Devenită emblemă a regimului Băsescu, retorica anti-poli- 
ticianistă şi anticorupţie, a „curățirii” vieţii politice (cu 
Coaliția pentru un Parlament Curat a Alinei Mungiu-Pippidi 
în avangarda ONG-istică) a deturnat în contul noului 
Sistem voturile anti-sistem, făcând apel la o veche tradiție 
(„cum nu vii tu, Ţepeş Doamne”). Scoase de pe orbita. 
nostalgiei faţă de Ceaușescu, ele au fost redirecționate în 
conturile altui lider autoritar și mesianic, orientat însă pe. 
„direcția Vest” şi mult mai rațional decât Vadim. Dădeau, 
totodată, satisfacție istorică unui segment anticomunist 
animat, vreme de peste un deceniu, de nevoia lustraţiei, a 
pedepsirii „crimelor Revoluţiei” şi a mineriadelor, marcat 
de exodul politic pe care le-a produs, ca şi de umilinţele din 
lupta cu Molohul neo-comunist. Avantajele de leadership! 
ale lui Băsescu era uriașe, potențate prin campanii perfor- 
mante de PR: producător în serie de expresii care nu doar 
treceau ecranul, ci intrau direct în folclor. Devenit superhero 
al jocurilor electronice de luptă şi superman de desen animat 
în serialul Grupului Divertis („Superbăse”), ridicând rat- 
ing-ul televiziunilor cu prezenţele sale nonconformiste din 
talk show-uri (Tucă & Co.) şi din emisiunile de 


1 Am avut ocazia să urmăresc atent, în acei ani, campania de PR realizată, 
pentru Traian Băsescu, de Felix Tătaru, în 2000 şi 2004. Intâmplarea face 
ca, după absolvirea Facultăţii de Litere, să fiu eu însumi pe punctul de a mă 
angaja la o firmă importantă de copywriting. 

divertisment, fostul comandant al navei „Biruinţa” repre- 
zenta, la cote maxime, dinamismul viril, spectacolul total 
(decisiv în epoca mass-media) și curajul contaminant al 
schimbării generatoare de încredere și energie; prin com- 
paraţie, disimulantul, diplomatul, bizantinul Năstase, în- 
conjurat de „foști” ca Adrian Păunescu sau Ristea Priboi, 
era stigmatizat ca „homosexual pasiv” de presa cancanieră, 
de la România Mare la Academia Caţavencu; numai bun, 
așadar pentru „ţepele din Piaţa Victoriei”. Sofisticat, auto- 
ritar, dar greoi şi necarismatic, premierul încarna, la nivelul 
unui anumit imaginar colectiv, viclenia trecutului inerţial 
şi a mandarinatului pervers (ciocoiul, reformulat intelectual 
ca „baron”). El era îmbuibatul arogant ( „Năstase, patru 
case”), intelectualistul cu glume alambicate („Stau tot tim- 
pul cu corupția-n gură”) și socialistul rupt de popor. În 
schimb, votul pentru Băsescu era unul aspirațional și, în 
acelaşi timp, de identificare („e ca noi”, „e de-al nostru”, dar 
și „dac-am fi și noi așa, am schimba țara”), altfel decât fusese, 
mai înainte, cel pentru Ion Iliescu („al nostru, dintre noi, 
pentru noi”). Spontaneitatea simpatică, autenticitatea com- 
binată cu sentimentalismul histrion bine jucat, paternalis- 
mul nonconformist, de tată aventurier dar iubitor de familie, 
directețea free style erau „pe limba poporului” și, foarte 
important, pe limba tinerilor emancipați, crescuţi în jungla 
capitalismului incipient. Aureolat de succesele, fie și de 
imagine, din administraţia locală, unde ceruse și primise 
totul de la electorat, demolatorul de buticuri și extermina- 
torul câinilor vagabonzi ilustra promisiunea regeneratoare 
a unui Nou Sistem adaptat erei euro-atlantice. Showman 
innăscut, având toate datele unei vedete a politicii la vârf, 
el recupera, simultan, mitologia Cârmaciului din propagan- 
da ceaușistă, priza la „mase” a lui Ion Iliescu („aproape de 
oameni, impreună cu ei”) și agenda reformist-occidentalistă 
a lui Emil Constantinescu, asociată, superficial, unui nați- 
onalism justițiar de tip Vadim (prin fraternizarea populară 


37 


cu „românii”). O asemenea combinaţie, capabilă să mobi- 
lizeze afecte și să activeze mituri, devenea imbatabilă, chiar 
dacă Năstase avea de partea lui câteva atuuri organizatorice, | 
între care controlul asupra administraţiei. Din nefericire 
pentru el, toate modernizările pe care le stimulase, condi- 
ţionat de angajamentele internaţionale, i s-au întors împo- 
trivă. În opoziţie, uneori, cu conservatorii propriului partid | 
şi cu președintele Iliescu, premierul demarase, în acord cu 
angajamentele externe, politici neoliberale și reușise câteva 
privatizări spectaculoase (de la SIDEX la Rompetrol), în- 
curajase corporaţiile multinaționale, crease instituții menite - 
să combată corupția (PNA), întinerise partidul și adusese 
alături de el o importantă garnitură de tehnocraţi respec- 
tabili; însă marile afaceri de corupție (dezvăluite pe final 
de mandat prin operaţiunile de presă „Armaggedon”), con- 
trolul politic și tentativa de subordonare a mass-media prin 
publicitate de stat, pe fondul unei explozii a posturilor pri- 
vate, precum și tentativa de anihilare a unor publicații in- 
subordonate, a făcut ca rețelele formatorilor de opinie, 
societatea civilă și o parte a serviciilor secrete să se coalizeze 
împotriva uriașului cu picioare de lut („Adriane, nici nu. 
ştii/ cât de mic începi să fii”), în așteptarea unui lider apt 
să le preia mesajul în „lumea nouă” care se pregătea. Iar acel. 
lider s-a numit Traian Băsescu. Retragerea in extremis din 
cursa prezidenţialelor a ștersului lider PNL Theodor 
Stolojan devenise nu doar necesară, ci și obligatorie; rolul 
de „bolnav” care-i va acoperi, justificativ, ieșirea din scenă 
în beneficiul „sănătosului revitalizant” a fost cel mai potrivit 
(inclusiv sub aspect fizionomic), iar compasiunea colectivă 
față de cel căzut în bătălie s-a dovedit un ingredient-cheie 
al succesului. El va veni, miraculos, prin intermediul spa- 
nacului magic al lui Popeye. Un vis cu happy end, dar un to 
be continued, care se va transforma, după un timp, în 
coşmar. 

Situaţia geopolitică era, în acel moment zero, mult 
schimbată față de cea din 2000. Legitimat extern de ad- 
miterea PSD în Internaționala Socialistă europeană și de 
reconcilierea cu Casa Regală (cu un Prinţ Duda pe post de 
ambasador itinerant al integrării), guvernul Năstase părea 
că primise și OK-ul Statelor Unite. Favorabilă intervenției 
americane în Irak și Afganistan după atentatele teroriste 
de la WTC din 11 septembrie, România devenise, alături 
de Bulgaria (ieșită cu greu din faliment), un stat emergent 
plasat de administraţia republicană de la Washington sub 
semnul „noii Europe”, în opoziție cu rezistența celei „vechi”, 
non-intervenţioniste. Vizita lui George Bush potențase 
mitologia salvaţionistă din timpul comunismului: în fine, 
americanii veneau, iar curcubeul răsărea simbolic deasu- 
pra unei Piețe a Revoluţiei pline de oameni. Prelungite în 
România, „revoluțiile portocalii” din Ucraina și Georgia, ca 
şi schimbarea majorităţii socialiste în favoarea celei populare 
la nivelul Parlamentului și Comisiei Europene pregăteau 
insă un alt tip de lider decât Adrian Năstase (al cărui rol 
fusese deja consumat). Epoca își căuta un alt stil politic 
- și l-a găsit în lideri ca lușcenko, Saakaşvili și Băsescu. 
Principalele motoare ale schimbării au fost legate de aștep- 
tările pe care integrarea în NATO și perspectiva integrării 
in UE le creaseră în pături sociale seduse de mirajul occi- 
dentalizării. Un număr mare de muncitori sezonieri, care 
cunoscuseră prosperitatea țărilor-gazdă din Vest, simțeau 
nevoia de „altceva”. Noile pături corporatiste, nemulțumite 
de obstacolele „vechii garnituri” oligarhice, voiau de aseme- 
nea altceva”. În fine, frustrarea prelungită a intelectualității, 
societăţii civile, tineretului cu așteptări anticomuniste şi 
occidentaliste (printre care mă număram) „voiau mai mult” 
încă din 1989. Pentru ei, noul PSD, ex-PDSR, ex-FDSN, 
ex-ESN era Dușmanul, de neiertat şi de nevotat pentru 
morţii din decembrie, pentru mineriade, pentru „umilinţe- 
le” la care fusese supusă opoziția post-decembristă, pentru 

moştenirea Securității și a PCR. Însemna totodată (mai ales 
pentru literaţii „reformiști”) supremaţia „colaboraționişti-. 
lor” şi a reprezentanților „culturii oficiale” a ceaușismului. 
În anii guvernării Năstase, această exasperare faţă de lipsa 
de perspective a „restauraţiei” m-a făcut să demarez „pe 
val”, impreună cu loan Stanomir, lon Manolescu și Angelo 
Mitchievici, proiectul „explorărilor în comunismul româ- 
nesc”. Mi s-a radicalizat astfel un anticomunism care, de-a 
lungul anilor ‘90, se cam diluase: n-am fost niciodată mare 
fan GDS, am privit cu suspiciune „intelectualii implicați 
în politică”, n-am votat cu Nicolae Manolescu când mulți 
colegi și profesori ai mei îl divinizau; în 1996 am votat cu . 
social-democrații lui Roman la parlamentare, iar aversiunea 
faţă de legionarismul dominant la nivelul Ligii Studenţilor 
lui Marian Munteanu mă dusese, ca redactor la Observator . 
cultural, către „corectitudinea politică” taxată drept „stângă . 
postmodernă”. Mă lansasem, în 1995, la revista Dilema, 
pe atunci o publicaţie „ambiguă”, patronată de Fundaţia 
Culturală Română și apropiată de formațiunea social-li- 
berală a lui Petre Roman. Aveam din facultate preocupări 
legate de avangardă și voiam să scriu un studiu despre „li- 
teratura stângii militante din România interbelică”. Eram 
deci un „revanşard” dornic de „schimbare până la capăt”, 
adept al unui liberalism de stânga, altminteri anticomunist, . 
anti-lliescu, anti-tot-ce-ținea-de-supravieţuirea-,Vechiu- 
lui Regim”, anti-autoritarist și anti-hegemonic. Dacă Ion 
Iliescu afirmase, pe 22 decembrie 1989, că dictatorul „doar 
a întinat idealurile socialismului și comunismului”, puteam 
afirma și eu că regimul Iliescu a blocat multă vreme ape- 
titul meu pentru o stângă „modernă, liberală, europeană”. 
Abia „dreapta” regimului Băsescu m-a făcut să realizez în 
ce captivitate mentală trăisem. 


...- AND BEYOND 


Elementul care a precipitat despărțirea mea de „dreapta 
intelectuală” angajată în susţinerea „proiectului Băsescu” l-a 
reprezentat, în 2007, linşajul mediatic (stigmatizare publi- 
că, lustrare ș.cl.) la care Sorin Antohi, căruia îi audiasem 
cursurile în anii ‘90, a fost supus în interiorului mediului 
intelectual și al „societăţii civile”, deși își asumase și colabo- 
rarea cu Securitatea, și mistificarea academică de neînțeles: 
foştii studenţi și doctoranzi care l-au urmat în proiectul noii 
reviste Cuvântul acceptaseră aceste episoade și trecuseră 
peste ele. Întâmplător, Antohi realizase, în 2001, una dintre 
cele mai exacte și mai dure analize din interior ale eșecului 
intelighenţiei de dreapta din anii ‘90. Am înţeles atunci 
mai bine multe alte linșaje simbolice din lumea intelectu- 
ală, am înţeles mai bine cum funcționează mecanismele 
de excludere și omologare ale anticomunismului justițiar 
post-decembrist, iar concluziile pe care le-am tras au fost 
în consecinţă. Fisura creată a fost urmată, la scurtă vreme, 
de altele, mult mai grave, care au sfârșit prin a delegitima, 
în 2009-2010, întregul eşafodaj politic pe care îl credita- 
sem. Despre unele am scris, despre altele voi scrie, poate, 
cu alte prilejuri. E destul să precizez că am ajuns în zona 
„antibăsesciană”, apoi a stângii politico-intelectuale și ca 
simpatizant de dată recentă al unui PNL amenințat cu dizol- 
varea de Traian Băsescu, și ca adept al parlamentarismului, 
indignat de proiectul autoritar al unicameralizării și prezi- 
dențializării. Şi, mai ales, alarmat de ceea ce am descoperit 
în substratul său. 


? Sorin Antohi, „Romania după 11 ani — o radiografie” (interviu realizat de 
Rodica Palade), Revista 22, nr. 1, 2001. 

SFÂRȘIT DE CAPITOL 


Operaţiunea „condamnării comunismului” demarată 
oficial de la finele lui 2006, prin raportul Comisiei prezi- 
denţiale patronate de Vladimir Tismăneanu, are un cores- 
pondent economic (numitorul comun fiind represiunea, 
i.e. „curăţenia” judiciară) în acțiunile DNA, ANI, DIICOT . 
și IICCJ împotriva rețelelor de corupţie din administraţia 
centrală și locală. Ele au, de fapt, același obiectiv: procesul 
(post)comunismului, eliminarea prin metode etico-juridice 
a tot ceea ce este identificat ca structuri mentale, economi- 
ce, administrative, intelectuale sau politice, moștenitoare 
ale unui „vechi regim” aflat în sfera de influenţă a Uniunii 
Sovietice. Faptul că PSD-ul e privit, dincolo de declaraţiile ` 
şi de multe dintre măsurile sale, drept exponent al acestor . 
prezumate „structuri” e o realitate. Resuscitarea Războiului 
Rece între Rusia și Occident după escaladarea conflictului 
din Ucraina s-a tradus, în România, prin stimularea antico- 
rupției și a războiului informațional. Un semnal puternic 
a fost dat prin vizitele la București ale Victoriei Nuland și 
ale vicepreședintelui american Joe Biden. Suprapus anti- 
corupției, anti-pesedismul radical reprezintă, în fapt, nexul 
discursului „civilizator” autohton. Nu intră aici în discuţie 
multiplele vinovăţii ale PSD-ului. E vorba strict de faptul că 
PSD este, în această logică de Război Rece, desemnat drept . 
„principal vinovat” pentru tot ceea ce blochează mersul 
României spre Binele occidental. Cum structurile în speță 
au fost preluate la nivelul tuturor partidelor guvernamen- 
tale, nu trebuie să mire nici aversiunea împotriva a tot ceea 
ce e considerat drept „jos”, „local” sau „expirat”: baroni 
locali, administraţie locală, structuri de partid din terito- 
riu, asistenţialism electoral de orice fel, capital autohton 
„oligarhic” (forjat prin „căpușarea statului” cu metodele 
„moștenitorilor securităţii” ), profesori şi medici din rural, 
oraşe mici şi cartiere sărace. Dar și impotriva a ceea ce e 

„prea mult” și, deci, dificil de gestionat: prea multe partide, 
prea mulți parlamentari, prea mulți funcționari, prea mulți 
bugetari, prea mulți pensionari. În schimb, formatorii de 
opinie „justă”, agenţii de influenţă și angajaţii serviciilor 
de informaţii nu sunt niciodată prea mulți și prea costisi- 
tori: prin intermediul lor are loc marea curățenie. „Procesul 
comunismului” operează, și el, diferențiat: reprezentanții 
vechii culturi oficiale care „s-au căit”, convertindu-se la 
noile idealuri politice și punându-se în slujba opțiunii civi- 
lizaţionale juste, sunt, ca și agenții activi ai fostelor servicii 
de informaţii, the good guys, în timp ce foşti opozanți ai 
sistemului, care azi se situează politic în opoziție cu regi- 
mul Băsescu, sunt relegați în categoria nefrecventabilă a 
suspecţilor: opțiunile din prezent delegitimează sau, după 
caz, relegitimează trecutul. Inclusiv naţionalul e acceptabil 
doar dacă se identifică, fără rest, euro-atlantismului, iar 
conflictul din Ucraina a reactivat, pe alte coordonate, mitul 
„patriei primejduite” de ruși. A fi bun român înseamnă, în 
această logică, a servi până la capăt interesele americane, 
orice riscuri ar presupune (efectele asupra mediului ale 
exploatări gazelor de şist prin fracking, de pildă). A fi critic 
la adresa dublului standard american înseamnă, în schimb, 
a servi interesele inamicului Vladimir Putin. Nu lipsesc 
nici pledoariile infantilizante: suntem prea mici și slabi 
economic pentru a putea trata (asemeni Germaniei) cu 
superputeri adverse Americii precum Rusia sau China; 
avem nevoie de corsetul FMI și al Băncii Mondiale pentru 
a fi „disciplinaţi” financiar, de MCV, pentru a nu derapa 
de la regulile statului de drept etc. A te declara în favoarea 
suveranismului economic (fie şi minimal) prin protejarea 
capitalului autohton, inclusiv a mediului financiar-bancar, 
sau pentru conservarea în proprietatea statului român a 
resurselor subsolului, a susţine o politică externă „multila- 
terală”, deschisă și spre state din afara UE și NATO, a pleda 
pentru o abordare istorică fără patimă a regimului comunist, 

a valoriza pozitiv diplomaţia anilor “60-70, calitatea (şi 
gratuitatea) învățământului românesc din acei ani, pieţele . 
de desfacere din lumea arabă, Africa și India, sau asistența 
medicală pentru toţi (fără a minimaliza opresiunea și cri- 
mele regimului), devine, în grila propagandei amintite, o. 
erezie periculoasă. Singura diferență acceptată în raport 
cu ideologia globalismului neoliberal pare a fi „memoria 
traumatică a totalitarismului comunist”, pe care „stânga 
intelectuală dominantă” (?) din Occident „nu poate să o 
înțeleagă”. Destructurarea „vechii paradigme” a afectat, în . 
egală măsură, o importantă parte a culturii de patrimoniu | 
produse în anii '$0-'80, denunțate a fi fost, într-o formă sau 
alta, „colaboraţionistă” sau, măcar, incompatibilă cu grila 
emancipării occidentalizante. Cu aceasta ajung la câteva 
întrebări-cheie: nu cumva curățarea trecutului inutilizabil 
şi a mentalităților inutilizabile presupune extirparea unei . 
societăți majoritar inutilizabile? Nu cumva această aversiune 
faţă de o „Românie profundă”, identificată cu toate racilele 
Estului „barbar”, capătă datele unei agresiuni socio-identi- 
tare? O asemenea operație nu poate reuși decât cu pacientul 
amputat de toate membrele, salvat, în sfârşit, de el însuși. 
Căci există un alt versant al problemei: din 2010 încoace, 
o mare parte a cetățenilor români consideră că Băsescu și 
instrumentele sale politice au reprezentat Răul, prin compa- 
rație PSD-ul fiind perceput ca un partid care a știut să înveţe 
din greșeli și care, cu toate păcatele lui, nu a tăiat niciodată 
salarii și pensii și nu și-a insultat alegătorii. Prin atitudinea sa 
agresivă și sfidătoare din al doilea mandat, câştigat în condi- 
ţii mai tulburi decât în 2004, cu votul (real sau trucat) al ro- 
mânilor din străinătate, preşedintele s-a transformat, rapid, 
în duşmanul unei majorităţi consistente (votanții USL din 
2012), epuizându-și creditele cu care fusese învestit vreme 
de un deceniu și sfârșind prin a compromite toate cauzele 
cu care s-a asociat: de la anticomunism la anticorupţie, de 
la occidentalism la (neo)liberalism și (neo)conservatorism, 

de la modernizarea statului la prezidenţialism. Nu cred că 
protestele de stradă împotriva exploatării prin cianurare de 
la Roşia Montană de către RMGC-Gabriel Resources ar 
fi avut eficiența cunoscută dacă nu ar fi început pe marele 
val social anti-Băsescu şi anti-PDL de după 2010. Inclusiv 
indignarea colectivă detonantă din „cazul Raed Arafat” 
ar fi fost, probabil, mai redusă dacă n-ar fi existat teama 
că sănătatea publică va ajunge pe mâinile privaţilor de tip 
Udrea-Cocoș, protejaţi ai preşedintelui. Încercările mai 
noi ale unor ONG-işti neoliberali de a recupera în contul 
„luptei anticorupţie” și „pro-stat de drept” (noul soft power 
occidentalist) protestul ecologist pro-resurse (suveranist) şi 
anticapitalist, au eșuat tocmai pentru că au încercat să con- 
fişte o nemulțumire socială mai largă în contul unei agende 
exotice și de nișă. Ca o ironie - toţi „intelectualii de dreapta” 
apropiaţi lui Traian Băsescu au sfârșit prin a fi respinși, ca o 
grefă nereușită, chiar de partidele care, când erau la putere, 
i-au folosit ca pe un lux intern și ca pe un releu în relațiile 
internaţionale cu Washington-ul și Bruxelles-ul. O întreagă 
literatură publicistico-politică a anilor 1990-2000 a profesat 
aversiunea împotriva „României cripto-comuniste”, a „vo- 
tanţilor lui Iliescu” și a „nostalgicilor lui Ceaușescu”. Printre 
vârfurile ei s-au numărat eseurile vituperante ale lui H.-R. 
Patapievici și rasismul social din pamfletul „Matusalem 
votează” al lui Mircea Mihăieș din toamna lui 2004; deloc 
întâmplător, cei doi au fost numiți de Băsescu, o lună mai 
târziu, în conducerea Institutului Cultural Român, prin 
medierea lui Andrei Pleșu. Austeritatea din 2010 „fu ocazia, 
iar nu cauza” pentru ca acești vectori de opinie intelectuală 
anticomunist-postcomunistă să-şi pună în practică dorința 
de pedepsire a „electoratului de stânga”. Nu am cea mai 
mică îndoială că mulți dintre ei i-ar fi dorit cât mai grabnic 
„scoși din sistem” pe „asistați”, „expiraţi” și „nostalgici”. 
Fiat marea curățenie, pereat mundus. 

Cum poate fi aproximată, totuși, fizionomia epocii 
Băsescu? Voi încerca să schițez un răspuns în mai multe 
puncte: 1) modelul „președintelui jucător” — marinăresc 
în reflexe, securisto-mafiot în metodă, corporatist în mana- . 
gement și grobian în stil — definit, între altele, prin ambiția 
de monopolizare a puterii, prin tendinţa de aservire a jus- 
tiției și a serviciilor secrete, prin construirea de majorități 
prezidenţiale în Parlament, prin forțarea la maximum a 
Constituţiei, prin sabotarea guvernelor ostile și dublarea 
propriilor guverne marionetă de comisii menite să le pa- 
troneze și să-i asigure, astfel, poziţia (neoficială) de șef al 
Executivului; cu alte cuvinte, un model Putin soft, aplicat 
în contul euro-atlantismului; 2) tentativa de modernizare 
a statului prin unicameralizarea Parlamentului, prin redu- 
cerea masivă a numărului de parlamentari, prin bipartidiza- 
rea și prezidenţializarea puterii; 3) dublul standard aplicat 
aliaților și, respectiv, adversarilor preşedintelui (imunizat 
juridic în afara Constituţiei, cu protejarea celor mai apropi- 
aţi colaboratori ai săi); 4) suspiciunea de folosire a unorin- 
formaţii reale sau fictive în vederea şantajării, compromiterii 
sau eliminării din jocul politic a adversarilor în cauză; 5) în 
politica externă, unilateralismul „axei Washington-Londra/ 
Bruxelles-București”; 6) promovarea sistematică a unei 
politici de diminuare a suveranității naționale; 7) în conse- 
cință, subordonarea politicii financiar-bancare către „troica” 
FMI-Banca Mondială- Comisia Europeană (dominată de 
PPE) a fost asociată cu experimentul celei mai dure poli- 
tici europene de austeritate; printre „argumentele” aduse: 
România era obișnuită din anii ‘80 cu austeritatea impusă 
de Nicolae Ceaușescu sub pretextul plății datoriei externe 
către FMI; 8) atacul concertat la adresa statului social; 
9) conflictualizarea agresivă (identificată „modernizării 
statului”) pe axa stânga-dreapta și Est-Vest: pensionarii, 
bugetarii și „asistaţii” vs. mediul privat; capitalul național 
vs. capitalul multi- şi transnațional; salariaţi vs. pensionari; 

tineri vs. vârstnici; Vechiul Regat „otomano-balcano-slav” 
vs. provinciile post-habsburgice; ruralul, orașele mici și 
cartierele sărace vs. marile centre urbane dezvoltate; rețelele 
din teritoriu ale partidelor politice și administrației vs. cen- 
trele de comandă „occidentalizate”; globaliștii „civilizați” vs. 
„complicii”, „nostalgicii” și „corupții” Vechiului Regim; 10) 
deturnarea electoratului justițiar-naţionalist (neolegionar 
sau neoceaușist) pe aliniamente euro-atlantice, folosirea 
serviciilor secrete și instrumentarea rețelelor de corupție 
„de dreapta” în vederea eliminării „corupţiei endemice, 
criptocomuniste”, a PSD și USL; 11) spectacularizarea 
propagandistică a justiției și implicarea ei în jocul politic 
prin campanii „exemplare”, cu funcție de „pedagogie so- 
cială”; 12) placarea unui discurs al integrităţii, curățeniei 
şi anticorupției peste o activitate acuzată de relaţii extinse 
cu lumea interlopă, lobby-uri toxice, trafic de influență, 
contracte oneroase, achiziții vicioase de terenuri etc.; 13) 
realizarea fuziunii dintre instituţiile de forță ale statului 
şi un imens aparat de ideologie şi propagandă, alimentat 
de intelighenţia Războiului Rece, de ONG-uri-pilot și de 
mitologia anticomunistă a anilor '90, cu escaladarea co- 
respunzătoare a retoricii anticomunismului și rusofobiei; 
14) amplificarea și sofisticarea hi tech a mecanismelor de 
autocolonizare. 

Bilanţul regimului Băsescu este unul dominant negativ. 
Fără îndoială, președintele a perfecționat instituţiile de forță 
şi influenţă internă și externă, facilitând integrarea lor în 
suprasisteme decizionale aliate; a avut, în plus, satisfacția 
de a construi o republică a procurorilor, intens supraveghea- 
tă informativ, şi de a vedea mecanismele „anticorupției” 
reprimându-i pe majoritatea adversarilor săi politici, în 
frunte cu Adrian Năstase, Dan Voiculescu, Sorin Ovidiu 
Vântu sau Relu Fenechiu. A reușit să se achite de multe 
obligaţii în materie de cedare de suveranitate, „discipli- 
nând” România prin mecanisme de verificare şi control 

pe justiţie, prin dependenţa de Troica financiar-bancară, 
prin subordonarea discretă față de alte centre de comandă 
transfrontalieră. Partener necondiţionat al SUA (în același 
sens în care premierul Boc i-a fost partener), a obținut in- 
stalarea scutului antirachetă de la Deveselu și maximum de 
protecție din partea americanilor. Pe de altă parte, Băsescu 
lasă în urmă o societate mai divizată ca oricând, un PSD 
revigorat electoral, o dreaptă intelectuală parţial delegiti- 
mată, un număr sporit de nostalgici ai comunismului și 
un sentiment euro- și americanosceptic în creștere. A fost 
cel mai suspendat președinte din istoria Europei demo- 
cratice. Nu a reușit impunerea unui parlament unicameral 
cu 300 de aleși: dimpotrivă, numărul aleşilor aproape s-a 
dublat. Votul uninominal într-un tur s-a dovedit falimen- 
tar. „Unificarea dreptei”, parțial realizată, nu are un viitor 
sigur, iar bipolarizarea scenei politice rămâne încă departe. 
Legea învățământului din timpul ministeriatului Funeriu 
a fost drastic amendată, iar legea neoliberală a sănătăţii nu 
a putut fi impusă. Lobby-ul în favoarea RMGC a eșuat, 
în timp ce exploatarea gazelor de șist rămâne (sau nu) în 
contul viitoarei administrații. Indiferent cine îi va urma, e 
de prevăzut că lista de „impuse” va continua să dicteze în 
parametrii noului Război Rece, în timp ce leadership-ul se 
va schimba substanţial. De aici încolo, orice prognoze devin 
riscante. Pentru că, în ciuda unor gânditori iluzionaţi care-i 
clamau, până nu demult, decesul, Istoria revine în forță. 

Semnificaţia lui Traian Băsescu. 
Două mandate, două suspendări, 
o istorie politică de clasă 


Florin Poenaru 


În textul de față îmi propun să redau pe scurt dinamicile 
istorice şi de clasă care au dus la alegerea lui Traian Băsescu 
ca preşedinte în 2004, respectiv în 2009, dar și la suspendă- 
rile sale din 2007 şi 2012. Practic, prin acest text doresc să 
fixez preşedinţia lui Traian Băsescu nu într-un context sui 
generis, ci într-o traiectorie mai amplă a societăţii românești 
din ultimele patru decenii. Scopul explicit este de a reliefa 
dimensiunea de clasă a epocii Băsescu, în contra curentelor 
care au încercat explicarea epocii Băsescu prin fixația asupra 
persoanei președintelui. Astfel, argumentul meu este că tra- 
iectoria politică a lui Traian Băsescu și, mai ales, principalele 
caracteristici ale mandatelor sale nu pot fi înțelese decât 
dacă luăm în considerare bifurcația produsă la începutul 
tranziției româneşti într-o istorie de clasă anterioară. 


NOMENCLATURĂ VS. INTELIGHENȚIE 


În martie 1992, FSN s-a scindat în două facţiuni: FDSN 
- condusă de Ion Iliescu, care ulterior a devenit PDSR și 
apoi PSD - şi PD, numele ulterior al facțiunii FSN conduse 

de Petre Roman. Pretextul scindării FSN a fost moţiunea lui 
Petre Roman, intitulată Viitorul azi, prin care acesta înceri 
să ia puterea în FSN și să îi imprime propria viziune asup 
tranziţiei, conform căreia moștenirea comunistă nu ar fi fos 
decât un „morman de fiare vechi”. În acest orizont, singura 
soluţie plauzibilă pentru defuncta economie socialistă era 
privatizarea. La polul opus, apropiații lui Ion Iliescu, prin- 
tre care și Adrian Năstase, considerau acest program prea 
radical și prea pripit. 

Tensiunea dintre cele două grupuri era însă constitutivă 
FSN-ului încă de la apariţia sa în vâltoarea evenimentelor 
din decembrie 1989. FSN a fost expresia unei alianţe cel 
puţin surprinzătoare: aceea dintre membrii eșalonului doi 
ai nomenclaturii comuniste sau a unor figuri marginalizate 
ale acesteia (precum Ion Iliescu sau Silviu Brucan) și repre- 
zentanţii intelighenţiei tehnice (Petre Roman) și ai celei . 
umaniste (Mircea Dinescu, Doina Cornea, Ana Blandiana). 
Această alianță politică a reprezentat forța care l-a înlăturat 
de la putere pe Ceaușescu și, odată cu el, eșalonul Partidului - 
Comunist pe care se baza puterea sa. Succesul acestei alianțe 
ar fi fost imposibil, însă, fără mobilizarea muncitorilor în 
decursul evenimentelor din decembrie 1989, o forță socială 
care, deși se afla în tensiune cu statul comunist, era depen- 
dentă de acesta. În general, mobilizarea s-a făcut la nivelul - 
directorilor de fabrică, ei înșiși prinși în reţele de diferite 
forme cu secretarii de partid de la nivel local. Acest tip de 
alianță a dat caracterul particular al Revoluţiei din 1989 
din România. Însă această Revoluţie, deși a fost îndreptată 
împotriva Partidului Comunist, nu ar fi fost posibilă dacă 
membrii partidului nu ar fi achiesat la schimbarea ordinii, 
mai ales la nivel local. Astfel, deși pe alocuri a avut un carac- 
ter popular și a generat entuziasm autentic, Revoluţia din 
1989 nu a fost rezultatul unei mișcări cu adevărat populare, 
dinspre societate spre partid și stat. 

Mai degrabă, ea a fost rezultatul presiunii dinspre eșaloa- 
nele inferioare ale PCR asupra conducerii centrale, într-un 
context internațional favorabil, declanșat de prăbuşirea 
Zidului Berlinului în 9 noiembrie 1989. Înainte de acest 
moment, atât intelighenţia (deopotrivă tehnică și umanis- 
tă), cât şi eșaloanele inferioare și județene ale PCR erau 
unite de convingerea că viața lor ar fi mult mai bună dacă 
monopolul PCR asupra puterii politice și economice ar fi 
înlăturat, mai ales în contextul particular al anilor de criză 
de după 1981. Primii erau frustrați de faptul că aveau o 
pregătire pe care nu o puteau valorifica în cadrul statului 
comunist, fiind mereu subordonați politic şefilor de partid, 
mult mai prost calificaţi. În plus, pregătirea lor nu le putea 
garanta un stil de viață comparabil cu cel pe care îl aveau 
omologii lor din ţările vestice, statul comunist fiind decis 
să țină muncitorii relativ bine plătiți, deoarece pe aceştia se 
baza legitimitatea sa. Mai mult decât atât, în Vest, ca urmare 
a revoluţiei neoliberale, figura tehnocratului, a expertului 
depolitizat şi bine plătit devenea centrală. Băsescu, în ca- 
litatea sa de comandant de navă și apoi de reprezentant 
economic — la fel ca intelectualii umaniști care aveau acces 
la burse în Germania şi Franţa —, era printre cei mai în mă- 
sură să devină conştient de dubla poziție de subordonare 
(politică și economică) a intelighenţiei tehnice în cadrul 
sistemului comunist și să se lase sedus de rolul tehnocratului 
în capitalismul neoliberal. Pentru ei, comunismul nu mai 
însemna nimic la nivel de ideologie; trebuie, prin urmare, 
să-l credem pe Băsescu când spunea că a intrat în Partidul 
Comunist doar pentru a putea avansa profesional, la fel 
ca mulți alții asemenea lui. Singura soluţie viabilă pentru 
această intelighenţie era demantelarea cât mai rapidă a sta- 
tului comunist și a piedicilor politice, precum și deschiderea 
spre capitalismul vestic, ei fiind totodată cei mai bine plasați 
social pentru a gestiona și valorifica această deschidere în 
contextul comunist estic. 


si 


Cu toate acestea, însă, intelighenția românească nu a 
reușit să se mobilizez politic, nu a reușit să dea expresie — sub 
forma solidarităţii de clasă — propriilor ei interese, preferând 
să se retragă în sfera consumului cultural privat la Păltiniş 
(intelectualii umaniști) sau la Vama Veche (populată de 
ingineri cu aspirații culturale). În locul unei acțiuni poli- 
tice concentrate împotriva Partidului, intelighenţia locală 
a preferat tactica acumulării informale de capital financiar 
când s-a putut (precum Băsescu în urma voiajelor), dar mai 
ales cultural și simbolic, împotriva nomenclaturii de partid 
(precum intelectualii așa-zis anticomuniști). Această lipsă 
de coagulare politică a intelighenţiei explică nu doar de ce 
România nu a avut un Havel (şi nu alibiul referitor la nivelul 
ridicat de represiune a regimului Ceaușescu, în sine o ficţi- 
une a intelighenției menită a-i justifica inacțiunea politică 
de dinainte de 1989), ci şi, în ceea ce priveşte coagularea . 
politică, dependenţa de anumite facțiuni „luminate” și re- 
formiste ale nomenclaturii de partid (precum Ion Iliescu 
sau Silviu Brucan). 

La rândul lor, eșaloanele inferioare şi judeţene ale par- 
tidului comunist erau împiedicate înainte de 1989 să-și fo- 
losească la maximum poziţia strategică pe care membrii lor 
o aveau în cadrul procesului economic comunist, la fel cum 
lipsa relaţiilor de piață împiedica valorificarea surplusului 
de capital și bunuri acumulate prin derularea schimburilor 
formale și informale, mai ales în contextul regimului de 
austeritate impus de Ceaușescu, împreună cu FMI, după 
criza datoriilor de la începutul anilor '80. Totodată, la nivel 
politic, acestora le era limitată mobilitatea în partid, fiind 
practic blocați, ca urmare a acaparării puterii la vârf de către 
familia Ceauşescu și de către favoriţii acesteia, în posturi 
inferioare. Nici ei însă nu s-au coagulat politic, astfel încât 
să pună presiune de jos în sus pe conducerea de partid a 
lui Ceaușescu, determinând schimbarea cu un lider mai 
reformist, aşa cum s-a întâmplat în URSS, odată cu venirea 

la putere a lui Mihail Gorbaciov. În schimb, au preferat să 
continue procesul de acumulare și să șubrezească statul şi 
partidul din interior, în beneficiu propriu. 

Însă dacă pe termen scurt interesele intelighenţiei și cele 
ale nomenclaturii inferioare au coincis ca aspirație împo- 
triva regimului Ceaușescu, acestea şi-au arătat caracterul în 
mod evident și necesar antagonic odată ce scopul comun a 
fost atins. Astfel, în loc ca lupta politică dintre intelighenție 
şi nomenclaturiști să se dea în interiorul statului comunist 
și împotriva acestuia (altfel spus, să asistăm la o confruntare 
intre o tabără reprezentată de tânărul comandant de navă 
Băsescu, deschis spre Vest, şi una avându-l în centru pe 
tânărul nomenclaturist Năstase, dornic de putere politică și 
exprimare a puterii economice), fixaţia pe Ceaușescu, care 
a ţinut loc de mobilizare politică a celor două direcții din 
cadrul Partidului Comunist, a amânat această confruntare 
pentru perioada postcomunistă. 

După 1989, intelighenţia, reprezentată politic de Petre 
Roman și de facțiunea sa, a cerut un program neoliberal de 
restructurare rapidă a statului și de deschidere către piețele 
vestice. Sub masca de occidentalizare a ţării și de revenire 
la familia europeană se încerca, de fapt, articularea unui 
program politic prin care intelighenţia spera să elimine din 
joc nomenclatura, în virtutea pregătirii sale superioare și a 
capitalului simbolic și cultural acumulat. Prin urmare, civili- 
zaţia, Occidentul, Europa au rămas pentru aceștia, de atunci 
şi până azi, o referință importantă în lupta cu descendenţii 
PCR. Prin contrast, fosta nomenclatură avea tot interesul 
să se opună implementării unui program neoliberal imediat 
după 1989, pentru că acest lucru i-ar fi împiedicat rearti- 
cularea sub forma unei clase capitaliste postcomuniste. În 
lipsa reinventării unei astfel de clase locale, mare parte din 
capitalul fostului stat comunist ar fi trecut direct — prin 
facilitarea intelighenţiei, care s-ar fi mulțumit cu funcţii în 
stat după 1989 - în mâinile burgheziei transnaţionale, așa 

cum s-a întâmplat în Cehia, în Polonia și, într-o măsură mai 
mică, în Ungaria, și cum s-ar fi întâmplat și în România dacă 
guvernul Roman nu ar fi fost debarcat printr-o mineriadă. . 
Vânzarea flotei către un concern norvegian sub formă de 
fier vechi, pentru care Băsescu a fost mai târziu anchetat, 
este expresia perfectă a acestui mecanism. 

Nu în ultimul rând și datorită lipsei de experienţă politi- 

- că în comparaţie cu foştii nomenclaturişti comuniști, inte- 

lighenţia a pierdut, așadar, ocazia de a-şi impune proiectul 
politic şi de clasă. Așadar, mult mai mult decât Revoluţia 
din 1989, ruptura FSN din 1992 a inaugurat și trasat con- 
turul ulterior al vieții politice postcomuniste din România. - 
Atunci a fost de fapt momentul real al scindării Partidului . 
Comunist în două facțiuni distincte și real antagonice, reli- 
efând totodată mult mai clar caracterul de clasă al societății 
româneşti la finalul comunismului. 

Prin urmare, perioada postcomunistă de până în 1996 
a reprezentat momentul consolidării unei clase capitaliste . 
locale, grupată în mare parte în jurul facțiunii Iliescu, des- 
prinse din FSN. Această clasă capitalistă a reușit și să obțină 
reprezentare politică la nivelul statului datorită figurii tute- 
lare a lui Ion Iliescu, dar mai ales pentru că, prin procesul 
său de consolidare, a acționat paternalist și a demantelat 
mai gradual şi mai puţin brutal fosta clasă muncitoare co- 
munistă, lăsând totodată aproape intactă structura statului 
comunist. Astfel, acest bloc a reușit să își atragă nu numai 
simpatia birocraţiei de stat (de la forțele armate la magistrați, - 
doctori şi profesori de liceu, pentru aceştia din urmă 1989 
fiind doar un moment bizar la televizor și nu o ruptură 
profundă), ci şi pe cea a unei părţi a intelighenţiei, care 
depindea de colaborarea cu statul (intelectualii consacraţi - 
ai regimului Ceaușescu, dar și profesori universitari, artiști, 
specialiști tehnici). 

Programului radical al intelighenţiei tehnocrate și lip- 
sa acesteia de pregătire politică elementară a împins-o în 

opoziţie, fapt care i-a atras însă simpatia intelectualilor 
anticomuniști și a foştilor deţinuţi politici, a micilor în- 
treprinzători şi a profesiunilor liberale (cum sunt notarii 
şi avocaţii), precum și a unei largi majorităţi a tineretului 
comunist şi postcomunist, pentru care vechii comunişti 
reprezentau obstacolul în atingerea Vestului. În 1996, prin 
accentul pus pe proprietate, intelighenţia a reușit să atragă 
totodată și voturile unei părți a țărănimii, care spera astfel 
la rezolvarea problemei funciare. Intelighenția venise - în 
sfârșit! — la putere. Însă măsurile neoliberale dure luate de 
CDR şi evidenta lipsă de cadre capabile să asigure funcţi- 
onarea birocraţiei de stat (cei 15.000 de specialiști lipsă) a 
dus la eşecul total al acestei guvernări, sintetizată de renun- 
țarea lui Emil Constantinescu de a candida pentru un nou 
mandat, simțindu-se învins de securiști. Însă nu securiştii îl 
învinseseră pe Constantinescu și CDR, ci birocrația de stat, 
apropiată ca interese economice și politice de capitaliștii 
locali, întrucât putea beneficia în mod direct de procesul 
de acumulare al acestora. 

Revenirea la putere a deţinătorilor de capital autohton 
s-a produs în urma alegerilor din 2000. După ce poziţiile lor 
economice au fost consolidate, capitaliștii locali au aspirat 
la integrarea pe piața mondială și la oportunitățile oferite de 
racordarea la spaţiul economic al UE, în plină expansiune 
către Estul postcomunist. Acesta a fost rolul istoric al man- 
datului lui Adrian Năstase: reconectarea capitalismului local 
la rețelele de acumulare globală și, simultan, curățirea capi- 
taliștilor autohtoni de stigmatul comunist și postcomunist. 
Deși capitaliștii români nu erau suficient de puternici pentru 
a putea face faţă unei concurențe directe cu capitalul global, 
ei se aflau totuși în poziţii suficient de puternice pentru a 
jaca rolul de mediatori ai intrării capitalului corporatist 
vestic în România, consolidându-și astfel averile și influenţa. 
Adrian Năstase a primit eticheta de corupt tocmai pentru 
că a efectuat această mediere în mod direct, folosindu-se 

de situația specială oferită de funcția de prim-ministru. 
Investiţiile şi investitorii străini — mult timp visul de aur al 
intelighenței ca speranță împotriva capitaliştilor autohtoni 
-au venit în țară, dar așteptați fiind chiar de către capitaliștii 
locali. În 2004, chiar înainte de alegerile prezidenţiale din 
acel an, figura patriciană, arogantă și inexpugnabilă a lui 
Adrian Năstase exprima tel mai bine această stare de fapt, . 
în contrast cu figura plebee a lui Traian Băsescu, îmbrăcat 
în pulover și purtat pe la Parchet. La zece ani după ruptura 
din 1992, părea că foştii nomenclaturiști deveniți capitaliști 
câştigaseră total: și economic, și politic, şi internațional. 
În tot acest timp, intelighenția s-a manifestat ca întot- 
deauna: în afara politicului, fie prin retragere sau emigrare, 
fie prin acumulare de status. Între 2000 și 2004, pe fundalul 
dominaţiei totale a regimului Năstase, a avut loc o expan- 
siune fără precedent a sectorului ONG-civic. Deși aceste 
organizaţii au făcut în mod evident un joc politic, jocul lor. 
nu s-a desfășurat efectiv pe terenul politicii. Vocile socie- 
tății civile au preferat, în schimb, să pozeze mai degrabă în 
conștiințe civice sau în intelectuali critici decât în oameni 
politici. Figura intelectualului anticomunist din anii ‘90, 
care lupta de la tribuna GDS împotriva lui Iliescu, a con- 
tinuat astfel să domine, numai că prim-planul a fost luat, - 
la începutul anilor 2000, de o generaţie mai tânără, mai 
tehnică, mai experimentată mediatic, anume aceea a speci- 
aliştilor în politici publice, capabili să acceseze fondurile de 
preaderare la UE, dar și să articuleze un discurs public mai 
concret, mai aplicat cotidianului decât știau s-o facă vechii 
intelectuali anticomuniști. Cu toate acestea, capacitatea 
lor de influențare a politicului a rămas foarte limitată. Între 
primul şi al doilea tur al alegerilor prezidenţiale din 2004, 
mulți dintre reprezentanţii societăţii civile de atunci încă 
îşi făceau calcule cu privire la viitorul lor sub preşedinţia 
lui Năstase, care părea inevitabilă. Alegerea lui Băsescu ca 
preşedinte a devenit pentru toți aceștia o situație nesperată. 

Astfel că, la un nivel mai general, ceea ce a adus inteli- 
ghenţia și ONG-iştii la putere în 2004 a fost o consecință 
neașteptată a chiar politicilor capitaliștilor locali. Pentru a 
putea face posibilă relaţia de mediere dintre capitalul glo- 
bal şi cel local, guvernul Năstase a fost nevoit să introducă 
o serie de ajustări neoliberale în economie și să modifice 
structura statului, mai ales în vederea aderării la NATO și 
UE. Desigur, acest lucru nu a fost o problemă ideologică: 
încă de dinainte de 1989, membrii Partidului Comunist 
şi viitorii capitalişti autohtoni (dar și economiștii trans- 
partinici ai acestora, precum Mugur Isărescu sau Theodor 
Stolojan) erau convinși de superioritatea capitalismului, mai 
ales în versiunea sa neoliberală. Însă, introducând măsuri 
neoliberale, guvernul Năstase a crescut puterea economică 
a clasei de mijloc și deci a intelighenţiei, accentuând astfel 
presiunile acesteia pentru schimbare și distrugându-și tot- 
odată prin privatizări propriul electorat, în general format 
din foştii muncitori și agricultori săraci. Mare parte din 
acest electorat a fost forțat să emigreze pentru a găsi de 
lucru, iar cei mai în vârstă au trebuit să se resemneze cu 
un trai mizer la periferia orașelor sau în mediul rural. În 
consecinţă, interesele lor economice au încetat să mai fie 
legate de cele ale capitaliștilor autohtoni, aceştia din urmă 
fiind priviţi drept cei care le-au furat fabricile și locurile de 
muncă și care, prin controlul asupra finanţelor statului, le 
furau acum munca prin taxare. 


TRAIAN BĂSESCU LA PUTERE 


Pe fundalul acestor schimbări, în 2004 Traian Băsescu 
a ajuns la putere in extremis, cu un program neoliberal şi 
mai puternic decât cel al lui Năstase, taxa unică de 16% 
fiind esenţa acestuia, reușind totodată să unească într-un 
singur bloc diferitele grupuri ale intelighenţiei şi micilor 

antreprenori, mai ales pe cele din jurul PNL. Intelighenția a 
căpătat astfel reprezentare politică împotriva clasei capitalis- 
te locale, învingând-o în alegeri prin mobilizarea electorală 
a discursurilor anticorupţie și a celui anticomunist (de fapt, 
aproape interșanjabile), care vor deveni și principalele teme 
ale primului mandat al lui Traian Băsescu. Practic, alegerile 
prezidenţiale din 2004 au însemnat de fapt repunerea în 
scenă a conflictului care a dus la ruptura FSN din 1992 
(cu Năstase și Băsescu în rolurile de continuatori direcți 
ai lui Iliescu și Roman), însă cu o diferență majoră: clasa 
muncitoare, cea prin care în 1992 aripa Iliescu a reușit să 
învingă politic aripa Roman, nu mai exista. 

Așadar, succesul economic postcomunist al capitaliști- 
lor locali a dus în cele din urmă la înfrângerea lor politică 
din 2004 în fața intelighenţiei, acum mai numeroasă, mai 
stabilă economic și neamenințată de furia muncitorilor. Şi, 
totodată, mai dornică de răzbunare. Semnificaţia istorică 
a mandatelor lui Traian Băsescu constă în faptul că preșe- 
dintele a încercat să uzurpe atât puterea capitaliștilor locali 
(mai ales a relaţiei lor privilegiate cu statul, în procesul de 
acumulare de capital), cât și a marii birocrații de stat, ca 
singură soluție viabilă pentru menţinere puterii politice 
pentru intelighenție, și, desigur, pentru consolidarea pu- 
terii unor capitalişti locali favorabili proiectului Băsescu. 
Ca participant la dezastrul CDR impreună cu PD, Traian 
Băsescu a înţeles perfect că principalul inamic al menține- 
rii puterii politice a intelighenției ex-comuniste, devenită 
între timp clasa antreprenorială, corporatistă middle class, 
este legătura dintre stat și capitalul autohton. Prin urmare, 
Băsescu a adoptat un program neoliberal masiv de reducere 
a funcţiilor statului, concomitent cu o deschidere fără reți- 
neri către capitalul global. Escaladarea discursului antico- 
tupţie, precum și retorica anticomunistă (vezi Raportul de 
condamnare a comunismului şi numeroasele institute ale 
memorie care au apărut după 2005) nu au reprezentat decât 

codificarea ideologică și populistă a acestei lupte pentru 
consolidarea puterii personale și mai ales de clasă. 

Efectul a fost însă catastrofal: prin măsurile neoliberale, 
statul a fost pus la pământ, mai ales în zonele sale cele mai 
vulnerabile — sănătatea, educația și asistența socială —, iar 
deschiderea către capitalul global (dublată de o opțiune 
ideologică spre conservatorismul american și interesele 
acestuia) a adus țara la statutul de periferie a cărei valoare 
constă doar în resursele materiale şi umane care pot fi ex- 
trase la un preţ cât mai scăzut, îndeosebi în urma efectelor 
crizei declanşate în 2009. Totodată, marginalizarea capita- 
liştilor autohtoni de la reprezentare politică a dus la crearea 
şi consolidarea unei camarile a președintelui, Elena Udrea 
fiind exponentul ei cel mai notoriu, capabile să dezvolte 
relaţii transpartinice cu diverși capitaliști locali în vederea 
acumulării de capital, ducând astfel la alienarea propriului 
partid și a unei părţi a electoratului din 2004. Nu e de mirare 
că tocmai Elena Udrea este singurul candidat care se bucură 
în mod oficial de susținerea lui Traian Băsescu a alegerile 
din 2014, ea fiind și candidatul care se revendică în mod 
direct drept moștenitoarea politică a proiectului Băsescu. 

Până la criza din 2009, însă, regimul condus de Traian 
Băsescu, pe bazele neoliberale puse de regimul Năstase, a 
reuşit să-şi îndeplinească promisiunile faţă de electorat, 
prezidând peste o creștere economică constantă. În con- 
diţiile taxei unice şi a lipsei oricărei intenţii a statului spre 
redistribuţie, clasa de mijloc a reușit să acumuleze, la rândul 
ei, mai mult capital, chiar dacă şi la fel de mult credit, spo- 
rind nivelul de inegalitate al societăţii (în România, indicele 
GINI a continuat să crească în mod constant, din 1981 până 
azi) şi accelerând pauperizarea la fel de constantă a claselor 
muncitoare, mai ales din mediul rural și din fostele zone 
industriale urbane. 

În 2009, atunci când s-a trecut de la creştere economică 
de peste 7% la una negativă de 7%, lucrurile au început să 

se zguduie. Există o ironie majoră aici: ceea ce a dat peste 
cap planurile lui Băsescu și era să-l coste realegerea a fost 
izbucnirea crizei în chiar inima capitalismului global, alia- 
tul său de nădejde în luptele cu capitaliștii autohtoni. Însă 
răspunsul la criză a fost unul în aceeași linie neoliberală și 
conservatoare, impus și de FMI, organismul de la care statul 
a împrumutat banii necesari pentru salvarea de la faliment 
a băncilor străine. Desigur, această criză a fost privită de 
regimul Băsescu drept ocazia pentru a accelera măsurile de 
„reformare” a statului, invocând criza financiară și dogma 
legată de austeritate ca motiv al tăierilor și restructurărilor. 
Aceasta a fost tema principală a celui de al doilea mandat 
al său. 

Ca peste tot, efectul respectivelor măsuri a fost negativ. 
Efectele crizei s-au acutizat, pe fondul prelungirii aces- 
teia în Europa, în asemenea măsură încât baza socială a 
lui Băsescu - intelighenția middle class — a fost, la rândul 
ei, foarte afectată. Protestele din ianuarie 2012, care au 
avut drept declanșator conflictul dintre președinte şi un 
tehnocrat consacrat — deci parte a intelighenției tehnice 
- au reprezentat de fapt reacția de apărare a clasei de mij- 
loc, care și-a văzut afectate propriile interese și propriul 
nivel de trai chiar de către politica din ce în ce mai puţin 
rațională a tandemului Băsescu-Boc. Deși au fost explicit 
împotriva lui Traian Băsescu și a reducerilor bugetare ope- 
rate de regimul lui, protestele au exprimat în același timp 
și o aspirație tehnocratică, chiar neoliberală, nu atât una 
anti-sistem. Protestele au fost, astfel, expresia unei nostalgii 
pentru perioada de după 2004, când intelighenția middle 
class se simţea şi sigură din punct de vedere economic, 
şi reprezentată politic în mod satisfăcător. Desigur, prin 
chiar acest mecanism de clasă, protestele au introdus pe 
agenda publică și o serie de teme sociale, precum privati- 
zarea educaţiei, a sistemului de învățământ sau abuzurile 
băncilor, care, deşi prezente şi anterior și afectând straturile 

inferioare ale societăţii, au căpătat o vizibilitate mai largă 
abia în urma protestelor din 2012. Deja din vara acelui an, 
odată cu venirea la putere a primului guvern Ponta, mișca- 
rea socială a trecut într-o fază culturală și a fost în cele din 
urmă depolitizată. Referendumul de suspendare din vara 
anului 2012, eşuat până la urmă, a consfințit marginalizarea 
politică a lui Traian Băsescu. 


FORMULA BĂSESCU 


Traian Băsescu și-a construit aliatul său principal, atât în 
2004, cât și, mai ales, în 2009 — desigur, Poporul —, în baza 
unei relații populiste clasice: externalizarea „dușmanului”, 
a elementului pertubator, responsabil pentru tot ceea ce 
merge prost şi a cărui înlăturare ar pune negreșit lucrurile 
pe făgașul lor normal. 

Poporul a fost deci mobilizat pentru a elimina acest 
duşman colectiv, care părea că îi ameninţă însăși existenţa. 
Galeria figurilor „duşmanului” a fost foarte proteică de-a 
lungul celor două mandate ale lui Traian Băsescu: poli- 
ticienii (inevitabil corupți), mogulii, comuniștii, ţiganii, 
activiștii de mediu, rușii etc. — o galerie practic inepuizabilă. 
Evident, această codificare pseudoconcretă a luptei sociale, 
formulată şi purtată de sus în jos, a escamotat sau deformat 
toate celelalte conflicte şi fracturi din societate. 

Altfel spus, deşi în timpul celor două mandate ale lui 
Băsescu am asistat la puternice lupte de clasă şi rearticulări 
de clasă, ele au fost codificate drept lupte culturale și morale. 
Problema este că acest mecanism a funcţionat tocmai cu 
concursul clasei de mijloc, din care Băsescu a provenit din 
punct de vedere sociologic și căreia i se adresa din punct 
de vedere politic. Așadar: lucrurile merg prost? E din vina 
politicienilor corupți, nu a aranjamentului politico-insti- 
tuţional general. Capitalismul (românesc) produce grave 

inegalităţi şi exploatări? E din cauza mogulilor care îl vi- 
ciază, nu a capitalismului în sine. Statul e nefuncțional? E 
din cauza comuniştilor care au fost și sunt încă la putere, 
nu a „captivităţii” sale financiare. Românii au o imagine 
proastă în străinătate? E din vina ţiganilor care fură, nu a 
rasismului de acasă. Prin urmare, externalizarea „dușmanu- 
lui” a însemnat de fapt externalizarea contradicțiilor sociale 
inerente sistemului, o deplasare care le-a lăsat nerezolvate. 
Miza recursului la popor nu a fost deloc reconfigurarea 
sistemului, a statului în totalitatea sa, așa cum a tot clamat 
Băsescu, ci doar eliminarea celor care, aparent, încurcă lu- 
crurile. Sub regimul Băsescu, cei care au fost cu adevărat 
pedepsiţi și au avut de suferit au fost categoriile sociale cele 

mai vulnerabile, care au fost astfel şi mai vulnerabilizate. 

La acest nivel trebuie plasată și mult discutata luptă 
anticorupţie. Aceasta, la rândul, ei a funcţionat perfect ca | 
parte a luptei de clasă promovată de sus în jos de către Traian 
Băsescu, în care inamicii politici (și de clasă) ai grupării 
reprezentate de el (capitalişti locali și birocraţi de stat) au 
ajuns într-adevăr la închisoare, cu preţul faptului că sistemul 
de justiție ca atare a rămas nereformat şi neperformant. - 
Practic, sistemul de justiție a devenit, în mod evident, ceea . 
ce oricum era: un apendice al luptei politice și de clasă, nu . 
un instrument neutru al statului, de reglare a raporturilor 
sociale. 

Referendumul pentru reducerea numărului de parla- 
mentari și transformarea Parlamentului într-unul unica- 
meral, suprapus primului tur al alegerilor prezidenţiale 
din 2009, a fost criticat, pe bună dreptate, drept una dintre 
manevrele populiste ale președintelui Băsescu. Ce a trecut 
însă neobservat a fost faptul că alegerile prezidenţiale din 
2009 au fost de fapt tot un referendum: pro- sau anti-Bă- 
sescu; adică o reluare (i o prelungire) a referendumului de 
suspendare din 2007. Practic, la alegerile din 2009 românii 
au fost chemaţi la urne nu ca să-și aleagă un preşedinte 

dintre mai mulți candidaţi cu viziuni și politici diferite, ci 
ca să plebisciteze fie preşedintele în funcţie, fie „clasa poli- 
tică” (plus moguli) cu care acesta se afla în conflict. Astfel, 
„poporul” nu numai că a fost pus în faţa unei „false alegeri” 
(între un candidat sau altul, în esență similari), ci însăşi 
iluzia alegerii a fost suspendată, oamenii fiind chemaţi de 
fapt să se exprime în ce tabără se află: cu „ei” sau cu „noi”, 
de partea sau împotriva „dușmanului”. 

În acest fel, deși efectiv la putere, cu toate pârghiile in- 
stituționale de rigoare, în timpul mandatului său Băsescu a 
jucat cu succes rolul de opozant față de seria infinit multi- 
plicabilă a „dușmanilor”. Dar această formă de exercitare a 
puterii ca revers al ei, care a făcut-o cu atât mai prolifică, a - 
presupus , simultan, nu doar hegemonizarea spaţiului pu- 
terii opoziţiei, ci şi, mai important, instituirea unei „stări de 
excepție” permanente de-a lungul celor zece ani de mandat. 
Această stare de război permanent împotriva dușmanului, a 
cărui încarnare poate varia (de exemplu, la final de mandat 
a apărut la orizont pericolul rusesc, cauzat de evenimentele 
din Ucraina), dar care de fapt nu dispare niciodată, suspen- 
dă practic limitele în care puterea poate acţiona legitim, 
făcând-o astfel totală. Aici este de găsit tentaţia totalitară 
a regimului Băsescu: permanentizarea stării de asediu, a 
pericolului iminent, a dușmanului care poate lovi în orice 
clipă. Prin aceasta, puterea nu mai poate fi trasă la răspun- 
dere și nici criticată, deoarece un astfel de gest ar fi imediat 
catalogat drept un atac, un act de solidaritate cu „dușmanul”. 

În această constelație, discursul anticomunist a fost foar- 
te important. El a oferit posibilitatea unificării întregului 
câmp ideologic și discursiv al regimului Băsescu. Altfel 
spus, în ultimă instanţă, pentru Băsescu ca reprezentant 
al intelighenţiei comuniste, comunismul a fost și a rămas 
„marele dușman”, răul suprem, corupția totală, care-i pre- 
determină pe toți ceilalți duşmani și-i uneşte efectiv într-un 
lanţ al echivalenţelor: politicieni-moguli-securiști (în roluri 

„individuale sau suprapuse, de tipul Dan Voiculescu, cel 
care este în același timp şi mogul, și politician, şi securist, 
fiind astfel, mai mereu, punctul de referință al lui Băsescu). 

Așadar, lupta anticomunistă nu numai că a fost legitimată 

în prezent ca îndatorire morală imediată și urgentă, dar 

anticomunismul s-a substituit, prin absorbţie, tuturor lup- 
telor din societate: și luptă politică (împotriva politicienilor 
corupți şi foști comuniști), şi luptă economică (impotriva. 
mogulilor care distorsionează piața liberă), şi luptă judi- 
ciară (împotriva securiștilor), și luptă istorică (impotriva 
uitării), și luptă culturală (împotrivă stângii). Prin urmare, 
discursul anticomunist a avut rolul de a aduna laolaltă, într-o 
formulă extrem de simplă și de digerabilă, o serie întreagă 
de elemente simbolice şi materiale eterogene, construind o 
mega-figură a dușmanului și simplificând la maximum falia 
dintre „dușman” și „popor”, dintre „ei” și „noi”. Prin urmare, 
discursul anticomunist (şi desigur intelectualii care l-au 
profesat) nu a fost deloc o floare insignifiantă la butoniera 
președintelui, preocupat cu alte treburi mai importante. Din 
contră, discursul anticomunist a structurat extrem de precis 
coordonatele întregului discurs populist de tip Băsescu, 
păstrându-l mereu actual, prin interșanjabilitatea figurii 
dușmanului. Faptul că Băsescu s-a descotorosit de intelectu- 
alii fideli atunci când rolul lor politic s-a epuizat, nu trebuie. 
să minimalizeze rolul esenţial jucat de anticomunism în 
timpul celor două mandate ale lui Traian Băsescu. Iniţiat 

încă din anii ‘80 ca manifestare de clasă, anticomunismul a 

continuat, căpătându-și adevărata cristalizare politică abia 

în timpul mandatelor lui Traian Băsescu. 


BILANŢ 


Sfârșitul alianţei lui Băsescu cu poporul s-a conturat în 
timpul protestelor de stradă din ianuarie-februarie 2012 şi 

s-a consfințit la finalul procesului de suspendare din vara 
aceluiași an. Deși din punct de vedere tehnic referendumul 
a fost invalidat — în urma unor aspecte instituționale care 
ar merita o discuţie separată —, politic Traian Băsescu și-a 
pierdut relevanţa. Ultimii doi ani de mandat la Cotroceni 
nu au reprezentat decât o urmă palidă a fostei puteri de care 
se bucura preşedintele. Din ce în ce mai izolat, părăsit de 
foştii aliaţi și încolţit de adversari politici, figura lui Băsescu 
nu a făcut decât să alimenteze agenda politică a lui Victor 
Ponta: antibăsismul. Altfel, epoca Traian Băsescu s-a înche- 
iat atunci când aliatul lui, poporul, i s-a întors împotrivă, 
privindu-l ca pe un dușman de care trebuie scăpat. 

La acest nivel se poate constata diferența dintre cele 
două referendumuri de suspendare. Chiar dacă ambele au 
fost în cele din urmă invalidate din lipsă de cvorum, în 2007 
votul împotriva suspendării a fost covârșitor, spre deosebire 
de 2012, când votul pentru suspendare a avut în mod clar 
câștig de cauză. Cele două momente marchează apogeul şi 
declinul populismului lui Traian Băsescu. 

În același timp, mecanismul instituțional care a dus la a 
doua suspendare a lui Băsescu a dovedit că întreg eșafodajul 
instituțional actual a fost croit ca urmare a luptei istorice 
pentru putere dintre nomenclatură și intelighenţie, în eta- 
pele succesive ale venirii lor la putere, nu ca urmare a unui 
compromis sau a unei viziuni generale despre societate. 
Deşi modificată parţial ulterior, Constituţia actuală a fost 
scrisă exact pe fundalul luptei dintre Iliescu și Roman, pre- 
mergătoare rupturii dintre cele două tabere. De aici decurg 
ambiguităţile cu privire la rolul președintelui și al primului 
ministru, precum şi a relației lor cu Parlamentul. Aceste am- 
biguităţi generează constant tentaţia folosirii ordonanţelor 
de urgenţă, precum și nevoia de a apela la medierea Curţii 
Constituţionale — una dintre cele mai politizate instituţii 
ale postcomunismului, care a dat mereu dreptate celor care 
se aflau la putere, și a cărei putere provine din faptul că, 

pentru a fi inteligibilă, Constituţia are mereu nevoie de un 
supliment de interpretare politică. În această luptă în care 
miza este mereu, de fapt, puterea de a schimba regulile 
jocului, partidele continuă să funcţioneze după modelul 
partidului-stat: nu doar prin faptul că birocraţia de partid 


devine, după alegeri, birocraţia de stat, ci mai ales prin 


faptul că interesele particulare de clasă le înlocuiesc pe 


cele universale ale statului. În acest fel, statul este captiv: 


pentru că exprimă mereu doar interesele particulare și de ` 


acumulare ale celor care îl controlează, ceea ce face ca miza 


acaparării puterii asupra statului să fie imensă. 


Ambele suspendări ale lui Traian Băsescu, chiar dacă în 


momente istorice diferite și având de fiecare dată pretexte 


diferite, au fost efectul unei confruntări de clasă: de fiecare 


dată, în spatele suspendărilor, s-au aflat marii capitalişti 
locali, care vedeau în Băsescu, pe bună dreptate, un inamic. 
Băsescu a supravieţuit primei suspendării datorită alianței 


cu poporul de care am pomenit mai sus, iar celei de a doua 


suspendării ca urmare a ajutorului primit din partea capita- 
lului global, prin reprezentanții politici ai acestuia. Astfel, 
din acest punct de vedere, succesul mandatelor lui Băsescu 


este total - succes contabilizat, desigur, din perspectiva tra- 


iectoriei de clasă pe care am descris-o anterior. Suspendările 


pe care le-a suferit Băsescu în timpul mandatelor sale nu 
au reprezentat deloc un obstacol în proiectul de clasă pe 
care acesta l-a întruchipat, ci, dimpotrivă, confirmarea și 
accelerarea sa. 

La finalul celor zece ani de preşedinţie a lui Traian 
Băsescu, proiectul lui s-a împlinit: clasa capitaliştilor au- 
tohtoni este fie slăbită, fie la pușcărie, iar reprezentarea lor 
politică, chiar în PSD, este acum nesigură. Lucrurile stau 
atât de prost, încât, recent, loan Niculae — unul dintre puţinii 
capitalişti locali încă în libertate - a fost zărit la o întâlnire 
a (fostului) PDL. Totodată însă, dacă soarta capitaliștilor 
locali nu pare de invidiat, nici cea a intelighenţiei tehnice 

și middle class nu are motive de bucurie la finalul epocii 
Băsescu. Deşi reprezentată politic de preşedinte şi de gu- 
vernele Boc, această clasă a fost afectată în mod evident de 
criza din 2009 şi, mai ales, de măsurile de austeritate impuse 
ca soluţie la criză — desigur, nu în aceeași măsură în care au 
fost afectate clasele sărace. Acest paradox poate fi formulat 
în felul următor: deschiderea totală şi subordonarea față de 
capitalul global are, într-adevăr, efectul de a eroda puterea 
(deopotrivă economică și politică) a capitaliștilor locali, dar 
acest efect nu este unul izolat. Periferializarea și colonializa- 
rea pe care le presupune duce totodată la erodarea și paupe- 
rizarea clasei de mijloc (cu excepția unei mici facțiuni, care 
va câştiga mereu din medierea dintre nivelul global și cel 
local), cu atât mai mult ca urmare a efectelor prelungite ale 
crizei din 2009. Propriu-zis, proiectul de clasă întruchipat 
şi implementat de Traian Băsescu are ca finalitate practică 
inclusiv anihilarea economică și politică a acelei clase. Prin 
urmare, continuă să existe în rândurile clasei de mijloc și 
a intelighenţiei o ambiguitate în raport cu Traian Băsescu: 
pe de o parte, există sentimentul clar că Traian Băsescu a 
trădat până la urmă cauza (vezi şi aderenţa unor segmente 
ale acestei clase la protestele din 2012) - inclusiv prin sus- 
ținerea Elenei Udrea -—, pe de altă parte, există conştiinţa 
faptului că, în ultimă instanţă, Traian Băsescu chiar este 
singurul personaj capabil să continue lupta cu capitaliștii 
locali și deschiderea necondiționată spre capitalul global. 
Dovadă în acest sens este popularitatea recentă de care se 
bucură preşedintele la final de mandat, mai ales pe fondul 
opoziţiei active pe care acesta o face premierului Victor 
Ponta. Cineva mai puţin familiarizat cu scena politică ro- 
mânească ar putea deduce că în această campanie Băsescu 
nu este la final de mandat, ci unul dintre candidați. 

Este drept că împlinirea acestui proiect de clasă a însem- 
nat de fapt demantelarea constantă a statului, în special a 
dimensiunii sale sociale, concomitent cu hipermilitarizarea 

lui. Statul nu este doar captiv în mâinile unei clase, ci funcţi- 
onează activ împotriva propriilor săi cetățeni, fiind totodată 
principalul generator de inegalităţi sociale, prin felul în 
care favorizează în mod diferențiat acumularea de capital, 
mai ales în timpul și în urma crizei financiare. În perioada 
mandatelor lui Traian Băsescu, pare că singurul atribut 
palpabil al statului a fost acela de a netezi calea capitalului 
global, prin exploatarea ieftină și nestingherită a resurse- 
lor umane și, mai recent, a celor energetice, într-o relație 
colonială clasică. Din acest punct de vedere, indiferent de 
numele viitorului președinte, proiectul Băsescu pare menit 
să continue și după ieșirea sa din scenă. 

Deşi președinția lui Traian Băsescu a avut o serie de 
caracteristici sui generis, impunându-se inevitabil şi dimen- 
siunea idiosincratică a președintelui, în ultimă instanță sem- 
nificaţia acesteia constă în faptul că a fost mai mult decât 
Băsescu însuși: epoca Băsescu a consfințit triumful unui 
proiect de clasă care va continua și în absenţa lui. Dacă până 
în 2004 societatea era modelată conform viziunii și intere- 
selor clasei capitaliste postcomuniste autohtone, în 2014, 
odată cu retragerea lui Băsescu de la Cotroceni, societatea 
apare modelată după chipul intelighenției și a clasei de 
mijloc postcomuniste: individualistă, neoliberală, cuplată 
la capitalul global, inegală și de dreapta. Din acest punct de 
vedere, epoca lui Traian Băsescu a fost un succes. 

Ideologia Băsescu 


Alex Cistelecan 


Contextul politic în care este lansat proiectul prezidenţi- 
al Băsescu îi determină acestuia din urmă bună parte din 
cadrele ideologice în care avea să se miște vreme de un 
deceniu: o guvernare PSD (2000-2004), venită după o 
perioadă dezastruoasă de guvernare a „forţelor schimbării” 
şi „societăţii civile”, ale cărei succese (intrarea în NATO, 
acordul de integrare în UE și, în general, relativa stabilitate 
şi prosperitate pe care le-a generat) riscau să încastreze pen- 
tru mult timp PSD-ul în structurile de putere. Astfel, chiar 
ceea ce reprezenta efectul reuşitelor guvernării pesediste 
trebuia să fie codificat ca fiind pericolul major al politicii 
românești: naşterea (sau mai degrabă reconfirmarea) unui 
partid-stat, acapararea sistemului politic şi a aparatului de 
stat de către gruparea social-democrată. Schimbarea politică 
putea fi astfel produsă nu atrăgând atenţia asupra efectelor 
materiale, sociale ale guvernării PSD, ci mutând atenția 
asupra unor aspecte aparent mult mai formale, și implicit 
cu mai puţin impact asupra electoratului - în special într-o 
țară aflată încă în relativă mizerie -, şi anume pluralismul 
democratic, transparenţa puterii, corupția sistemului. Cum, 
în chestiunile concrete, guvernării PSD nu îi putea fi opusă 
cu succes o agendă alternativă (ieşirea din NATO şi UE, 

descreșterea economică), bătălia politică trebuia mutată 
pe nişte chestiuni mai degrabă de ordinul corectitudinii şi 
echităţii politice: opoziția simplă dintre sistem și individ 
era, în acest context, ideologemul cel mai la îndemână. Ca 
să amintim un refren obişnuit din presa vremii, „candidatul 
Alianţei n-a luptat cu contracandidatul pesedist, ci cu întreg 
statul pesedist. Tocmai de aceea nu vorbim de victoria lui 
Băsescu asupra lui Năstase, ci asupra partidului-stat”!. 

Dacă alegerile din 2004 au fost primele în care chestiunea 
socială a intrat în umbră - deopotrivă ca prezență în discursul 
public şi ca eficacitate electorală — față de chestiunea corecti- 
tudinii formale a sistemului politic (declin relativ în care nu 
a făcut decât să se afunde până astăzi, ajungând la un record 
de absenţă în actuala campanie electorală), acest lucru nu ar 
fi avut niciun sens și niciun efect dacă nu s-ar fi adresat unui 
electorat în care clasa de mijloc, educată și „independentă”, 
ocupa un procent tot mai însemnat din corpul cetățenesc. 
Cu alte cuvinte, retorica partidului-stat și a sfârșitului de- 
mocrației nu ar fi prins niciodată dacă guvernarea Năstase, 
prin relativa ei stabilitate şi prosperitate, nu şi-ar fi produs 
propria-i armată de gropari — şi anume tânăra clasă de mijloc, 
cu venituri și consistență de clasă tot mai pronunţate, dar 
pentru care aroganța și stilul, să recunoaștem, deloc cool al 
fostului FSN erau infinit mai relevante și mai deranjante 
decât evoluţia PIB-ului și ieşirea graduală din mizerie a so- 
cietății românești. Băsescu „a reușit să convingă electoratul 
urban, tânăr, dinamic şi doritor de schimbare că-i poate 
reprezenta interesele, îl poate elibera de stagnarea guvernării 
Năstase. Spectrul autoritarismului, care se profila amenințător 
în cazul unei victorii a lui Adrian Năstase, este cel care i-a 
scos din casa pe alegătorii lui Traian Băsescu”. 


' Răsvan Popescu, „Cine râde la urmă”, Revista 22, nr. 771, 2004. 

* Rodica Culcer, „Un nou președinte”, Revista 22, nr. 771, 2004, care se 
înșală însă imediat în pronosticul pe care-l face — presimţind că „ne în- 
dreptăm, așadar, către o epocă a compromisurilor negociate, care poate fi 

În această scenă primară a regimului Băsescu avem deja 
elementele de bază ale configurației ideologice care l-a mar- 
cat: pe de o parte, avem constituency-ul acestei ideologii — 
middle class-ul ascendent, „urban, tânăr, dinamic și doritor 
de schimbare”; și avem scheletul ideologic, opoziţia ro- 
mantică întemeietoare: individ vs. sistem. Această opoziţie 
încă nedeterminată, cu care se identifică oarecum spontan 
conștiința politică a clasei de mijloc, avea să fie concretizată, 
specificată, determinată social și material, pe parcursul celor 
două mandate și sub puternica influenţă a crizei economice, 
într-o agendă neoliberală tot mai articulată și mai vehe- 
mentă, reprezentând astăzi hegemonia ideologică a clasei 
de mijloc. Însă această turnură neoliberală a unui discurs 
iniţial în același timp romantic și doar formal (ist) - individ/ 
libertate/ iniţiativă/ pluralism vs. sistem/ autoritarism/ 
inerție/ partid-stat — nu marchează o ruptură în evoluția 
ideologică a regimului Băsescu, ci un proces de continuă 
-uneori mai abruptă, alteori mai răbdătoare — determinare 
şi specificare socială și materială a configurației ideologice 
inițiale. Ideologia Băsescu se remarcă, astfel, în principal 
prin trăsăturile aparent opuse ale consistenței și elasticității: 
chiar dacă, la nivelul duratei lungi, putem vorbi despre o 
tot mai accentuată și mai explicită articulare neoliberală, 
aceleași 3-4 teme iniţiale populează discursul prezidenţial 
şi, prin permutări și deplasări subtile ale dispoziţiei lor ini- 
tiale — deja suficient de permisivă, întrucât trasată doar în 
cheie formal-principială —, asigură nu numai continuitatea 
ideologică, ci şi acuitatea — eficacitatea materială — a acestei 
ideologii. În final, naturalizarea neoliberalismului (adică 
a unei versiuni cât se poate de particulare de „compro- 
mis democratic”, în care dimensiunea de clasă este extrem 
de explicită, agresivă şi eficientă) ca simplă specificare/ 


adevărata tranziție a României către o democrație autentică” —, dar care, 
să recunoaștem, trebuia să includă și această promisiune în pachetul inițial 
de promovare a candidatului Băsescu. 

determinare a unui set minimal de principii liberale, precum 
şi hegemonia socială a acestei ideologii a clasei de mijloc 
aveau să fie asigurate tocmai de ceea ce am numit consis- 
tența și elasticitatea ideologiei Băsescu. Dacă acest proces 
de specificare/ determinare socială — neoliberalizare — a 
unui set ideologic iniţial doar liberal-democratic era singura 
variantă de evoluţie politică posibilă sau dacă mai admitea 
şi alte direcții posibile (social-liberală, social-democrată 
etc.) e ceva ce puțin mai contează acum. Și nu facem aici 
paradă de pozitivism, deducând din modul particular de 
actualizare a unei posibilități inexistența altor posibilități; 
ceea ce încercăm, în schimb, să subliniem este că această 
versiune aparent contingentă (căci prilejuită de criză) de 
specificare neoliberală a unor valori democratice-liberale se 
întâmplă să corespundă mecanismului însuși de funcționare 
a discursului neoliberal — și anume promovarea unei anu- 
mite politici de clasă, cu un conţinut social specific, drept 
simplă radicalizare și generalizare a principiilor liberalismu- 
lui clasic. Din această perspectivă, conjunctura particulară 
care a fost criza economică și care a marcat trecerea de la 
primul la al doilea mandat al lui Băsescu, ca şi deplasarea de 
la mesajul liberal-democratic iniţial la cruciada neoliberală 
finală, are funcţia dialectică de contingență necesară — acel 
element exterior și accidental care e însă necesar pentru a 
pune în mers potenţialul de actualizare al dispozitivului 
ideologic iniţial. 

Dar să nu anticipăm. Spuneam că agenda pe care s-a 
lansat Traian Băsescu purta mai degrabă asupra unor va- 
lori liberal-democrate, care vizau aranjamentul echitabil 
al instituțiilor politice, agendă gravitând în jurul opoziţiei 
romantice şi pre-politice individ vs. sistem. Acest dispozitiv 
minimal furnizează însă, după cum vom vedea (sper), toate 
elementele necesare pentru articularea tot mai elaborată și 
mai apăsată a unei ideologii neoliberale cu aplicație în toate 
domeniile existenţei sociale: aranjamentul constituțional 

al puterilor în stat, relația politicului cu cetățenii și, nu în 
ultimul rând, reproducerea materială a societății - economia 
ei. Să despachetăm acest tablou. 


PREȘEDINTELE ȘI | 
GHERILA ANTI-POLITICĂ PRIN DELEGAȚIE | 


Care e, în fond, treaba preşedintelui? „După mintea uno- 
ra, odată ajuns la Cotroceni, președintele ar trebui să spună 
«știți, aia a fost doar o poveste, nu am nicio treabă cu ea, eu 
sunt neimplicat, eu stau și fumez, emit decrete de decorare, 
mă duc la întâlniri cu șefi de state, umblu pe covorul roşu şi 
cu o liotă întreagă de sepepişti după mine să-mi protejeze 
viaţa, dar de făcut nu fac nimic». Nu este adevărat.”? Că, 
spre deosebire de predecesorii săi, Traian Băsescu a întrupat 
figura președintelui jucător, hiperactiv, în tânăra democrație | 
românească e limpede — dar care a fost rolul jucat de acest | 
președinte jucător şi ce anume a dat legitimitate acestui rol? | 
„Elementul care dă președintelui putere şi legitimitate și 
dreptul de a se adresa oricărei instituţii, până la urmă” este 
faptul că „funcţia este dobândită prin voinţa poporului, 
prin vot direct (...) Nu voi fi de partea vreunei instituţii. | 
Voi fi cel care, în baza Constituţiei, reprezintă cetăţenii în || 
faţa instituţiilor statului.”* Misiunea și legitimitatea preşe- | 
dintelui își au sursa și debușeul în același element: poporul. | 
Speculând ambiguitatea constituțională a sistemului politic 
românesc, sistem care împrumută din regimul prezidenţial 
alegerea directă a șefului statului, iar din regimurile parla- 
mentare rolul executiv al guvernului și primului ministru, 


3 Participarea președintelui României, Traian Băsescu, la ediţia specială a 
emisiunii „Sfertul academic”, Radio România Actualităţi, 8 august 2005, 
ora 14:00. 

* Interviu acordat de președintele României, Traian Băsescu, cotidianului 
România liberă și publicat in numărul din 22 iunie 2005. 

Traian Băsescu şi-a decupat astfel o zonă posibilă de joc 
activ ca singurul uns direct al poporului într-o structură 
politică dominată altfel, prin definiţie, de propria-i inerție 
funcțională și lipsă de reprezentativitate. Dar dacă ceea ce-i 
asigură spaţiul de joc preşedintelui este tocmai relația de 
reprezentare directă pe care o are cu cetățenii, acest spaţiu 
și legitimitatea jocului prezidenţial sunt cu atât mai extinse 
și mai solide cu cât celelalte ramuri ale puterii de stat par a fi 
mai opace și mai sustrase controlului cetăţenesc. Paradoxal, 
rolul de mediator între cetăţeni și instituţii al preşedintelui 
devine cu atât mai pregnant și mai vital cu cât celelalte 
instituții politice, poate prin chiar natura lor mai comple- 
xe, mai supuse inerțiilor instituționale, nu captează decât 
în mod indirect, în cel mai bun caz, mandatul încredințat 
de cetățeni. Că astfel instituția parlamentului — instituția 
reprezentativă prin excelență — a putut nu doar să intre 
în umbră față de instituția prezidenţială în acest raport cu 
electoratul, ci, mai mult, a ajuns să fie percepută drept prin- 
cipalul obstacol pe direcția acestei relaţii de reprezentare 
politică — nu face decât să ne arate performanța remarcabilă 
a prestaţiei băsesciene, care a făcut din instituția Președinției 
o figură politică mai reprezentativă decât Parlamentul și 
mai activă decât Executivul. Deși această interpretare a 
partiturii prezidenţiale poate trece drept nedemocratică, 
neconstituțională (obiecţie care i-a și fost adusă în mod 
repetat din partea opoziției sau chiar a partenerilor de gu- 
vernare), cert este că ea este o partitură originală și cât se 
poate de adecvată firii neamului românesc: specificul local 
e cel care impune aici un concept original de democrație 
și echilibru al puterilor. După cum se exprima chiar şi spre 
finalul decadei de activitate prezidențială, așadar chiar și 
după toate trădările și regrupările survenite pe linia acestei 
relaţii de reprezentare directă popor-președinte (despre care 
rearanjări vom vorbi imediat mai jos), „in România nu se va 
putea trece la președinte ales de Parlament. Poporul nu va 

accepta o asemenea soluție. Ei vor să-și aleagă președintele, 
ei îl aleg, ei îl scuipa pe urmă, dar e al lor. Bun, rău, e al lor şi 
nu vor accepta președinte făcut pe sforării prin Parlament”. 

Prin urmare, echilibrul puterilor se transformă, aparent 
sub incidenţa propriei sale logici de funcționare — separarea 
criteriilor de legitimitate ale diferitelor ramuri ale sistemului 
politic —, într-un adevărat contrast între președinte și restul 
instituțiilor statului. Un președinte ce reprezintă poporul 
şi care, implicit, nu se poate, nu are voie să se încline în faţa 
cuiva - „România n-are un președinte slugă (... ) Un singur 
lucru să nu-mi ceară nimeni: să stau încovoiat” (motiv 
pentru care momentele recurente de slugărnicie — față de 
SUA, FMI, CE, BCE - au fost de obicei ambalate în gesturi 
de tupeu față de subalternii sau opozanţii stăpânului astfel 
îmbrățișat: Rusia, sărăntocii de-acasă, opoziţia politică etc.) 
- şi a cărui neatârnare obligatorie este rezultatul direct al 
reprezentativității sale populare. Însă nu doar faptul că este 
un concentrat de reprezentare populară îl singularizează 
pe preşedinte; în același timp — și poate tocmai din acest 
motiv - președintele ocupă şi poziţia de maximă vizibilitate 
în câmpul politic, punctul din care întregul sistem politic 
se dezvăluie: „Marea problemă e că din această funcție vezi 
sistemul. Acela despre care domnul Emil Constantinescu 
spunea că l-a înfrânt. Păi bătălia e cu acest sistem”. De-o 
parte, așadar, un președintele care concentrează în exclu- 
sivitate în persoana sa reprezentarea populară și care, cât | 
se poate de convenabil, mai e și plasat în centrul panopti- 
conului politic. De cealaltă parte însă, perspectiva care se 


S http://www.hotnews.ro/stiri-politic-14145679-traian-basescu-despre- 
modificarea-constitutiei-romania-nu-putea-trece-presedinte-ales-parla- 
ment-poporul-nu-accepta-presedinte-facut-sforarii-parlament.htm. 

6 Participarea președintelui României, Traian Băsescu, la emisiunea 
PRO-VEST, PRO TV, 4 februarie 2007. 

7 Participarea președintelui României, Traian Băsescu, la emisiunea 
„Nașul”, BITV, 31 octombrie 2007, ora 22:00. 

dezvăluie din acest punct privilegiat de urmărire și care e 
absolut deplorabilă: „o clasă politică putredă, reţineţi, o spun 
cu responsabilitatea şefului de stat, o clasă politică putredă, 
gata oricând să facă compromisuri şi o să vedeţi mari ana- 
liști care spun: domnule, fac compromisuri, asta e politica, 
arta compromisului. Iar eu spun: nu, compromisurile sunt 
permise dacă sunt în interes public, dar nu în interes de 
gaşcă”. O clasă politică care pare să fie singura formațiune 
socială românească în care ceva de genul unei dinamici și 
coeziuni de clasă pot fi identificate (aspect asupra căruia, de 
asemenea, vom reveni) și care, prin acțiunile ei și prin relația 
de tranzitivitate, se alienează la fel de radical de societate 
pe cât se alienează de președintele ce reprezintă această 
societate: „Este evident că societatea românească evoluează, 
dar nu putem spune același lucru despre clasa politică (...) 
În domeniul politicii, nu există aquis comunitar (...) Iar 
România a atins un punct critic, de la care reforma clasei 
politice devine crucială pentru sănătatea vieţii publice și 
eficiența instituţiilor statului”. 

Ce se poate face în acest punct critic? Nimic altceva 
decât un asalt continuu asupra celorlalte centre de pute- 
re. Un asalt declanșat imediat după instalarea în funcţie 
(„Hurezeanu: (...) o dată la trei zile propuneţi alegeri 
anticipate”!%). Un asalt asupra sistemului politic, care se 
intensifică în momentele de cumpănă — în contextul crizei 
sau cu ocazia suspendărilor: „un conflict, fundamental de 
data aceasta, între mine și toate partidele va veni și se va pro- 
paga în condițiile în care efortul major al tuturor partidelor, 


* Ibid, 

? Mesajul președintelui României, Traian Băsescu, adresat Parlamentului 
României, pe tema reformării clasei politice și consultarea cu privire la 
introducerea votului uninominal, București, Palatul Parlamentului, 14 
februarie 2007. 

10 Interviu acordat de către domnul Traian Băsescu, Președintele 
României, postului de radio „Europa FM”, 11 martie 2005. 

efortul major al tuturor mogulilor media în bună înțelegere 
cu partidele este să aibă un preşedinte care să reprezinte cam 
statuia aceea care îi este dragă mafiei: cu ochii acoperiţi, cu 
urechile acoperite și gura acoperită. Toţi acești oameni îmi 
cer să nu aud, să nu văd, să nu spun ceva. Este imposibil 
de tratat în acest mod un președinte al României. (...) 
Concluzia la care am ajuns este că nu am dreptul să fac pasul 
înapoi ştiind care este societatea românească acum”. Și un 
asalt care, cel mai interesant, este explicit tematizat de către 
Traian Băsescu ca adevărată strategie de reformă a statului, 
singura strategie posibilă în condiţiile de opacitate publică 
date, și anume un soi de blitzkrieg contra sistemului din 
interiorul sistemului: „Totul este să facă legile, proiectele de 
legi, cât mai repede, înainte să ajungă un captiv al sistemului, 
pentru că asta e tendința. Ministerele, uşor, ușor, înghit 
politicienii și, după câteva luni, îi fac să vorbească precum 
ministerul, în mod tradițional (... ) Ministerele au început 
să prindă oamenii politici în captivitatea lor şi legile, în 
loc să se adreseze preponderent populaţiei, preponderent 
celor care trebuie deserviţi, încep să aibă și acea notă de 
conservare a sistemului”. 

Reprezentarea populară se concentrează în figura preşe- 
dintelui tocmai datorită nereprezentării poporului în celelal- 
te instituţii politice, care au căzut pradă propriei lor inerții 
şi logici de reproducere instituțională. Pentru a împiedica 
acest proces de denaturare a reprezentării cetățenești în 
sistemul politic — denaturare ce pare a fi inevitabilă, simplu 
efect al logicii funcționale a puterii — trebuie întreţinut un 
război de gherilă, în care rapiditatea și surpriza manevrelor 
sunt singurele care pot învinge inerția și rigiditatea apara- 
tului politic. Astfel, ceea ce în campania electorală trecea 


n Participarea preşedintelui României, Traian Băsescu, la emisiunea 
„Sfertul academic”, Radio România Actualităţi, 19 februarie 2007. 

1 Participarea președintelui României, Traian Băsescu, la emisiunea 
„Ediţie specială”, TVR 1, 11 octombrie 2005, ora 20:15. 

drept specific doar adversarului politic din acel moment, 
drept voracitate a aparatului pesedist, devine acum dina- 
mica inerentă a structurilor de stat: opacitatea şi acapararea 
puterii în interese nelegitime nu mai țin acum doar de mo- 
dul specific de funcționare al mașinăriei social-democrate, 
ci de dinamica naturală și inevitabilă a însuși aparatului 
politic. Din acest motiv, Andrei Cornea putea să citească 
deplasarea opoziţiei politice din timpul regimului Băsescu 
în acest fel: „Traian Băsescu a divizat societatea românească 
altfel decât era ea divizată în 2004, la preluarea mandatu- 
lui (...) Până la alegerile prezidenţiale din 2004 existau 
«două Românii», aproximativ egale: una, mai modernă, 
mai tânără, mai urbană, mai educată și care vota constant 
pentru «centru-dreapta» (sau ceea ce în România trece 
astfel); cealaltă, mai rurală, mai vârstnică, mai săracă, mai 
arhaică, care vota pentru stânga, adică pentru PSD (...) 
Diviziunea politică esenţială din aceste momente nu mai 
e cea tradițională stânga-dreapta, nici cea (devenită tradiţi- 
onală la noi după 1989) postcomunism-anticomunism, ci 
cea dintre «oligarhia» majoritară în parlament și o incertă 
mișcare populara «antioligarhie», regrupată în jurul lui 
Traian Băsescu”!3. Se cuvine însă remarcat faptul că această 
divizare „altfel” a societăţii nu e neapărat altfel, cât repre- 
zintă mutarea vechii opoziții la un cu totul alt nivel: ceea ce 
era valabil doar pentru PSD afectează acum întreg sistemul 
politic; iar ceea ce trecea drept centru-dreapta poate pretin- 
de acum la statutul de adevărată societate responsabilă și 
care, chiar dacă e încă minoritară, e eminamente majoritară 
ca reprezentativitate socială a intereselor ei. Altfel spus, 
odată cu regimul Băsescu, opoziția fondatoare a democrației 
româneşti — să-i zicem PSD vs. Piaţa Universităţii — s-a de- 
plasat în opoziţia la un cu totul alt nivel, de-a dreptul meta, 
intre sistem politic și alianța indivizilor anti-sistem. Dar pe 


"Andrei Cornea, „Cele două coaliţii”, Revista 22, nr. 896, 2007. 

măsură ce reconfigurează imaginea spațiului politic şi opo- 
ziția sa fundamentală (prieten-dușman) în ciocnirea dintre 
sistemul rigid, opac, şi lone ranger-ul reformator, această 
operaţie ideologică proiectează o imagine reconfigurată a 
tabloului social, care împrumută coordonatele reprezentării 
sale politice: tot așa cum, la nivelul reprezentării politice, 
preşedintele se luptă - tot mai singur și tot mai sigur, după 
cum aveau să constate periodic gornacii de la Revista 22 
- cu un întreg sistem de interese oculte (sistemul politic), 
la fel și în societate se proiectează tot mai mult imaginea 
individului izolat, plin de iniţiativă, plesnind de autonomie 
şi spirit de libertate, dar care se împiedică la tot pasul în 
corupția și delăsarea generală, strivit deopotrivă de pasi- 
vitatea majorității asistate și de hoţia clasei dominante (o 
asociere a sărăciei şi a corupției care, după cum vom vedea, 
avea să contribuie, la rândul ei, cu unul dintre ingredientele 
principale ale ideologiei neoliberale prezidenţiale sau, mai 
exact, cu ultima articulare, de clasă, a simpaticei doctrine 
constituționale minimaliste de la care am pornit). Pe scurt, 
imaginea președintelui justițiar dar încolțit își constituie 
retroactiv propriul constituency — tânăra clasă de mijloc 
activă în sectorul privat al economiei („economia reală”), 
acești vestitori ai Occidentului al căror glas cristalin e însă, 
vai nouă, mereu bruiat de grobianismul sărăcimii și mogu- 
limii deopotrivă asistate de către stat (adică prin taxarea 
şi impozitarea singurilor producători de bogăţie, același 


14 Cristian Preda, „Mai sigur si mai singur”, Revista 22, nr. 798, 2005: 
„Traian Băsescu este tot mai singur şi mai lipsit de instinctul de animal 
politic care i-a adus în repetate rânduri succesul”; Andreea Pora, „Băsescu 
fără servicii?”, Revista 22, nr. 1016, 2009: „Ca de obicei, e singur. Tot mai 
singur (...) Cum a ajuns Traian Băsescu, după doar șapte luni de nou 
mandat, într-o asemenea postură (... )”; Andreea Pora, „Băsescu își de- 
contează erorile”, Revista 22, nr. 1062, 2010: „Băsescu continuă să fie 
singurul politician de anvergură care se încăpățânează să nu abandoneze 
marile priorități naţionale: educaţia, sănătatea și justiţia. Şi, totodată, sin- 
gurul politician care nu dorește să capitalizeze electoral criza”; Andreea 
Pora, „5+1 cu Băsescu”, Revista 22, nr. 1085, 2010-2011. 

vajnic middle class). Această imagine autopromovată a pre- 
şedintelui tot mai singur și mai sigur, în mijlocul aparatelor 
puterii, gâdilă exact cum trebuie conștiința politică a clasei 
de mijloc, fragmentarea ei socială și imaginea tipică în care 
această clasă vede conflictele sociale — ca indivizi vâslind şi 
răzbind cu greu în oceanul de plebe cenușie și de interese 
oculte ale marilor actori sociali. Una peste alta, vedem aici 
modul în care un ideologem politic, sau nici măcar politic, ci 
formal-constituțional, care viza buna dispunere a aparatului 
de stat, relaţia corectă de reprezentare politică a poporului 
suveran, nu întârzie să proiecteze o anumită politică socială, 
materială, sau invers, modul în care o politică economică 
de clasă, neoliberală, poate fi legitimată și hegemonizată 
ca simplă extensie sau aplicaţie a unor principii liberal-de- 
mocratice cât se poate de clasice: reprezentarea populară. 
Această articulare neoliberală a unui set de principii inițiale 
aparent doar liberal-democratice avea să se intensifice în 
contextul crizei economice — însă ea nu s-ar fi putut reali- 
za atât de lin™ dacă dispunerea ideologică inițială nu ar fi 
permis sau, cel puțin, nu ar fi încurajat de la bun început 
această direcție de lectură. 


POPORUL ȘI SUBLIMAREA SA NEOLIBERALĂ 


Dar aşa cum se întâmplă de obicei cu poporul ales, şi 
din poporul lui Traian Băsescu doar un rest avea să se sal- 
veze, doar o rămășiță avea să treacă cu brio valea crizei și a 
reformei statale. Articularea neoliberală a poporului este o 
operație complexă de triere, în care corpul politic e destituit 
pentru a fi ales un altul, poporul antreprenorial — operație 


'5 Faţă de duritatea măsurilor luate, reacţia socială a fost, să recunoaștem, 
mai degrabă firavă și cel mai adesea pe lângă — chiar și protestele din ia- 
nuarie 2012 cer un veritabil efort hermeneutic ca să citeşti în mesajele 
pro-Arafat niște mesaje anti-austeritate. 

care nu doar că decupează din reprezentarea populară o 
singură felie minoritară de indivizi responsabili, dar mai 
mult decât atât, nici nu mai permite coagularea surplusu- 
lui de societate în vreun program politic, în vreo viziune 
despre societate ca interes colectiv. Dar să dăm filmul cu 
încetinitorul. 

Iniţial, consensul președinte-popor e deplin și reprezen- 
tarea fără resturi: „Eu înțeleg foarte bine noțiunea de popor. 
Este singurul care trebuie respectat și ascultat tot timpul | 
în democraţie... ""$. Şi nu doar ascultat şi respectat, ci acti- 
vat politic: chemat periodic la referendum. Dintr-o simplă 
relicvă uşor anacronică a ideii de suveranitate populară 
din contractul social democratic clasic, de obicei înecată 
şi neutralizată în democraţiile moderne într-un mecanism 
complex de delegare şi transfer de putere către reprezentan- | 
ţii politici, instrumentul consultării populare devine astfel 
- tocmai ca răspuns la specificul local al compromisului 
democratic (clasă politică coruptă, președinte încolţit, dar 
reprezentant al poporului) - un mecanism vital de corecție | 
a procesului politic. „Dacă există un blocaj al sistemului — 
şi sistemul, după cum am văzut, este definit prin blocajul 
său inerent —, nu voi ezita să trec peste acest blocaj, să mă 
duc la electorat, la popor. Nu voi ezita.” Revista 22 con- 
firmă: „Încolţit de coalizarea fără precedent a adversarilor | 
săi politici, (... ) blocat și sabotat de majoritatea partidelor 
politice parlamentare, cu un acces limitat la televiziuni și 
radiouri, Traian Băsescu s-a «întors la popor», valorifi- 
cându-și la maximum talentul de a mobiliza mase largi de 
oameni”!®, Nu însă ca ultimă soluţie de moment, ci ca sin- 
gură tehnică de guvernare posibilă în contextul local: după 
cum trasează aceeași revistă, „clasa politică este reactivă, şi 


16 Participarea președintelui României, Traian Băsescu, la emisiunea 
„Ediţie special”, TVR 1, 11 octombrie 2005, ora 20:15. 

1 Ibid. 

1'8 Rodica Culcer, „Superoferta electorală”, Revista 22, nr. 896, 2007. 


81 


nu activă: respinge provocările lui Traian Băsescu, dar nu 
propune nimic în schimb. Este lesne de înțeles de ce: clasa 
politică este produsul sistemului și nu are niciun interes în 
schimbarea lui (... ) Pentru a deveni cu adevărat relevant 
ca preşedinte-jucător însă, Traian Băsescu trebuia să atace 
sistemul, iar referendumul este singura cale pe care o are 
la îndemână”. 

Astfel, ca și în cazul luptei anti-sistem din interiorul 
sistemului, și aici practica prezidenţială ajunge să depă- 
şească stadiul unei simple tactici conjuncturale, pentru a fi 
articulată ca veritabilă strategie de termen lung. Cu această 
ocazie, discursul prezidenţial speculează abil unele dintre 
criticile cele mai vehiculate — şi cele mai îndreptățite — la 
adresa democraţiei liberal-parlamentare: „Practic, alegerile 
sunt singurul moment în care cetățeanul este chemat să se 
pronunţe, după care este neglijat, este uitat, este abandonat, 
iar puterea o exercită, de multe ori în numele lor și pentru 
ei, politicienii. lată o uriașă deficiență a actualei Constituţii 
şi ea este extrem de bine exemplificată: dacă la articolul 2 
din Constituţie se afirmă, fără reţinere, că suveranitatea este 
a poporului, aceeași Constituţie vine și spune că poporul 
suveran la referendum dă doar un vot consultativ și că deci- 
zia o iau tot cei din Parlament (... ) Este inadmisibil, într-o 
democraţie care constată că este pe punctul de a fi doar o 
etichetă pe care scrie «democraţie», dar ea funcționează 
total desprinsă de popor, să nu-i dai șansa acestuia să-și 
materializeze voința prin referendum”. 

Aşa se face că stilul colocvial, plebeu, pe care l-a adus 
Băsescu în politică, nu a fost doar o trăsătură întâmplătoare 
de caracter a individului care s-a întâmplat să ocupe foto- 
liul prezidenţial, ci un adevărat mecanism de guvernare: 


' Rodica Culcer, „Băsescu în America”, Revista 22, nr. 810, 2005. 

* Discursul preşedintelui României la lansarea volumului Regimul, par- 
tidele și sistemul politic din România, de Cristian Preda și Sorina Soare, 
București, 6 iunie 2008. 

„raportul meu cu românii este discuţia, vorba. Nu am alt 
raport cu ei... "21, afirma aparent modest Băsescu, dar aceas- 
tă discuţie cu poporul nu e deloc ceva banal atunci când 
şezătoarea ia forma unui referendum: atunci, discuția cu 
poporul trebuie transformată în lege sau aplicată în realitate, 
după cum avea să insiste repetat președintele în legătură 
cu referendumul pentru unicameral sau cu referendumul 
pentru prima sa suspendare. „Eu cred că Parlamentul, ca 
instituție, trebuie protejat. Parlamentul nu trebuie supus 
riscului de a fi înfrânt de poporul român. De aceea, imediat 
după eventualul vot de suspendare, cei care au generat acest 
abuz trebuie scoși în faţa electoratului.” După referendum, 
revine cu propunerea: „Trei pătrimi dintre parlamentari 
[322 din 440 prezenţi] au pledat pentru demiterea șefului 
statului, în vreme ce tot trei pătrimi din totalul alegătorilor 
prezenți la urne au decis susținerea șefului statului pentru 
funcţia de Președinte. O asimetrie numerică atât de amplă 
între reprezentanți și cei pe care îi reprezintă pune în eviden- 
tă o prăpastie între Parlament si popor. Într-o democraţie 
autentică asemenea dezechilibre sunt corectate imediat. 
Nu alegătorii sunt cei care au deviat de la cursul normal, ci 
reprezentanții poporului în forul legislative (... ) Este vorba 
de contradicția dintre voinţa poporului suveran și voința 
unei majorități parlamentare care nu reflectă orientarea 
majoritară a cetățenilor cu drept de vot”. 

Apariţia crizei economice și efectele ei politice (măsurile 
de austeritate și reacția socială — de la protestele din ianuarie 
la referendumul din 2012) aveau să modifice însă tabloul 


? Participarea președintelui României, Traian Băsescu, la emisiunea „Prim 
plan”, TVR1, 20 februarie 2006, ora 20:00. 

Interviul acordat de președintele României, Traian Băsescu, ziarului 
Cotidianul, publicat în ediţia din 13 aprilie 2007. 

% Mesajul președintelui României, Traian Băsescu, adresat Camerelor re- 
unite ale Parlamentului României, pe tema consolidării sistemului demo- 
cratic din România, București, Palatul Parlamentului, 30 mai 2007. 

acestei armonii și strânse cooperări dintre preşedinte şi po- 
porul său. Poporul unit în spatele președintelui începe să se 
spargă în cioburi, pături tot mai largi din el fiind concediate 
ca nereprezentative şi nedemne pentru rolul de popor. În 
primul rând, are loc o deplasare de la popor la „societatea 
civilă de bună calitate”: „În ultima perioadă societatea civilă 
de bună calitate s-a retras în cochilie; este timpul să revină, 
pentru că altfel locul ei va fi ocupat de foarte mulți neaveniţi, 
care se vor revendica a fi reprezentanţii societății civile. 
Avem o intelectualitate care, probabil, descurajată de criză, 
descurajată de unele măsuri guvernamentale, descurajată 
de unele poziţii ale mele, s-a retras și nu vrea să se mai 
implice în viața socială şi politică. Este un apel, dacă vreți, 
pe care îl fac, la revenirea societății civile de bună calitate 
în prim-planul vieţii politice și sociale prin contribuţiile pe 
care le poate aduce”. Deplasarea de clasă e însă vizibilă și 
aici: societatea civilă de bună calitate, care are dreptul şi 
datoria să ia parte la viaţa politică, coincide cu acea parte 
mică a societăţii care, muncind în economia privată, e cea 
care susține — deși e aproape strivită — ansamblul statului 
şi al societăţii. Aceeași opoziţie individ-sistem, ale cărei 
proiecţii de clasă le-am urmărit în ceea ce priveşte aplica- 
ţia ei „constituţională”, nu întârzie să ofere și aici criteriul 
după care să se realizeze această rearticulare neoliberală a 
poporului: opoziţia preşedinte-sistem politic din interiorul 
sistemului politic este dublată de opoziția societate civilă de 
bună calitate vs. majoritate asistată, „neaveniţi” (i.e. lipsiţi de 
venit propriu) din interiorul poporului î însuși. Însă nu doar 
atât: aşa cum vom vedea mai jos, în analiza articulaţiilor ide- 
ologice ale măsurilor anticriză, acea calitate care constituie 
societatea civilă de bună calitate este tocmai faptul că nu 
formează societate: că individualitatea membrilor săi este 


* Declaraţie de presă a președintelui României, Traian Băsescu, Palatul 
Cotroceni, 25 ianuarie 2012. 

imposibil de dizolvat în orice structură socială mai largă 
decât o familie sau o corporație - în orice caz, ireductibilă | 
la orice formă de socialitate publică. Că, altfel spus, sunt | 
singurii care au înțeles că nu mai pot depinde de stat și nu | 
mai trebuie să se împiedice în forme artificiale de solidari- [| 
tate socială, întrucât importanţa lor pentru societate este | 
dată tocmai de independenţa lor față de societate și de | 
spiritul lor eminamente individualist şi individualizant de 
iniţiativă privată — un spirit de antreprenoriat și neatârnare 
care susține societatea tocmai prin independenţa sa față 
de societate, și care nu se mai întâlnește decât eventual în 
poziţia similară a Președintelui — de reformator neobosit 
şi totuși aproape mereu strivit — aflat în inima sistemului 
politic ticăloșit. 

După ce a fost inițial somat la activitate politică, chemat 
şi mobilizat la referendum și asigurat de reprezentarea sa 
în figura prezidenţială, poporul este concediat ca neavenit 
şi neconstituțional. Această trecere de la consensualismul 
și plebiscitarismul iniţial, în care președintele vorbește cu 
și implicit reprezintă tot poporul, la decuparea unei zone 
privilegiate de societate politică şi a unei sfere restrânse de 
dialog social nu putea dispărea însă de la sine fără un anumit 
efort de legitimare ideologică. Două editoriale ale lui Andrei | 
Cornea, plasate ai zice strategic în două momente cruciale — N 
unul anticipând criza economică și măsurile anticriză, altul [| 
la scurt timp după cel de-al doilea referendum de demitere a ii 
președintelui — ne oferă toate elementele și pârghiile acestei 
deplasări. Februarie 2009: „Una dintre marile probleme | 
ale democrației este cât poate un om politic responsabil să | 
înfrunte opinia publică și să ia măsuri nepopulare, numai | 
pentru că știe că aceste măsuri sunt corecte și că, în cir- 
cumstanțele date, au devenit indispensabile. Căci, așa cum 
remarca cândva Jean-Jacques Rousseau, deși e adevărat că 
poporul vrea întotdeauna binele, el nu-l vede întotdeauna 
şi atunci e nevoie să fie luminat (... ) Dar tocmai acesta a 


| 


fost dintotdeauna rolul mare și rar distribuit al omului de 
stat, atât de deosebit în natura lui de politician: să nu fie 
orbul călăuză pentru alți orbi, împănându-se totodată că, 
prin acest exercițiu de ghidaj, s-a dovedit a fi un autentic 
democrat!””. August 2012: „Prezentul conflict politic şi 
legal actualizează o veche dispută, existentă cel puţin de 
la începutul secolului al XIX-lea, dacă nu de la sfârșitul 
celui anterior: aceea dintre regimul «popular» sau « demo- 
cratic» şi regimul liberal, republican sau constituțional (... ) 
Nu contest că USL are «poporul» (sau o parte majoritară 
a lui) în spate. Nu contest că ceilalți sunt, deocamdată, în 
minoritate. Dar dacă vrem să ne ferim de o tiranie populară 
(manipulată de altminteri de o oligarhie restrânsă), trebuie 
să cercetăm un singur lucru: respectă acești oameni politici 
domnia legii și statul de drept? Răspunsul este, hotărât, nu 
(...) Pe vremuri, comuniștii acuzau țările libere că sunt 
nişte «democrații formale». Era, de fapt, un elogiu invo- 
luntar: în acele țări legea și justiția contau, spre deosebire de 
țările comuniste, care nu-și respectau nici măcar propriile 
legi şi constituţii. Or, asta dorim și noi, liberalii autentici, să 
devenim: o democrație «formală», şi nu una «populară»; 
voim un stat unde actele oficiale nu sunt modificate arbi- 
trar și post factum, așa cum îi convine puterii de moment, 
indiferent dacă aceasta invocă «poporul» sau chiar îl are, 
vremelnic, proptit în spate”. Să recunoaștem, un exercițiu 
ideologic de toată frumuseţea, și nu degeaba — pentru că 
performanța sa e cea de a legitima o deplasare, de nu chiar 
o răsturnare a contractului iniţial de reprezentare populară 
în opusul său, dând însă aparenţa că nu am avea de-a face 
decât cu o măruntă precizare, articulare a aceleiași para- 
digme iniţiale: desigur că poporul vrea întotdeauna binele 
şi şeful de stat trebuie să-l asculte. Dar uneori șeful de stat 


* Andrei Cornea, „Conduși de orbi”, Revista 22, nr. 987, 2009. 
% Andrei Cornea, „Tirania populară”, Revista 22, nr. 1170, 2012. 

ştie mai bine decât poporul care-i sunt interesele. Şi dacă se 
întâmplă în astfel de momente ca președintele să pară că ia 
măsuri care contravin majorităţii poporului, asta nu e decât 
pentru că majoritatea poporului nu-și cunoaște interesele, e 
închistată într-o mentalitate depășită (dependenţa de stat, 
asistențiatul) și, implicit, trebuie eliberată cu forța - cu forța 
măsurilor de austeritate, luate sub imperativul urgenţei, sau 
cu forța calmă a cadrului constituțional, care apără la rândul 
său interesele reale ale societății de zbaterile îndărătnice ale 
nemulțumirilor ei de moment. 

Ca și în cazul deplasării ideologice în direcţie neoliberală 
pe care am văzut-o la lucru în filosofia constituțională a lui 
Băsescu, și aici trecerea de la un model clasic, chiar ușor 
vetust, de reprezentare populară și democrație la un model 
de delegare a suveranității şi autonomie a președintelui faţă 
de popor se realizează nu abandonând modelul inițial, ci 
radicalizându-l într-o anumită direcție: aici, tocmai pen- 
tru că preşedintele reprezintă atât de nemijlocit interesele 
poporului în oceanul de corupție și opacitate care e scena 
politică, aceste interese sunt mai lipite de persoana preşedin- 
telui decât de conștiința poporului şi, implicit, pot oricând 
să se desprindă de purtătorii lor, care, alienați astfel, intră 
în conflict cu adevăratul lor reprezentant — preşedintele. 
Reducerea a tăcere a majorităţii și privilegierea unui corp 
cetățenesc activ construit pe bazele restrânse ale „societății 
civile de bună calitate”, middle class-ului ascendent, operaţie 
crucială în procesul general de hegemonizare a ideologiei 
neoliberale, se realizează, din nou, sub alibiul unei simple 
intensificări şi radicalizări a contractului politic originar, a 
compromisului social liberal-democratic clasic. 

DE LA ECONOMIA LIBERALĂ A POLITICULUI LA 
POLITICA ECONOMICĂ NEOLIBERALĂ 


„Stimată doamnă, activitatea economică nu intră în 
atribuțiunile mele..."27. Într-adevăr. În sensul că acolo 
unde deciziile preşedintelui au dictat o anumită direcție 
economică sau au implicat cel puţin anumite efecte eco- 
nomice, deciziile şi argumentaţia lor au fost cel mai adesea 
prezentate în cheie non-economică — drept aplicaţii ale 
unor principii evidente de justiţie și legalitate, pe scurt: ca 
luptă anticorupţie. E timpul atunci să studiem mecanismul 
de bază al ideologiei Băsescu pe terenul său favorit: acolo 
unde o anumită viziune de clasă asupra societății este im- 
plementată ca simplă aplicaţie a liberalismului politic, în 
punctul de trafic în care ofensiva neoliberală înaintează sub 
acoperirea reformelor democratice ale statului. Să analizăm 
aşadar praxisul ideologic neoliberal la firul ierbii, în opera- 
ţiunea de traducere a unei anumite economii a politicului 
(atât în sens de subţiere a politicului, cât şi de funcționare 
şi reglare internă ale sistemului politic) ca o anumită eco- 
nomie politică având un pronunțat caracter de clasă, care 
serveşte drept flamură ideologică şi suport material middle 
class-ului ascendent, încrezător, ba chiar umanist în vremuri 
de prosperitate, însă atât de agresiv, reacționar și protofascist 
în timpuri de regres social - cum, din păcate, aveau să se 
dovedească a fi anii decadei Băsescu. . 

O declaraţie prezidenţială din octombrie 2006 ne poate 
servi drept punct de pornire: „E adevărat că nu ne dă hărni- 
cia afară din casă. Niciun român nu o să fie ca un tractoraș. 
Să înceapă de la opt dimineaţa și până la 16 să nu se mai 
oprească, dar va asigur că, așa cum ne mai luăm noi pauzele 
de cafea și de țigară, și occidentalii își iau pauzele lor. Au 


” „Traian Băsescu: Politica externă pe care o am în responsabilitate menţi- 
ne o relaţie special cu SUA și Marea Britanie” (interviu realizat de Gabriela 
Adameşteanu), Revista 22, nr. 783, 2005. 

doar avantajul că uneori au instrumente mai bune decât 
noi, dar când o să punem la dispoziţia românilor instru- 
mentele pe care le au occidentalii, și românii vor putea 
munci mai puţin”*. Ca şi în cazul celorlalte două elemen- 
te ale constelației ideologice băsesciene analizate mai sus 
(preşedintele şi poporul), contextul de pornire al viziunii 
sociale prezidenţiale arată cu totul diferit de punctul său 
de sosire: preşedintele își înțelege poporul, înțelege că nu 
prea are chef de muncă. Dar nicio problemă, pentru că şi 
europenii trag chiulul cât încape. Mai mult chiar: integra- 
rea în UE pare să fie povestea de succes a unui om leneș, 
nefiind nicidecum integrarea într-un atelier în care trebuie 
să robotim până la epuizare, pentru că altfel se uită lumea 
urât la noi (așa cum avea să pară în cea de-a doua parte a 
decadei Băsescu), ci, dimpotrivă, un prilej de a munci mai 
puţin și de a ne integra astfel în adevărata civilizaţie euro- 
peană - loisirul. Frumoase vremuri. 


Din păcate, nu chiar atât de idilice nici la vremea lor. 
Pentru că ceva strică totuși bunăstarea generală, cineva 
refuză să joace după partitura corectă a economiei de piață: 
corupția. De la bun început astfel, discursul economizant al 
lui Băsescu este, într-adevăr, dez-economizant, în măsura în 
care problema pe care se angajează să o rezolve este imediat 
citită şi tratată, implicit, ca o problemă de corectitudine le- 
gală. Or, tocmai această strategie de lectură ideologică avea 
să-şi producă toate roadele în cea de-a doua parte a decadei 
băsesciene, atunci când discursul aparent consensualist 
iniţial avea să fie înlocuit de un discurs neoliberal agresiv 
şi insistent: din nou, o deplasare care nu schimbă cadrele 
ideologice iniţiale, ci doar le acutizează și demonstrează 
astfel supleţea și coerenţa ideologiei prezidenţiale. Dar să 
nu anticipăm. 


38 Interviul acordat de președintele României, Traian Băsescu, cotidianu- 
lui Jurnalul naţional şi publicat în numărul din data de 30 octombrie 2006. 

„Din păcate, guvernările precedente au creat o profundă 
fractură socială. Avem, pe de o parte, o Românie a «băieților 
deştepţi», care s-au îmbogăţit pe căi ilegale și mai ales prin 
parazitarea banilor publici. Pe de altă parte, avem România 
oamenilor de afaceri corecţi, a oamenilor onești, a oameni- 
lor competenți şi muncitori, care nu-și primesc niciodată 
recompensa meritată. Eu vreau să existe o singură Românie, 
nu mai multe! Vreau ca toți românii să poată trăi bine în 
țara lor, dar numai prin muncă onestă și respectarea legilor 
(... ) Justiţia independentă este principala pârghie menită să 
asigure dreptatea socială." Tabloul e deja complet: o fractu- 
ră socială profundă, zice-se, dar o fractură care nu desparte, 
ca de obicei, o clasă dominantă de o clasă asuprită. Această 
fractură socială încă abstractă este aici imediat determinată 
într-un anumit mod: o clasă bogată, dar a cărei problemă nu 
este bogăția, ci faptul că a obținut-o prin mijloace ilegale. 
Şi o clasă dominată, dar a cărei problemă nu este sărăcia, ci 
faptul că e furată de răsplata care i se cuvine pentru munca 
depusă. Abia în felul acesta, principala pârghie a dreptății 
sociale nu este o politică economică specifică, un pachet 
de măsuri de stânga sau de dreapta, ci simpla respectare 
a cadrului legal și constituţional, independenţa — tocmai: 
natura apolitică a — justiției. Dar asta înseamnă și că soluți- 
onarea acestei fracturi sociale prin mecanismele justiției nu 


* Mesajul președintelui României, Traian Băsescu, privind situația poli- 
tică actuală, București, 4 aprilie 2007. De asemenea: „Actuala situaţie po- 
litică nu este una conjuncturală, ci este una structurală. Ea ne dovedeşte 
că relațiile dintre instituţiile statului au fost prost croite, pentru ca deja 
faimoasa «democrație originală» să se poată perpetua în mult dorita liniș- 
te. Criza noastră e în primul rând o criză de încredere, o criză morală. Iar 
adevăratele sale cauze sunt nedreptatea socială și confuzia instituțională. 
Nedreptatea socială este resimțită de toți cei care muncesc și văd că au câș- 
tiguri mici, în timp ce hoţii de toate felurile acumulează averi uriașe. Este 
inadmisibil că majoritatea românilor, formată din oameni care muncesc 
din greu și cu pricepere, nu sunt și principalii beneficiari ai creșterii eco- 
nomice (... ) Pentru că am fost ales de dumneavoastră, eu nu am motive 
să capitulez”, (Ibid.) 

trebuie să ducă la redistribuirea politică a bogăției în socie- 
tate (pentru că, aşa cum am văzut, nu bogăția și sărăcia sunt 
problema), nu are de-a face cu corectarea mecanismelor 
de acumulare a capitalului și cu atât mai puţin nu se solu- 
ționează prin politizarea modului existent de producţie, ci 
constă doar în verificabilitatea legală a distribuţiei existente 
(simplu spus: o societate funcțională și dezirabilă nu este 
nicidecum o societate fără inegalităţi, ci este o societate în 
care bogaţii şi săracii, indiferent cât de depărtați unii de 
ceilalţi, sunt la fel de cinstiţi). 

Prin urmare, nu polarizarea e nedreptatea socială ce 
trebuie reparată. Din contră, polarizarea e inevitabilă” și 
chiar benefică." Problema este că, așa cum arată ea, această 
polarizare e una falsificată — ea îi opune pe cei care muncesc 
celor care-şi însuşesc (o opoziție aproape marxistă, dacă 
n-ar fi citită imediat în cheie legalistă), în condiţiile în care 
ar trebui să-i opună pe cei care muncesc (şi au şi merită) 
celor care nu muncesc (şi n-au pentru că nu merită). Din 
această perspectivă, celebrul slogan electoral cu care s-a lan- 
sat președintele — „Să trăiţi bine!” —, şi care riscă să promită 


3 „Este clar că societatea românească a început să se polarizeze, dar deja s-a 
creat o clasă mijlocie care începe să devină foarte puternică. Deocamdată 
ajutăm cu subvenţii pe cei săraci, de exemplu, pentru plata căldurii în tim- 
pul iernii. Ne este foarte limpede că numai dezvoltarea echilibrată a po- 
pulaţiei poate corecta aceste discrepanțe. Iar acest lucru se va petrece cu 
ajutorul fondurilor europene, în special în mediul rural, în agricultură. De 
asemenea, dezvoltarea infrastructurilor va contribui la diminuarea acestor | 
diferenţe. Dar trebuie să fim realişti: cei care au avut succes vor continua să 
acumuleze bogății.” (Interviul acordat de președintele României, Traian 
Băsescu, revistei spaniole Capital şi publicat în numărul din data de 24 
noiembrie 2006) 

31 „În trecut, obstacolele în calea egalității țineau de statutul social, de o 
anumită rigiditate a relațiilor dintre păturile şi clasele sociale. Locul fie- 
căruia era fixat încă de la naștere: prințul era prinţ, cerșetorul era cerșe- 
tor. Capitalismul este cel care a schimbat această logică a rigidității sociale 
care a blocat parcursurile ascendente, așa-numitul «ascensor social».” 
(Discursul președintelui României, Traian Băsescu, la Conferinţa „Our 
vision on Romania”, organizată de Camera de Comerț Americană din 
România, București, 23 septembrie 2008) 

o improbabilă prosperitate pentru toți, trebuie precizat, 
ușor amendat, în ceva mai apropiat de „vedeţi-vă de trea- 
bă!” (dacă vreți să trăiţi bine): „Eu sunt un adept al creării 
condiţiilor pentru ca oamenii să trăiască bine, dar în niciun 
caz nu sunt un adept al soluțiilor de asumare a responsabilități 
statului pentru viața de zi cu zi a fiecăruia dintre noi. Statul 
trebuie să creeze condiții (... ) Dar, din punct de vedere al 
veniturilor, eu cred că este o zbatere a noastră, a fiecăruia. 
Suntem mulțumiți cu cât câştigăm dintr-un serviciu, foarte 
bine. Avem nevoi mai mari, ne mai luăm ceva de muncă, 
pentru că locuri de muncă sunt, slavă domnului”*?. Misiunea 
socială a statului este să te lase doar să muncești — de-aici, 
groaza cu care sunt privite orice posibile forme de taxare 
a muncii și aerul de mari realizări sociale pe care îl iau, 
implicit, măsuri „sociale” precum flexibilizarea codului 
muncii sau reducerea CAS-ului la angajator: maximumul 
pe care-l poate face statul ca prestație socială e să nu inter- 
vină cu pretenții în relația pur privată, pur personală, dintre 
cetăţean și angajator. 

Deși consensualist, ba chiar și înțelegător, uneori, cu 
specificul românesc al delăsării, discursul prezidenţial de 
dinainte de criză conţine deja ingredientele neoliberale care 
vor ieşi în față într-un mod mult mai vizibil odată cu înce- 
putul crizei: o apologie a polarizării şi a mobilităţii sociale, 
o cheie legalistă, formalistă, de lectură și soluționare a ne- 
dreptăților sociale, o responsabilizare totală a individului și 
o privatizare, depolitizare a chestiunii sociale (nu întâmplă- 
tor, solidaritatea apare în discursul prezidenţial doar în mod 
negativ, sub forma cârdăşiei — a clasei politice în ansamblul 
ei, a băieţilor deştepţi cu oamenii politici, în vreme ce solu- 
ţia scoate în relief întotdeauna responsabilitatea și efortul 
individual). O viziune socială și politică — ștergându-și însă 


" „Traian Băsescu: Politica externă pe care o am în responsabilitate menți- 
ne relaţie special cu SUA și Marea Britanie” (interviu realizat de Gabriela 
Adameşteanu), Revista 22, nr. 783, 2005. 

imediat urmele sociale și politice printr-un proces susținut 
de privatizare și depolitizare/ tehnicizare — care, încă o 
dată, își proiectează un constituency pe măsură: o clasă de 
mijloc care muncește, dar care e privată de rodul muncii 
ei, deopotrivă de cei care își insuşesc, fără să muncească, 
situați deasupra, şi de cei care nu muncesc, dar au pretenții, 
aflați dedesubt. Tot acest tablou se va acutiza odată cu criza. 

În ciuda acestui orizont de preînțelegere aflat deja la 
dispoziţia arsenalului ideologic prezidenţial, criza pare să-l 
fi luat inclusiv pe el ușor pe nepregătite. „A apărut cel mai 
tare politician al lumii și probabil unii vor fi dezamăgiți că 
nu se numește nici Obama, nici Putin, nici Medvedev, nici 
Sarkozy, nici Merkel, nici Băsescu, nici Papandreou, numele 
acestui politician se numește Piaţă (...) Este clar că piaţa 
ne-a pus pe toți cu spatele la zid, cel puţin pe europeni, şi ne 
cere mai mult decât putem da. Iar eu cred că această confrun- 
tare dintre piață și liderii politici europeni trebuie să înceteze 
printr-un armistițiu, un armistițiu pe un termen de 3-4-5 
ani, pentru că noi nu avem soluţii să câştigăm protejându-ne 
națiunile, și piaţa nu-i poate omori exact pe cei de la care a 
câștigat cel mai mult: guvernele. De aceea cred că, dincolo 
de a alerga în urma realităților pieţei și venind tot timpul 
prea târziu, dincolo de a încerca artificii neconvingătoare, 
suntem la momentul la care politicienii europeni trebuie 
să negocieze cu piețele, și nu brutal.” Apariţia surprinză- 
toare a celui mai tare politician — tocmai pentru că nu stă la 
negocieri cu figuranții - nu-i îngăduie lui Băsescu decât o 
măruntă crâcneală (de la guverne ai câștigat cel mai mult, 
o, tu, piață nerecunoscătoare) şi o rugăminte de îndurare 
(un armistițiu, 4-5 ani răgaz, nimic brutal... ). Asemenea 
crâcneli și rugăminţi s-au auzit, o scurtă vreme, din mai 
toate cancelariile occidentale: desfăşurarea evenimentelor 


% Discursul președintelui României, Traian Băsescu, la lansarea Raportului 
privind competitivitatea României, București, 14 decembrie 2011. 

aveau să le dovedească a fi simple gesturi goale, simbolice, 
făcute de dragul galeriei electorale — nimic din principiile de 
funcţionare ale pieţei și din exigenţele acestui politician neîn- 
duplecat nu avea să fie cu adevărat pus sub semnul întrebării 
în toată gama de politici anticriză. În ciuda unor astfel de 
momente de ruptură a coerenței ideologiei prezidenţiale (și 
care, în realitate, nu sunt atât rodul surprizei de moment, ci 
rezultatul unor calcule tactice, care în numele unor obiective 
pe termen scurt permit abaterea de la strategia ideologică de 
lungă durată), criza economică avea să fie treptat şi tot mai 
sigur împachetată în aceleași ingrediente ideologice pe care 
discursul prezidenţial le avea deja în sertar de la începutul 
mandatelor: opoziţia individ vs. sistem, sau privat vs. public 
(muncă/ iniţiativă / responsabilitate/ individ vs. asistenţiat/ 
plafonare/ iresponsabilitate/ cârdășie) ca opoziție politică 
fondatoare, linie ireductibilă de fractură a sferei sociale și 
economice. 

Să urmărim atunci coerenţa și elasticitatea dispozitivu- 
lui ideologic prezidenţial la lucru, în modul de descifrare 
a crizei şi de codificare a soluţiilor anticriză (sublinierile 
îmi aparţin): 


a. Diagnostic: 


„Această criză financiară cu efecte în economia globală 
nu este decât o reacţie a forţelor pieţei la pierderea con- 
trolului și la desprinderea de realitate. Am vrut să cheltuim 
infinit mai mult decât aveam.” 


„România se află astăzi în fața efectelor crizei economice 
globale, după doi ani de lipsă de prudență bugetară pe un fond 
de creştere economică puternică; nu a fost folosită şansa 
intrării în Uniunea Europeană în contextul internațional 


m Conferință de presă a președintelui României, Traian Băsescu, Palatul 
Cotroceni, 24 noiembrie 2008. 

favorabil pentru a realiza reformele. Lipsa de reforme din 
ultimii doi ani o plătește populația acum (... ). "55 


„România plătește și costul politizării şi nereformării ad- 
ministrației publice. În ultimii ani, sectorul public a crescut 
excesiv și a devenit o povară. În loc ca guvernul să ajute 
la construirea unei societăți cu o clasă de mijloc din ce 
în ce mai numeroasă, mai bogată și mai independentă, 
în perioada ultimilor ani a fost crescută dependenţa de 
stat (... 3 


„Românii sunt pe bună dreptate revoltați pentru că au fost 
mințiți. Mulţi au primit în perioada 2007-2008 mai mult 
decât se putea da, din considerente electorale, şi acum se 
văd în situația grea de a li se lua înapoi." 


„Statul român nu își mai poate permite să plătească salarii 
şi funcționarilor incompetenți şi bolnavilor închipuiți şi nu 
mai poate aloca ajutoare sociale celor care pot să mun- 
cească, dar nu vor. Pentru România, această criză a fost 
şi o oportunitate. Ne-a arătat vulnerabilitățile noastre. 
Trebuie doar să avem curajul și tăria să le corectăm (... ) 
O analiză atentă arată că nu avem atât de multă sărăcie în 
România, cât avem nemuncă şi abuzuri în sistem.” 


„Sunt foarte mulți proprietari de vilă cu piscina și Mercedes 
care primesc ajutoare sociale. Avem un stat prea costisitor 
raportat la populaţie și la veniturile statului.” 


„Sistemele de protecție socială inventate în România fac 
ca circa 45% din veniturile bugetului de stat să se fi dus 


3 Mesajul preşedintelui României, Traian Băsescu, în fața Camerelor 
Reunite ale Parlamentului României, București, Palatul Parlamentului, 9 
martie 2009. 

% Ibid. 

3 Mesajul preşedintelui României, Traian Băsescu, în fața Camerelor 
reunite ale Parlamentului, 21 septembrie 2010. 

* Ibid. 

* http://www.hotnews.ro/stiri-eurofonduri-12870321-traian-basescu- 
avem-situatie-dramatica-zona-banilor-europeni-luna-august-nu-vom-pri- 
mi-niciun-euro-neoficial-august-sunt-suspendate-platile.htm, 

până acum pe cheltuieli sociale (... ) circa 13 milioane de 
cetățeni români erau asistați, într-o formă sau alta — nu pen- 
sionari, atenție, nu vorbesc de pensionari —, într-o formă 
sau alta erau asistați până la începutul anului 2010 (... ).”*° 


* Discursul președintelui României, Traian Băsescu, la Conferința 
„Parteneriat pentru Creștere Economică în 2011”, Bucureşti, 11 noiem- 
brie 2010. Frumuseţea statisticii e că poate să-i spună fiecăruia ceea ce vrea 
să audă: la fel și în cazul evaluărilor prezidenţiale ale ponderii relative a 
statului social împovărător și a investiţiilor salvatoare. După cum le măr- 
turiseşte investitorilor străini, „România este departe de a fi printre țările cu 
cele mai mari contribuţii sociale, dar aceasta nu ne descurajează să continu- 
ăm procesul de reducere a contribuţiilor sociale, imediat ce acest lucru va 
fi posibil” (Discursul președintelui României, Traian Băsescu, la întâlni- 
rea cu membrii Consiliului Investitorilor Străini, Bucureşti, § mai 2009). 
Deși prestația socială a statului e la minimum, promitem să o reducem și 
mai mult. Și asta chiar dacă procentul acordat investiţiilor e, în schimb, 
undeva la maximum: „Ştiţi probabil că suntem al doilea stat ca procent din 
produsul intern brut alocat investițiilor în Uniunea Europeană. [Cu toate 
astea, ] bugetul nu trebuie să afecteze investiţiile. Deci România trebuie 
să-şi menţină nivelul de investiţii” (Declaraţie de presă a președintelui 
României, Traian Băsescu, pe teme de actualitate, Palatul Cotroceni, 24 
octombrie 2011). O reducere necesară a cheltuielilor sociale și o creştere 
corespunzătoare a investiţiilor care nu doar că amplifică un dezechilibru 
deja existent, dar care e necesară chiar și în condițiile în care obișnuitul 
refren (crearea de locuri de muncă) prin care statul își justifică de regulă 
această preluare din partea sa a ceea ce în mod normal ar trebui să treacă 
în contul capitalului — cheltuielile cu infrastructura și investițiile de capital 
— nu pare să se verifice întotdeauna din pricina avansului tehnologic: „Ne 
vom îndrepta către un derapaj dacă nu se trece la reducerea cheltuielilor 
bugetare, dacă nu se trece la reducerea cheltuielilor materiale, să se dirijeze 
fonduri pentru investiţii, (... ) Mai e o poveste: dacă facem drumuri, anga- 
jăm multă forță de muncă. Să uităm povestea asta, că nu se mai fac drumu- 
rile cu târnăcopul și cu lopata (...) Deci, investiţiile în infrastructură nu 
sunt neapărat izbăvitoare din punct de vedere al creării de locuri de muncă 
(...) Nu neapărat rezolvă problema ocupării forței de muncă, datorită nivelu- 
lui tehnologic la care s-a ajuns (...)” (Participarea preşedintelui României, 
Traian Băsescu, la emisiunea „Ediţie specială”, TVRI, 5 august 2009), 
Interesant cum acest aspect al tehnologizării — redundanța tot mai mare 
a forței de muncă în modul actual de producţie - lipsește cel mai adesea 
din pledoaria cotidiană a investiţiilor publice și private ca singure pârghii 
de creare de locuri de muncă. Poate pentru că menţionarea lui ar indica o 
natură structurală a crizei economice — incapacitatea capitalului de a mai 
asigura reproducerea societăţii în același timp cu acumularea de plusva- 
loare — imposibil de soluționat altfel decât printr-o restructurare radicală a 

b. Soluţii: 


„Aş vrea să mai fac o ultimă observaţie legată de criză. Am 
văzut apologeți ai stângii țipând: «Iată colapsul capitalis- 
mului! Să venim noi, comunismul, să punem lucrurile la 
punct». Socialismul biruitor, care ne-a lăsat vreo so de 
ani în urmă, cred că este una dintre marile erori şi sigur 
apologeţii economiei de stat și ai societății controlate și-au 
găsit un moment prielnic să se manifeste. Este o eroare." 


„Am serioase îndoieli că, în general, Europa socială mai este o 
soluție, iar o Românie socială când ea nu este performantă, 
economic este imposibilă. Până nu ne punem economia 
la punct şi să generăm venituri în bugetul de stat cu care 
să facem protecţie socială, trebuie să fim cinstiți şi să 
spunem românilor că acum nu putem face o Românie 
socială, până nu facem o Românie performantă.” 


„Să reducem numărul de avize, numărul de inspectori, nu- 
mărul de băgători de seamă care numai frânează evoluţiile 
societăților comerciale (...) Nevom îndrepta către un de- 
rapaj dacă nu se trece la reducerea cheltuielilor bugetare, 
dacă nu se trece la reducerea cheltuielilor materiale, să se 
dirijeze fonduri pentru investiții.” 


„(...) prima variantă, cea cu sporirea fiscalităţii în zone 
extrem de sensibile — TVA și cotă unică — era varian- 
ta în care aparatul bugetar transfera din nou pe ume- 
rii economiei reale sarcina de a-i asigura veniturile de 


modului existent de producţie: nu prin retragerea statului și condiționarea 
supraviețuirii fiecăruia de subordonarea sa față de capital dea ce înseam- 
nă, în fond, refrenul creării necesare de locuri de muncă), ci, dimpotrivă, 
prin decuplarea condiţiilor de supravieţuire individuală și de reproducere 
socială de imperativele oarbe ale acumulării de capital. 

” Conferinţă de presă a preşedintelui României, Traian Băsescu, Palatul 
Cotroceni, 24 noiembrie 2008. 

* Discursul președintelui României, Traian Băsescu, la Conferința „Parteneriat 
pentru creștere economică în 2011”, București, 11 noiembrie 2010. 

% Participarea președintelui României, Traian Băsescu, la emisiunea 
„Ediţie specială”, TVRI, 5 august 2009. 

supraviețuire. De asemenea, se transfera pe toată popu- 
laţia sarcina de a genera mai mulți bani pentru a putea 
fi menţinut aparatul bugetar uriaș pe care România îl 
are (...) Economia reală este cea care s-a restructurat 
puternic în anul 2009 și primele luni ale anului 2010. 
Ea a reacţionat corect la criză. Cel care nu a reacționat 
corect la criză este statul, care nu și-a diminuat consistent 
cheltuielile. Și, ca să fiu plastic — este o imagine care îmi 
vine în minte acum: statul arată așa, ca un om foarte gras 
care s-a cățărat în spatele unuia foarte slab şi subțirel. Și asta 
e economia românească. lar cheltuielile uriașe ale statului 
s-au transferat pe cei trei milioane care lucrează în servicii 
și în industria românească. Acest lucru nu mai este posibil 
(...) Deci, aici lucrurile trebuie privite în ansamblul lor, 
dar esența, dincolo de acest lucru, a fost legată de grija 
de a nu pune în sarcina tuturor celor 22 de milioane şi 
mai ales în sarcina sectorului privat al economiei excesul 
de cheltuieli pe care îl are bugetul de stat al României 
(...) [Măsurile] vor avea un efect foarte bun în sistemul 
privat, vor elibera sistemul privat de obligaţiile pe care 
le are de a produce bani ca să ținem asemenea aparate, 
de asemenea dimensiuni."++ 


„Sectoarele din economia reală s-au restructurat în 2009, 
creşterile de şomaj pe care le-aţi văzut vin preponderent 
din această zonă a economiei reale, fie că e sector privat 
sau sector de stat, dar economie — producţie sau servicii. 
Deci, nu este corect. Ei au plătit deja costul. Ce cost să 
mai punem pe spatele societăților, ca să creștem veniturile 
în bugetul de stat?”+ 


„N-avem ce căuta în sectorul privat. Așa cum nu a atins 
nimeni sectorul privat când s-au făcut reduceri de salarii la 
stat, nu are nimeni dreptul să-l atingă nici în continuare."* 


“ Declaraţie de presă a președintelui României, Traian Băsescu, 6 mai 2010. 
+ Ibid. 

* http://revistapresei.hotnews.ro/stiri-radio_tv-14700285-traian-bases- 
cu-despre-impozitarea-salariilor-mari-ale-bugetarilor-daca-ponta-poa- 
te-sustin.htm. 

Diagnosticul imediat și soluţiile aferente bat așadar 
într-o direcție clară și, în fond, dacă putem spune asta cu 
înțelepciunea întârziată a privirii retroactive, cât se poate 
de previzibilă: criza nu a fost cauzată de un sector financiar 
supradimensionat și scăpat de sub control (chiar dacă, cu 
unele ocazii, Băsescu — precum colegii Sarkozy şi Merkel, 
într-o primă fază — s-a trezit bătând obrazul capitalismului 
speculativ, care denaturează capitalismul sănătos, produc- 
tiv); cu atât mai puțin, criza nu este efectul evoluţiei naturale, 
inerente, a capitalismului avansat. Nu e nimic politic sau 
economic în mecanismul de declanșare a crizei: criza e doar 
o bulă de corupție. Dar dacă dezechilibrul e cauzat nu de 
iresponsabilitatea și lăcomia capitalului financiar (de criză 
structurală de epuizare a dinamicii valorii și de scădere a 
ratei profitului nici nu poate fi vorba, desigur), ci de lăcomia 
şi iresponsabilitatea sectorului public, el poate fi soluţio- 
nat pe căi pur legaliste, de corectitudine legală și rearanjare 
constituțională, şi nicidecum prin politici economice de 
stânga sau de dreapta.” Criza nu e decât măsura potențial 


+ „Reformele acestea nu sunt de stânga sau de dreapta. Este vorba des- 
pre responsabilitate pentru reformarea statului, despre responsabilitatea 
pentru reforma economică și bugetară.” (Mesajul preşedintelui României, 
Traian Băsescu, în fața Camerelor reunite ale Parlamentului, 21 septem- 
brie 2010) Dar dacă măsurile de ieșire din criză constau, de fapt, în de- 
clanșarea la nivelul întregii societăți a luptei anticorupţie, dacă, altfel spus, 
politica anticriză e perfect apolitică, exclusiv justițiară, nu același lucru se 
poate spune despre încercările magistraților atinși de deciziile austeritare 
de a-și recâștiga, în instanţă, deplinătatea drepturilor salariale. „În momen- 
tul de față, un mare număr de salariaţi din instituții ale statului, primării, 
ministere, direcţii județene, direcţii generale, instituții asimilate direc- 
țiilor, câştigă în instanțe procese care măresc salariile, măresc veniturile 
prin acordarea unor sporuri (...) autoritatea judecătorească acționând cu 
depăşirea atribuțiilor sale. Este necesar stoparea acestui fenomen și reveni- 
rea la normalitate.” (Declaraţie de presă a preşedintelui României, Traian 
Băsescu, pe teme de actualitate, Palatul Cotroceni, 4 mai 2009) Astfel, si- 
metric cu soluționarea juridică a unei chestiuni social-politice ca singur 
mecanism legitim și eficient anticriză, avem aici, conform președintelui, 
o ilicită încercare de ingerinţă a justiției în chestiuni economice care nu o 
privesc. Criza economică nu poate fi rezolvată decât prin măsuri justițiare, 

explozivă pe care a luat-o corupția: „nu sărăcie, cât abuzuri și 
nemuncă”. Implicit, soluţia anticriză e cât mai multă muncă 
şi anticorupţie. O departajare deloc întâmplătoare: o pri- 
vatizare completă a condiţiilor de supravieţuire a fiecăruia, 
o desocializare a chestiunii sociale (cine nu muncește, nu 


mănâncă; cu corolarul cine nu mănâncă destul nu munceș- . 


te destul), în paralel cu un asalt continuu la credibilitatea 
sectorului public și a resorturilor existente de socializare 
a societății. Această departajare a soluţiilor anticriză decu- 
pează din nou societatea după o linie de fractură originală, 
în care poporul privat, clasa de mijloc, cea care muncește, 
se confruntă în același timp cu o comunitate de gașcă a 
băieților deştepţi de deasupra și cu o majoritate asistată dar 
pretențioasă dedesubt, și care taie serviciile sociale oricum 
minime ale unei societăți aflate oricum în mizerie masivă cu 
aerul justiţiar că ia mercedesul și piscina de la gura marilor 
îmbuibaţi. O societate a cărei socializare nu este resimțită 
decât ca furt și care nu are nimic sfânt decât proprietatea 
privată (a propriei sale forțe de muncă, la limită) — aceasta 
este moștenirea ideologică a decadei Băsescu. 

După un mecanism ideologic extrem de asemănător 
cu cel analizat în cazul doctrinei prezidenţiale despre 
Constituţie, clasă politică și reprezentare populară, criza 
este aici doar pretextul/ contextul care scoate la iveală o 
mare trădare a poporului celor care muncesc tocmai de 
către propria sa instituționalizare politică — aici, sub forma 
cârdășiei dintre clasa politică şi majoritatea asistată, care nu 
umblă decât după banii pe care poporul privat îi produce 
prin sudoarea propriei lui frunți. Și ca de obicei, misiunea 
preşedintelui Băsescu — altfel aparent fraudulos asumată, 
substituindu-se eroic primului ministru Boc în momen- 
tul de anunţare a deciziilor anticriză — e cea de a fi același 


însă atunci când victimele acestor măsuri îşi cer dreptatea în justiţie, sunt 
trimiși la plimbare pentru păcatul de a fi încălcat autonomia economicului 
şi separația puterilor. 

individ anti-sistem din inima sistemului, care dă jos statul 
asistenţial obez de pe umerii poporului sectorului privat și 
restabilește scara corectă, meritocratică, a polarizării sociale. 
Cruciada anticorupţie a președintelui este oglinda muncii 
frenetice a poporului său privat: munca este deja un fel 
de anticorupţie, e anticorupția fiecăruia dintre noi. Pe căi 
tehnocrate, regăsim astfel spiritul protestant al capitalis- 
mului: o exhortare continuă la muncă, singură variantă de 
salvare a fiecăruia (nimic poetico-teologic aici: criza și cel 
mai tare politician din parcare, piaţa, ne-o demonstrează 
cu argumente matematice), și care trebuie să asigure nu 
doar resursele materiale necesare supravieţuirii, ci mai ales 
instrumentele formării spirituale adecvate unei lumi libere, 
conversia mentalităților, eliberarea de dependențe, ieșirea 
din minorat — pe scurt, dresajul întru precariat și flexibili- 
tate: „capitalismul, economia de piaţă trebuie să ne învețe că 
nu întotdeauna locul de muncă vine după noi, ne mai ducem 
și noi după locul de muncă. Poate sunt calificat ca maistru 
şi mi-am pierdut locul de muncă și mi se oferă pentru un 
timp un post de muncitor necalificat. Nu-i nicio ruşine să 
câştigi bani muncind. Nu-i nicio rușine. Deci, trebuie să ne 
flexibilizăm puţin în ceea ce privește exigenţele noastre față 
de locul de muncă. Dacă știu să fac strungărie, nu înseamnă 
că toată viața această meserie îmi va garanta un loc de mun- 
că. Şi dacă mi se cere să învăţ să fiu sudor, mă duc, mă calific 
şi mă angajez ca sudor. Deci, sunt lucruri pe care trebuie să 
le învăţăm. Fac parte din realităţile unei economii de piață. 
În orice caz, pentru a concluziona, personal rămân un adept 
fără rezerve al economiei de piaţă”*. 


48 Conferinţa de presă a președintelui României, Traian Băsescu, Palatul 
Cotroceni, 24 noiembrie 2008. O mobilizare susținută la muncă individua- 
lă, care devine atât de vitală încât capătă valențe patriotice şi care culminează 
cu ceea ce ar putea fi epitaful ideologic al epocii Băsescu, deja celebrul: 
„Aş vrea ca voi să nu vă educați în spiritul «Vreau casă!», prima dată, 
ci: «Vreau loc de muncă și salariu», prima dată. Este esențial (... ) fiți 
pragmatici, nu sentimentali. Noi am rămas cu chestiunea asta cu casa de pe 

Acest paralelism perfect între modul de articulare a 
viziunii constituționale a preşedintelui și a viziunii sale 
sociale — axate pe aceleaşi opoziții fundamentale (individ 
vs. sistem, privat vs. public), şi în care reforma continuă a sta- 
tului oglindește emanciparea necesară sectorului privat de 
obligaţiile sale sociale, tot așa cum devotamentul fiecăruia 
în câmpul muncii și procesul aferent de schimbare interi- 
oară a mentalității oglindesc intensitatea și continuitatea 
procesului de anticorupţie de la vârf — este ilustrat, şi într-o 
direcție și în cealaltă, de alte două intervenţii prezidenţiale 
care împachetează întregul bagaj ideologic complex și mul- 
tidimensional în răsuflarea unei singure viziuni. 

Mai întâi, criza economică trimite imediat la criza de 
reprezentare politică: „În România, a depăşi criza înseamnă 
a munci mai mult şi mai bine, cu productivitate şi eficiență 
mai mari. Ne ştim prea bine lipsurile — salariile au crescut 
ani de zile mai repede decât productivitatea muncii. leșim 
din această criză numai dacă inversăm această tendință 
(...) Dacă România nu va răspunde adecvat tuturor aces- 
tor provocări, există riscul să ne confruntăm și cu o criză de 
reprezentativitate, care ar pune în pericol însuși caracterul 
democratic al sistemului nostru politic. Semnele crizei de re- 
prezentativitate pot fi identificate la două niveluri: cel al măsurii 
în care deciziile politice sunt luate în numele interesului națiunii 
române, şi cel al păstrării contactului între alegător și ales””. 

Criza economică trimite la criza de reprezentare politică; 
tot așa cum, invers, criza de reprezentare politică și necesara 


vremea comuniștilor”. Ce-i mai spectaculos decât un regim care debutează 
cu lozinca „Să trăiţi bine” şi sfârșește cu sentința că „ideea de a avea o casă 
trebuie abandonată ca mit comunist”? Doar un regim care în trecerea de 
la prima la ultima poziție își păstrează coerenţa ideologică și, în maxima sa 
extensie neoliberală, nu recurge la alte elemente discursive decât cele curat 
constituţional-liberale din pornire. 

* Mesajul președintelui României, Traian Băsescu, în fața Camerelor 
Reunite ale Parlamentului României, București, Palatul Parlamentului, 9 
martie 2009. 

„reformă a statului” (programul prezidenţial anunţat) trimit 
la criză și la singurele soluţii de ieșire din criză: „Deja înţele- 
sesem, după un mandat și după anul 2009, că România nu 
mai poate supraviețui fără o puternică și hotărâtă reformă a 
statului. Sigur, expresia este extrem de abstractă. Dacă, pur 
și simplu, enunţ: «avem nevoie de reforma statului» este 
destul de dificil să înţelegi ce se ascunde sub aceste cuvinte 
(...) Veninând, însă, la realitatea care impune o reformă a 
statului român — realitatea se numește criză (... ) Pentru a 
defini, în câteva cuvinte, priorităţile într-un proces de refor- 
mă a statului, și nu vreau să repet ceea ce am spus de multe 
ori, dar aș enumera câteva dintre ele: reforma statului implică, 
în primul rând, o reformă în abordarea bugetelor, a bugetului 
de stat, modul cum cheltuim resursele”s0. 

Legătura dintre criza economică şi criza de reprezen- 
tativitate democratică, altfel destul de non-intuitivă, parcă 
forțată, este însă asigurată de aceeași operaţie ideologică 
care le subîntinde ca elemente discursive. Cele două nu 
doar că funcționează ca nişte ideologeme construite pe 
un același calapod, ci chiar pot să-și schimbe una cu cea- 
altă termenii: tot aşa cum criza economică s-a dovedit a 
fi o criză de reprezentare politică a poporului privat — un 
furt operat de sectorul public din banii munciţi ai clasei 
de mijloc —, la fel criza de reprezentativitate democratică 
poate fi înțeleasă ca o criză în chiar modul de funcționare, 
în economia politicului, în care, din nou, poporul privat se 
trezeşte deposedat de interesele sale tocmai de către cei ce se 
pretind a fi reprezentanții săi. Asemeni travaliului continuu 
de flexibilizare pe care-l presupune disponibilitatea necesară 
faţă de muncă a fiecăruia, și reforma statului — i.e. reforma 
bugetului — este un proces la fel de continuu și sisific de 


$ Discursul președintelui României, Traian Băsescu, la dezbaterea cu 
tema „Reforma instituțională a Statului Român. Statul asistențial, statul 
minimal sau statul eficient?”, organizată de Institutul de Studii Populare, 
în parteneriat cu Fundaţia Konrad Adenauer, București, 18 ianuarie 2011, 

curăţire morală şi legală a sferei publice şi de ajustare a ei 
la posibilităţile și necesitățile sectorului privat: „Toţi spun: 
«facem reformă». Şi ce facem? După ce am făcut reforma, 
ne oprim. Greșit! Reforma este un proces continuu și ea se mai 
traduce și prin continua ajustare, capacitatea continuă de a 
răspunde nevoilor pieţei”s!. Reforma continuă a statului este 
perenizarea situaţiei de excepţie anticriză: din acest motiv, 
preşedintele poate spune că însăși criza nu este decât un 
prilej, o oportunitate de a intensifica reforma statului. În 
ce constă reforma veșnică? Din punct de vedere ideologic, 
într-o dublă operaţie de privatizare a poporului - poporula 
fost demis și a fost ales un altul, numai middle class, indivizi 
a căror contribuţie și natură privată nu mai pot fi coagulate 
într-o prestație sau solidaritate socială; și o operație de pri- 
vatizare a politicului, în care interesul public, comun este di- 
zolvat complet în interesul și responsabilitatea individuală, 
tot așa cum reprezentarea populară este complet dizolvată în 
persoana preşedintelui, lone ranger-ul reformator și insolubil 
în opacitatea publică a sistemului politic. 

În fine, să împachetăm și noi. Performanţa ideologică a 
regimului Băsescu este cea de a fi naturalizat, hegemonizat 
opoziţia fondatoare sistem vs. individ în câmpul politic, 
articulată ca opoziţie public vs. privat în câmpul societății 
şi economiei. Cele două perechi se suprapun în multe pri- 
vințe, dar îşi și împrumută una alteia direcții neaşteptate de 
aplicaţie. Codificarea conflictului social în această manieră 
implică, desigur, o cu totul altă direcție de atac și de desfășu- 
rare a existenței politice decât presupuneau codificările sale 
clasice (clasă muncitoare vs. burghezie, alogeni vs. străini 
etc.). Spre deosebire de aceste forme clasice, noul conflict 
proiectează o imagine socială și un program politic profund 
desocializante şi depolitizante: dimpotrivă, solidaritatea 


^ Discursul președintelui României, Traian Băsescu, la Gala Jubiliară 
ANIIR 2011, București, 19 decembrie 2011. 

şi politicul apar aici mereu sub prezumția de vinovăție, de 
ilicit, calea salvării fiind exclusiv individuală. Meritul acestei 
recodificări ideologice a antagonismului social este tocmai 
acela de a proiecta un anumit tip de politici de clasă și o 
anumită viziune despre dreptatea și nedreptatea socială 
sub aparența unui simplu cadru constituțional minimal, a 
cărui economie formală nu trebuie decât să asigure spaţiul 
de desfășurare a publicului apolitic, a societăţii care nu e 
decât suma indivizilor privaţi. Dacă vrem, conflictul social 
fundamental al decadei Băsescu, așa cum a fost fixat în re- 
prezentarea politică a societăţii, şi care va rămâne piatra de 
moară ideologică cu care vor muri de gât orice încercări de 
emancipare politică din orizontul apropiat, este tot un fel de 
luptă de clasă, doar că serios rearanjată: opoziția dintre clasa 
politică și clasa de mijloc, singurele formaţiuni sociale a că- 
ror dinamică de grup şi grad de coeziune le conferă o natură 
de clasă, chiar dacă dinamica şi coeziunea de clasă a acestor 
doi antagoniști trasează linii de fugă perfect răsturnate: 
trăgând laolaltă în cârdășie și îmbătând totodată poporul 
cu minciuna asistenţei sociale, în cazul clasei politice, sau, 
dimpotrivă, dizolvându-se în individualitatea şi autono- 
mia fiecăruia, în publicitatea privată și apolitică a clasei 
de mijloc. There's no such thing as society nici la Băsescu, la 
capăt de linie: însă cu atât mai mult trebuie să fim vigilenți 
la încercările ei de recompunere frauduloasă în avatarurile 
anacronice ale statului social și să încurajăm emanciparea 
individuală și coexistența privată a eroilor post-societății. 

Spre final de regim, comentatori atenţi la inflexiunile 
ideologice ale discursului prezidenţial trăgeau linie: pentru 
Andrei Cornea, „Traian Băsescu reprezintă o combinație 
rară de om politic: l-a numi un mahalagiu cu viziune (...) 
Paradoxul este că acest om, legat prin toate fibrele sale de 
mahala, s-a pus cu toată puterea, timp de 8 ani, în slujba 
unei viziuni care nu numai că nu era a mahalalei, dar o 
contrazicea fundamental: mahalaua vrea un stat arhaic, 

patrimonial și se împacă bine cu un sistem oligarhic şi co- 
ruptal baronilor, cu condiţia să-i «pice» ceva. Cum atunci 
să dirijezi națiunea spre statul modern? Într-un singur mod: 
preluând ideile părții instruite, dar minoritare și seducând 
mahalaua majoritară și care nu vrea să știe de «idei», în 
felul cum numai un om al mahalalei o poate face”, Dan 
Tăpălagă, la rândul său, vedea în sfârşitul epocii Băsescu 
sfârșitul modernităţii politice româneşti, a marilor proiecte 
politice şi decizii de societate, care avea să lase locul unor 
jocuri mărunte, fără viziune, populate de politruci și sim- 
pli executanţi, o dezolantă postmodernitate a democraţiei 
noastre.“ Ambii au dreptate (poate doar cu tonul sărbăto- 
resc, respectiv elegiac să fie anumite probleme). Într-adevăr, 
Băsescu a fost un plebeu antiplebeu, care a impus societă- 
ţii, în spatele hăhăielii și a comediilor de palat, o politică 
profund antisocială; după cum a fost, în același timp, cel 
care a articulat până la ultimele lor consecințe neoliberale 
marile teme fondatoare ale liberal-democraţiei românești. 
După el, nu mai e nevoie decât de executanţi şi mici func- 
ționari. Adevărat Margaret Thatcher al neoliberalismului 
românesc, iron laddie, Băsescu a fost cel care a fixat cadrele 
ideologiei dominante şi i-a asigurat hegemonia: așa cum 
ne-a arătat-o experiența USL sau actuala ofertă electorală, 
nimic din realizările ideologice ale opozantului sau prede- 
cesorului lor nu a fost contestat. Epoca Băsescu coincide/ 
constă într-un proces de determinare (socială, materială) 
a ideologiei formale — formalismul democratic — cu care 
a pornit: statul de drept și anticorupția se specifică qua 
cauze de politică economică, luptă de clasă. Am putea să 
ne întrebăm dacă această concretizare neoliberală a unei 
agende ideologice inițial doar liberal-democratice a fost 


© Andrei Cornea, „De ce a fost indispensabil Traian Băsescu?”, Revista 22, 
nr. 1165, 2012. 
»http://www.hotnews.ro/stiri-opinii-15712540-urmeaza-dupa-epoca- 
basescu,htm. 

perspectiva și să mutăm reflectorul pe chiar setul de principii 
de bază ale liberalismului politic clasic. Poate că, văzută din 
această direcţie, performanța ideologică a regimului Băsescu 
ne obligă mai degrabă să remarcăm că, pentru a împiedica 
degenerarea în neoliberalism, liberalismul clasic are nevoie 
de un supliment ideologic străin, împrumutat de obicei de la 
stânga — o idee de interes colectiv care să tempereze ideologia 
inițiativei private; altfel spus: o anumită concepție politică 
în măsură să îndulcească nucleul ideologic pur economist 
al liberalismului — și că, în lipsa acestui altoi socializant, 
liberalismul clasic se traduce ca simplu neoliberalism sau, 
în orice caz, nu are niciun fel de frână la dispoziţie pentru a 
preveni alunecarea sa în această fundătură. 

Două precizări de încheiere: se cuvine să corectăm 
impresia pe care rândurile de mai sus pot să o fi lăsat, și 
anume că preşedintele Băsescu ar fi fost el însuși un ideolog 
convins, un fanatic al neoliberalismului. Problema e ușor 
irelevantă: foarte probabil Băsescu a fost mai degrabă un 
strateg pragmatic, adaptând din mers un bagaj ideologic 
elastic, aliniindu-se neoliberalismului atunci când vântul 
crizei i-a încolonat pe mai toți liderii europeni în aceeași 
brigadă ideologică, influențat, într-o măsură sau alta, de 
diverşi consilieri prezidenţiali etc. În ciuda tuturor acestor 
factori, deplasarea ideologică din timpul regimului său, 
articularea ei în discursurile şi măsurile luate, precum și 
rezultatul hegemoniei ei în conștiința politică a societății 
sunt efectele considerabile și de lungă durată ale prestației 
sale prezidenţiale. Că astăzi domnia sa nu se mai regăsește 
în ele, că nu s-ar fi regăsit iniţial în această turnură neoli- 
berală a agendei sale liberal-democratice iniţiale — prea 
puţin mai contează. Pentru regresul dramatic al conştiin- 
ţei sociale, pentru închiderea oricărui orizont de posibilă 
emancipare, pentru dizolvarea politicului în justiţiarism și 
rutină tehnocrată, pentru scindarea socială ireparabilă şi 

articularea tot mai apăsată a darwinismului social al clasei 
de mijloc — pentru toate acestea nu avem cum să nu-l uităm 
pe cel care le-a fost purtătorul de drapel vreme de zece ani. 

În al doilea rând: o altă impresie pe care rândurile de mai 
sus se prea poate să o fi produs este o anumită autonomie 
a ideologiei față de materialitatea relaţiilor și proceselor 
sociale. În apărarea de această posibilă acuzație de idealism, 
ţin să mărturisesc următoarele: că obiecția e adevărată, dar 
păcatul e oarecum inevitabil — căci un demers de critică a 
ideologiei nu poate să se abţină să nu acorde o relativă auto- 
nomie și dinamică proprie temelor, ideilor și argumentelor 
care alcătuiesc partea intelectuală a aparatului ideologic. Dar 
şi că obiecția e falsă, sau ar fi putut fi falsă, dacă aș fi scris 
altceva — dacă, altfel spus, aș fi completat această analiză a 
conținutul ideatic al aparatului ideologic cu analiza supor- 
tului său material, atât în sensul de aparate ideologice de 
stats și practici sociale care dau materialitatea imediată a 
construcției ideologice, cât și în sensul de ancorare imediată 
sau reflecţie mediată a dinamicii specifice a capitalismului 
actual și a compoziţiei sale de clasă. E de la sine înţeles că 
aceste aspecte trebuie să facă parte dintr-un tablou complet 
al ideologiei regimului Băsescu. În ce mă priveşte însă, mă 
opresc deocamdată aici. 


s Din această perspectivă, nu am atins deloc rolul pe care l-au jucat apa- 
ratul de justiţie și serviciile. de informaţii în angrenajul băsescian, im- 
portanță de altfel recunoscută de președinte în cei mai frapanți termeni: 
„Marea problemă e că din această funcţie vezi sistemul. Acela despre 
care domnul Emil Constantinescu spunea că l-a înfrânt. Păi bătălia e cu 
acest sistem. Numai că, spre deosebire de perioada mandatului domnului 
Constantinescu, eu am avut o şansă în plus. Şansa de a avea un SRI mult 
mai reformat decât cel din timpul dânsului” (Participarea președintelui 
României, Traian Băsescu, la emisiunea „Nașul”, BITV, 31 octombrie 
2007, ora 22:00). Să ne mulțumim doar să remarcăm că ceea ce unește 
SRI-ul și sistemul de justiție și ceea ce face din ele niște aliați vrednici ai 
președintelui în bătălia sa cu sistemul (politic sau social) este tocmai na- 
tura lor de instituții publice nepolitice, sau chiar anti-politice, în măsura în 
care fie dizolvă chestiunea politică în problema conformităţii legale, fie o 
noutralizează în mecanismul secretului de stat. 

Împotriva sistemului de partide, 
în favoarea puterii personale 


Ciprian Şiulea 


Conflictul lui Traian Băsescu cu partidele politice şi opți- 
unea lui pentru o putere construită în afara acestora sunt 
vitale pentru înţelegerea celor două mandate de președin- 
te al României. Un bilanţ al acestor mandate ar trebui să 
cuprindă atât politicile publice și efectele lor structurale 
cristalizate la nivelul societăţii, cât și efectele asupra vieții 
politice şi asupra partidelor însele. 

Principala paradigmă a raportării lui Traian Băsescu la 
partidele politice este aversiunea profundă față de ele și 
convingerea că acțiunea politică ideală constă în exercitarea 
unei puteri executive personale voluntariste, față de care 
partidele pot fi în cel mai bun caz instrumente, dar de regulă 
sunt mai degrabă obstacole. Această paradigmă generală 
trebuie însă circumstanțiată. 

Deși această aversiune este principială și, ca atare, se 
manifestă față de toate partidele, inclusiv cel care l-a sus- 
ținut în alegeri și împreună cu care a guvernat, există de- 
sigur o aversiune cu totul specială față de PSD. Partidele 
sunt rele ca atare, dar PSD, în viziunea lui Băsescu, este 
încarnarea supremă a răului. Totuşi, obsesia lui maladivă 

faţă de caracterul diabolic al stângii, din registrul retoricii 
anticomuniste post-revoluţionare şi împărtășită cu o mare 
parte a lumii bune intelectuale, a ascuns mai mult decât ar 
fi trebuit s-o facă faptul că e vorba de partide în general, 
inclusiv PDL. 

La această ascundere a contribuit și faptul că, neputând, 
evident, să se dispenseze de partide, măcar din motive con- 
stituționale, dacă nu și electorale, Traian Băsescu a făcut un 
joc foarte bun de controlare a partidului care l-a susținut, 
reușind, cu ajutorul capitalului său de imagine, să impună 
la conducerea acestuia un lider complet aservit lui, practic 
o simplă marionetă care, ca prim-ministru, avea și func- 
ţia de a implementa executiv conducerea de mână forte a 
preşedintelui. 

Dar cum între partid și președinte nu a existat o diver- 
genţă ideologică, aversiunea acestuia explicându-se doar 
prin neîncrederea lui profundă faţă de sistemul politic bazat 
pe partide, iar PDL însuși nu a avut curajul şi/ sau resursele 
de a se opune explicit preşedintelui, schisma dintre ei nu 
a fost foarte vizibilă: aparent, PDL era la putere, ca partid 
care a dat preşedintele și, pentru o bună parte a celui de-al 
doilea mandat, și prim-ministrul. 

A fost o perioadă în care regimul de mână forte pus 
în practică de preşedinte în dauna sistemului de partide, 
bazat mai degrabă pe oameni, loialităţi și relaţii personale 
de putere directă, a venit pe un fond favorabil unei astfel de 
turnuri. Integrarea europeană a estului a produs o relaxare a 
nevoii de a părea democratici. Înainte, obiectivul integrării 
structura politica, angrena în mare măsură societatea și 
poate chiar insufla în mod direct o anumită energie siste- 
mului de partide. Odată obiectivul atins, liderii politici și 
proiectele lor au dobândit mai mult spaţiu de manevră și 
mai multă libertate de a ocoli procedurile democratice, cel 
mai spectaculos caz fiind, desigur, Ungaria. De altfel, ținând 

cont de toate datele, probabil că o bună descriere sintetică 
a regimului Băsescu ar fi cea de regim Orbân complet ratat. 


LUPTA CU CLASA POLITICĂ 


Proiectul politic al președintelui a fost unul profund 
experimental, comparativ cu noua viață democratică re- 
lativ previzibilă din anii anteriori. Din nefericire, cel puţin 
pentru el, constrângerile europene fac ca modelul vizat de 
preşedinte, un autoritarism de tip Coreea de Sud, cel puţin 
din perioada de dezvoltare a acesteia, să poată fi atins doar 
în condiţiile unui sprijin de masă covârșitor, precum cel 
mobilizat de Viktor Orbân. 

Lupta cu clasa politică pentru impunerea încă unei „mo- 
dernizări” și „occidentalizări”, cum ar putea fi definit generic 
un astfel de proiect (sau poate doar cum se autodefinește 
el propagandistic), pare destinat eșecului nu doar datorită 
disonanţei cu UE, de care depindem cel puţin simbolic și fi- 
nanciar. În general, impunerea prin forță brută a unui model 
nou sau a unei modernizări accelerate se poate realiza doar 
cu ralierea unei părţi importante a „maselor”, de regulă în 
momente de turnură ale istoriei. Desigur, nu putem ști ce se 
va întâmpla în eventualitatea unui colaps economic mondial 
sau a unei catastrofe ecologice majore, dar deocamdată, în 
condiţiile de până acum, demersul politic al preşedintelui 
a rămas sfâșiat între brutalitatea lui inerentă şi opţiunea 
societăţii, fie ea și o opţiune inerțială, pentru democraţie. 

Limbul dintre autoritarism și democraţie în care ne-a 
plasat opţiunea autoritaristă a lui Traian Băsescu, ca al- 
ternativă la sistemul de partide, a produs deja rezultate 
suficient de evidente. Astfel, după câteva victorii aparente 
ale preşedintelui impotriva „clasei politice trădătoare”, am 
asistat la instalarea unui prim-ministru care era o simplă 
curea de transmisie a puterii, Emil Boc, și a unui guvern 

care nu a putut fi decât unul slab. Președintele venea și el din 
„sistem”, dar a renunţat la avantajele acestuia (de exemplu, 
sprijinul parlamentar solid) și nici nu a avut o altă opţiune 
suficient de limpede şi fezabilă pentru a putea accede la 
un alt tip de eficienţă, eventual una mai mare. Ca orice altă 
păcăleală, nici (auto)păcăleala demagogiei anti-sistem nu 
poate ține prea mult. 

Lupta cu sistemul de partide a actualului președinte nu 
este, desigur, una originală. Ecourile demagogiei legionare 
anti-politice și anti-parlamentare sunt evidente. La fel de 
evidente sunt ecourile demagogiei comuniste de același tip, 
cea care a susținut eradicarea vechiului sistem interbelic al 
unei democraţii elitiste. Paralela poate fi dusă și dincolo de 
prima etapă a comunismului, în etapa lui de normalizare, în 
care, chiar și în cadrul aparent rigid al acestui tip de regim 
politic, România a optat pentru un comunism „elitist”, în 
cadrul căruia puterea era concentrată exclusiv în mâinile 
unei persoane şi unei elite foarte restrânse. 

Președintele țării şi partidul său au ales calea „reformării 
statului” (indiferent ce poate însemna această formulă ma- 
gică) în forță, mizând pe conflictul, și nu pe cooperarea cu 
celelalte instituţii sau partide. Opţiunea este pur și simplu 
absurdă. În primul rând, chiar și dacă am accepta că într-un 
stat în curs de dezvoltare, cu mecanisme politice şi sociale 
ineficiente, o reformare profundă a statului printr-un regim 
de mână forte poate fi benefică, acest lucru funcționează, 
poate, într-o ţară sud-americană sau asiatică, însă mult mai 
dificil în România. Căci cadrul democratic, în mare parte 
impus prin UE, se opune unui astfel de regim. Sigur, e doar 
un cadru, de la care pot fi operate destul de multe abateri. 
Însă aceste abateri sunt limitate de criteriile impuse din 
afară. În plus, fiind abateri de la cadru, ele se plasează în 
mod inerent într-un registru informal. Or, reforma unui 
stat nu se poate face într-un registru informal. Informalul 
duce tot la informal: contrar aşteptărilor naive, acel plus 

de putere nedemocratică pe care şi l-a luat Traian Băsescu 
doar pentru că a vrut şi a putut s-a dus, desigur, nu atât spre 
reformarea statului, cât spre interese personale și de grup. 

Opţiunea „reformării” în forță este cu atât mai absurdă 
într-un sistem politic cu mai mult de două partide. Una din- 
tre principalele consecinţe a luptei preşedintelui împotriva 
partidelor a fost crearea acelei mlaștini parlamentare sinis- 
tre a „independenților”, care, în principiu, anunţă sfârșitul 
democrației. O altă consecinţă a aversiunii speciale față de 
PSD, în plus față de aversiunea generică față de partide, este 
adoptarea sistemului politic anglo-saxon cu două partide, 
complet inadecvat tipului de societate care e România. Dar 
adoptarea lui era inevitabilă, pentru că un sistem cu trei 
partide importante, în care unul nu poate guverna cu nici 
unul dintre celelalte două, nu se mai justifică. 

Opţiunea pentru forță ca model al exercitării puterii 
a mai însemnat, de exemplu, și imposibilitatea reformării 
Constituţiei, pentru care e nevoie de un larg concurs al 
partidelor. E greu de spus dacă președintele și liderii PDL 
au fost atât de fascinaţi de propriile lor lozinci încât nu-şi 
mai dădeau seama nici de acest fapt elementar, sau de fapt 
nici nu i-a interesat unicameralul cu care au făcut atâta vâlvă. 


GUVERNAREA PRIN OAMENI 


Cum arată alternativa la democraţia bazată pe sistemul 
de partide? Cum spuneam, ea implică ocolirea proceduri- 
lor clasice și mutarea puterii la un nivel informal, bazat pe 
exercitarea ei în mod direct şi pe relaţii și loialităţi personale. 
Dar acest model prezintă dezavantaje și riscuri imense și evi- 
dente. Ca și strămoșul său cederist, regimul politic constituit 
în ultimii ani în jurul președintelui și-a dus uneori ideologia 
de „forţă a binelui” până la consecința logică de a numi în 
guvern şi administrație oameni animați de dorința sinceră 

de a face bine în domeniul lor, oameni din afara partidelor 
şi nesupuși logicii acestora de apărare, de regulă brutală, 
a intereselor lor. Aceştia au produs unele rezultate, cum 
ar fi în justiție sau educaţie, dar acțiunea lor, degrevată de 
imperativele pragmatice ale partidelor, a sărit în extrema 
cealaltă, producând excese ideologice nefaste și aducând 
în prim-plan, ca principiu de acţiune politică, bizareria 
personală, în locul logicii partidelor. Un exemplu ar fi elanul 
disciplinar brutal al lui Daniel Funeriu, altul mistica aberan- 
tă a anticorupțţiei produsă de Monica Macovei; chiar dacă 
mandatul acesteia produce acum rezultate solide în justiţie, 
politic vorbind tot acest demers înseamnă a gândi întreaga 
societate în funcţie de corupție, ceea ce e complet absurd. 

Însă adevăratul cost, imens, al acţiunii „pozitive” a aces- 
tor personaje vag providenţiale este faptul că ea a venit pe 
modelul de regim creat de președintele Băsescu, acel regim 
personal de mână forte, care a suspendat în mare măsură 
logica sistemului de partide, inlocuind-o cu o putere per- 
sonală ce evita cât mai mult procedurile și prefera relaţiile 
personale. Președintele a lucrat cu un premier complet 
submisiv, care îi asigura controlul perfect nu doar al guver- 
nului, ci şi al partidului din care provenea. Nu doar opoziţia 
a fost marginalizată, cel mai flagrant prin refuzul de a numi 
un premier din partea unei majorități a opoziţiei, dar și 
propriul partid. Traian Băsescu a lucrat în posturi-cheie 
fie cu tehnocraţi, fie cu oameni de apartenenţă formală la 
partide din tot spectrul politic, în realitate reprezentanți 
personali ai lui. 

A fost, desigur, o eroare imensă. Atât în termeni prin- 
cipiali, adică ai opțiunii între formule mai democratice sau 
mai puțin democratice, cât și în termeni practici. Pe lângă 
faptul că nu exista suficient sprijin popular pentru o formulă 
coerent autoritară, care să producă rezultatele scontate, un 
astfel de regim personal nu avea cum să funcţioneze într-o 
țară cu un cadru formal democratic relativ stabil, integrată 

într-o Uniune Europeană în care constrângerile de facto, 
măcar pe unele dimensiuni declarative ale democraţiei, 
funcţionează. Astfel, rezultatele din administraţie legate 
de persoane susținute de președinte în dauna tuturor par- 
tidelor se dovedesc nu doar extrem de scumpe în termenii 
funcţionării procedurale a administraţiei, ci și inutile, în 
măsură în care ele nu prea au cum să le supraviețuiască 
susținătorilor lor. 

Regimul personal al președintelui a însemnat, de fapt, şi 
că acesta a respectat, în mare, cadrul formal, preluând pu- 
terea și exercitând-o într-o manieră subterană și informală. 
Ceea ce, printre altele, însemna că toată această construcție 
nu putea să supraviețuiască nu doar sfârșitului formal al 
mandatului său, ci şi pierderii efective a puterii, datora- 
tă eroziunii şi evoluţiilor economice și sociale. De aici și 
procesul de suspendare, care a surprins mai mult decât ar 
fi trebuit s-o facă, întrucât suspendarea preşedintelui este 
revanșa firească a partidelor pe care le-a marginalizat și le-a 
ocolit, venită odată ce puterea acestuia a intrat în declin. 
Violenţa evenimentelor din jurul suspendării este, desigur, şi 
consecința obsesiei prezidenţiale pentru corupție, o politică 
evident nesustenabilă și aberantă: corupția este un epifeno- 
men a cărui combatere, atâta vreme cât cauzele profunde 
nu sunt abordate, nu face decât să consume inutil resurse 
şi să destabilizeze sistemul politic. „Sistemul” se răzbună 
pe un preşedinte care a jucat constant și absurd, fără niciun 
orizont logic posibil, cartea anti-sistem, inclusiv atunci când 
deţinea marea majoritate a puterii politice din țară. 


ANTI-SISTEMUL LA PUTERE 
Opţiunea politică a președintelui era opţiunea facilă 


şi greşită. Cealaltă opțiune, cea de a da substanţă reală 
democraţiei, era mult mai complicată. Ea presupunea nu 

recursul demagogic la referendumuri, ci deschiderea reală 
a procesului politic pentru societatea largă, prin măsuri 
precum facilitarea accesului de forţe noi în politică (res- 
pectiv eliminarea condiţiilor restrictive aberante de acum) 
sau transparentizarea procesului politic și administrativ. 
Pe lângă aceste condiţii formale, o reală democratizare ar 
fi necesitat crearea coeziunii sociale, respectiv reducerea 
inegalităţi, privilegiilor și marginalităţii, reuniversalizarea 
serviciilor sociale de bază, cooptarea la decizie a diverselor 
forţe sociale. Acesta ar trebui să devină, în continuare, pro- 
iectul minimal rezonabil al societăţii, după eșecul previzibil 
al aventurii prezidenţiale. Desigur, pentru ca un astfel de 
proiect să aibă vreo şansă este nevoie de un alt cadru politic. 

Dacă politica PSD şi a celorlalte partide mari actuale 
înseamnă suspendarea de facto a democrației, din moti- 
ve pragmatice de interese directe, politica Băsescu a în- 
semnat suspendarea de principiu a înseși aspiraţiei către 
democraţie. Există și o respingere a egalităţii în calitate de 
condiție fundamentală a democraţiei, dar şi o neadeziune 
de fond la forma normală, instituționalizată, pe care o ia 
democraţia. Pe urmele demagogiei anti-politică a intelec- 
tualilor mainstream grupaţi în jurul Școlii de la Păltiniș, atât 
Băsescu cât și intelectualii lui care se joacă de-a politica prin 
şi pe lângă PDL urăsc de fapt politica și sunt „anti-sistem” 
prin definiţie, scăpându-le complet logica tranzacțională 
a democraţiei. 

Întreagă această mișcare e străbătută de un utopism 
foarte ciudat, unul, desigur, pe spatele alegătorilor. Să nu 
uităm că Traian Băsescu și-a început mandatul cu exact 
același gest aberant ca Victor Ciorbea: denunţarea corup- 
ţiei partenerilor de coaliție. Toţi aveau aere și pretenții de 
călugări. Toţi sunt și nu sunt politicieni. Nicușor Dan nu 
era interesat de funcţia de consilier general, cea care i-ar fi 
putut asigura intrarea treptată în sistem, deși este evident 
că un adevărat independent nu are niciun fel de șanse la 

primăria capitalei, în condiţiile actualelor mecanisme și 
mize. Sau pe un cal alb, sau deloc. Monica Macovei detesta 
partidul în care se află, întrucât nu e imaculat, aşa cum ar 
trebui să fie în imaginarul ei politic ciudat. 


ASCENDENŢA CDR 


Pentru a înțelege mandatele lui Traian Băsescu și tipul 
specific de putere anti-partide pe care acesta a încercat 
s-o creeze, este de asemenea necesar să ne uităm de unde 
vine ea, respectiv la strămoșul CDR. CDR a fost expo- 
nentul unui proiect de emancipare şi mai mare al unor 
clase sociale deja emancipate, în mare parte graţie tocmai 
comunismului. În ultimă instanță, legătura dintre proiectul 
CDR şi comunism nu este anticomunismul lui tardiv și 
lipsit de obiect, ci faptul că baza socială a acestui proiect 
este consecinţa directă a eșecului total al comunismului: 
categoriile burgheze, tehnocratice şi intelectuale care au 
susținut CDR erau consecința directă a eșecului proiectului 
egalitar-muncitoresc comunist, iar orientarea lor categoric 
pro-occidentală era consecinţa eșecului proiectului estic de 
rivalizare cu Occidentul sau al proiectului autarhic propriu 
comunismului românesc. 

Băsescu a fost moștenitorul acelui electorat, acelui pro- 
gram politic şi acelor fantasme. Diferenţa era dată de carac- 
terul lui foarte puternic și voluntar. Spre deosebire de Emil 
Constantinescu și de Victor Ciorbea, care au eșuat relativ 
rapid și irevocabil, Băsescu a reușit, prin forța, voluntarismul 
şi obsesionalitatea caracterului său, să își menţină în viață 
proiectul politic și să îl ducă spre două mandat de cinci ani. 

Proiectul CDR a fost unul de promovare a unei tehno- 
craţii şi intelectualităţi apolitice în perioada comunistă, o 
categorie politizată rapid după 1989 și dornică să recupereze 
rapid, respectiv să obțină puterea. Caracterul ei ademocratic 

şi paseist e atestat cât se poate de clar de gândirea profund 
antidemocratică, în substanţa ei, a şcolii neo-interbelice gru- 
pate în jurul discipolilor lui Noica, o gândire hiper-elitistă, 
bazată pe convingerea că indivizii superiori intelectual sau 
social trebuie să conducă și să fie plasați, în virtutea acestei 
calități sau apartenenţe, deasupra celorlalți. 

Băsescu a imprumutat, astfel, proiectul politic cel mai 
promiţător, cel al familiei politice pentru care a optat, moș- 
tenitoare a CDR și a luptei acesteia cu „neo-comuniștii” din 
PSD. Dar neavând o viziune politică personală și discer- 
nământul pe care doar ea i l-ar fi putut aduce, a preluat și 
enorma cantitate de fantasme ale acestui proiect. Dincolo 
de slăbiciunile personale din CDR, aceasta era expresia 
unor frustrări legate de modul în care PSD (PDSR, FSN 
etc.) a modelat România. Aceste frustrări ale unei mino- 
rități emancipate au produs, compensatoriu, un discurs 
demagogic, nerealist, care supralicita copios sprijinul po- 
pular, funcţionalitatea instituţiilor, potenţialul de evoluţie 
democratică oferit de societate în general. 

Traian Băsescu a ales să impună prin forță acest proiect 
de democratizare şi modernizare a minorității emancipate, 
frustrate de eșecul CDR. A preferat să ignore mecanis- 
mele democratice incipiente, în principal jocul negocierii 
şi reprezentării, care constituie axioma fundamentală a 
democrației, și să facă „ce ştie el că e bine” în virtutea unei 
alianțe fantasmatice cu poporul. 

Caracterul incert și rezultatele profund ambigue ale ac- 
ţiunii politice a lui Traian Băsescu au fost adâncite de faptul 
evident că preşedintele doar a împrumutat un program po- 
litic care părea cel mai promiţător, altminteri el neavând o 
opțiune ideologică clară, de stânga sau dreapta, pentru un 
model social mai degrabă colectivist sau individualist (stilul 
său autoritar neavând nimic de-a face, desigur, cu modelul 
individualist social). În sfârșit, ca amestec de militar-tehno- 
crat-om-de-aparat-de-nivel-mediu, opțiunea profundă a lui 

Băsescu pare a fi aceea pentru naționalism și autoritarism 
moderate, pentru un soi de „elitism tehnocratic” care priveș- 
te comunismul, democraţia (de carton) sau regimul autoritar 
ca pe niște forme relativ lipsite de importanţă, esențial fiind 
doar rezultatul colectiv, naţional al acţiunii politice. 


STUDIU DE CAZ: ICR 


Putem urmări funcționarea tipului de putere creat de 
Traian Băsescu într-unul dintre momentele cruciale ale 
mandatului său, poate nu determinant din punct de vedere 
politic, dar extrem de semnificativ: scandalul din jurul ICR. 
Ce s-a întâmplat la ICR a fost o explozie brutală de ură a 
„lumii bune” împotriva României „retrograde” (adică de 
stânga, pesedistă, necivilizată, neurbană, neoccidentală 
etc.), explozie anticipată de momentul Nicușor Dan, con- 
damnarea și tentativa de sinucidere a lui Năstase și plagiatul 
lui Ponta. Conflictul din jurul ICR nu trebuie să mire şi, 
mai ales, nu trebuie identificat cu războiul politic crunt 
dintre partide, ajuns în final la procesul de suspendare a 
preşedintelui. 

La mulți dintre susținătorii ICR, artişti sau nu, atitu- 
dinea a fost aceea că li se cuvine de drept un ICR așa cum 
era el sub conducerea lui H.-R. Patapievici, ceea ce nu e 
deloc evident într-o concepţie democratic realistă asupra 
societăţii. Dacă regula e că instituţiile nu funcţionează, de ce 
ar fi atât de necesar ca instituţia destinată elitelor culturale 
să funcţioneze? Unii considerau chiar de la sine-nţeles că 
alte categorii de intelectuali - și în general de societate — au 
obligaţia de „a-i apăra pe artişti” de agresiunea pesedistă 
barbară, ceea ce din nou nu mi se pare deloc evident. 

. Aici, maniheismul care face din PSD suma relelor și a 
inculturii (şi care e, în sine, cu totul incompatibil cu orice 
viziune democratică asupra societăţii), iar din vechiul ICR 

un simbol al excelenței umane era combinat cu o atitudine 
în genere anti-politică, una care nu agreează democrația 
reală a sistemului de partide și nu poate accepta această 
disfuncționalitate curentă a ei care sunt numirile politice și 
interesate. Combinația dintre maniheism politic şi anti-po- 
litică nu e însă deloc contradictorie, dimpotrivă, e clasică, 
anti-politica fiind un alt pilon ideologic post-89 înfipt de 
intelectualii neoconservatori care au ocupat atunci scena. 
Este — absolut întâmplător, desigur — și combinaţia pe care 
s-a clădit politica preşedintelui Băsescu. 

Astfel, a pune pe seama USL distrugerea acestei fee- 
rii care a fost ICR sub conducerea lui Patapievici consti- 
tuie o mostră de gândire nedemocratică și într-un mod 
mai subtil, dar esenţial. Fostul şef al ICR este (alături de 
Monica Macovei, Daniel Funeriu şi mulţi alţii) unul dintre 
„tehnocraţii” prin care preşedintele Băsescu a încercat să 
evite malaxorul democraţiei sistemului de partide. Esența 
şi noutatea sistemului politic al lui Traian Băsescu a fost de 
a răspunde la disfuncţionalitatea sistemului de partide prin 
ocolirea lor, inclusiv a propriului partid, căci apartenenţa 
la PDL a oamenilor controlaţi de el era mai mult formală. 
În schimb, el a recurs la un tip de conducere puternic per- 
sonal, bazat pe oameni, nu pe instituţii, pe informal, nu pe 
formal. Probabil că speranța era ca acest tip de conducere să 
impună, prin modalități directe (anticorupţie) și indirecte 
(afirmarea unui model pe baza succeselor lui practice), 
reformarea tuturor partidelor. 

În cel mai bun caz era o naivitate. Acest model prezintă o 
caracteristică esenţială evidentă: nu are niciun viitor posibil 
într-un context politic intern și internațional ca al nostru. 
Dintr-o serie întreagă de motive, în România nu poate func- 
ţiona un regim personal autoritar bazat pe oameni și nu 
pe proceduri; nu că ar fi dezirabil, desigur, dar el nu poate 
funcționa la capacitate deplină decât în timpul liderului și 
nu îi poate supraviețui acestuia. Astfel că, inevitabil, și în 

cazul nostru pierderea lentă a puterii de către președinte va 
antrena sau a antrenat deja căderea oamenilor numiţi de el, 
cei prin care a vrut să șunteze partidele şi să ofere măcar o 
iluzie de putere, ordine și performanţă. 

Prin urmare, sfârșitul feeriei ICR i se datorează președin- 
telui Băsescu cel puţin la fel de mult ca oricui altcuiva (la fel 
va fi, probabil, și cu anticorupţia). Cei care-i deplâng atât de 
tare sfârșitul uită că regula e ceea ce a făcut USL la ICR, nu 
ceea ce a făcut Băsescu la ICR. Excepţia de la ICR din vremea 
lui Băsescu a fost mai reușită decât ce s-a întâmplat la ICR 
înainte şi, probabil, decât ce se va întâmpla în continuare. Dar 
problema pe care trebuie să ne-o punem este dacă ne dorim o 
astfel de guvernare a excepţiei, care pentru niște exponate de 
vitrină precum acțiunea lui Patapievici la ICR, a lui Macovei 
în justiţie sau a lui Funeriu la Ministerul Educaţiei consumă 
energiile destinate mecanismului de fond și sacrifică regula. 
Cu atât mai mult dacă ne amintim încă odată că aceste expo- 
nate, prin însăși condiţia lor de excepții, nu au viitor. 


* 


Proiectul politic al lui Traian Băsescu este unul ratat în 
proprii lui termeni și din perspectiva propriilor lui obiective. 
Fireşte, el a avut și rezultate concrete solide, care din punctul 
lui de vedere constituie un succes (dar nefaste, desigur, pen- 
tru noi): demantelarea statului, accentuarea privilegiilor şi 
inegalităților, sporirea marginalității sociale; dar în termenii 
obiectivelor mari ale proiectului — „curățarea” clasei politice 
şi instituirea unui mecanism de administrare ultraperfor- 
mantă a unei societăți bine ordonate, care să creeze inclusiv 
prosperitate —, eșecul este deplin. Partidele și logica lor de 
funcţionare vor reveni la putere (pe care nu au pierdut-o 
niciodată complet) după acest experiment de regim personal 
anti-partide. Cel puţin din punctul de vedere al sistemului 
politic, al structurii și funcționalității lui, acești ultimi 10 ani 
nu sunt altceva decât o gaură care trebuie acoperită. 

Automatul juridic: 
politică și drept în România neoliberală 


Cosmin Sebastian Cercel 


INTRODUCERE: VOCILE DREPTULUI 


Sfârşitul celui de-al doilea mandat al președintelui 
Traian Băsescu marchează o turnură în configurarea spa- 
ţiului politic autohton, ale cărei consecințe rămân să se 
desfăşoare înaintea ochilor noştri. Pentru moment, cert este 
că o prezență constantă în discursul public și în exercițiul 
puterii statale se va retrage într-o zonă mai puţin vizibilă a 
sferei politice, lăsând loc unei noi persoane pentru a reali- 
za oficiile funcției prezindenţiale. Succesiunea impusă de 
actuala structură constituțională, ce ghidează aparent jocul 
de umbre și lumini al puterii spectaculare, face doar atât: să 
creeze discontinuități temporale determinate și susținute 
de persoana care ocupă temporar funcția de președinte în 
interiorul structurii statale. 

Această limită constituţională ne aruncă în centrul 
problemei pe care intenționez să o dezbat în acest capitol. 
Într-adevăr, în chiar momentul în care ne oprim pentru a 
reflecta asupra mărcilor distinctive ale celor zece ani de 
practică constituțională în România, când ne angajăm într-o 

încercare de înţelegere a semnificației politico-juridice a 
unui deceniu de hegemonie neoliberală, suntem deja prizo- 
nieri ai jocului de reprezentări ideologice prin care sistemul 
actual de dominație se perpetuează. Încrederea că există 
un moment de început și unul de sfârșit al „epocii Traian 
Băsescu” se fundamentează pe o presupoziție ideologică 
fundamentală: existența subiectului autonomi, autor și 
stăpân al acţiunilor sale, subiect al acţiunii politice, dotat 
cu rațiune, care interacționează mecanicist cu sistemul de 
drept şi cu cel politic. Potrivit acestei viziuni, subiectul po- 
litic modulează instituţiile, acţionează sub impulsul voinţei 
de putere, îşi construieşte realist traiectoriile, apoi decide 
şi acţionează. Acţiunile sale au unul sau mai multe scopuri 
pe care politologii, constituționaliștii și jurnaliștii le pot 
măsura, analiza, dezbate. La capătul celor două mandate, 
subiectul se retrage din funcţia de președinte, lăsând locul 
unei alt subiect. Apoi lucrurile o iau de la capăt. Ca și cum 
cei zece ani ar fi fost doar o paranteză ce perturbă superficial 
practica politică, fără a lăsa urme semnificative în modul în 
care puterea se construiește. Toate acestea par verosimile și 
cu siguranță rezonează cu presupoziţiile fundamentale ale 
cunoașterii politico-juridice, care întreţine în mod deschis 
aparatul ideologic de stat constituțional. 

Dar lucrurile ar putea fi înțelese și altfel. De-a lungul 
ultimilor zece ani de neoliberalism juridic, o distincție 
foarte dragă liberalilor de oriunde pare să fi devenit cen- 
trul simptomatic al discuţiilor din jurul temelor constitu- 
tionale. E vorba, evident, de celebra distincție weberiană 
dintre caracterul presupus impersonal al funcţiei, circum- 
scris normativ de textul Constituţiei sau de textele legale, 


! După cum notează Althusser, „această evidență, că dumneavoastră și eu 
suntem subiecți — și că aceasta nu este deloc problematic —, este un efect 
ideologic, efectul ideologic elementar”; vezi Louis Althusser, „Idéologie 
et appareils idéologiques d'Etat”, în Positions, Paris, Les Editions sociales, 
1976, p. 122. 

şi persoana, înțeleasă ca individul care ocupă temporar, în 
baza și în limitele acelorași texte, funcţia.? Conform para- 
digmei constituționale clasice, încă funcțională în modul în 
care fenomenul juridic este gândit și reprezentat de juriști, 
distincţia este foarte clară: dreptul nu face decât să permită, 
să interzică sau să determine o acţiune a subiectului de 
drept’, atâta vreme cât acesta rămâne în sfera dreptului. 
Tradiţia liberală a statului de drept, care, cel puţin la nivel 
oficial e ținută a fi registrul de adevăr al cunoașterii juridice, 
se fundamentează pe diviziunea între voința obiectivă a 
unei norme și voinţa subiecților care îndeplinesc funcţii în 
interiorul sistemului de drept.* Să o spunem simplu, faptul 
că un anumit subiect îndeplineşte o funcție anume nu poate 
să modifice structura internă a sistemului, atâta timp cât 
acest lucru nu îi este permis de însuși sistemul normativ.S 
Din acest punct de vedere, orice încercare de istoricizare a 
fenomenului juridic nu poate decât să eşueze. Rămânem la 
capătul oricărei întreprinderi de situare a evoluţiei dreptului 
într-o anumită perioadă, potrivit ortodoxiei juridice, cu 
aceeași litanie a măreției dreptului care traversează crize, 
convulsii și — de ce nu? — revoluţii. Transcendentă față de 
tulburările politice, ideologia juridică rămâne la fel, pentru a 
ne asigura că în realitate nimic nu s-a schimbat, iar structu- 
rile statului sunt acolo spre a asigura continuitatea puterii. 


* Pentru Weber, în cazul autorităţii legale, „persoana care exercită auto- 
ritate (...) este la rândul ei supusă unei ordini impersonale”; vezi Max 
Weber, Economy and Society [1922], Berkeley, University of California 
Press, 1978, p. 217. 

3 Vezi Hans Kelsen, Théorie pure du droit [1960], Paris, L.G.D.], 1999, p. 
18; de asemenea, Hans Kelsen, Théorie générale des norms [1979], Paris, 
Presses Universitaires de France, 1996, p. 1. 

* Hans Kelsen, Théorie pure du droit, p. 18. 

$ Dusă către consecințele ei ultime, această poziție privind autarhia 
dreptului se traduce într-o formă de autopoiesis; vezi Niklas Luhmann, 
„Le droit comme système social”, Droit et Société, nr. 11-12, 1994, pp. 
53-67; Günther Teubner, Le droit, un système autopoittique, Paris, Presses 
Universitaires de France, 1993. 

A încerca să înțelegem urmele lăsate asupra sistemului 
de drept de ultimii zece ani necesită, prin urmare, două 
operaţiuni teoretice distincte. Pe de o parte, trebuie să re- 
nunțăm, măcar temporar, la o înţelegere convenţională a 
subiectului Traian Băsescu, un nume de care discursul me- 
dia și ideologia dominantă au atașat o serie de presupoziții 
mai mult sau mai puţin verosimile. O primă detaşare de 
asemenea aserțiuni constă în încercarea de a înțelege ultimul 
deceniu de o manieră structurală, pentru a putea mai apoi să 
situăm subiectul Băsescu qua subiect determinat atât istoric, 
cât şi ideologic. Pe de altă parte, este necesar să renunțăm 
la câteva idei preconcepute despre funcționarea sistemului 
de drept, și anume la iluzia transcendentală fundamentală, 
aceea că dreptul se produce în afara istoriei“ și este un soi 
de „afacere formală”, care nu relaționează decât accidental 
şi secundar cu politica. În acest punct, vechea formulă a 
studiilor juridice critice“, faptul că dreptul e politică ne-ar 
servi multora ca un duș rece care să ne trezească din somnul 
ideologic. 

Prin urmare, Traian Băsescu, președintele României, 
va fi punctul de interes în încercarea de a excava ceea ce 
literele legii ascund prin scriitura pe care o aruncă în fața 
noastră. Traian Băsescu e înțeles aici nu atât ca un individ 


După cum observă unii critici ai pozitivismului juridic clasic, pentru 
această tradiție „istoria sau originile socio-istorice ale unei norme indivi- 
duale, ori conţinutul sistemului normativ, nu sunt chestiuni deschise pen- 
tru un studiu valid”, vezi Peter Goodrich, „The Rise of Legal Formalism; 
or the Defenses of Legal Faith”, Legal Studies, nr. 3, 1983, p. 254. 

7 Criticând formalismul teoriei liberale burgheze a dreptului, Pașukanis 
notează: „această «teorie» nu încearcă deloc să analizeze dreptul, forma 
juridică înţeleasă ca o formă istorică, deoarece ea nu vizează absolut deloc 
să analizeze realitatea”; vezi Evgeny B. PaSukanis, La théorie générale du droit 
et le marxisme [1924], Paris, Etudes et Documentation Internationales, 
1970, p. 42. 

8 Pentru o viziune sinoptică asupra mișcării Critical Legal Studies (CLS), 
vezi Duncan Kennedy, „A Semiotics of Critique”, Cardozo Law Review, 
vol, 22, nr. 3-4, 2001, pp. 1147-1190. 

cu o istorie personală, cât ca un subiect înscris în drept — şi 
în cele din urmă ca subiect care scrie dreptul prin acțiunile 
sale. Traian Băsescu e reprezentat în cele ce urmează nu ca 
obiect al dorințelor și suport al fantasmelor politice, ci ca 
parte integrantă a mecanismului social de normare. Traian 
Băsescu e, așadar, parte a „aparatului ideologic de stat ju- 
ridic”. În cele ce urmează, intenția mea este să examinez 
modul în care ultimii zece ani de practică politico-juridică 
au resuscitat un mod de a înțelege și practica dreptul care se 
constituie ca o extremitate istorică, drept un reziduu în chiar 
inima eşafodajului constituțional. Altfel spus, voi încerca să 
scot la lumină vocea latentă a sistemului juridic românesc 
postcomunist în perioada 2004-2014. Ceea ce afirm în acest 
text este că departe de fi fost o excepţie în raport cu istoria 
modernă a puterii constituite juridic, cei zece ani nu au făcut 
decât să readucă în prim-plan, sub jocul unui complex de 
factori socio-culturali (în care criza economică ocupă locul 
central) partea ne-raționalizată a fundamentelor juridice ale 
statului, subconștientul său social. 

Pentru a avea o mai bună înțelegere a argumentului pe 
care încerc să îl dezvolt aici, voi recurge la o metaforă pe 
care o preiau de la psihanalistul sloven Mladen Dolar". În 
analiza centrală pe care o propune asupra conceptului de 
„voce”!!, ale cărui valențe politico-filosofice le explorează 
cu instrumentarul psihanalizei lacaniene, Dolar utilizea- 
ză o imagine curentă în cultura populară vest-europeană 
de la sfârșitul secolului al XVIII-lea. Este vorba de două 
aparate fantaste, construite pentru a încânta, la început, 


° Althusser atrage atenția asupra dualității dreptului ca o instanță în egală 
măsură represivă şi ideologică; vezi Louis Althusser, „Ideologie et appareils 
idéologiques d'Etat”, pp. 83-84. 

1 Mladen Dolar, A Voice and Nothing More, Cambridge, Mass., MIT Press, 
2006. 

" Dolar analizează vocea „ca o întrupare paradigmatică a ceea ce Lacan 
numește objet petit a”; vezi Idem., p. 11. 

curțile aristocratice ale vremii, iar mai apoi bâlciurile de 
aiurea. Primul cunoaște o istorie oarecum ilustră, dovadă 
fiind faptul că Edgar Allan Poe i-a dedicat una dintre po- 
vestirile sale'?, iar Walter Benjamin i-a asigurat un loc în 
rândul metaforelor citate constant în studiile culturale ce 
analizează relaţia dintre materialismul istoric și teologie.” 
Jucătorul de șah al lui Johann Nepomuk Mălzel — căci des- 
pre el este vorba — e creaţia unui inventator austriac de la 
curtea Mariei Tereza, pe nume Wolfgang von Kempelen.'* 
Acest automat era compus dintr-o marionetă reprezentând 
un „turc” ce ține în mână o narghilea, mişcând cu cealaltă 
mână piesele pe tabla de șah, şi o cutie de dimensiuni con- 
siderabile, care, aparent, ar fi permis unui „pitic” să pună în 
funcţiune un sistem de contraponderi, rămânând totodată 
invizibil publicului, care uluit urmărea cum „turcul” câștiga 
imperturbabil partidă după partidă. Cel de-al doilea aparat 
ieşit din mâinile lui Kempelen e nici mai mult nici mai 
puţin decât o mașină de vorbit, care îşi trăiește acum anii 
de pensie la Deutsches Museum din Miinchen. Construită 
ca răspuns la un call for projects al Academiei de Ştiinţe din 
Sankt Petersburg în 1780, maşinăria e compusă dintr-o 
cutie din lemn adăpostind un sistem de valve şi ventricule 
şi un sistem exterior de foale. Scopul întregului sistem era să 
imite vocea umană." Tensiunea dintre cele două mașinării 
este ușor de perceput. Pe când jucătorul de șah celebrează, 
sub o formă parodic umană, dimensiunea rațională, meca- 
nică a gândirii, mașina de vorbit se exhibă ca fundamental 
in-umană, producând în schimb ceva ce este perceput ca 


2 Edgar Allan Poe, „Maelzel's Chess Player” [1836], în The Works of Edgar 
Allan Poe, vol. IV, New York, Armstrong and Son, 1884, pp. 227-253. 

13 Walter Benjamin, „Theses on the Concept of History” [1940], în llumi- 
nations, New York, Shocken Books, 1969, p. 253. 

"+ Mladen Dolar, A Voice and Nothing More, p. 5. Mălzel nu este autorul 
automatului, ci doar inițiatorul turului în America în urma cărui a devenit 
celebru. 

'5 Idem., pp. 7-8. 


128 


intim legat de umanitate — vocea.!* Pentru Dolar, alăturarea 
dintre cele două mașini în cursul spectacolelor publice de-a 
lungul ultimilor ani ai secolului al XVIII-lea ne dezvăluie o 
structură secretă a gândirii moderne, în care vocea, ca limită 
a limbajului, se constituie ca un exces necesar al fiecărui act 
in care gândirea se produce.!” În cele ce urmează, antiteza 
dintre cele două mașini ar putea să ne folosească drept ghid 
pentru înțelegerea relaţiei dintre „președintele jucător” şi 
mașinăria constituţională. Intenţia este de a înțelege că cele 
două automate ale puterii - spectacolul politic şi spectacolul 
juridic sunt intim legate. Faptul că înapoia jocului de șah 
al dreptului se ascunde o forță care literal „trage sforile” 
este consubstanţial cu vocea pe care o regăsim dincolo de 
armătura tehnică a eșafodajului juridic. 


FORȚE ALE DREPTULUI, 
VOCI ALE CONSTITUȚIEI 


În momentul noiembrie 2004, două evenimente majo- 
re marcaseră deja la nivel global percepţia faţă de ceea ce 
numim drept, fie că e vorba de sistemul internațional, fie 
de garanţiile constituţionale la nivel intern, așa cum au fost 
gândite ele din 1945 incoace. Bine-nţeles, tot acest interval 
de aproape cincizeci de ani nu a fost monolitic, iar semne 
nefaste în deturnarea sistemului au existat de-a lungul ani- 
lor fie în blocul sovietic, fie de partea „statelor liberale şi 
civilizate”'%. Cu toate acestea, măsurile post-11 septembrie, 
precum și războiul împotriva terorii sau cel din Irak, dublate 
la rândul lor de escaladarea terorismului — atentatele de la 


' Idem., pp. 9-10. 

1 Idem, p. 10. 

' „Résolution [de Assemblée parlementaire du Conseil de l Europe] 
no. 1096 relative aux mesures de démantèlement de l'héritage des anci- 
ens régimes totalitaires communistes du 21 juin 1996”, în Annuaire de la 
Convention européenne des droits de l'homme, vol. 39, 1998, pp. 580-584. 

Madrid din martie erau încă proaspete în mintea electo- 
rilor și juriştilor români —, au marcat un punct de turnură . 
atât la nivelul relaţiilor internaționale, cât și al percepției 
publice față de drept. Faptul că o democraţie consolidată, 
așa cum limbajul de lemn al epocii descria SUA, era capa- 
bilă să recurgă la măsuri ce aminteau în cel mai bun caz de 
democraţiile militante ale perioadei interbelice”? și în cel 
mai rău caz de derivele dictatoriale ale aceleiași epoci, era 
îndeajuns să ridice întrebări unui mare număr de gânditori 
contemporani, trasând contururile unei veritabile crize a 
valorilor democratice. 

Într-adevăr, ordinul militar emis de președintele George 
W. Bush, ce permiţea detenţia pe perioadă nedefinită”, sus- 
pendarea garanţiilor constituționale” ca urmare a Patriot 
Act”, nu făceau decât să reflecte în plan intern aceeași logică 
marțială care susținea acţiunile în plan extern, transgresive 
faţă de ordinea juridică internaţională. Legitimate de con- 
cepte confuze precum dreptul la intervenţie preventivă, 
cele două acţiuni — în Afghanistan și Irak — au expus noi 
umbre ale așa-ziselor eforturi civilizatoare ale Vestului. Dacă 
acţiunile din Afghanistan se bucurau, la limită, de o bază 
legală relativ acceptată, în condiţiile Cartei ONU, sub forma 
dreptului la legitimă apărare, cele din Irak erau lipsite formal 
de o bază juridică.” Dezvăluirile tratamentelor inumane 
de la Abu Ghraib, precum și zona de a-legalitate creată la 
Guantanamo nu au făcut decât să crească dubiile față de 
Noile Lumini ale lumii post-istorice. Nu e o întâmplare 
că, în această perioadă, cultura înaltă sau joasă încep să fie 


3 Karl Loewenstein, „Militant Democracy and Fundamental Rights I”, 
American Political Science Review, vol. 31, nr. 3, 1937, pp. 417-432. 

% President George W. Bush, Military Order of November 13, 2001, The 
White House Office of the Press Secretary. 

"1 Vezi discuția Curţii în United S v. Jones, 132 S. Ct. 945, 2012. 

2 USA PATRIOT ACT of 2001, Public Law 107-56, 26 October 2001. 

* Vezi, de exemplu, Nigel White, Democracy Goes to War, Oxford, Oxford 
University Press, 2009, pp. 242-259. 

marcate de tropi autoreflexivi, dacă nu chiar apocaliptici. 
De la Giorgio Agamben” la Michael Moore”, trecând prin 
Marilyn Manson” şi Michel Houellebecq”, noi pusee de 
anxietate par să prindă lumea liberă. Timpul nu mai are 
răbdare din nou. 

În contrast cu acest plan, România trăiește un moment 
euro-atlantic prin excelență. După adeziunea la NATO, 
o nouă reformă constituțională și apropiata încheiere a 
negocierilor în vederea aderării la Uniunea Europeană, 
statul român se re-înscrie simbolic în rangul celor liberale 
și civilizate. Foarte puţine dintre angoasele stării de ex- 
cepție globale umbresc drumul glorios către re-integrare. 
Intelectualitatea locală este încă tributară logicii „sfârşitului 
istoriei”, iar singurele probleme care par a umbri entuzias- 
mul general sunt cele legate de obstacolele integrării — in- 
dependența justiţiei şi percepţia unei corupţii generalizate. 
Primul mandat al lui Traian Băsescu intervine într-o euforie 
națională construită pe un consensus al integrării europene, 
în care direcţiile simbolice ale dualismului Est-Vest rămân 
centrale. Ceea ce rămâne în zona de penumbră a proiectului 
european românesc e tocmai această serie de prefaceri, pe 
care modelul democratic neoliberal îl cunoaște ca urmare 
infiltrării unei noi paradigme marțiale în practica politi- 
co-juridică a capitalului. Acest mandat se construiește ca o 
ocultare a incertitudinilor globale sub retorica (re integrării 
și a democratizării. 

Componenta centrală a acestui proces îl reprezintă, sub 
aspectul dimensiunii politico-juridice a moștenirii acestei 
perioade, ideea reformei justiţiei. Astfel, președintele se 


** Giorgio Agamben, State of Exception, Chicago, University of Chicago 
Press, 2005. 

? Fahrenheit 9/11, film de Michael Moore, SUA, 2004. 

* Marilyn Manson, The Golden Age of Grotesque, album muzical, Los 
Angeles, Nothing Interscope, 2003. 

” Michel Houellebecq, Plateforme, Paris, Flammarion, 2001. 

prezintă în această veritabilă cruciadă drept garantul inde- 
pendenţei puterii judecătoreşti. Desigur, calitatea actului 
de justiție postcomunist lăsa mult de dorit şi continuă să 
lase, din multe puncte de vedere, dovadă fiind numărul de 
condamnări în fața Curţii Europene a Drepturilor Omului, 
inclusiv pentru tortură și tratamente inumane. În schimb, 
dublul proces de contestare a imobilismului instituțional 
judiciar susținut de politicile de reformă atât a personalului, 
cât și a structurii organizaționale dezvăluie un alt sens al 
justiţiei în logica guvernamentalității neoliberale. Paradoxul 
central al acestui proces este că justiția este departe de a fi 
puterea centrală cvasi-transcendentă, așa cum o imaginează 
interpretările clasice ale Constituţiei. Ca obiect al discursu- 
lui reformei, ea ni se prezintă ca o parte a sferei politice atât 
în sens negativ, câtă vreme una dintre acuzele centrale aduse 
de acest discurs este că judecătorii sunt influențați politic, 
dacă nu și economic, cât și în sens pozitiv. Ni se spune astfel 
că există posibilitatea unor politici publice care să susțină 
independenţa dreptului şi a aparatului judiciar. Justiţia de- 
vine nu doar o sferă care este adusă critic în ochii publici, 
ci și o activitate care devine domeniu al investiţiei guverna- 
mentalității neoliberale. Astfel, pletorele de experți care în 
momentul de față gravitează în jurul Institutului Naţional al 
Magistraturii și al CSM, şcolile de vară sau training-urile care 
asigură creşterea calității actului de justiție, își au toate sursa 
în această euforie de început de mandat, precum și în reto- 
rica reformei. În noul discurs adus de președintele Băsescu, 
justiţia trebuie ajutată, printr-un soi de maieutică politică, să 
dea naștere unui sistem judiciar „european”. Președintele nu 
întârzie să ofere opinii în susţinerea acestei prefaceri — ideea 
salvatoare prezentată în cadrul unei conferințe organizate 
de Fundaţia Konrad Adenauer este „schimbarea accelerată 


28 Vezi, de exemplu, Pantea v. România, App No 33343/96, ECHR 


2003, 3 June 2003; Bursuc v. România, App No 42066/98, ECHR 509, 
12 October 2004. 

a mentalității oamenilor care lucrează în Justiţie, pentru ca 
aceştia să devină «independenți și liberi de influenţa poli- 
tică»"%. Evident, tema aceasta e departe de a fi o invenţie 
a noului președinte. Mecanismele de integrare în Uniunea 
Europeană semnalau ca problemă centrală independenţa 
justiției, fundamentându-și politicile pe o viziune anodină 
a posibilităţii unei justiţii efectiv independente, informate în 
ultimă instanţă de mirajul democraţiei procedurale și al pa- 
triotismului constituțional.” Dar dacă ortodoxia politico-ju- 
ridică euroentuziastă a acelor vremuri înțelegea în termeni 
pur formali ideea de independenţă judiciară, traducerea în 
spaţiul românesc a fost transformată într-o oportunitate de 
afirmare a valenţelor latente „autoritare” ale Executivului. 
În felul acesta, sensul reformei capătă forma unor opo- 
ziţii retorice maniheiste între un Executiv dedicat moder- 
nizării şi un sistem judiciar vetust, amintind de un ancien 
regime obsolescent, susținut la rândul lui de un Parlament 
care insistă în a-și apăra privilegiile de castă. Conivenţa 
dintre justiţie şi politic este demascată public, iar Executivul 
se dezvăluie ca garanţie a unei (post)modernități occi- 
dentale, rapide, eficiente, neutre și mai ales independente. 
Descendent al unei tradiții de modernizare, președintele 
se prezintă ca un reprezentant al noii justiții. Cu ocazia 
restaurării Palatului Justiţiei, le aminteşte judecătorilor că 


» Departamentul comunicării publice [al Administraţiei Prezidențiale], 
Comunicat de presă, „Participarea președintelui Traian Băsescu la con- 
ferinţa internaţională Democracy and Rule of Law in SEE: Challenges and 
Perspectives”, 30 iunie 2005. 

% Jurgen Habermas, Between Facts and Norms. Contributions to a Discourse 
Theory of Law and Democracy, Cambridge, Mass., MIT Press, 1996, pp. 
287-289 şi 491-507. Pentru o concepție de ansamblu asupra conceptului 
de „patriotism constituțional” în literatura dedicată studiilor europene, 
vezi Justine Lacroix, „For a European Constitutional Patriotism”, Political 
Studies, vol. 50, nr. 5, 2002, pp. 944-958. 

„cineva îi reprezintă în relația cu una dintre puteri, măcar 
la nivelul declaraţiilor”?. 

Dar relația cu puterea judecătorească este departe de 
fi lineară. Primii ani ai mandatului sunt marcați de o con- 
stantă tensiune între Executiv și autoritatea judecătorească. 
Aceasta își va găsi forma în decizia Curţii Constituţionale 
din mai 2006.* Pe scurt, autoritatea judecătorească, prin 
Consiliul Superior al Magistraturii, cere Curţii constatarea 
unui conflict juridic de natură constituțională, care o opune 
președintelui României și primului ministru. Reproșul își 
găseşte fundamentul în ceea ce CSM consideră a fi pericolul 
de a nu-și mai putea exercita atribuţiile. Concret, e vorba 
de o serie de declarații ale președintelui de-a lungul anilor 
2005-2006, în care justiția este descrisă în termeni foarte pu- 
țin protocolari, fiind astfel „independentă în corupție și ine- 
ficiență”, parte a „sistemului ticăloșit”. Dualismul dintre 
juriştii buni, procurorii, aflați de partea curată a baricadei, 
şi juriştii răi, judecătorii, care par a nu face altceva decât să 
tergiverseze rezolvarea corectă a cazurilor, se adaugă ne- 
mulțumirilor autorităţii judecătoreşti, care citește în aceste 
declaraţii o transgresare a articolului 124 din Constituţie, 
ce garantează independenţa judecătorilor.” Fără a avea o 
poziţie clară în privinţa posibilității depășirii conflictului 
constituțional, Consiliul Superior al Magistraturii cere doar 
constatarea lui și lasă Curţii aprecierea măsurilor necesa- 
re pentru restabilirea ordinii constituţionale. În ceea ce o 
privește, administraţia prezidențială neagă existenţa unui 
conflict juridic de natură constituțională, limitându-se la 


31 Departamentul comunicării publice [al Administrației Prezidenţiale], 
Comunicat de presă, „Preşedintele României, Traian Băsescu, a participat 
astăzi, 31 august a.c., la inaugurarea Palatului de Justiţie”, 31 august 2006. 
3 Curtea Constituţională a României, Decizia nr. 435 din 26 mai 2006, în 
Monitorul Oficial, nr. 576, 4 iulie 2006. 

3 Idem. 

%* Idem. 

a susține că afirmaţiile Președintelui României nu sunt de 
natură „a pune în pericol în mod real puterea judecătorească 
şi de a o face să nu îşi mai poată exercita atribuţiile potrivit 
exigențelor”, întrucât aceste afirmaţii nu au produs și nici 
nu pot produce blocaje instituţionale ori afecta statutul 
magistraților și independenţa acestora. 

Un lucru ar trebui amintit înainte de a analiza mai de- 
parte implicaţiile deciziei Curţii în acest caz. Ca în multe 
alte chestiuni de interpretare a Constituţiei, ar trebui să ne 
amintim că nu avem de a face cu „adevăruri”, ci mai degra- 
bă cu politici ale adevărului, limitate formal de structura 
textului constituțional. Reforma constituțională din 2003 
dă astfel Curţii posibilitatea de a tranșa în cazul existenței 
unui conflict de natură constituțională. Ideea de bază este 
că blocajele instituționale trebuie normate, iar rezultatul 
trebuie decis de către Curte, ca autoritate finală în interpre- 
tarea textului constituțional. A afirma că una dintre părți 
are sau nu dreptate e relativ diferit de ceea ce Curtea face, 
atâta timp cât ea deţine monopolul interpretării juridice. 
Decizia confirmă jurisprudența anterioară a Curţii, ce statua 
că declaraţiile politice nu pot face obiectul unui conflict 
de natură constituțională, în măsura în care un asemenea 
conflict „presupune acte sau acțiuni concrete, prin care o 
autoritate sau mai multe își arogă puteri, atribuţii sau com- 
petenţe, care, potrivit Constituţiei, aparțin altor autorități 
publice, ori omisiunea unor autorități publice, constând în 
declinarea competenţei sau în refuzul de a îndeplini anumite 
acte care intră în obligaţiile lor”. Astfel, „opiniile, judecă- 
ile de valoare sau afirmaţiile nu constituie prin ele însele 
conflicte juridice între autorități publice”. 


35 Idem. 

% Curtea Constituțională a României, Decizia nr. 53 din 28 ianuarie 2005, 
în Monitorul Oficial, nr. 144, 17 februarie 2005. 

3 Idem. 

Decizia 53 din 28 ianuarie 2005, opunând Parlamentul 
Preşedintelui, statua la rândul ei: „Interdicţiile prevăzute 
de art. 84 alin. (1) din Constituţie (...) nu exclud însă 
posibilitatea exprimării, în continuare, a opiniilor politice, 
a angajamentelor și a scopurilor prezentate în programul 
său electoral, ori să militeze şi să acționeze pentru realizarea 
acestora, cu respectarea prerogativelor constituţionale”**. 
Altfel spus, declaraţiile făcute de preşedinte nu au calitatea 
de a influenţa efectiv statutul autorităţii judecătorești.” 
Decizia Curţii se fundamenta, evident, pe o distincție netă 
între juridic şi politic, conform căreia o luare de poziţie 
politică rămâne în cadrul exercitării libertăţii de exprimare. 
Ignorând puterea simbolică pe care o ocupă șeful statului, 
Curtea se limitează la a aminti exigenţele unei atitudini 
respectuoase în cadrul dezbaterii critice, altfel necesare 
democraţiei constituționale, iniţiate de președinte.“ Cu 
alte cuvinte, nimic nu s-a întâmplat în plan constituțional, 
cu excepția faptului că președintele își vede statuat din nou 
dreptul la liberă exprimare." Instituirea unei asemenea 
exteriorități a dreptului, consonantă cu formalismul ju- 
ridic al tradiției exegetice, asigură premisele reactualiză- 
rii raportului de putere dintre drept și politică. Lipsită de 
constrângerile dreptului, politica își poate continua drumul 
în a săpa dreptul pozitiv sub mimetismul protejării unor 
scopuri superioare. 

Cecitatea juriștilor vine să susțină din nou minarea pro- 
priilor lor fundamente. Căci, desigur, asemenea declarații, 
chiar neproducând efecte juridice conform unei definiţii 
limitative a juridicului, rămân puternice la nivelul specta- 
colului. Justiţia, citită din perspectiva ideologiei hegemo- 
nice, rămâne de acum „coruptă”, „ineficientă”, o limită care 
Idem. 

* Decizia nr. 435 din 26 mai 2006. 

trebuie depășită în numele progresului. Apoteoza acestei 
lupte se regăsește în cadrul avizului consultativ emis de 
Curtea Constituţională cu ocazia demarării procedurii de 
suspendare a președintelui în luna aprilie 2007.* Rezultat 
al relaţiilor tensionate dintre preşedintele țării și primul 
ministru, care au determinat o scindare a alianţei, procedura 
de suspendare, inițiată de Parlament, se fundamenta pe 
articolul 95 din Constituţie, în opinia Parlamentului țării 
președintele făcându-se responsabil de fapte grave prin 
care erau încălcate prevederile Constituţiei. Faţă de faptele 
imputate de Parlament, ce gravitau în jurul unor declaraţii 
sistematice relative la primul ministru şi la Parlament, la 
autoritatea judecătorească, precum și la prezența președin- 
telui fie la ședințele Guvernului, fie în crearea unor structuri 
paralele precum celulele de criză“, Curtea a constatat că 
niciuna dintre aceste fapte nu constituie o încălcare gra- 

ă.“ Într-o lungă definiție marcată de limbajul obscur al 
juridismului formal, Curtea afirmă că o astfel de inițiativă 
vizează „fapte grave de încălcare a prevederilor Constituţiei, 
actele de decizie sau sustragerea de la îndeplinirea unor acte 
de decizie obligatorii, prin care Președintele României ar 
impiedica funcționarea autorităţilor publice, ar suprima sau 
ar restrânge drepturile și libertăţile cetățenilor, ar tulbura 
ordinea constituțională ori ar urmări schimbarea ordinii 
constituționale, sau alte fapte de aceeași natură care ar avea 
sau ar putea avea efecte similare” 

Avizul consultativ are în esenţă rolul de a raționaliza 
procedura suspendării și de a funcționa ca o limită față 
de un eventual abuz din partea Parlamentului. În demon- 
tarea fiecărui punct al propunerii de suspendare și prin 


* Curtea Constituţională a României, Avizul consultativ nr. 1 din S aprilie 
2007, Monitorul Oficial, nr. 358 din 18 aprilie 2007. 

* Idem. 

* Idem. 

+ Idem. 

interpretarea restrictivă a noțiunii de fapte grave, alte funcţii 
ale acestuia se estompează. Definirea conceptului de fapte 
grave, precum și precizarea acestora, vine să sustragă puterii 
politice a Parlamentului tocmai capacitatea de a decide 
asupra existenței unor asemenea fapte, diminuând astfel 
rolul reprezentativului în relaţiile de putere.* Pe de altă 
parte, ea ridică o umbră asupra dimensiunii consultative a 
avizului emis de Curte. Cu siguranță, Parlamentul rămâne 
liber în decizia sa politică, indiferent de opinia Curţii; în 
schimb, la nivelul puterii spectaculare, preşedintele are un 
sprijin în spaţiul simbolic constituit de aprecierea Curţii. 
Aflăm astfel: „Prerogativele constituționale, ca și legitimi- 
tatea democratică pe care i-o conferă alegerea lui de către 
electoratul întregii țări, îi impun Președintelui României să 
aibă un rol activ, prezenţa lui în viaţa politică neputând fi 
rezumată la un exercițiu simbolic și protocolar””. În inter- 
pretarea funcţiei de „garanţie şi veghe” garantate de articolul 
80 din Constituţie, Curtea ne oferă probabil cea mai clară 
definiţie a rolului președintelui în cadrul politicii spectacu- 
lare neoliberale. leşind în afara constrângerilor limbajului 
juridic clasic, traversând limitele seci ale formalismului 
într-un salt ce amintește simultan de tratatele de drept din 
perioada interbelică și de începuturile stalinismului româ- 
nesc, Curtea susţine (nici mai mult, nici mai puțin): „Nici 
veghea și nici funcția de garanție nu se realizează pasiv, prin 
contemplare, ci prin activitate vie, concretă”. Reiterând 
ideea că opiniile și declaraţiile sunt parte constitutivă a 
procesului democratic și că, atâta timp cât nu se pot concre- 
tiza în efecte juridice, „autoritățile publice rămân exclusiv 


* Bogdan Dima, Conflictul dintre palate: Raporturile de putere dintre 
Parlament, Guvern şi Preşedinte în România postcomunistă, București, 
Hamangiu, 2014, p. 234. 

Curtea Constituţională a României, Avizul consultativ nr. 1 din $ apri- 
lie 2007. 

responsabile pentru însușirea acestora, ca și pentru igno- 
rarea lor”, Curtea ne asigură că „în orice caz, exercitarea de 
către Președinte a unui rol activ în viaţa politică și socială a 
țării nu poate fi caracterizată ca un comportament contrar 
Constituției”. Să rezumăm: Curtea este cea care defineşte 
şi califică existența faptelor grave, iar mai apoi afirmă, în 
baza aceleiași definiţii, nu doar că nu există un fundament 
pentru suspendare, ci şi că o asemenea înșiruire de fapte 
este chiar recomandabilă, în măsura în care acestea se supun 
unei cerințe de „civilizație”s0. 

Este greu de apreciat în ce măsură avizul Curţii 
Constituţionale a influențat rezultatul referendumului, în 
măsura în care noua coaliție parlamentară era departe de a 
se bucura de sprijinul opiniei publice. Susținerea de care se 
bucura președintele Traian Băsescu, care a adunat nu mai 
puţin de 74,48% din voturile exprimate, nu este în mod 
necesar legată de avizul Curţii. Cu toate acestea, valenţele 
simbolice ale acestuia rămân de necontestat, atâta vreme 
cât noțiunea de fapte grave îşi găseşte pentru prima oară 
expresia în termeni juridici. De acum înainte, procesul de 
reformă susținut de președinte rămâne în afara unei limitări 
juridice stricte, iar lupta politică dintre președinte, prim-mi- 
nistru și Parlament va continua sub forma unei constante 
stări conflictuale, în care atribuţiile constituționale ale auto- 
rităţilor publice vor fi împinse către limitele lor discursive. 
Ceea ce transpare din acest proces sinuos este faptul că 
preşedintele se prezintă ca forţa politică de care justiția și 
dreptul au nevoie pentru a se menţine independente. Într-o 
declarație publică emisă cu ocazia întâlnirii cu noii absol- 
venți ai Institutului Naţional al Magistraturii din martie 
2007, Traian Băsescu a afirmat clar că el „observă justiţia”s! 


® Idem. 
5 Idem. 

S! Departamentul comunicării publice [al Administrației Prezidențiale], 
Comunicat de presă, „Întâlnirea preşedintelui Romaniei, Traian Băsescu, 

şi amintește viitorilor magistrați că sunt protejați de lege. 
Președintele apare astfel ca o forță care susține dreptul în 
spațiul politic, o poziție extrem de problematică, asupra 
căreia voi reveni. În termenii metaforei amintite anterior, 
putem spune că vocea pe care o articulează maşinăria consti- 
tuțională prin deciziile sale centrale e dublată de construcția 
jocului câștigat de aparatul politic. Spre finalul mandatului, 
preşedintele jucător, care câştigă în planul dreptului con- 
stituțional partidă după partidă, e susținut de o articulare 
a unor prerogative constituționale care lasă să se observe 
tot mai mult latenţele autoritare ale funcției prezidenţiale. 
Eşafodajul subțire al dreptului începe să lase din ce în ce 
mai mult loc unei prezenţe aflate în afara spaţiului juridic, 
dar fundamental legat de el. Starea de excepție globală“? își 
găseşte încet continuitatea într-un cadru instituțional slăbit, 
în care forțele de conservare a dreptului pot fi observate tot 
mai clar, căci ele iau forme „vii, concrete”. 


BUCUREȘTI, 2012: O JURISPRUDENȚĂ A CRIZEI 


Dacă primul mandat al președintelui se află sub semnul 
euforiei euro-atlantice și al luptei spectaculare cu forțe- 
le retrograde ale comunismului condamnat și criminali- 
zat în baza raportului Comisiei Prezidenţiale de Analiză 
a Dictaturii Comuniste din România, cel de-al doilea ne 
aduce în faţa realului politico-economic al noului mile- 
niu. Ca să o spunem în termeni dramatici, cel de-al doilea 
mandat este cel care se produce în interiorul istoriei, care 
aduce tot ceea ce de-a lungul primului mandat a fost repri- 
mat de forţele spectacolului politic și de vocile ideologiei 
românești. Criza financiară din toamna lui 2008, urmată de 


cu noii absolvenţi ai Institutului Naţional al Magistraturii”, 30 martie 
2007. 


* Giorgio Agamben, State of exception, p. 31. 


140 


diferitele presiuni economice asupra pieţelor din sud-estul 
Europei de-a lungul anului 2009 și de emergenţa discursului 
austerităţii ca politică a Fondului Monetar Internaţional 
implementată de statele Uniunii Europene, precum și criza 
datoriilor suverane, reprezintă acum fondul pe care preşe- 
dintele își va desfășura acţiunile în scrierea dreptului. Cel 
de-al doilea mandat debutează într-un context de criză și 
se materializează printr-o serie de acte și fapte ambigue, 
acoperind o problematică aflată în penumbră de-a lungul 
anilor 2004-2008, marcată de un ansamblu de schimbări ra- 
dicale, fără precedent în istoria recentă. România este acum 
un stat membru al Uniunii Europene, cetățenii sunt prinși 
intr-o dinamică globală a circulaţiei capitalului, mărfurilor și 
serviciilor, iar criza economică ridică prin ea însăși o serie de 
probleme care schimbă poziționările discursive anterioare. 

Unul dintre lucrurile care vor deveni evidente în noul 
context al crizei îl reprezintă reconfigurarea suveranității 
naționale. Dincolo de limitările ce decurg din statutul de 
membru al Uniunii Europene şi care încadrează împreună 
deciziile Executivului, dar și, în anumite cazuri, pe cele ale 
legislativului, ceea ce transpare în urma crizei este limitarea 
inerentă a suveranității populare nu doar prin intermediul 
cadrului legal, ci şi la nivelul politicilor economice, prin 
forţa brută a capitalului. Să o spunem deschis, politica 
austerităţii și logica bail-out se configurează ca reacții față 
de fapte care sunt în modul cel mai radical extrajuridice și 
faţă de care protecţiile sistemului de drept apar ca străine. 


* 


Anul 2012 este central în înțelegerea realului moștenirii 
prezidenţiale atât pe plan politic, cât și constituțional. Este 
probabil momentul în care toate modurile juridice de a tra- 
duce și a face faţă contradicțiilor interne inerente capitalis- 
mului târziu ajung să-și arate limitele. Ne aflăm „la răscrucea 

marilor furtuni”, iar erodarea consensului euroentuziast 
nu ajută foarte mult în menținerea status-quo-ului liberal. 
Un prim precedent al anului 2012 îl reprezintă legea pri- 
vind unele măsuri necesare privind restabilirea echilibrului 
bugetar. Urmată la scurt timp de legea privind salarizarea 
unitară a personalului plătit din fonduri publice, precum 
și de o serie de măsuri în domeniul pensiilor, Legea 118 
a făcut obiectul unei proceduri excepționale de angajare a 
răspunderii. Concretizată în diminuarea cu 25% a cuantu- 
mului salariilor bugetare, dublată de o legitimare ideologică 
acerbă, care căuta să-i prezinte pe salariaţii bugetari drept o 
categorie socială distinctă, ale cărei privilegii trebuie limi- 
tatesS, legea în cauză e un prim pas în a mina pacea socială 
relativă în contextul crizei economice. Ceea ce atrage atenția 
în acest caz, nu este doar cuantumul măsurilor prin care 
echilibrul bugetar ar trebui restabilit, ci forma în care atât 
negocierea cu Fondul Monetar Internaţional, cât și discu- 
tiile din cadrul Consiliului European ne pun în fața unor 
decizii pe care Executivul le adoptă prin eludarea dezbaterii 
publice și, la limită, parlamentare. Mai mult, recurgând la 
metafora omului slab ce cară în spate obezul aparat bu- 
getar”, opţiunea președintelui Băsescu pentru apărarea 
mediului privat devine cum nu se poate mai clară. Deși 
originile crizei erau relativ cunoscute la acea dată, costul 


$3 La răscrucea marilor furtuni, film de Mircea Moldovan, România, 1980. 
s Legea numărul 118 din 2010 privind unele măsuri necesare în vederea 
restabilirii echilibrului bugetar, în Monitorul Oficial, nr. 441, 30 iunie 2010. 
ss Pentru un exemplu limită al acestui tip de discurs, vezi Departamentul 
comunicării publice [al Administraţiei Prezidenţiale], Comunicat de pre- 
să, „Declaraţia de presă a preşedintelui României, Traian Băsescu”, 6 mai 
2010. 

s Sistemul bugetar „e ca un om foarte gras și mare, de 200 de kilograme, 
care sta în spinarea unuia de 50 de kilograme și tot vrea când vede farfuria 
cu mâncare, tot acela gras vrea sa mănânce, nu-i lasă nimic celui slab, în 
spatele căruia stă” (Idem.). 

social va fi suportat de categoriile cele mai vulnerabile, în 
bun acord cu logica cea mai strictă a austerităţii. 

O asemenea măsură în care regăsim urmele decizionis- 
mului difuz, deja articulat în cursul primului mandat, va avea 
in schimb urmări neaşteptate în ceea ce privește susținerea 
de care se bucură președintele în cadrul opiniei publice. 
Protestele declanșate în ianuarie 2012 de propunerile de 
reformă a sistemului medical de urgenţă își au originile 
in doi ani de politică de austeritate, în care Executivul și-a 
avansat proiectele eludând dezbaterea parlamentară, prin 
asumarea răspunderii și un discurs al „necesității”S”. Fără a 
căpăta o prezenţă formală în spațiul juridic, conceptul de 
criză şi ideea necesităţii de a adopta unele măsuri tempo- 
rare au modelat întreaga practică politico-juridică a anului 
2011. Dacă în alte părți 2011 a devenit anul în care s-a 
„visat periculos”, iar austeritatea sau bail-out-ul s-au văzut 
confruntate de la Madison la Atena, opoziția românească 
şi-a găsit expresia în mişcările din ianuarie 2012. Protestele 
au marcat tocmai ruperea sprijinului popular de care pre- 
şedintele s-a bucurat și care a reprezentat sursa centrală de 
legitimitate în susținerea poziţiei decizioniste. Remanierea 
guvernamentală care a adus în funcția de prim-ministru un 
fost şef de serviciilor secrete era un alt semn al continuării 
acestei logici de susținere a unei politici de forță, în care 
subiectul constituțional al suveranității se vede eludat din 
sfera deciziei. Moţiunea de cenzură inițiată de opoziţie în 
aprilie 2012 a determinat o schimbare de guvern ce urma să 
deschidă calea unei noi proceduri de suspendare, care avea 
să se desfășoare după un scenariu deja cunoscut. 

Luna iulie 2012 a cunoscut astfel o activitate fără pre- 
cedent a Curţii Constituţionale, precum și un exercițiu 


” Să ne amintim că Legea numărul 118 din 2010 vorbește despre măsuri 
necesare. 

‘ Vezi Slavoj Žižek, The Year of Dreaming Dangerously, Londra & New 
York, Verso, 2012. 

surprinzător de argumentare juridică. Deciziile emise atunci 
au făcut obiectul a nenumărate evaluări critice până în mo- 
mentul de față. Scrise sub presiunea evenimentelor și a unei 
polemici constante ce mina spaţiul public, ele vor lăsa, în 
schimb, urme profunde în ceea ce privește exercițiul puterii 
în viitor. Descrisă fie ca o lovitură de stat ce îmbracă forme 
democratice“, fie chiar ca fază preliminară a unui război ci- 
vil® (sic), procedura de suspendare a președintelui din vara 
lui 2012 a fost marcată de o serie de deturnări ale procesului 
constituțional. Din nou, este demn să reamintim că niciuna 
dintre părți nu a deţinut într-un fel sau altul „adevărul”, 
ci mai degrabă ambele tabere au acționat în răspuns la o 
logică a excepţiei și necesităţii, care făcea deja parte din 
normalitatea practicii constituționale. Primul act al farsei 
politice jucată de puterile zilei începe cu o chestiune mai 
degrabă scolastică legată de prerogativele de reprezentare 
a României la Consiliul European.“ Fundamentată pe o 
lectură a dreptului european în vigoare, dar și a doctrinei 
adiacente (o poziţie relativ singulară în cultura juridică 
locală), decizia din 27 iunie 2012 constată existenţa unui 
conflict de natură constituțională între președinte și guvern. 
Dacă decizia concretă statuează în favoarea reprezentării 
României de către preşedinte și este în principiu lipsită de 
interes față de scopul intervenţiei de față, argumentarea 
Curţii ne oferă o perspectivă clară cu privire la presupoziţiile 
sale ideologice în privinţa rolului președintelui. Astfel, în 


$ Vezi declarațiile președintelui Traian Băsescu în cadrul dezbaterilor 
din faţa Curţii Constituţionale din 9 iulie 2012: Curtea Constituţională 
a României, Decizia nr. 730 din 9 iulie 2012, în Monitorul Oficial, nr. 473, 
11 iulie 2012. 

% Vezi declaraţiile Monicăi Macovei, la acea vreme membru al 
Parlamentului European: „Opposition MEP fears «civil war» in 
Romania”, Euractiv, 13 august 2012; http://www.euractiv.com/ 
central-europe/romanian-opposition-fears-civil-news-514276. 

“ Curtea Constituțională a României, Decizia nr. 683 din 27 iunie 2012, 
in Monitorul Oficial, nr. 479, 12 iulie 2012. 

baza unei lecturi a regimului politic informată de lucrările 
Maurice Duverger şi Robert Elgie, aflăm că în opinia Curţii, 
care de altfel are valoarea normativă, România este un re- 
gim semiprezidenţial, în care preşedintele are „competenţe 
considerabile”?, În cuvintele Curţii, „prin interpretarea tex- 
telor constituționale incidente, [Curtea] acceptă existența 
unor competenţe considerabile ale Președintelui României 
in diverse domenii” *. Nu cumva să uităm, președintele 
este o parte centrală a vieţii constituţionale — el este „șeful 
statului”, așa cum Curtea l-a definit implicit sau explicit.“ 

Avizul consultativ din 6 iulie 2012 aduce o schimbare 
față de politica jurisprudenţială a Curţii de protejare a nu- 
cleului prerogativelor prezidenţiale. Analizând propunerea 
de suspendare a președintelui prin prisma conceptului de 
„fapte grave” dezvoltat anterior, Curtea se opreşte asupra a 
două serii de acte și fapte, care sunt de natură a fi interpre- 
tate sub această formulă: este vorba de asumarea publică a 
unor măsuri economico-sociale înainte ca ele să fie adop- 
tate de către guvern, precum și de exercitarea funcției de 
mediere de o manieră defectuoasă.S Ambele serii de acte 
sunt legate în mod semnificativ de implementarea măsuri- 
lor de austeritate și de diviziunea socială susținută în mod 
activ de președinte. Dacă în ceea ce privește alte capete ale 
propunerii de suspendare Curtea rămâne fidelă liniei de 
interpretare conform căreia preşedintele are un drept la 
opinie politică, în acest caz Curtea recunoaște că limitele 
ce separă simplele afirmaţii de actele apte a avea efecte 
juridice au fost depășite. Cu alte cuvinte, s-au produs fapte 


® Idem. Înainte de a-l cita pe Duverger într-o decizie care de bine de rău 
va rămâne parte a dreptului intern, Curtea ar fi putut să citească sau cel 
puţin să aibă o idee despre poziţia lui Duverger în cadrul Regimului de 
la Vichy; în acest sens, vezi Michael Robert Marrus, Vichy France and the 
Jews, Stanford, Stanford University Press, 1995, pp. 144-146. 

© Decizia nr. 683 din 27 iunie 2012. 

** Idem. 

“5 Avizul nr. 1 din 6 iulie 2012, Monitorul Oficial, nr. 456, 6 iulie 2012. 

grave de încălcare a Constituţiei. Putem nota că o umbră 
de ambiguitate continuă să plutească chiar și asupra acestei 
calificări, atâta timp cât Curtea ţine la distincția juridic/ 
politic şi îi lasă majorităţii anti-prezidenţiale sarcina de a 
decide asupra consecințelor politice.5 

O asemenea atitudine nu pune însă Curtea la adăpost 
de conflictul politic deja escaladat. În faţa mașinaţiunilor 
majorităţii care încerca să sustragă controlului de consti- 
tuționalitate hotărârile Parlamentului” pentru a facilita 
suspendarea preşedintelui, Curtea a afirmat că Parlamentul 
nu poate să îi reducă atribuţiile care i-au fost acordate în 
baza Constituţiei. După cum afirmă, „nicio modificare a 
atribuţiilor Curţii Constituţionale în temeiul art. 146 lit. 
1) din Legea fundamentală nu poate fi făcută dacă are ca 
efect suprimarea, în orice condiții și cu încălcarea unor 
norme fundamentale, a uneia dintre aceste atribuţii”s?. 
Altfel spus, atribuţiile Curţii atribuite pe cale legală nu pot 
fi restrânse prin lege. Dacă originea acestei inițiative legis- 
lative este extrem de discutabilă prin instrumentalizarea 
cinică a discursului juridic, răspunsul Curţii este unul pe 
măsură, aceasta asigurându-și o protecţie constituțională 
superioară prin lectura creativă a textului constituțional și 
recurgerea la principiile statului de drept, așa cum se regă- 
sesc ele în articolul 1 al Legii fundamentale. Să nu uităm, 
Curtea Constituţională este, la rândul ei, o instituție centrală 
a statului român, atâta vreme cât acesta este organizat „în 


& Idem. 

$7 Legea în cauză venea să modifice conținutul articolului 27 din Legea 
47/1992. Pregătindu-se pentru a contracara efectele declarării neconsti- 
tuționalității textului în cauză, guvernul a adoptat, ca urmare a sesizării 
Curţii, şi o ordonanță de urgenţă cu același conținut normativ. La momen- 
tul judecării cauzei, Curtea s-a pronunțat și asupra conținutului acesteia 
din urmă. 

* Curtea Constituţională a României, Decizia nr. 727, 9 iulie 2012, în 
Monitorul Oficial, nr. 477, 12 iulie 2012. 

cadrul democrației constituționale”, după cum ne amintește 
textul Constituţiei. 

Acest apel la ordine urma să fie dezvoltat implicit în 
Hotărârea numărul 6 din 2012, care vine să confirme lipsa 
cvorumului necesar pentru demiterea președintelui și să 
valideze rezultatele oficiale. Deși peste șapte milioane patru 
sute de mii de cetăţeni s-au exprimat în favoarea demite- 
rii, Curtea a constatat, în baza informaţiilor considerate 
relevante, că mai puţin de jumătate plus unu din numărul 
persoanelor înscrise pe listele electorale permanente s-au 
prezentat la vot, drept urmare rezultatul nu poate produce 
efectele demiterii. Hotărârea pune capăt unei lungi etape 
conflictuale, care a implicat, dincolo de actori politici in- 
terni, și o serie de instanţe internaţionale. Reluarea coabi- 
tării între un guvern dominat de alianța USL și președintele 
Traian Băsescu avea să cunoască o serie de alte momente 
tensionate la nivel declarativ. Cadrul constituțional rămâ- 
ne, în schimb, neafectat de convulsii majore. Spectacolul 
continuă să se desfăşoare înaintea ochilor noștri, jocul re- 
prezentării ideologice fiind împins mai departe. Discursul 
reformei în justiție a devenit autonom și se reproduce fără a 
mai necesita o direcție centrală. Alți candidaţi la președinție 
sunt acum liberi să preia mitica luptă împotriva corupției, 
intr-un context suprarealist în care, după un deceniu de la 
formularea acestui deziderat, campionul ei se află într-o 
apropiere jenantă față de sfera penală, iar justiţia indepen- 
dentă dezvelește conivența transpartinică dintre puterea 
constituită juridic și capitalul global. Pe de altă parte, poziția 
preşedintelui, precum şi cea a Curţii Constituţionale se 
regăsesc în mod neașteptat întărite. Poziţii-cheie ale unui 
eșafodaj în care puterea suverană originară este eludată, ele 
vin să exprime nomos-ul fragil al neoliberalismului apocalip- 
tic contemporan, care oscilează între afirmări autoritare ale 
unei suveranități de tip ancien regime şi iluzia unei demo- 
crații procedurale a formelor pure. 

Criticile vizând criza constituțională românească for- 
mulate fie de pe poziţiile unui euroentuziasm care vedea 
în Mecanismul de Cooperare și Verificare al Comisiei 
Europene colacul de salvare al democraţiei locale, fie de 
pe poziţiile unui suveranism naţional revanșard, care vedea 
în întoarcerea președintelui demis un afront adus demo- 
craţiei substanţiale, au pierdut din vedere adevăratele mize 
ale unei dezbateri asupra modului în care contemporanei- 
tatea împinge dreptul către limitele sale. Scindarea tot mai 
clară între norme și fapte, dublată de o confuzie a lor, face 
articularea politico-juridică, în momentul de față, tot mai 
problematică. Ceea ce ultimii zece ani vin să ne înveţe în 
privinţa relației dintre politică şi drept, așa cum ele se re- 
găsesc legate prin subiectul președintelui Traian Băsescu, 
e că dreptul nu (mai) funcționează decât ca o formă aflată 
înăuntrul liniilor de forță impuse de ideologia politică. 
Aceasta nu-i o noutate, cum probabil nu-i o noutate nici 
faptul că originile istorice ale președinției sunt în România 
legate de figura lui Nicolae Ceaușescu.“ Ceea ce este pro- 
babil uitat e că originile moderne ale funcţiei de președinte 
se regăsesc în Franţa anului 1848 și că marchează simbolic 
momentul de eșec al efortului revoluţionar. O figură precum 
Napoleon al III-lea, devenită paradigmatică pentru emer- 
genţa autoritarismului modern”, e indisolubil legată de 
tradiția prezidenţială. Președintele jucător, gata să împingă 
Constituţia dincolo de limitele ei, este probabil mai puțin 
un accident al unui spaţiu balcanic sau al unui constituțio- 
nalism imatur, așa cum orientaliștii coloniali ai hegemoniei 
ideologice își imaginează, și mai mult o parte integrantă a 


®© Legea 1 din 28 martie 1974 privind modificarea Constituţiei RSR, în 
Monitorul Oficial din 8 aprilie 1974. 

7 În acest sens, vezi Terrel Carver, „Marx's Eighteenth Brumaire of Louis 
Bonaparte: Democracy, Dictatorship, and the Politics of Class Struggle”, 
în Peter Baehr și Melvin Richter (coord.), Dictatorship in History and 
Theory, Cambridge, Cambridge University Press, 2004, pp. 103-129. 

dinamicii neoliberale. Eludarea Parlamentului și creşterea 
atribuţiilor Executivului sunt toate fenomene ale unui trend 
care privilegiază eficienţa şi rapiditatea decizională şi care 
este gata să dizolve sau să erodeze formele tradiționale de 
exercitare a puterii, în care poporul ca deținător originar 
al suveranităţii contează. În desfăşurarea sa istorică, însuși 
capitalismul târziu ne pune în fața unei dualități radicale: 
pe de o parte renașterea unei tradiţii autoritare ce trece prin 
figurile marilor bărbaţi politici ai României, pe de alta forma 
ritualică a procedurii constituționale. Raţionalul jucător 
de șah câştigă jocurile puterii atâta vreme cât este mișcat 
de o forță exterioară, aceea care îi ghidează mișcările din 
afară, fără a fi în vreun fel limitată de regulile jocului. Vocea 
pe care reuşim să o auzim din aparatul constituțional este 
cea a „realului” politic. Ceea ce ne spune ea, în limbajul 
revoluţiei conservatoare, este că suveranul nu se află acolo 
unde îl imaginăm noi, cei care mai credem în sursa populară 
a democraţiei, ci acolo unde se decide existenţa excepţiei. 

Criza ca oportunitate: 
schimbarea legislaţiei muncii 
și înfrângerea mișcării sindicale 


Ștefan Guga 


Perioada 2004-2014 a fost marcată de transformări majore 
ale relaţiilor de muncă. În chiar primele luni ale primului 
mandat al lui Traian Băsescu și a guvernării Alianţei „DA”, 
guvernul a încercat să modifice Codul Muncii adoptat cu 
doi ani în urmă. Legea 53/2003 era văzută de investitorii 
străini și instituțiile financiare internaționale ca fiind nefa- 
vorabilă pentru angajatori, guvernul Tăriceanu încercând 
astfel să vină în întâmpinarea cerințelor acestora. Opoziția 
sindicatelor a făcut atunci ca amendarea Codului să fie mult 
mai puțin spectaculoasă decât și-ar fi dorit reprezentanții 
investitorilor și instituţiilor internaționale. În linii mari, 
povestea s-a repetat șase ani mai târziu, în primele luni ale 
lui 2011, însă de această dată sindicatele au eșuat în a se 
impotrivi guvernului. Restrângerea drepturilor lucrători- 
lor prin adoptarea noii legislații a fost o victorie majoră a 
guvernului condus de Emil Boc, sub îndrumarea acelorași 
instituţii de care ascultase și guvernului Tăriceanu în 2005. 
Văzute împreună, cele două tentative de schimbare legis- 
lativă arată cât de mult s-a schimbat balanța de forțe — în 

favoarea capitalului şi în defavoarea lucrătorilor și a sindi- 
catelor — pe parcursul celor două mandate ale lui Traian 
Băsescu și a succesiunii guvernelor „de dreapta”. Decisivă 
din acest punct de vedere a fost anunţarea declanșării crizei 
în 2009 şi mobilizarea guvernanților și a reprezentanților 
capitalului străin pentru a fructifica la maximum oportu- 
nităţile deschise de criză. Deși este prematur să vorbim 
despre criză la trecut, înțelegerea evenimentelor din prima 
parte a lui 2011 este fără îndoială decisivă pentru evaluarea 
efectelor sociale și politice ale crizei, în prezent și viitor. 
Ce vor spune, deci, istoricii din viitor despre modul în 
care România a supraviețuit marii crize de la începutul mile- 
niului 3? Întrebarea este în același timp confuză și necesară. 
Confuză, pentru că, desigur, nu e vorba despre „România”, 
ci mai degrabă despre două lucruri ceva mai palpabile și 
predispuse la a fi supuse dezbaterii. Mai întâi, ar trebui pusă 
problema supraviețuirii, din punct de vedere instituțional și 
politic, a statului. Ce putem spune acum este că e dificil de 
subestimat măsura în care statul a fost şubrezit din ambele 
puncte de vedere. Din punct de vedere instituțional, cel mai 
sugestiv lucru este sabotarea sistematică și din toate părțile 
a sistemelor sociale ale statului (educaţie, sănătate, cultură 
etc.) și în același timp întărirea sistemelor represive (servicii, 
jandarmerie, poliţie) și contabil-financiare (incluzându-le 
aici și pe cele de cunoaștere a opiniilor și dorințelor popula- 
ţiei - sondajele de opinie sunt astăzi, parcă mai mult ca nici- 
odată, arme și teren de luptă). Din punct de vedere politic, 
experimentăm o delegitimare masivă a instituţiilor statului 
și a personalului asociat acestora (politicieni, birocraţi etc.) 
în fața celor reprezentați. La începutul lui 2014, în contex- 
tul autosabotării (totuși parcă neașteptat de energice) a 
USL și a cvasi-evaporării polului PDL, era relativ dificil de 
sperat că s-ar mai putea repeta un al patrulea mare episod 
de naivitate electorală, după cele din 1996, 2004 şi 2012. 
Deși mizele nu s-au schimbat semnificativ, lupta electorală 

din a doua jumătate a lui 2014 nu pare să producă vreun 
pretendent capabil de a mobiliza un număr semnificativ de 
voturi negative împotriva partidului aflat la putere. Lipsa 
dezbaterilor politice şi a diferendelor ideologice din spațiul 
public indică un consens de fond instaurat între partidele 
politice în privința problemelor fundamentale de guvernare. 
Intr-un asemenea context, mecanismul reprezentativ care, 
cel puţin în teorie, stă la baza legitimităţii aparatelor de stat 
și a personalului politic este golit de conţinut. S-ar putea, 
deci, ca respectivii istorici să concluzioneze că la sfârșitul lui 
2014 nu a mai rămas mare lucru din stat, ori că statul așa-zis 
democratic a devenit altceva decât ne arată teoria politică 
ce stă la baza înțelegerii noastre implicite a noţiunii de stat. 

Dincolo de aceste consecinţe ale „reformei statului”, 
problema „României” trebuie respecificată în termenii ceva 
mai prozaici ai supraviețuirii cetățenilor statului român. 
Nu a „românilor”, termen folosit de aproape orice vorbitor 
public și lipsit de sens dincolo de încercările acestora de a 
subordona și a chema la ordine masele imaginare și imaginat 
indistincte, ci a oamenilor în calitatea lor de cetățeni. Aici lu- 
crurile stau cel puţin la fel de grav. În primul rând, pentru că 
sabotarea sistemelor sociale ale statului înseamnă automat 
că însăși existența vitală și socială a unei mari părți a cetă- 
țenilor este din ce în ce mai dificil de menţinut. În al doilea 
rând, pentru că, în condiţiile încălcării sistematice a drep- 
turilor sociale, politice şi economice ale cetăţenilor, devine 
din ce în ce mai evident că instituția cetăţeniei este goală 
de conţinut. Cetăţeanul statului român trebuie astăzi să se 
obișnuiască cu ideea că educaţia, sănătatea, cultura, spaţiul 
public sunt ori cuvinte goale de conţinut, ori privilegii ale 
altora, la care poate sau nu să aspire, precum și cu încercarea 
de a da sens unei mascarade politice și jurnalistice care ar 
trebui să-i servească drept experiență politică. Nicăieri nu 
capătă aceste realități accente mai sinistre şi mai jalnice 
decât în discursul isteric al „statului de drept”. Ce altceva 

semnifică astăzi „stat de drept” decât călcarea în picioare 
a drepturilor constituționale ale majorităţii cetățenilor cu 
Constituţia în mână și zâmbetul pe buze? „Stat de drept” 
înseamnă stat minimal, eficient în asigurarea drepturilor 
cetățenești ale celor aleși și încălcarea brutală și sistematică a 
drepturilor democratice ale cetățenilor, pentru a ține predici 
permanente despre importanța democrației. Trebuie să mai 
treacă ceva timp până vom începe să înțelegem dimensiunile 
ironice ale acestei ideologii, la fel cum va trebui să facem 
și în cazul opus, al aparent mult mai puţin sofisticatului și 
lipsitului de pretenții discurs „antibăsist”. Important este 
însă că aceste discursuri au ocolit cele mai importante pro- 
bleme cetățenești, reușind totodată să re-angreneze într-un 
fel sau altul cetățenii într-un mecanism politic lipsit de sens 
din punct de vedere cetățenesc. 

Pe lângă aceste confuzii și mistificări, întrebarea privitoa- 
re la modul în care statul și cetățenii au supraviețuit crizei 
este însă necesară. În mare parte pentru că de la anunţarea 
crizei în 2009, evenimentele s-au desfășurat extrem de rapid 
și, din câte se pare, schimbările sunt departe de a se opri sau 
stabiliza în vreun fel. Cel puţin la fel de important este faptul 
că însăși „criza” s-a normalizat: ni se spune în permanență 
și din toate părțile că suntem în criză, din care nu pare a fi 
vreo speranţă de ieșire în viitorul apropiat. Discursul crizei 
şi, implicit, criza au devenit astfel permanente, rutiniere, 
normale, acest lucru fiind vizibil imediat în acele momen- 
te-cheie în care se impune luarea deciziilor importante 
- stabilirea bugetelor, schimbări legislative, negocieri colec- 
tive și individuale etc. Cumulate, toate aceste evenimente 
ale ultimilor ani indică măsura în care criza a însemnat 
într-adevăr o oportunitate majoră de a schimba lucrurile, 
precum și direcția de ansamblu a acestor schimbări. Puţini 
işi mai aduc astăzi aminte că în 2008-2009 cei de stânga 
erau primii care insistau că însăși „criza e o oportunitate” 
- ce-i drept, o cu totul alt fel de oportunitate. Se spera la 

momentul respectiv că tocmai criza va reuşi să catalizeze 
Întărirea unor forţe politice de stânga, acestea urmând să 
ofere alternative viabile politicilor neoliberale, al căror eșec 
urma în mod firesc să devină transparent pentru din ce în 
ce mai mulți oameni. 

Perioada de criză a fost până în prezent extrem de agi- 
tată, o dimensiune importantă a „programului anticriză” 
constând într-o serie de schimbări legislative fundamentale. 
Anul 2011, mai ales, a fost crucial din acest punct de vedere. 
După arbitrariul evident al primelor așa-zise măsuri anti- 
criză — tăierile de salarii și beneficii din iunie/ iulie 2010 -, 
s-a trecut rapid la schimbări legislative ce puteau pretinde 
mai multă legitimitate, vizibilitate şi eficacitate în încercarea 
de a materializa oportunităţile crizei. Controversele cele 
mai importante ale lui 2011 s-au iscat cu ocazia adoptării 
legilor 40 și 62 - Codul Muncii, respectiv Legea Dialogului 
Social. Dezbătute în grabă în iarna 2010-2011, trecute prin 
Parlament și promulgate la fel de rapid în primăvară, aceste 
două legi au introdus schimbări semnificative în relaţiile de 
muncă. Reconstituirea procesului de adoptare a noilor legi 
e, de asemenea, importantă pentru a înţelege direcția în 
care statul s-a îndreptat în această perioadă, modul în care 
politicienii și-au reprezentat cetățenii, dar și resursele de 
solidaritate și posibilitățile acestora din urmă de a influența 
in vreun fel sau altul procesul de schimbare, într-un caz de- 
osebit de sensibil pentru majoritatea cetățenilor. Să vedem, 
prin urmare, ce semnificaţii sociale, economice și politice 
a avut schimbarea legislativă de la începutul lui 2011, când 
criza încă părea pentru mulți a fi ceva excepțional şi trecător. 


EVENIMENTELE DIN PRIMĂVARA LUI 2011 


Modificările din 2011 ale legislaţiei muncii au fost pri- 
mele schimbări legislative majore după doi ani de criză. 

Anunţată deja de la începutul lui 2009, instaurarea deplină 
a crizei a fost amânată cu cel puţin un an, din rațiuni electo- 
rale. Realegerea lui Traian Băsescu în 2009 a depins într-o 
foarte mare măsură de menţinerea unor politici salariale 
favorabile angajaţilor din sectorul public și a unei lipse de 
reacție din partea guvernanților față de criza despre care se 
vorbea la nivel global — peste numai câteva luni, după ale- 


geri, ambele chestiuni urmau să fie condamnate vehement . 


de aceiași guvernanțţi. Evenimentul marcant al lui 2009 a 
fost semnarea, în aprilie, a unui acord cu Fondul Monetar 
International (FMI), statul român ajungând să împrumute 
în total de la FMI, UE și Banca Mondială aproape douăzeci 
de miliarde de euro, declarativ pentru a acoperi bugetul de 
salarii și de pensii, împrumutul fiind de fapt în mare parte 
folosit pentru a acoperi și ajuta sistemul bancar dinspre care 
nu s-au mai auzit voci amenințătoare de atunci. Reafirmarea 
angajamentului faţă de FMI urma să se dovedească crucială 


pentru implementarea politicilor anticriză, care a început 


în forță la un an după semnarea acordului. 

După o consfătuire cu reprezentanții Fondului, în mai 
2010 este anunţat un set de măsuri extrem de dure menite, 
ni s-a spus atunci, să aducă stabilitate macroeconomică, 
echilibru bugetar și, bineînţeles, să taie din aspirațiile com- 


plet nerealiste ale unor părți semnificative din populaţie. | 


Cele mai importante măsuri propuse atunci au fost tăierea 
cu 25% a salariilor şi eliminarea primelor și a beneficiilor 
suplimentare în sectorul bugetar, reducerea cu 15% a aju- 
torului de șomaj și reducerea cu 15% a pensiilor, cea din 
urmă fiind declarată de către Curtea Constituţională ca 
fiind neconformă cu Constituţia. În nu mai mult de o lună, 
măsurile erau deja adoptate, urmând să intre în vigoare la 
începutul lunii iulie. Măsurile de șoc au fost completate de 
blocarea posturilor în sectorul bugetar și creşterea TVA de 
la 19% la 24%. 

Astfel, cu câteva luni înaintea propunerii modificării le- 
pislației muncii, aceste măsuri au schimbat în mod substan- 
țial raporturile de forță de pe piaţa muncii. Creșterea TVA 
a crescut costul reproducerii forţei de muncă, reducerea 
ajutorului de șomaj a sporit și mai mult gradul de disperare 
a celor fără loc de muncă, iar tăierea substanţială a salariilor 
și înghețarea posturilor în sectorul bugetar au dus simultan 
la creșterea ofertei şi scăderea cererii pe piața muncii. Din 
moment ce toate aceste lucruri îi afectau direct sau indirect 
pe toți participanții pe piaţa muncii, indiferent dacă acti- 
vau în sectorul public sau privat, dezbaterile de la vremea 
respectivă, demonizarea lucrătorilor din sectorul bugetar 
și punerea problemei în termenii unui sector bugetar și 
parazitar aflat în conflict cu unul privat și productiv au fost 
o lecţie despre cum se face politică împotriva cetățenilor 
cu ajutorul cetăţenilor. 

Însă aceste efecte nici nu au avut timp să se facă simţite 
cum trebuie, guvernul plusând la scurt timp prin propune- 
rea unei dereglementări majore a relaţiilor de muncă. La 
sfârşitul lui 2010 este adusă în discuţie problema așa-zisei 
rigidități a pieţei muncii și a nevoii de flexibilizare a aces- 
teia. Guvernanţii insistau că dereglementarea era necesară 
pentru atragerea investitorilor, crearea de locuri de muncă 
şi reducerea muncii informale și a șomajului. La fel ca în 
cazul tăierilor de salarii și beneficii de la jumătatea anului, 
argumentul economic a fost dublat în mod extrem de agre- 
siv de cel moral, prin comparaţia deja clasică dintre „cei care 
nu vor să muncească”, pe care noul Cod al Muncii urma 
să-i constrângă într-un fel sau altul să treacă la muncă, și 
„cei care muncesc”, cărora li se spunea că noul Cod nu îi 
va afecta în niciun fel. 

La momentul propunerii schimbărilor legislative, ni- 
meni nu ar fi susținut că situația pe piaţa muncii era prea 
bună. Chiar și în absenţa efectelor crizei, rata ocupării scă- 
zuse sub 60%, din care munca informală reprezenta peste 

30%. Rata şomajului, de aproximativ 7%, nu semnifica 
mare lucru, în contextul ocupării informale extinse (în 
special în agricultură), migraţiei masive pentru muncă în 
străinătate, precum și a modului de măsurare a șomajului.? 
Rata ocupării scăzută, combinată cu o taxare redusă a capi- 
talului, înseamnă venituri reduse la bugetul statului, punâni 
astfel sub semnul întrebării sustenabilitatea sistemului de 
pensii și acutizând nevoia de a reduce cheltuielile bugetare 
din lipsă de fonduri. 

Astfel pusă problema, guvernul a motivat schimbarea 
legislativă prin nevoia de a creşte competitivitatea și atrac- 
tivitatea României pe plan internațional, atragerea de noi 
investiţii din străinătate și menținerea celor deja existente. 
Strategia era de a crește oferta de forță de muncă, urmând ca 
cererea să apară de la sine drept consecinţă a creşterii ofertei, 
Ca de altfel majoritatea țărilor din fostul spațiu comunist, 
România este puternic dependentă de investiţiile străine. 
Nu s-a pus însă niciodată problema unei politici industrial 
a statului sau a atragerii directe de investiţii, ci s-a insistat 
asupra faptului că investitorii își vor face apariția ca urmare 
a costului relativ mai mic al forței de muncă locale și că 
acest lucru este de dorit, indiferent de natura investiţiilor. 
În mod repetat, unica soluţie propusă la problema ratei 
ocupării a fost aceea de ieftinire a forței de muncă. Chiar 
dacă atât salariile cât și costurile muncii în România au fost 


1 În cele ce urmează, dacă nu este menţionat altfel, voi folosi sau mă voi 
baza pe date statistice publicate de Eurostat. 

2? Definiţia indicatorului folosit de Institutul Naţional de Statistică tinde să 
subestimeze numărul celor care nu au loc de muncă: „Șomerii, conform 
definiţiei internaționale (BIM), sunt persoanele în vârstă de 15-74 ani care 
îndeplinesc simultan următoarele 3 condiţii: (i) nu au un loc de muncă; 
(îi) sunt disponibile să înceapă lucrul în următoarele două săptămâni; (iii) 
s-au aflat în căutare activă a unui loc de muncă, oricând în decursul ulti- 

f melor patru săptămâni”. 

3 Cornel Ban, „From Cocktail to Dependence: Revisiting the Foundations 
of Dependent Market Economies”, 2013; on-line: http://ssrn.com/ 
abatract=2233056. 

intotdeauna, comparativ, foarte mici față de restul statelor 
europene, de unde se presupune că ar trebui să vină majori- 
tatea investitorilor, măsurile anticriză vizau mărirea acestui 
presupus avantaj competitiv. Modificările aduse Codului 
Muncii, impreună cu noua Lege a Dialogului Social, urmau 
să aducă România mai aproape de standardele europene 
minimale și în ceea ce priveşte reglementarea legislativă a 
pieţei muncii. Angajatul din România trebuia astfel să fie 
nu doar cât mai prost plătit, ci și să deţină cât mai puţine 
drepturi şi să aibă resurse cât mai puţine de a se organiza. 

Ambele proiecte de lege au vizat schimbări importante 
care să încline balanța de forță în favoarea angajatorului și 
in defavoarea angajatului. Propunerile avansate iniţial au 
fost dezbătute pe larg la vremea respectivă şi nu are rost 
să fie prezentate din nou în detaliu. Pe scurt, modificările 
propuse pentru Codul Muncii vizau facilitarea angajărilor 
in perioadă de probă, a angajărilor prin agent de muncă 
temporară, a contractelor încheiate pe perioadă determi- 
nată, a concedierilor individuale şi colective, precum și 
restrângerea dreptului la grevă și vulnerabilizarea directă a 
liderilor sindicali. Legea dialogului social viza eliminarea 
unor niveluri de negociere colectivă, îngreunarea organizării 
colective prin creșterea pragurilor de asociere, schimbarea 
criteriilor de reprezentativitate a organizaţiilor sindicale 
și, în general, înăsprirea condiţiilor pentru desfășurarea 
negocierilor colective, semnarea contractelor colective de 
muncă și declanșarea grevelor, sectorul bugetar fiind de 
asemenea vizat de restricții suplimentare. 

Guvernul condus de Emil Boc, președintele Traian 
Băsescu și partidele aflate la Guvernare au susținut frene- 
tic schimbarea legislaţiei muncii, prezentată drept o pri- 
oritate absolută în programul anticriză, care se impunea, 
deci, cu maximă necesitate și urgență. În spatele acestor 


' „Emil Boc: Prin noul Cod al Muncii, legea nu-i va apăra neapărat pe 

actori și grupări politice se afla FMI, faţă de care guvernul 
Boc se angajase să modifice legislația muncii încă din iulie 
2010 şi pe mâinile căruia guvernanţii lăsaseră problemele 
economice ale României pentru diagnosticare. Odată cu 
izbucnirea crizei, Fondul Monetar îşi reorientase atenția 
către problema șomajului și a pieţei muncii, condiționând 
împrumuturile acordate țărilor solicitante de implemen- 
tarea măsurilor de reformă a pieţei muncii; 16 ţări euro- 
ene au semnat acorduri cu FMI după izbucnirea crizei. 
În România, diagnosticul de „rigiditate” a pieţei muncii a 
fost pus conform măsurătorilor „Doing Business”, la care 
Banca Mondială renunţase deja în urma stabilirii faptului 
că rangul DB este nesemnificativ în a înţelege dinamica 
ocupării şi a investiţiilor. Însă problema nu se limita la acest. 
tip particular de a înțelege lucrurile: ipoteza unei relații 
pozitive între gradul scăzut de reglementare a pieţei muncii 
şi rata ocupării şi investiţiilor fusese în nenumărate rânduri 
contestată și infirmată de studii empirice, cunoscute și luate 
în considerare, spre exemplu în rapoartele Băncii Mondiale.” 
Din câte se pare, creşterea ocupării și crearea de noi locuri 
de muncă sunt probleme ceva mai complexe, care nu pot 
fi rezolvate pur si simplu încercând să te vinzi mai ieftin 


cei săraci, ci pe cei care muncesc bine”, HotNews.ro, 21 februarie 2011; 
„Băsescu: Este esențial să adoptăm noul Cod al Muncii”, Mediafax, 24 fe- 
bruarie 2011; „Codul Muncii, între Guvern - UDMR, UNPR şi PDL”, 
politicaromaneasca.ro, 22 februarie 2011. 

$ „Involvement of the International Monetary Fund in Labour Market 
Reforms in European Countries”, ITUC Background Paper, 2013; on-line: 
http://www.ituc-csi.org/IMG/pdf/ituc-imf- L.europe-background-pa- 
pes 0213.pdf. 

* „Guidance Note for World Bank Group Staff on the Use of the Doing 
Business Employing Workers Indicator for Policy Advice”, on-line: http:// 
www.doingbusiness.org/methodology/~/media/ fpdkm/ doing%20bu- 
siness/documents/methodology/ewi/ewi-guidance-note.pdf. 

7 World Bank, World Development Report 2013: Jobs, Washington, DC, 
World Bank, 2012. 

decât o fac vecinii. Totuși, acesta din urmă a fost dezideratul 
principal urmărit de guvernanţi și FMI în România. 

Pe lângă FMI, propunerile legislative ale guvernanţilor 
au fost susținute puternic de Consiliul Investitorilor Străini 
(C1$).* Reprezentanţii Consiliului au pus constant presiune 
pe guvern, deplângând lipsa flexibilităţii și distorsiunile in- 
troduse pe piaţă de - într-o formulare cel puţin bizară - „tot 
felul de persoane cu interese în această piață”. Surprinzător 
sau nu, propunerile CIS se aliniau perfect cu cele ale FMI, 
acestea fiind preluate aproape ad litteram de către guver- 
nanți. Ca de obicei, lobby-ul puternic și mitologia construită 
in jurul investitorului din străinătate a făcut ca poziţia CIS 
să cântărească semnificativ mai mult decât luările de poziţie 
ale celorlalte părți prezente pe piaţa muncii. Schimbarea 
legislației muncii din 2011 îndeplinea astfel un deziderat 
mai vechi al CIS, măsuri dure de flexibilizare și eliminare 
prevederilor legale de protecție a angajaţilor fiind propuse 
incă din 2004 de reprezentanţii investitorilor străini." La 
inceputul lui 2005, sub presiunea aceluiași CIS, a FMI-ului 
şi a Băncii Mondiale, noul guvern Tăriceanu demarase pro- 
cedura de amendare a Codului Muncii adoptat în 2003. 
Ca urmare a mobilizării sindicatelor în prima jumătate a 
anului, modificările aduse Codului Muncii în iulie 2005 
au fost mult mai puţin dure decât cele propuse iniţial de 
instituţiile financiare internaţionale şi de reprezentanţii 


' „Consiliul Investitorilor Străini sprijină eforturile autorităților române în 
ceea ce privește adaptarea legislației care guvernează piaţa forţei de muncă 
la condiţiile economice actuale”, on-line: http://www.fic.ro/press/press. 
php?pag=38. 

' „Negocieri aprinse pentru noul Cod al Muncii. Ce spun marii investi- 
tori?”, Wall-Street, 28 ianuarie 2011. 

0 „The Foreign Investors Council and the Labour Code”, on-line: 
http://www.fic.ro/press/press.php?pag=13. „Investitorii străini nemul- 
țumiţi de Codul Muncii”, on-line: http://www.9am.ro/stiri-revista-pre- 
sei/2005-07-02/investitorii-straini-nemultumiti-de-codul-muncii.html; 
„Consiliul Investitorilor Străini cere modificarea Codului Muncii si 
Codului Fiscal”, Curierul Naţional, 17 ianuarie 2004. 

investitorilor străini. Însă la începutul lui 2011, sindicatele 
nu se bucurau de aceeași forță pe care o aveau în 2005. La 
vremea respectivă, sindicatele erau mai puternice nu numai 
din punct de vedere numeric, ci veneau şi după victoriile 
obţinute în perioada 2000-2004 — perioadă în care confede- 
rațiile sindicale semnau pacte sociale cu guvernul Năstase 
şi în care acestea reușeau să-și impună punctul de vedere 
în elaborarea Codului Muncii din 2003. 

Aparent, printre cele mai mari surprize în dezbaterea 
schimbărilor legislative a fost opoziția exprimată de or- 
ganizaţiile patronale autohtone. Împotrivirea patronilor 
autohtoni faţă de propunerile guvernului a părut inițial 
totală și in corpore, urmând rapid să devină mai fragmentată, 
neclară și contradictorie.!! Însă, cu câteva excepţii notabi- 
le, patronii români și-au exprimat public rezervele față de 
propunerile guvernului, intrând astfel în conflict deschis cu 
reprezentanţii investitorilor străini.” De altfel, schimbarea 
Codului Muncii a fost printre puţinele ocazii în care clivajul 
dintre investitorii autohtoni şi cei străini a ieșit la suprafață 
în public. În mod normal, o asemenea poziţie paradoxală 
ar fi trebuit să aprindă și mai mult discuţiile pe marginea 
legislaţiei muncii și să contribuie la transformarea acestora 
în dezbateri publice reale. Argumentele patronilor împotri- 
va schimbărilor legislative au fost în schimb ridiculizate în 
presă, iar dorința acestora de a nu tensiona relațiile dintre 
angajatori şi angajaţi a fost luată drept o poziţie anti-econo- 
mică, „de stânga”, indiciu al unei alianţe semi-conspirative a 
unor patroni români cu liderii sindicali, trădând astfel cauza 
şi împotrivindu-se creșterii economice și a numărului de 


u „Cum a reușit Guvernul să nemulțumească și sindicatele, și patronatele, 
propunând un Cod al Muncii de tip anglo-saxon”, Gândul, 16 decembrie 
2010; „De ce au trecut patronatele de partea sindicatelor în urma schim- 
bării Codului Muncii”, Adevărul, 20 februarie 2011. 

2 „Miliardarii Forbes «votează» pentru modificarea Codului Muncii”, 
Adevărul, 9 martie 2011. 

locuri de muncă.” Prin urmare, o dimensiune importantă 
a dezbaterii — și anume, dincolo de impactul social şi eco- 
nomic de ansamblu, dacă schimbările legislative propuse 
chiar ar fi avut un efect benefic pentru angajatori, precum 
și faptul că problemele cele mai grave cu care se confruntau 
aceştia nu priveau așa-zisa rigiditate a pieţei muncii — a fost 
pur și simplu scoasă din calcul. 

La sfârșitul lui 2010, sindicatele erau încă afectate de 
eşecul din vara aceluiași an, când încercaseră să stopeze 
angajamentul luat față de FMI pentru reducerea salariilor 
din sectorul bugetar. Președintele Băsescu a înaintat atunci 
scrisoarea de intenţie Consiliului Economic și Social (CES) 
in vederea semnării acesteia de către sindicate și patronate. 
Sindicatele au refuzat să semneze și să participe la ședințe- 
le CES, amenințând cu proteste împotriva guvernanților. 
Deși acestea au avut loc, impactul a fost minim şi măsurile 
propuse de guvern au fost adoptate în termen de doar o 
lună de la anunțarea acestora. Protestele sindicale au con- 
tinuat sporadic până la sfârșitul lui 2010, însă au rămas în 
mare parte fără efect.!* Clivajul cel mai pregnant la vremea 
respectivă era cel dintre angajaţii din sectorul public și cei 
din sectorul privat, cei din urmă refuzând să se solidarizeze 
cu primii, în ciuda faptului că măsurile foarte dure ce urmau 
să fie adoptate aveau în mod evident să afecteze întreaga 
piaţă a muncii. Chiar şi așa, se putea observa incapacitatea 
sindicatelor de a-și organiza membrii, numărul protestata- 
rilor fiind neașteptat de redus de fiecare dată. 

Atât în cazul Codului Muncii, cât şi al Legii Dialogului 
Social tactica guvernului a fost să reducă la minimum dezba- 
terile și consultarea cu sindicatele și organizaţiile patronale. 
Ambele legi au trecut extrem de rapid de la statutul de 


„De ce au trecut patronatele de partea sindicatelor în urma schimbării 
Codului Muncii”, Adevărul, 20 februarie 2011. 

" „Public Institutions Blocked by Protests”, on-line: http://www.euro- 
flound.europa.eu /eiro/2010/10/articles/ro1010019i.htm. 

proiect la lege promulgată, guvernul refuzând să propună 
legile spre dezbatere și anunțând asumarea răspunderii în 
ambele cazuri. Sindicatele au fost nevoite să se mişte foarte 
repede, să propună totuși deschiderea dezbaterilor, să în- 
cerce din nou să-şi mobilizeze membrii pentru proteste." 
S-a repetat astfel episodul de la jumătatea lui 2010: deși din 
punct de vedere formal au avut loc negocieri, guvernanţii 
au ignorat pur și simplu poziţia şi acțiunile sindicatelor, la 
rândul lor sindicatele dovedindu-se incapabile de a mo- 
biliza un număr mare de oameni chiar și impotriva unor 
asemenea schimbări substanțiale.'* Ideea grevei generale 
cu care amenințau sindicaliştii, care părea a fi singura formă 
de protest cu adevărat eficientă, a fost abandonată la scurt 
timp după adoptarea noului Cod al Muncii în Parlament. Pe 
lângă conflictul deschis dintre reprezentanţii angajatorilor, 
de partea sindicală punctul culminant al protestelor împo- 
triva schimbărilor legislative a fost mobilizarea angajaților 
de la Dacia. În ciuda interpretărilor din presă, protestul 
organizat de Sindicatul Automobile Dacia era doar parţial 
unul de solidarizare cu angajaţii din restul țării, noile pre- 
vederi legislative urmând să şubrezească, prin facilitarea 
încheierii contractelor pe perioadă determinată, poziția 
muncitorilor de la Dacia. Aceasta era încă de dinainte de 
2011 o temă foarte sensibilă pentru muncitorii de la Dacia, 
pentru care, în ciuda salariilor şi a beneficiilor câștigate de-a 


1 „Protocol de comentarii tehnice cu privire la proiectul de Cod al 
Muncii și proiectul de lege privind dialogul social în România”, Biroul 
Internațional al Muncii, ianuarie 2011; „Government Issues Draft 
Social Dialogue Code”, on-line: http://www-eurofound.europa.eu/ 
eiro/2010/12/articles/ro1012019i.htm; „Government and Trade 
Unions Clash on New Labour Code”, on-line: http://www.eurofound. 
europa.eu/eiro/2011/02/articles/ro1102049i.htm. 
16 „Sindicaliştii au părăsit negocierile pe Codul Muncii”, Ziare.com, 25 fe- 
bruarie 2011; „Scrisoarea confederațiilor sindicale reprezentative adresată 
Joi, 25 noiembrie 2010, Domnului loan-Nelu Botiş, Ministrul Muncii, 
Familiei și Protecţiei Sociale”, on-line: http://www.csnmeridian.ro/ 
articol/ro/929/. 

lungul anilor, situaţia de pe piața muncii din regiunea Argeş 
constituia încă de atunci un punct vulnerabil serios — unul 
care, în mod previzibil, a fost acutizat odată cu adoptarea 
noii legislații a muncii. În orice caz, ceea ce ar fi trebuit să 
fie văzut un gest firesc din partea sindicaliștilor de la Dacia 
a devenit o ocazie pentru ca protestatarii să fie arătați cu 
degetul ca fiind iresponsabili şi neîndreptăţiţi să protesteze, 
sugerându-se, de asemenea, că ar avea motive ascunse pen- 
tru a ieși în stradă.” Presa a discutat și răsdiscutat atunci, 
ca și în alte dăți, contractul colectiv de muncă și grilele de 
salarizare de la Dacia, ajungându-se la concluzia că, având 
in vedere salariile relativ mari ale acestora și condițiile de 
muncă relativ mai bune, protestul muncitorilor este de 
neînțeles, aceştia trebuind să fie mulțumiți cu ceea ce au, să 
nu ceară mai mult și, foarte important, să își vadă de treaba 
lor şi să nu îi intereseze de ce se întâmplă cu alții. Din nou, 
jocul politic împotriva cetăţenilor se desfășura cu concursul 
larg al acestora. 

În ciuda aparenţelor, în spaţiul public dezbaterile pri- 
vitoare la schimbarea Codului Muncii au fost limitate atât 
din punct de vedere cantitativ, cât și calitativ, în timp ce cele 
privitoare la Legea Dialogului Social au fost aproape inexis- 
tente. Indiferent de modul în care a fost tratată problema, 
discuțiile au fost de cele mai multe ori extrem de superfi- 
ciale, atunci când nu au fost în mod explicit ideologice, din 
acest ultim punct de vedere modificarea legislaţiei muncii 
părând a fi o chestiune „de bun-simţ elementar”. Puținele 
analize critice au pus sub semnul întrebării presupusele 


” „Cât de îndreptățit este protestul de la «Dacia»? Vezi cum arată con- 
tractul colectiv de muncă și care sunt salariile din compania din Mioveni”, 
HotNews.ro, 25 ianuarie 2011; „Cealaltă față a mitingului de la Dacia”, 
HotNews.ro, 26 ianuarie 2011. 

" „Cât de politizate sunt discuţiile pe Codul Muncii? Vezi cum a reflectat 
presa dezbaterile pe legea fundamentală a pieţei muncii”, HotNews.ro, 28 
ianuarie 2011; „Codul Muncii, un pas uriaș spre capitalism”, Adevărul, 4 
martie 2011; „Important e cine se împiedică”, Capital, 28 februarie 2011. 

beneficii ale schimbărilor legislaţiei muncii, au încercat s 
arate că promisiunile guvernului erau bazate pe argumente 
dogmatice — fără susținerea datelor empirice, bazate mai 
degrabă de un set extrem de limitat de asumpţii despre ce 
anume este și cum funcționează piața muncii — și au insistat 
asupra faptului că noile legi urmau să ducă la înrăutățirea 
problemelor sociale și economice existente." 

Opoziția din parlament a reacționat la fel de anemii 
şi superficial. Guvernul a refuzat atât dezbaterea publică, 
cât şi cea parlamentară, justificând necesitatea adoptării 
propunerilor prin promisiuni de creștere a competitivităţii 
prin ieftinirea forței de muncă, atragerea investițiilor din 
străinătate, crearea unui număr variabil (de la câteva zeci 
de mii, la peste un milion) de locuri de muncă, reducere 
substanţială a muncii informale, ajungându-se, în ciuda 
aproape oricărui argument empiric și teoretic, chiar și | 
creşterea productivităţii. Desigur, s-a pus accentul și p 
coerenţa ideologică, Legea Dialogului Social fiind o lege „de 
n pe corespunzătoare unui Cod al Muncii „de dreap- 

"2 Codul Muncii, în schimb, trebuia să corespundă po- 
eni fiscale, taxa unică fiind și ea, evident, „de dreapta”. 
situațiile în care credibilitatea acestor argumente era totuși 
pusă la îndoială, era imediat scos la înaintare, sub formu- 
lări mai mult sau mai puțin originale şi mai mult sau mai 
puțin mistificatoare, argumentul imbatabil al stârpirii celo 
care „lenevesc” și a înfloririi celor care „muncesc”.?! Astfel 


19 Cele mai multe analize critice au fost publicate pe platforma CriticAtac; 
vezi seriile de textele dedicate modificării Codului Muncii și problemei 
sindicatelor: vezi http://www.criticatac.ro/?s=codul+muncii, respectiv 
http://www.criticatac.ro/?s=sindicate. 

% „Transcrierea declarațiilor susținute de primul-ministru Emil Boc și de 
purtătorul de cuvânt al Guvernului, loana Muntean, la finalul ședinței de 
Guvern”, on-line: http://arhiva.gov.ro/transcrierea-declaratiilor-sustinu- 
te-de-primul-ministru-emil-boc-si-de-purtatorul-de-cuvant-al-guvernu- 
lui-ioana-muntean-la-finalul-sedintei-de___1la112925.html. 

2! „Botiș traduce «creştineşte» Codul Muncii: Ridicaţi-vă voi cei care ați 

pregătiți, guvernanţii nu au întâmpinat nicio problemă reală 
În a trece prin Parlament cele două legi, chiar daca au făcut-o 
in regim de urgenţă, brutal, cu asumarea răspunderii. 

După trecerea Codului Muncii prin Parlament, opoziția 
parlamentară a reacționat printr-o moţiune de cenzură și 
prin propunerea unor alternative de schimbare legislativă. 
Textul moţiunii de cenzură înaintate de USL și desfăşurarea 
ședinței în care moţiunea a fost respinsă, precum şi modul 
in care acestea au fost prezentate de presă pun sub semnul 
intrebării măsura în care ar fi făcut vreo diferență dezbaterile 
publice și parlamentare pe care guvernanţii au vrut cu orice 
preţ să le ocolească, mai ales dacă luăm în calcul faptul că 
alternativa propusă de USL la vremea respectivă era cel 
puţin asemănătoare.” Deși, ținând cont de agresivitatea 
guvernului, depunerea unei moțiuni de cenzură părea a fi 
absolut necesară, opoziţia nu viza menţinerea legislaţiei 
existente, ci amendarea acesteia într-o direcție similară cu 
cea propusă de guvern. Aparentul clivaj din Parlament era 
de fapt construit pe baza unui consens transpartinic asupra 
fondului problemei. Faţă de schimbarea Codului Muncii, 
adoptarea Legii Dialogului Social s-a dovedit a fi mai de- 
grabă o formalitate.” 

De la jumătatea lui 2011, după adoptarea Legii 
Dialogului Social, sindicatele au continuat protestele în 
stradă şi s-au retras din dialogul tripartit în semn de protest. 
În 2012, după venirea USL la guvernare, s-a încercat modi- 
licarea Legii Dialogului Social prin ordonanță de urgenţă, 
propunerile de modificare în vederea înlesnirii organizării 


lenevit și munciţi”, HotNews.ro, 11 martie 2011; „Emil Boc: Prin noul Cod 

al Muncii, legea nu-i va apăra neapărat pe cei săraci, ci pe cei care muncesc 

bine”, HotNews.ro, 21 februarie 2011. 

” „Moţiunea a fost respinsă. Guvernul Boc rămâne. Și-au bătut joc de vot! 

poata şi Antonescu cer ajutor de la Băsescu”, Puterea, 16 martie 2011. 
„Patimile lui Boc: Pentru ce-și asumă Guvernul răspunderea a 12-a 

vară”, România Liberă, 17 aprilie 2011. 

şi negocierilor colective fiind substanțiale.” Ca de obicei, 
aceste propuneri au fost înaintate instituţiilor internați- 
onale spre avizare. În octombrie 2012, FMI și Comisia 
Europeană și-au exprimat dezacordul faţă de modificarea 
Legii Dialogului Social și a Codului Muncii, adoptând o 
poziţie dură şi cât se poate de explicită împotriva organi- 
zării, solidarizării şi acţiunilor colective ale angajaților.” 
Propunerile de schimbare legislativă au fost, în consecință, 
abandonate. Sindicatele au continuat sub diverse forme 
demersurile de modificare a ambelor legi. La jumătatea lui. 
2013 a fost înregistrat la Senat un proiect de modificare a 
Legii Dialogului Social, de data aceasta propunerile fiind 
mult mai modeste decât în 2012. Pe lângă instituţiile inter- 
naționale, patronatele s-au împotrivit categoric modificării 
acestui proiect. Spre deosebire de viteza cu care a fost adop- 
tat în 2011, proiectul a trecut de Senat abia cinci luni mai 
târziu, fiind în septembrie 2014 încă în dezbatere la Camera 
Deputaţilor. Toate acestea s-au petrecut în ciuda faptului că 
sindicatele au cerut în mod repetat modificarea Legii 62 şi 
respectarea angajamentelor luate de PSD. De la sfârșitul lui 
2012, când a fost publicat în Monitorul Oficial un proiect de 
modificare şi completare iniţiat de Blocul Naţional Sindical, 
nu s-a mai auzit nimic despre Codul Muncii.” Dacă și când 
se va trece la modificarea acestuia, compromisurile vor 


„Dialogul social - miza modificării Legii nr. 62/2011”, on-line: http:// 
www.managerexpress. ro/work/context-work/dialogul-social-miza-mo- 
dificarii-legii-nr-622011.html. 

25 „Draft Emergency Ordinance to Amend Law 62/2011 on Social 
Dialogue: Joint Comments of European Commission and IMF Staff”, 12 
octombrie 2012, on-line: http://wwwiituc-esi.org/ IMG/pdf/romania. 
pdf. : 
% De exemplu, Scrisoarea deschisă a confederației „Cartel Alfa” către 
Consiliul Naţional al Partidului Social Democrat din 29 iulie 2014. 

* BNS a continuat pe parcursul lui 2014 demersurile de modificare a 
Codului Muncii prin iniţiativă cetățenească. Nu este clar însă de câtă susți- 
nere se bucură iniţiativa BNS din partea partidelor politice și, în consecin- ` 
tă, e greu de spus ce se va alege în final din inițiativa BNS. 

fi, cu siguranţă, cel puţin la fel de importante ca în cazul 
amendării Legii Dialogului Social. 


O RETROSPECTIVĂ ASUPRA FALSELOR 
PROMISIUNI ALE MODIFICĂRILOR LEGISLATIVE 


Dacă în privința luptelor din jurul schimbărilor legis- 
lative lucrurile sunt destul de clare, rămâne de stabilit care 
a fost impactul economic și social al adoptării noului Cod 
al Muncii şi al Legii Dialogului Social. Susţinătorii celor 
două legi au insistat asupra beneficiilor substanţiale pe care 
urma să le aducă dereglementarea pieţei muncii: creșterea 
ratei ocupării, atragerea investitorilor, crearea unui număr 
substanţial de noi locuri de muncă, reducerea şomajului, 
reducerea sau chiar eradicarea muncii informale, condiţii 
mai bune de muncă pentru „cei ce muncesc” ș.a.m.d. După 
intrarea în vigoare a noilor legi, însă, a existat foarte puţină 
preocupare pentru măsura în care promisiunile și aşteptările 
acestea au fost îndeplinite.” 

Când vine vorba de anumite dimensiuni vizate de noua 
legislaţie — cum este cazul organizării și negocierilor colec- 
tive —, impactul s-a făcut simţit imediat și poate fi discutat 
chiar şi la puţin timp după intrarea în vigoare a noilor legi. 
În privința majorităţii caracteristicilor pieţei muncii, însă, 
efectele schimbărilor legislative se vor face simţite în timp, 


1i În afara unor examinări sumare și sporadice, există doar trei anali- 
ze substanţiale: analiza lui Ciprian Domnișoru („Decent Work Policy 
Options for the Romanian Economy”, Organizaţia Internațională a 
Muncii, Working Paper nr. 105, 2012; on-line: http://wwwilo.org/we- 
msp$/groups/public/---dgreports/---integration/documents/publica- 
tion/wems_191573.pdf), studiul de impact asupra relaţiilor industriale 
publicat de Organizaţia Internaţională a Muncii (Luminiţa Chivu et al., 
„Impactul reformelor legislative asupra relațiilor industriale din România”, 
2013; on-line: http://www.fes.ro/media/publications/wems_219732. 
pdf) și diversele cercetări ale Blocului Naţional Sindical. Atât analizele 
OIM, cât și cele ale BNS au fost prezentate reprezentanților guvernului. 

în momentul de faţă putându-se vorbi doar despre tendințe 
şi posibilități deschise de noile reglementări -spre exemplu, 
în condiţiile în care numărul locurilor de muncă stagnează, e 
puţin probabil să vedem o înmulţire substanțială și imediată 
a muncii temporare sau a numărului contractelor pe durată 
determinată, deși în timp este posibil şi destul de probabil 
ca acestea să devină mai semnificative, indiferent de evoluţia 
numărului de locuri de muncă. Alte aspecte — spre exemplu, 
schimbarea condiţiilor şi a relaţiilor de muncă - sunt mai 
dificil de surprins folosind date cantitative agregate, ele 
necesitând atenţie specială. 

Deşi cu siguranță nu este cel mai important indicator, 
creşterea Produsului Intern Brut (PIB) este cel mai discutat 
şi uzitat, chiar și atunci când vine vorba de legislația muncii. 
Până la urmă, scopul major declarat al măsurilor anticriză a 
fost reîntoarcerea la creștere economică mai mult sau mai 
puţin susținută — efectiv, ieșirea din criză. Deși relevanța ca 
atare a creșterii PIB pentru înțelegerea dinamicilor sociale și 
economice este foarte limitată, importanţa acestui indicator 
pentru instituţiile internaționale şi mediul de investiţii este 
indubitabilă: o economie în creştere înseamnă pentru aces- 
tea o economie în care se fac bani, nu se pierd. După cum se 
ştie, România a avut o creştere accelerată a PIB la început 
de mileniu, urmată de o scădere bruscă și substanțială în 
2009, cu o oarecare revenire la creștere pozitivă începând cu 
2011 — foarte mică în comparaţie cu perioada pre-criză, de 
aproximativ 2% anual, şi oscilantă (Figura 1). Rămâne de 
văzut ce anume a contribuit mai exact la această dinamică a 
PIB, pentru cine a însemnat un trai mai bun și pentru cine 
nu. Sigur în momentul de față este că revenirea pe creștere 
din 2011 nu poate fi atribuită dereglementării pieţei muncii. 
Spre exemplu, cei doi factori majori care au contribuit la 
creşterea PIB în 2013 — agricultura și industria auto — au 
depins mai degrabă de condiţiile meteo, respectiv de cererea 
externă și de creşterea producţiei la fabricile Dacia și Ford, 

lucruri care nu au nimic de-a face cu așa-zisa flexibilizare 
a pieţei muncii.” 

Figura 1. Creşterea PIB real, 2006-2013. 


*Sursa datelor: Eurostat. 


Creşterea PIB, se poate spune, ar putea ascunde alte 
evoluții, în raport cu care schimbările legislative discutate 
aici să fi avut un rol important. Un argument la care s-a 
revenit în mod repetat, atunci când a venit vorba de pro- 
movarea dereglementării, a fost creșterea competitivităţii și 
atragerea investitorilor străini, o contribuţie semnificativă 
la schimbarea legislativă având-o lobby-ul făcut de repre- 
zentanţii acestora pe lângă guvern, preşedinte și partidele 
aflate la putere în acel moment. Potrivit datelor BNR, după 


» „INS: Industria și agricultura sunt factorii creșterii spectaculoase de 
4,1% a PIB în T3”, Ziarul financiar, 5 decembrie 2013. În perioada de cri- 
7ă, exporturile, pe care toate guvernele le-au favorizat explicit și pe care 
le-au propus drept strategie de (revenire la) creştere economică, au fluctu- 
at. Conform datelor Organizaţiei Internaţionale a Comerţului, exporturile 
de mărfuri au scăzut dramatic în 2009, revenind în 2010 și 2011 și scăzând 
iar în 2012; exporturile de servicii au crescut doar în 2011. 

anul de apogeu 2008 investiţiile străine directe au scăzut 
dramatic, de la aproximativ 9,5 miliarde de euro la aproxi- 
mativ 3,5 miliarde în 2009 și 2,2 miliarde în 2010, scăderea 
continuând și în 2011, până la circa 1,8 miliarde. În 2012 s-a 
înregistrat o creștere redusă, până la 2,1 miliarde de euro, 
însă aproape două treimi au fost reprezentate de credite și 
numai o treime de participaţi la capital, scăderea dramatică 
a acestora din urmă continuând, atât în termeni relativi cât 
şi absoluţi, de la izbucnirea crizei. 


10000 

Figura 2. Investiţii străine directe, 2006-2013. 


*Sursa datelor: United Nations Conference on Trade 
and Development (UNCTAD) 


Așadar, contrar promisiunilor și insistențelor susținăto- 
rilor modificării legislației muncii, dereglementarea pieţei 
muncii nu a dus la o creștere a competitivităţii şi nu a atras 
investiţii substanţiale. Din punct de vedere al competiti- 
vităţii, se pare că problemele au fost şi sunt în continuare 

cu totul altele decât rigiditatea sau gradul de flexibilizare 
al pieţei muncii.” 

Rata ocupării este indicatorul pe marginea căruia s-a 
discutat cel mai mult în prima jumătate a lui 2011. Creşterea 
ratei ocupării ar fi insemnat reducerea șomajului și, în ca- 
zul României, mai ales reducerea sub-ocupării cronice și a 
muncii informale, lucruri care, cel puţin în teorie, se puteau 
intâmpla și în absenţa investițiilor şi a unei creșteri econo- 
mice semnificative. În ciuda promisiunilor, însă, numărul 
locurilor de muncă a scăzut în continuare și în 2011, cres- 
când uşor în 2012, dar situându-se la sfârșitul acestui an la 
un nivel inferior anului 2006 şi destul de departe de anii 
de vârf 2007-2008. Nici numărul celor angajaţi pe cont 
propriu nu a scăzut, fiind în continuare de peste 30% din 
numărul total al angajaţilor (Figura 3). Sub-ocuparea și 
munca informală nu au înregistrat scăderi semnificative, în 
ciuda previziunilor susținătorilor schimbărilor legislative. 
Şomajul s-a menţinut la undeva în jur de 7%, dar rata ṣo- 
majului nu a constituit o problemă majoră nici înainte, nici 
după izbucnirea crizei. Situaţia şomerilor, totuşi, se pare că 
s-a înrăutățit, aceştia întâmpinând și mai multe dificultăți 
in găsirea locurilor de muncă, fiind, în plus, supuşi unor 
constrângeri suplimentare ca urmare a reducerii ajutorului 
de șomaj." Rata șomajului în rândul tinerilor de sub 25 de 
ani a crescut însă până la circa 23%, după ce în perioada 
2003-2009 nu a depășit niciodată 21%. Şomajul de lungă 


" Formarea brută de capital fix a crescut constant și incremental în peri- 
vada 2009-2012 şi a scăzut în 2013. Nu s-a înregistrat niciun fel de creş- 
tere substanţială în 2011 sau 2012. Despre sursele problemelor asigurării 
( Codului Muncii și câteva reflecţii pe marginea priorităţilor noului gu- 
vern”, CriticAtac, 16 mai 2012 (http: //www.criticatac.ro/16250/de-la-in- 
trarea-vigoare-codului-muncii-cateva-reflecii-pe-marginea-prioritilor-no- 
ului-guvern/). 

" Liviu Voinea et al., „Mobilitatea forței de muncă și aspecte privind inclu- 
ziunea socială”, Biroul pentru observarea pieței muncii și a calității locuri- 
lor de muncă, Blocul Național Sindical, 2012. 

durată a înregistrat de asemenea o creştere constantă, de 
la 2,2% în 2009 la 3,4% în 2013, atingând cel mai ridicat 
nivel de după 2006. 

Contrar vocilor care insistă asupra efectelor benefice 
ale noii legislații a muncii, nu se poate identifica nicio ten- 
dință clară de creștere a ratei ocupării care să fie însoțită de 
scăderea muncii informale și a sub-ocupării.* 


Creşterea ocupării (%) 
Angajaţi pe cont propriu (%) 


2006 2007 2008 2009 2010 2011 2012 2013 


——[—— Creșterea ocupării (% față de anul precedent) 
——. — Angajaţi pe cont propriu (% din total angajaţi) 


Figura 3. Creşterea ocupării și rata angajării 
pe cont propriu, 2006-2013. 


*Sursa datelor: Eurostat 


Tendinţele înregistrate până acum sunt foarte slabe și 
oscilante, fiind chiar și așa foarte greu de atribuit așa-zisei 
flexibilizări a pieţei muncii. Numărul de noi locuri de mun- 
că a crescut nesemnificativ, ritmul creșterii încetinind în 
ultima perioadă și nereușind să depășească nivelul înregis- 
| trat anterior intrării în vigoare a noii legislații. În contextul 

» „Economia a creat peste 70.000 de locuri de muncă noi de la începutul 


anului și peste 250.000 de la intrarea în vigoare a Codului muncii. Dar | 
via nu a trecut”, Ziarul financiar, S septembrie 2013. 

dispariţiei multor locuri de muncă din domeniul privat şi mai 
ales din cel de stat, situaţia care se întrevede în momentul 
de față este una asemănătoare cu cea de dinainte de criză, 
minus creşterea economică constantă. Chiar și înainte de 
2008-2009, situaţia pe piaţa forței de muncă nu era deloc 
una bună: problemele cu rata ocupării, munca informală sau 
sub-ocuparea cronică nu au apărut odată cu criza, ci sunt 
mai degrabă probleme structurale ale economiei și pieței 
muncii. În ciuda promisiunilor, noua legislaţie a muncii nu 
à avut niciun impact semnificativ în acest sens. La finalul 
anului 2013, rata ocupării rămânea sub 60%. Potrivit unui 
studiu BNS publicat în 2011, ocuparea informală ajungea 
la peste 30% din populaţia ocupată, neexistând vreun motiv 
pentru a crede că acest procent s-a redus semnificativ în 
ultimii trei ani.” Ceea ce s-a schimbat însă este faptul că, 
de partea celor care lucrează sau își caută loc de muncă, 
competiția s-a înăsprit: rata locurilor de muncă vacante a 
scăzut după 2008 la sub 1%, de la 2% sau peste înainte de 
criză, dereglementarea muncii neavând deloc un impact 
pozitiv asupra acestui indicator. 

Într-o asemenea situație de competiţie este de așteptat ca 
situaţia angajaţilor să se înrăutăţească. Criticii noii legislații 
avertizau încă de la apariția propunerilor inițiale că cel mai 
important efect urma să fie precarizarea accentuată a muncii, 
În special în privința răspândirii muncii atipice şi a creșterii 
nesiguranței și inegalităţilor pe piaţa muncii.” Într-adevăr, se 
pare că la jumătatea lui 2012 munca temporară a înregistrat 
un vârf de creştere de aproape 50% faţă de 2008 (de la apro- 


H Liviu Voinea et al, „Economia informală și impactul ei asupra pieţei 
muncii”, Biroul pentru observarea pieței muncii și a calităţii locurilor de 
muncă, Blocul Naţional Sindical, 2011. 

" Munca atipică „se referă la relațiile de muncă neconforme cu modelul 
itandard sau «tipic» de muncă full-time, regulată, pe perioadă nedeter- 
ininată, prestată pentru un singur angajator pe o perioadă lungă de timp” 
(vezi http://www.eurofound.europa.eu/areas/industrialrelations/ dictio- 


nary/definitions/atypicalwork.htm). 

ximativ 80.000 la puţin sub 120.000 de angajaţi temporari). 
Cele mai multe locuri de muncă temporare noi au apărut în 
agricultură, de aici și fluctuaţia sezonieră (de ordinul zecilor 
de mii) a numărului de angajați temporari. Pe lângă facilitarea 
încheierii contractelor pe perioadă determinată, renunțarea 
la acordarea obligatorie în cazul contractelor încheiate prin 
agent de muncă temporară a acelorași drepturi salariale de- 
ținute de angajaţii direcţi ai aceleiaşi întreprinderi s-a tradus 
imediat în ieftinirea substanțială a forței de muncă temporare 
contractate prin agenţii specializate, care s-au bucurat astfel, 
în ciuda crizei, de o piață extinsă.” După 2011, munca cu 
program redus a înregistrat o creștere infimă: numărul an- 
gajaţilor part-time se situează undeva pe la 10% din totalul 
angajaţilor, această proporţie rămânând constantă de la ju- 
mătatea anilor 2000. În contextul lipsei locurilor de muncă, 
extinderea muncii atipice se va face însă doar în timp, pe 
măsură ce companiile reuşesc să înlocuiască contractele de 
muncă normale cu contracte de muncă atipice. Deși există 
indicii că lucrurile se mișcă în această direcție, va dura destul 
până ce noua legislație își va face efectul. În contextul ofertei. 
slabe de locuri de muncă, prevederile noii legislații defavori- 
zează net angajatul, pentru care prestarea muncii atipice n 
are cum să fie voluntară, din moment ce acesta efectiv nu ar 
de unde să aleagă. 

În schimb, Legea Dialogului Social a schimbat imediat 
relaţiile de muncă, după cum arată raportul Organizaţiei 
Internaţionale a Muncii publicat la începutul lui 2013.37 
Legea 62/2011 a atacat asocierea colectivă și reprezentati- 
vitatea organizaţiilor sindicale, ridicând pragurile de la cari 


35 „Se caută tot mai mulți angajați temporari. La ce valoare a ajuns aceast: 
piață”, Adevărul, 19 martie 2012. 

% Vezi, de exemplu, „BCR a concediat 1.200 de angajați anul acesta”, 
Business24, 19 decembrie 2013 (on-line: http://www:business24.ro/ber 
stiri-bcr/bcr-a-concediat-1-200-de-angajati-anul-acesta- 1539559). 

Y Luminița Chivu et al., op. cit. 

angajaţii se pot asocia și de la care sindicatele pot participa 
la negocierile colective. Împreună cu eliminarea contrac- 
tului colectiv încheiat la nivel naţional, aceste prevederi 
au dus la imposibilitatea asocierii și negocierii colective în 
intreprinderile mai mici de 20 de angajaţi, care constituie 
aproximativ 90% din numărul total de întreprinderi şi unde 
salariile sunt considerabil mai mici decât în întreprinderile 
mari. Potrivit raportului OIM, un efect imediat al adoptă- 
rii Legii Dialogului Social a fost scăderea proporţiei celor 
acoperiţi de contracte colective de muncă, de la 100% la 
sub o treime din totalul angajaţilor. Combinată cu modifi- 
carea criteriilor de reprezentativitate, schimbarea nivelurilor 
superioare de negociere colectivă — eliminarea nivelului 
național și înlocuirea negocierilor la nivel de ramură cu cele 
la nivel de sector - a produs degringoladă în rândul sindi- 
catelor și a organizațiilor patronale, primele fiind nevoite 
să își recâștige reprezentativitatea în condiţii semnificativ 
mai dure și să încerce să semneze contracte colective de 
muncă în condiţii potrivnice negocierilor. În consecință, 
negocierile colective la nivel de sector s-au dovedit a fi im- 
posibile în practică, la nivel de grup numărul de contracte 
colective de muncă fiind extrem de mic. În 2011, doar un 
contract la nivel de grup a fost încheiat în sectorul privat și 
jase în sectorul bugetar, sector în care noua lege limitează 
Insă posibilitatea negocierii colective a drepturilor bănești; 
In 2012 s-au încheiat opt contracte la nivel de grup, în 2013 
s-au semnat șapte, iar în 2014 doar două contracte fuseseră 
semnate în primele opt luni ale anului, aproape toate în 
sectorul public. La nivel de sector de activitate, doar trei 
contracte au fost semnate de la adoptarea noii legislații, 
două în 2012 şi unul în 2013, toate trei în sectorul de stat.** 


” Potrivit informațiilor afișate pe site-ul Ministerului Muncii, Familiei, 
Protecţiei Sociale și Persoanelor Vârstnice. 

Destul de departe de dorinţa inițiatorilor Legii 62 de 
îmbunătăţi funcționalitatea dialogului social. 

Un efect important al eliminării contractului colecti 
de muncă la nivel naţional a fost scoaterea de sub incidența 
negocierii colective a salariului minim, eventualele modifi- 
cări ale acestuia fiind lăsate la discreția guvernului. Salari 
minim a stagnat până în 2013, când mărirea lui a făcut 
o măsură prevăzută până în 2010 în acordurile colectiv 
semnate de sindicate, patronate și guvern să pară un gest d 
mărinimie din partea USL/ PSD.” De asemenea, renunțari 
la coeficienţii de salarizare în funcţie de calificare prevăzu 
în contractul colectiv de muncă afectează mai ales salariil 
persoanelor tinere, și așa predispuse șomajului. În plus fa 
de restul angajaţilor, tinerii şi angajaţii din întreprinderil 
mici au fost vulnerabilizați în mod direct de renunțarea | 
contractul colectiv la nivel național, ale cărui prevederi nu s 
mai aplică automat tuturor angajaţilor, ele trebuind negociat 
la nivel de unitate, grup de unități sau sectoare de activitati 


DUMPING SOGIAL ORGANIZAT, 
„LA DREAPTA” ȘI „LA STÂNGA 


Legislaţia muncii adoptată în 2011 nu a adus nici creș 
tere economică, nici investiții semnificative, nici mai multe 


> Ultimul contract colectiv semnat la nivel naţional a expirat în 2010, ne 
gocierile pentru un nou contract fiind blocate la sfârșitul acelui an, înainte 
de adoptarea Legii Dialogului Social. Creșterea salariului minim din 2013 
și 2014 a fost inferioară celei stipulate de acordurile tripartite semnate an- 
terior. Potrivit raportului OIM din 2013, „prin «Acordul tripartit privind 
evoluţia salariului minim și a raportului dintre acesta și salariul mediu 
perioada 2008-2014» (semnat la data de 25 iulie 2008 de către Guvernul 
României și toate cele 13 confederaţii patronale și cele $ confederaţii 
sindicale reprezentative la nivel național), în anul 2011, de pildă, salariul 
minim era stabilit să fie 860 lei (față de 670 lei realizat), iar în anul 2012 
acesta ar fi urmat să fie 1.030 lei (comparativ cu 700 lei)” (Luminiţa Chivu 
et al., op. cit., p. 31). 

locuri de muncă, nici protejarea suplimentară a „celor ce 
muncesc”, nici dialog social mai eficient. În schimb, a însem- 
nat diminuarea drepturilor angaj aților, încurajarea muncii 
atipice, descurajarea organizării și împiedicarea negocierilor 
colective. Împreună cu destructurarea sectorului bugetar 
incepută la mijlocul lui 2010, aceste măsuri au vizat supli- 
mentarea ofertei de forță de muncă, în speranța că cererea va 
apărea de la sine. În contextul previzibil al nematerializării 
celei din urmă, schimbarea legislației muncii a contribu- 
It la înrăutățirea situaţiei deja existente, cel puțin pentru 
angajaţi, angajatorii mărindu-și în schimb profiturile pe 
perioada crizei.* După cum arată raportul OIM despre 
impactul schimbării legislației muncii“, de la izbucnirea 
crizei proporția remunerării angajaţilor în PIB a scăzut la 
sub 40%, în timp ce excedentul brut de exploatare a crescut 
până la peste 50%. Conform datelor Eurostat, în 2013 re- 
munerarea angajaţilor constituia 33,2% din PIB, în scădere 
ile la 42% în 2008 (Figura 4), România având în 2012 cea 
le-a treia cea mai mică proporție din PIB a compensaţiei 
către angajați din UE, după Grecia și Polonia — media UE 
ve situează undeva la peste 49%. Fără îndoială, deci, criza a 
lost în cea mai mare parte suportată de angajaţi. 
Retrospectiv, putem vedea astfel cât de violentă a fost 
iniţiativa de a modifica legislația muncii pentru a schimba 
ð situaţie cu ramificații economice și sociale infinit mai 
complexe decât simpla ecuaţie a creșterii cererii de for- 
|i de muncă drept consecinţă a ieftinirii şi măririi ofertei 
acesteia. Așa cum a arătat pe larg Ciprian Domnişoru, rata 
ocupării nu poate creşte fără adresarea unor probleme pe 


" „Angajaţii români din multinaționale, mai profitabili decât vesticii”, 
Ziarul financiar, 2 februarie 2011. 

" Luminiţa Chivu et al., op. cit, pp. 25-26. 

" Definiția excedentului brut de exploatare folosită de INS este următoa- 
jea: „ceea ce rămâne din valoarea adăugată, nou creată în procesul de pro- 
ducţie, după remunerarea salariaţilor și plata impozitelor pe producţie”, 

care dereglementarea pieţei muncii nu face decât să le agra 
veze: prevalența sărăciei atât în rândurile celor care nu sunt 
angajaţi, cât şi în rândurile celor care au un loc de muncă 
creşterea inegalităţilor sociale, discrepanțele majore între 
rural și urban, înrăutățirea accesului la educaţie și sănătate, 
condiţiile de muncă precare și accentuarea dezechilibrelor 
dintre muncă și viața personală.” 
Toate aceste probleme existau și înainte de criză, insă 
perioada de prosperitate economică de care a beneficiat cel 
mai mult numai o parte a populaţiei a făcut ca multe dintre 
acestea să pară fie invizibile, fie rezolvabile de la sine în timp 
Problema fundamentală a inegalităţilor pe piaţa muncii și 
a efectelor diferenţiate pe care politicile guvernului urma 
să le aibă asupra diverselor categorii sociale a rămas nea 
tinsă. Dacă luăm exemplul geografiei pieței muncii, aceste 
probleme nu se rezumă doar la diferenţele dintre rural şi 
urban — la rândul lor în mare parte ignorate de măsurile 
menite să crească ocuparea, chiar dacă sub-ocuparea este de 
cu totul altă natură şi are o cu totul altă amploare în mediul 
rural decât în cel urban. Lucrurile sunt mult mai compli 
cate: piaţa muncii ca fenomen economic și sociologic nt 
există decât la nivel local și regional, fiind determinată d 
măsura în care oamenii sunt dispuși să facă naveta sau s 
se mute mai aproape de locurile de muncă, care nu sunt ș 
nu au cum să fie distribuite uniform din punct de vede 
geografic. Din moment ce, lăsând la o parte situațiile excep 
tionale, costurile migraţiei interne sunt relativ mari, pia 
muncii nu se întinde pe un spaţiu geografic mai mare decă 
pentru cei care au slujbe bine plătite și pentru care de reg 
raportul dintre cerere și ofertă este în favoarea angajatul 
Asimetriile majore de dezvoltare dintre judeţele şi regiunil 
țării nici nu au fost puse în discuţie când a venit vorba d 
elaborarea noii legislații, deși era de așteptat ca aceasta să 


* Ciprian Domnișoru, op. cit. 

aibă efecte diferite în funcţie de profilul economic și struc- 
tura pieţei muncii proprii fiecărei regiuni.“ 

Creşterea productivității muncii a fost unul dintre de- 
zideratele exprimate de guvernanți când au adoptat schim- 
barea de legislaţie a muncii şi măsurile de tăiere a salariilor 
și ajutorului de șomaj. Productivitatea pe angajat se situa 
in 2013 la 51,7% din media UE, cu 2,6% mai mult decât în 
2008; productivitatea pe oră lucrată era în 2013 de 45,1%, 
cu 1,6% mai mult decât în 2008. Desigur, creşterea produc- 
livităţii prin reducerea salariilor și creşterea gradului de ne- 
siguranță pe piaţa muncii poate părea absurdă, din moment 
ce se bazează pe scăderea forțată a costului forței de muncă, 
scăzând în același timp stimulentul pentru muncă, în special 
pentru cea calificată, despre care se presupune că, împreună 
cu investiţiile tehnologice, este cea mai eficientă și sustena- 
bilă cale spre creşterea productivității." Astfel, nu este prea 
dificil de înțeles de ce și cum se face că politicile de ocupare 
trebuie să fie corelate cu politicile educaţionale şi de sănă- 
tate. Când statul îşi destructurează sistemele de educaţie și 
sănătate, când nu are o politică industrială și îmbrățișează 
dependenţa față de investitori și când nu implementează 
aproape niciun fel de măsuri active de creştere a ocupării 
forței de muncă, nu mai poate cere creșterea productivității 
decât prin reducerea costului forţei de muncă, suportată în 
totalitate de către angajat. Modificarea legislaţiei muncii 
a fost făcută în spiritul atragerii investiţiilor care caută în 
primul rând forță de muncă cât mai ieftină, aceste investiții 
liind de regulă și cele mai puţin productive. Pe lângă dog- 
matism, deci, pretenţia de creștere a productivității muncii 


" Despre dezvoltarea geografică inegală, vezi, de exemplu, „Economia 
liecărui județ din România în funcție de cifra de afaceri a companiilor”, 
Ziarul financiar, 16 martie 2014. 

” Liviu Voinea et al., „Barometrul productivității muncii”, Biroul pentru 
observarea pieţei muncii și a calității locurilor de muncă, Blocul Naţional 
Sindical, 2011. 

prin scăderea prețului forței de muncă arată, pe de o parte, 
cât de radicale din punct de vedere politic și ideologic pot 
fi măsurile anticriză implementate în România și, pe de 
altă parte, cât de miopi sunt guvernanţii şi experții care 
îi înconjoară atunci când vine vorba de înţelegerea unor 
asemenea probleme şi dezvoltarea unor soluţii economice 
şi sociale pe termen lung, soluţii care să vizeze în primul 
rând asigurarea unui trai mai bun celor pe care îi reprezintă. 
Legată de problema productivității muncii, problema 
costului muncii rămâne una controversată. Pentru angaja- 
tori, angajatul român este al doilea cel mai ieftin din Europa, 
după cel bulgar. Între 2005 şi 2008, costul orar al muncii 
crescut cu aproape 72%, de la 2,37 euro la 4,07 euro pe o 
însă creșterea a venit după o perioadă de scădere susținută.“ 
Criza a dus inițial la inversarea acestei tendinţe de creşte: 
re, urmată de o revenire pe creștere timidă în comparație 
cu majoritatea celorlalte țări europene — lăsând la o parte 
agricultura și administraţia publică și luând în calcul evo 
luţia ratei de schimb leu/ euro, costul muncii în România 
crescut între 2008 şi 2012 cu doar 4,6%, media UE fiind d 
8,6%; din moment ce salariile în administraţia publică a 
avut enorm de suferit în această perioadă, este de aşteptal 
ca pentru întreaga economie creșterea să fie și mai mică 
Astfel, deși angajatul român este în medie de două ori m 
puţin productiv decât cel european, este în același timp d 
mai mult de cinci ori mai ieftin. În Bulgaria, eterna rivală î 
ce privește sărăcia, tăierile bugetare și îmbrățişarea dump 
ing-ului social european, costul muncii raportat la euro 
crescut cu peste 40% în aceeași perioadă.“ Dacă aceast 
evoluţie continuă, ar trebui să ne bucurăm de posibilitatea 


* Aceste date se referă la industrie, construcții și servicii, exceptân 
administraţia publică, activităţile gospodăriilor și ale organizațiilo 
extra-teritoriale. 

* Chiar și dacă nu luăm în calcul evoluţia ratei de schimb, creşterea costu: 
lui muncii în Bulgaria a fost cu circa 10% mai mare decât cea din Români 

ca în curând România să aibă privilegiul de a avea cea mai 
ieftină forță de muncă din Europa. 

Una dintre măsurile de creștere a ratei ocupării discutate 
recent este reducerea poverii fiscale asupra muncii, mai 
exact, reducerea contribuţiilor de asigurări sociale (CAS) 
la angajator. Direcţia este aceeași ca și până acum: creș- 
terea ratei ocupării prin scăderea costului muncii. Deşi 
a fost propusă drept „măsură de stânga” și în ciuda apa- 
rentei împotriviri a forțelor politice declarate de dreapta, 
scăderea CAS se bazează pe o logică elementară izbitor de 
asemănătoare cu măsurile „de dreapta” din 2011.“ Pe lângă 
aceleași promisiuni de atragere a investiţiilor şi crearea de 
locuri de muncă, argumentul principal ar fi că scăderea CAS 
ar încuraja fiscalizarea muncii informale, însă acest lucru 
nu este deloc clar, în contextul în care până la izbucnirea 
crizei povara fiscală a scăzut constant și semnificativ, fără 
à se înregistra reduceri corespunzătoare ale muncii infor- 
male. Cel mai probabil, reducerea CAS va duce la apariția 
unor noi probleme de echilibru bugetar, care, dacă e să 
urmărim ceea ce s-a întâmplat în ultimii ani, vor fi urmate 
de noi tăieri bugetare și dereglementări menite să atragă 
investitorii. Astfel, deși reducerea CAS la angajator nu ar 
avea niciun efect direct asupra angajaţilor, care ar trebui 
să fie atrași de această măsură în eventualitatea reducerii 
muncii informale şi a apariţiei unor noi locuri de muncă, 
aceştia ar putea fi afectaţi indirect de eventualele măsuri 
impuse de necesitatea menţinerii disciplinei fiscale. Nu 
este clar, prin urmare, în ce fel reducerea costului muncii 
(pentru angajator) este o „măsură de stânga”, așa cum a fost 
recomandată de reprezentanţii guvernelor USL/ PSD, în 
contextul păstrării cotei unice de impozitare și a ignorării 


" Cristian Socol, „100.000 de noi locuri de muncă. Urgenţa măsurilor 
pentru tineri”, Adevărul, 15 decembrie 2013 (on-line: http://adevarul. 
!o/economie/stiri-economice/ 100000-locuri-munca-urgenta-masuri- 
lor-tineri-1_S2adabc4c7b855ff56b9dcSe/index.html). 

faptului că munca informală are mai degrabă de-a face cu 
precarizarea muncii fiscalizate, salariile mici sau sărăcia 
foarte răspândită. Faptul repetat la nesfârșit că România 
are o povară fiscală a muncii peste media europeană nu 
înseamnă în sine mai nimic, îndeosebi în condiţiile costului 
comparativ foarte scăzut al forței de muncă. 


ASPECTE CONTEMPORANE 
ALE LUPTEI DE CLASĂ 


Bilanţul la trei ani și jumătate de la schimbarea legislației 
muncii este sumbru. Principiile simpliste care au stat la 
baza promisiunilor guvernanților de atunci s-au dovedit 
în practică a fi complet nefuncţionale sau, cum s-a văzut în 
cazul negocierilor colective, chiar disfuncționale. Urmărirea 
cu orice preţ a creșterii cantitative a locurilor de muncă s-a 
dovedit a fi falimentară, atât când vine vorba de creșterea. 
ratei ocupării, cât şi în privinţa protejării „celor ce muncesc”. 
Lipsa totală de atenţie față de problema calităţii locurilor de 
muncă existente sau nou create este doar o parte din ecua- 
ţia mai largă a sacrificării drepturilor cetăţeneşti de natură 
economică, socială şi chiar politică. Pe lângă subordonarea 
acestor drepturi și deziderate unei logici economiste rudi- 
mentare, impactul modificărilor legislaţiei muncii arată, 
retrospectiv, cât de încărcate ideologic au fost şi sunt poli- 
ticile întreprinse de reprezentanții statului. 

Lipsa de reacție a majorităţii populaţiei afectate de aces- 
te schimbări, incapacitatea de reacţie a sindicatelor, precum 
şi alierea lor cu fosta opoziţie și construirea unui așa-zis 
program „de stânga” în jurul unor măsuri asemănătoare și 
parțial în jurul eventualei recuperări doar a unei mici părți 
din drepturile pierdute conturează, toate, un peisaj dezolant 
al hegemoniei logicii capitalului. 


184 


ea 


Aceasta este semnificaţia istorică a evenimentelor din 
2010-2011, a căror punct culminant a fost modificarea legis- 
laţiei muncii: povara crizei a fost pusă în spatele angajaţilor, 
totul în slujba investitorilor şi a menţinerii performanţei 
În faţa instituţiilor internaționale; discursul de întărâtare a 
„celor ce muncesc” împotriva „celor ce nu muncesc” (inclu- 
rând aici categoria „asistaţilor sociali”) și a sectorului privat 
(„omul slab”) împotriva sectorului public („omul gras”) a 
devenit dominant în spaţiul public, la fel cum aproape orice 
formă de solidaritate socială a devenit demnă de condam- 
nat; după două decenii de confruntări între sindicate și gu- 
vernanţi, mișcarea sindicală a fost în sfârşit înfrântă într-un 
mod cât se poate de categoric; politica antidemocratică a 
ajuns la ordinea zilei, în vreme ce tocmai cei care o practică 
deplâng amenințările la care e supusă democraţia. 

Toate acestea nu țin de vreo particularitate româneas- 
că, În toată această poveste, președintele Traian Băsescu 
și guvernul Boc, promotorii principali ai acestor politici 
In România, nu au fost nimic altceva decât niște versiuni 
| autohtone ale unui tip de actor politic din ce în ce mai 
| răspândit în Europa și, în general, în lume. Restrângerea 
| 


masivă drepturilor angajaților, accentuarea rapidă a inega- 
lităţilor, disoluția mișcărilor sindicale și subordonarea ac- 
torilor politici cerințelor capitalului sunt probleme globale. 

| Drept consecință, este foarte probabil ca, în timp, pentru a 
ține pasul, să trebuiască să fim pregătiți să coborâm și mai 
mult ștacheta și să renunțăm la și mai multe drepturi.” Ar 
fi momentul să recunoaștem, înaintea istoricilor din viitor, 
că așa arată lupta de clasă astăzi. 


” De exemplu, „Adrian Vasilescu: România este încă într-o perioadă 
critică, iar criza continuă. Va fi nevoie de mai multe Coduri ale Muncii”, 
HotNews.ro, 10 martie 2012. 


185 


% din PIB 

— A Remunerarea angajaţilor (% din PIB) 


——0-— Excedent brut de exploatare (% din PIB) 
Creşterea PIB (% faţă de anul precedent) 


Figura 4. Remunerarea angajaților i 
excedentul brut de exploatare, 2006-2013 


*Sursa datelor: Euros 

Sănătatea și educaţia: 
traiectoria într-o ţară capitalistă 
preponderent rurală 


Ciprian Domnişoru 


„Cât despre sprijinul Guvernului, se fac evaluări 
și vom pune la dispoziție materialele de construc- 
ție. Banii vor veni de la bugetul de stat. Se va tăia 
de la educaţie și de la sănătate.” (Traian Băsescu, 
în contextul inundaţiilor din Dorohoi, 2010) 


Cum înțelegem în România starea proastă a sistemelor de 
educaţie şi sănătate? Multă vreme, explicaţia a fost: 1) ine- 
ficiența sistemului comunist (centralism excesiv, lipsa con- 
curenţei, lipsa stimulentelor, politizare). Alte explicaţii au 
vizat 2) dificultăţile tranziției: lipsa resurselor, problemele 
de adaptare și schimbare de sistem și 3) corupția, și ea întâi 
atribuită comunismului, dar cu timpul luând forme proprii 
capitalismului (în sistemul universităților private, firmelor 
de soft educațional, al relaţiilor companiilor farmaceutice 
cu sistemul de stat, farmacii şi doctori, în rândul medicilor 
de familie cu practică privată). 

Măsurile de reformă din perioada Băsescu (2004-2014) 
au generat însă probleme noi, mai puţin aduse în discuție: 
4) descentralizarea și oprirea mecanismelor de redistribuire 

au condus la reducerea drastică a accesului la sănătate și 
educație în mediul rural și în familiile cu venituri scăzute; $) 
măsuri neoliberale cum sunt închiderile de şcoli și spitale, 
distribuirea fondurilor publice operatorilor privaţi, restrân- 
gerea serviciilor publice şi taxarea accesului la ele au afectat 
negativ accesul și calitatea serviciilor publice de educație 
şi sănătate. Tot în perioada Băsescu s-a concretizat o nouă 
problemă: 6) migraţia externă a avut efecte negative asupra 
veniturilor la nivel local, a educației copiilor rămași în urmă, 
a recrutării şi ocupării posturilor în sistemele de sănătate 
şi educaţie. La această din urmă problemă administrația 
Băsescu s-a raportat exclusiv ca la un mecanism inevitabil al 
pieţei, chiar benefic, ca supapă pentru reducerea șomajului. 
Politicile din perioada Băsescu au pus România pe o 
traiectorie de dezvoltare dezechilibrată, în care educația, 
sănătatea și măsurile active pe piaţa muncii au fost mar- 
ginalizate, prelungind un model de capitalism bazat pe 
exploatarea mâinii de lucru ieftine. Voi arăta dezechilibrele 
fiscale din modelul actual de dezvoltare, comparând salariile 
din principalele sectoare industriale din România, SUA și 
Franţa. După o trecere în revistă a altor dezechilibre induse 
de politicile avansate de Traian Băsescu, voi discuta traiec- 
toria actuală a sistemelor de sănătate și educaţie. Cum voi 
arăta în cele ce urmează, vorbim de „politicile lui Traian 
Băsescu” în contextul în care principalele reforme din sănă- 
tate și educaţie au fost pregătite de consilierii prezidențiali 
(chiar fără implicarea ministerelor de resort), iar politicile 
au fost asumate și susținute public de președinte. 


MODELUL DE DEZVOLTARE 


Epoca Băsescu a constat în instaurarea unui model de 
dezvoltare bazat pe investiţii din partea unor exportatori 
atrași de taxe mici și de mâna de lucru ieftină. Un model 

similar a fost aplicat de Irlanda, Slovacia și alte state „small 
open economy”, cu sprijinul FMI și al altor instituţii interna- 
|ionale de dezvoltare. În acest model, investitorii urmăresc 
ca salariile și taxele să rămână „competitive”, adică scăzute, 
lar guvernanţii de bună credinţă trebuie să investească în 
resurse care să atragă investiţii cu valoare adăugată, pentru 
a permite creșterea salariilor în viitor. Astfel de investiţii 
sunt educaţia, pregătirea profesională activă, infrastruc- 
tura, cercetarea și, într-o oarecare măsură, sănătatea, din 
perspectiva „ocrotirii forței de muncă”. 

Principalele decizii economice din perioada Băsescu au 
vizat instaurarea și perpetuarea acestui regim de dezvolta- 
re: cota unică, reducerea contribuţiilor de sănătate de la 7 
la 5,5%, reducerea contribuţiilor de șomaj, acordarea de 
facilități investitorilor în criză în dauna sectorului public 
(facilități de şomaj tehnic, programe de sprijin pentru secto- 
rului construcţiilor și al celui auto, continuarea investițiilor 
in drumuri și autostrăzi prin reducerea cheltuielilor publice 
pentru sănătate și educaţie, împrumutul FMI-Comisie, care 
a facilitat reducerea rezervelor obligatorii în valută, ajutând 
sectorul bancar dependent de capital străin). 

Practic, din modelul de dezvoltare, epoca Băsescu a 
respectat prevederile ce vizau investitorii străini, precum 
și investiţiile în infrastructură și construcții. Investiţiile 
În educaţie, cercetare sau sănătate au fost marginalizate, 
Băsescu alegând cel mai dur plan de măsuri de austeritate 
și având ipocrizia să prezinte tăierile drept reforme. 

În modelul actual de capitalism din România, forțe- 
le pieţei și traiectoria indusă de regimul Băsescu împing 
România spre situația din perioada interbelică, epocă în care 
accesul la sănătate și educație era extrem de limitat în rural 
și pentru familiile cu venituri reduse. Autostrăzile — când se 
vor finaliza într-un final — vor aduce investiţii tot pe fondul 
exploatării mâinii de lucru ieftine. 

DE CE A ALES TRAIAN BĂSESCU 
SĂ MARGINALIZEZE EDUCAȚIA ȘI SĂNĂTATEA 


Ca să înţelegem acţiunile lui Traian Băsescu, trebuie. 
să părăsim cadrul economic al investiţiilor de dezvoltare 
şi să raţionăm în termeni de putere. Băsescu nu a căutat 
simpatiile celor săraci, ale profesorilor, medicilor sau altor 
angajaţi din sectoare fără un control direct asupra resurselor, 
ci a căutat sprijinul acelor forțe care dețineau puterea în 
România, în virtutea legilor pieței: cei cu venituri ridicate, 
cărora le-a oferit taxa unică, multinaţionalele, companiile de 
energie și băncile, cruțate și chiar favorizate în recesiune. În. 
logica agresivă — formulată exclusiv în termeni de putere — a 
lui Traian Băsescu, forțele pieței au fost net superioare ori- 
cărui ideal de dezvoltare sau de acces la sănătate și educaţie, 

Traian Băsescu a acționat și în virtutea intereselor din 
PDL. Orientarea investiţiilor spre blocuri ANL, şosele şi 
autostrăzi, piscine și borduri s-a făcut prin prisma interese- 
lor de afaceri ale finanțatorilor PDL. Numai finanţarea de 
la bugetul de stat pentru CNADNR a crescut de la 0,3% 
din PIB în 2007 la 1% din PIB în 2011, în timp ce cheltuie- 
lile publice pentru educaţie au scăzut, pe fondul reducerii. 
salariilor și a închiderilor de școli, de la 4,24% în 2009 la 
3,53% în 2010 şi 3,07% în 2011. 

Un alt motiv pentru marginalizarea sectoarelor de edu- 
caţie şi sănătate este relaţia tensionată dintre Băsescu și 
principalii actori şi manageri ai acestor sisteme. Deși sin- 
dicatele din sănătate și învățământ nu au exercitat presiuni 
deosebite, reformele lui Traian Băsescu au întâmpinat o 
rezistență mai subtilă, aşa cum explica chiar președintele: 
„Trebuie să recunoaștem că în România cel mai greu de 
modernizat au fost sistemele cu densitate mare de studii. 
superioare. Când vine vorba de educaţie, de justiție, de sănă- 
tate, rezultatele sunt regretabile, oamenii se lasă greu”. Unele 
dintre reformele avansate de Traian Băsescu au întâmpinat 

rezistență din partea unor reţele clientelare, de corupție, din 
managementul sistemelor de sănătate și educație, adesea cu 
legături mai puternice în PSD decât în arcul lui Băsescu. Însă 
dincolo de aspectele de corupție, „densitatea mare de studii 
superioare” presupunea că actorii din sistem nu achiesau la 
reformele radicale și slab fundamentate avansate de Traian 
Băsescu și doreau o dezbatere reală de politici. Opoziția la 
nivel ideatic nu a fost primită bine de Băsescu, iar profesorii 
și doctorii au ajuns ţinta criticilor: „Un profesor care are 
16 ore pe săptămână este mai bine plătit ca mine, pe oră”; 

sau: „rata de rateu în diagnostic ajunge la peste 40% în sis- 
temul de sănătate românesc”. În privința „ratei de rateu”, 
Administrația Prezidențială a trebuit să emită ulterior un 
comunicat: „Președintele României, Traian Băsescu, regretă 
neclarităţile rezultate ...”, întrucât președintele, evident, 
inventase o statistică. 


CUM A IGNORAT BĂSESCU 
PROPRIILE SALE RAPOARTE DE POLITICI 


„Rata de rateu” era felul președintelui de a comuni- 
ca câte ceva din aspectele critice apărute în rapoartele 
Comisiilor Prezidenţiale pentru Educaţie și Sănătate. Aceste 
rapoarte au fost întocmite de echipe de profesioniști din 
domeniu, sub conducerea unor apropiaţi ai președintelui 
(Cristian Vlădescu la sănătate, pentru raportul Un sistem 
sanitar centrat pe nevoile cetățeanului, Miclea/ Daniel David/ 
Funeriu/ Dragoș Ciuparu la educaţie, pentru raportul 
România Educaţiei, România Cercetării). Un raport conex 
era cel asupra riscurilor sociale (demografice), avându-i 
drept coordonatori-pe Marian Preda și Vasile Gheţău. 

Traian Băsescu s-a referit adesea la rapoartele acestor co- 
misii, prezentându-le și în confruntarea electorală televizată 
cu Mircea Geoană. Rapoartele prezintă un diagnostic realist 

al sistemelor de educaţie și sănătate, subliniind nevoile de 
investiţii, de creştere a echităţii în sistem prin facilitarea 
accesului în mediul rural sau pentru familiile sărace. Traian 
Băsescu a folosit însă rapoartele drept o pepinieră de sta: 
tistici și motivații pentru a justifica tăierile din sănătate şi 
educație. În contextul închiderii spitalelor, Traian Băsescu 
anunţa, de pildă, că România avea cel mai mare număr de 
paturi de spital pe cap de locuitor din Europa, informație 
contrazisă chiar de raportul comisiei prezidenţiale. 
Rapoartele subliniau nevoile de investiţii în mediul rural 
şi în zonele sărace, însă Băsescu a continuat să prezinte rez 
formele neoliberale în educaţie și sănătate ca fiind în spiritul 
rapoartelor prezidenţiale. De fapt, închiderile de spitale şi 
şcoli şi reducerile de salarii și sporuri pentru profesorii şi 
doctorii din mediul rural au fost în flagrantă contradicție 
prevederile rapoartelor, din care citez următoarele: 


1. „Românii sunt nevoiţi să folosească un sistem cu grave 
inechităţi în accesul la serviciile de sănătate, chiar și 
atunci când acestea sunt disponibile, fapt care nu se 
întâmplă pentru mulți dintre locuitorii zonelor rurale, 
unde numeroase localități nu beneficiază de niciun ser- 
viciu medical”; 

2. „Trebuie dezvoltată o strategie coerentă referitoare la 
reținerea personalului medical în sistem. Pierderile 
anuale sunt estimate între 10% şi 30%, incluzând aici 
atât personalul care emigrează (... ) Pentru menţinerea 
personalului, factorii motivaționali trebuie corect iden- 
tificaţi și luate măsuri care să le răspundă adecvat (...) 
studiile arată că principalele nemulțumiri ale medicilor 
se referă atât la salarizare, cât și la condiţiile de lucru și 
modalitatea de promovare pe linie profesională”; 


3. „Sistemul de învățământ actual este inechitabil. 
Apartenența la mediul rural se asociază cu dezavantaje 

majore: actualmente, numai 25,54% dintre elevii din 
mediul rural ajung să urmeze liceul”; 


4. „Creşterea substanţială a salarizării [trebuie] corelată 
cu creşterea pretențiilor față de prestaţia didactică. Aşa 
cum relevă un studiu al Băncii Mondiale, salariul mediu 
al unui profesor în țările OECD este de 1,31 din PIB/ 
locuitor, pe când în România este de doar 0,95 din PIB/ 
locuitor. O creştere de 0,36 unităţi de PIB/ locuitor 
este urgentă, dacă dorim să atragem resurse umane de 
calitate pentru cariera didactică și să avem performanțe 
cel puţin la nivelul mediei OECD”. 


După apariţia acestor rapoarte, măsurile de austeritate 
susținute activ de Traian Băsescu au fost în directă contra- 
dicție cu recomandările privind salarizarea și problemele 
de acces în mediul rural. În schimb, cu maximă ipocrizie, 
preşedintele a continuat să prezinte măsurile de austeri- 
tate ca fiind măsuri de reformă, inspirate din activitatea și 
rapoartele comisiilor prezidenţiale. Tăierile din sănătate și 
educaţie căpătau astfel o altă conotaţie: nu erau deciziile 
unui guvern care ignora nevoile populației, ci un guvern care 
reforma sisteme. Reformele cerute de rapoartele comisiilor 
prezidenţiale vizau însă foarte clar creşterea accesului la 
sănătate și educație în mediul rural și creșterea salariilor 
personalului din sănătate şi educație. 


DEZECHILIBRELE DIN 
MODELUL DE DEZVOLTARE ACTUAL 


1. Dezechilibre fiscale și de salarizare 


Succesul lui Traian Băsescu în politică s-a datorat ener- 
giei, rapacității și apetitului pentru putere, care a fost mereu 
in ton cu apetitul pentru profit și îmbogăţire. Însă acest 
apetit conduce la dezechilibre. Creșterile salariale mult 

peste media economiei în anumite sectoare au rămas literal 
mente netaxate în urma introducerii cotei unice și a elimi- 
nării impozitului progresiv. O soluţie simplă la problemel 
din educaţie și sănătate ar fi azi o taxă pe veniturile mari 
din care să fie plătite investiţii pentru spitalele și şcolile 
paragină. Exemple de dezechilibre netaxate sunt salariile 
din sectorul financiar, utilități, industria extractivă, admi: 
nistraţie și apărare (Tabelul 1). O taxă pe veniturile brute 
mari din aceste sectoare ar aduce România mai aproap 
de raporturile salariale dintre industrii din SUA și Franța 
Un impozit progresiv în aceste sectoare nu ar descuraji 
investiţiile, deoarece ar afecta doar angajaţii din sectoarele 
rentiere, care beneficiază de salarii peste medie în virtute 
monopolului sau a controlului asupra resurselor. 

Tabelul 1 arată salariul mediu la nivel de ramură în 
România din anii 1990, 2000 şi 2008, şi comparaţia cu 
SUA şi Franţa din anul 2008. Sectoarele nu pot fi corect şi 
complet comparate în cele trei țări din cauza diferenţele 
de clasificaţii industriale. Se pot face însă următoarele ob 
servaţii, pe baza raportului dintre salariile la nivel de ram 
şi cel mediu naţional: 


1. Ca și în România, salariul mediu din sectoarele educaţie 
şi sănătății era în SUA și Franţa sub nivelul salariulu 
mediu pe economie. Imaginea doctorilor bogați din 
SUA și Franţa ascunde faptul că la nivel de ramură, pei 
total angajaţi, sectorul nu este remunerat peste media 
economiei. | 

2. În România, marii perdanți ai tranziției au fost agricul 
torii, muncitorii din industria prelucrătoare, comerţ, 
hoteluri și restaurante, și o lungă perioadă angajaţii din 
educaţie și sănătate, în special la finele anilor “90, când 
salariile publice nu au mai fost indexate corespunzător 
cu inflația. 

3. Marii câștigători ai tranziţiei din România au fost cva- 
si-monopolurile publice şi apoi private din industriile 
extractive și de utilități, sectorul financiar și cel de te- 
lecomunicaţii: practic, sectoarele care au avut un con- 
trol sporit asupra preţurilor și resurselor — emitenţii de 
facturi pentru populație —, dar și administraţia publică, 
exercitând un control similar asupra resurselor publice. 

4. Faţă de SUA sau Franţa, România se remarcă prin de- 
zechilibrele salariale din industria financiară și din ad- 
ministrația publică. 

$. În 2008, salariile din educație au depășit media națio- 
nală pe fondul majorării salariale introdusă de guvernul 
Tăriceanu (Şi sprijinită în perioada pre-electorală de 
Traian Băsescu). Acelaşi lucru nu se întâmpla, în schimb, 
cu salariile din sănătate. 


Decizia guvernului Boc de a reduce salariile medicilor, 
anunţată şi asumată de Traian Băsescu, a fost iraţională: 
reducerea salariilor din administrația publică era justificată 
de creşterea lor mult peste media economiei, iar reducerea 
salariilor din educaţie putea fi înţeleasă drept o măsură 
temporară care să corecteze decizia de majorare din 2008, 
ce alimenta deficitul. Salariile din sănătate erau, în schimb, 
la un nivel sub salariul mediu, într-o perioadă în care se 
intensifica migraţia medicilor specialişti din România. Este 
de neînțeles de ce doctorii și asistentele aveau de plătit, iar 
nu angajaţii din industriile care profitaseră de poziţii de mo- 
nopol, de control asupra resurselor, sau care alimentaseră 
consumul „credit cu buletinul”. 

ROMÂNIA SUA FRA 
1990 2000 2008 2008 200 
ice d de S 2,139,138 1309 Wn 20168 
(net) (net) (net) (brut) (net) 
Procent din salariul mediu pe economie la nivel de ramură: 
Agricultură, vânătoare 1.06 0.54 0.68 0.57 - 
Industrie 0.99 0.73 0.91 - 1.01 
Industria extractivă 1.31 1.11 3:75: 1.91 1.58. 
Industria prelucrătoare 0.95 0.65 0.80 1.19 O081-l 
i adresam EC RV ee A 
gaze şi apă 
Construcții 1.11 0.65 0.88 1.08 0.91 
Comerţ/ SUA: Retail trade 0.87 0.50 0.79 0.57 0.90 
Hoteluri si restaurant 0.84 0.44 0.59 042 0.74 
Transport şi depozitare 1.11 0.84 1.14 0.94 0.99 
Popa pi taci! 089 LIS 139 155 14 
„Information 
Intermedieri financiare 0.94 1.87 2.45 1.63 1.52 
Tranzacţii imobiliare și alte 
servicii / „Other business 1.11 0.71 1.02 1.63 1.00 
Administre publică 
ERA Akira) 1.12 1.00 1.82 1.02 
Învățământ 0.96 0.66 1.17 0.90 
Sănătate și asistenţă socială 0.96 0.70 0.98 0.93 
Celelalte activități ale 
economiei naţionale, SUA, 0.80 0.62 0.85 0.63 


Franţa: „Alte servicii” 


*Surse: Analiza autorului, pe baza datelor: România, Institutul Naţional 
de Statistică, Serii de Timp Tempo; Franța, INSSE, DADS 

Salaires mensuels moyens selon le secteur d'activite NAF rev.2; SUA 
Bureau of Labor Statistics, http://www.bls.gov/cew/ew08table2.pdi 


2. Slăbirea mecanismelor de redistribuire 


Măsurile de descentralizare administrativă și fiscală au 
pornit de la premisa că centralismul era nedemocratic și 
ineficient: „Sistemul de învățământ preuniversitar continuă să 

fie supracentralizat, aproape ca în vremea socialismului mul- 
tilateral dezvoltat”, notau consilierii prezidenţiali în raportul 
comisiei de educaţie. Centralismul comunist avea însă și 
menirea de a redistribui resursele și a ajuta regiunile mai puțin 
dezvoltate. Câtă vreme acest mecanism a fost abandonat, cele 
mai sărace regiuni sunt și cele mai puţin capabile să adune 
venituri fiscale mari pentru investiţii în sănătate și educație. 

Problemele transferului de responsabilități către auto- 
ritățile locale au fost imediate şi ușor de anticipat: precum 
in Polonia, unele primării au refuzat la început să preia 
spitalele în grijă, preocupate de datoriile istorice și necesarul 
mare de investiţii. 

Dependenţa de taxele locale face ca şcolile și spitalele 
să aibă acces la finanţări sporite pentru investiții în cele mai 
bogate zone. Acest fenomen se observă deja în cartierele 
bucureştene, înscrierea copiilor la cele mai bune școli fiind 
un proces pentru care părinții fac mari sacrificii, inclusiv 
mutându-se în cartiere mai bune. 

În fine, deși principiul „finanțarea urmează elevul” cu- 
prinde elemente de echitate prin distribuirea finanțării de 
bază în mod egal în profil teritorial, introduce probleme 
suplimentare pentru şcolile din mediul rural, care nu au 
ajuns încă la dimensiunile cerute de principiile comasă- 
rii. Câteva exemple: judeţul Alba, 60% zonă muntoasă, 
finanțarea per capita nu este suficientă pentru a asigura 
salariile profesorilor.’ În Sălaj: „Din cele 57 de comune 
din judeţ, doar 12 primării au reuşit anul acesta să se înca- 
dreze în bugetul prevăzut și să plătească integral salariile 
profesorilor (... ) problemele apar acolo unde școlile au un 
număr mic de elevi și profesorii au vechime sau gradaţii'?. 
UNICEF România și Institutul de Științe ale Educaţiei 


' „Școlile de la munte, dezavantajate prin numărul mic de copii din clase”, 
alba24.ro, 5 februarie 2014. 

' „Primăriile de comune nu au fonduri pentru plata profesorilor pe lunile 
noiembrie și decembrie”, Graiul Sălajului, 27 noiembrie 2013, 

(ISE) au publicat în 2013 un raport, Finanţarea sistemului 
de învățământ preuniversitar pe baza standardelor de cost: o 
evaluare curentă din perspectiva echităţii, care constata: „Cele 
mai vulnerabile școli din punctul de vedere al finanțării sunt 
cele cu un număr redus de elevi (sub 300) din comunități 
dezavantajate socio-economic”. 

Studiul UNICEF/ ISE recomanda completarea resur- 
selor şcolilor din mediile dezavantajate, practic o revizuire 
fundamentală a „finanțării standard”, care asigură echitatea 
în plan geografic, dar în ciuda sporului pentru rural, nu 
poate surprinde nevoile unor comunități dezavantajate. 


3. Slăbirea mecanismelor de dezvoltare rurală 


Prezenţa medicilor de familie în mediul rural e sprijinită 
de statul român prin sporuri specifice, care ţin cont de su- 
prafaţa localităţii, distanța faţă de cea mai apropiată unitate 
de primiri urgenţe, infrastructura, numărul de pacienți. În 
2010, CNAS modifica aceste sporuri în sensul înăspririi 
condiţiilor. De pildă, starea drumurilor devenea un criteriu 
pentru acordarea punctajelor doar la deal, munte și în Deltă. 
De asemenea, se măreau distanțele luate în considerare 
pentru acordarea punctajului. 

Reducerea sporurilor pentru zona rurală s-a produs şi în. 
educaţie, prin Legea salarizării unitare din 2010: „Potrivit 
art. 49 alin. 2 din Legea 128/97, indemnizaţia pentru mediu 
rural sau localităţi izolate, adică sporul de rural, se acorda. 
personalului didactic calificat care îşi desfășura activitatea 
în mediul rural sau în localități izolate, și reprezenta 5-80% 
din salariul de încadrare. Acest spor era acordat în funcţie de 
zona geografică în care lucra cadrul didactic. Diferențierea 
pe zone și localități a fost aprobată prin HG 167/2002. 
Conform art. 48 din Legea salarizării unitare, sporul de rural. 
a fost diminuat de la 5-80% la 5-20% din salariu, anulând 

astfel orice iniţiativă de atragere a profesorilor în mediul 
rural”. 

Cazurile de mai sus arată că statul a procedat la închide- 
rea sistematică a spitalelor din mediul rural (67 de spitale 
inchise în 2011) la comasarea și închiderea școlilor mici 
şi a redus chiar sporurile care vizau selectarea și atragerea 
personalului medical și din învățământ în mediul rural. 

În acest peisaj al economiilor bugetare, Traian Băsescu 
s-a exprimat foarte clar: „Din câte știu eu, nu doar 1.300 de 
şcoli trebuiau închise, au sub 20 de elevi și ținem profesori 
cu cheltuieli foarte mari. Vreo 3.000 de şcoli ar trebui în- 
chise”. Şi: „Odată date la administraţia locală, primarului îi 
va fi mult mai greu să închidă școala. Asumă-ți tu, Minister, 
tu, Guvern, închiderea școlii, a spitalului”. 

Pentru echilibru, ar trebui să căutăm justificarea în- 
chiderii școlilor și spitalelor prin prisma calității scăzute a 
actului educațional și medical în unități mici. Însă asemenea 
analiză ar supraestima modul în care s-au realizat închiderile 
de școli şi spitale. Numai în cazul închiderilor de spitale, 
comunitățile afectate nu au fost informate corespunzător și 
nu li s-au pus la dispoziţie alternative. În cazul comasărilor 
şi închiderilor de școli, faptul că Traian Băsescu vedea un 
necesar de 3.000 de închideri, în timp ce în practică Funeriu 
făcuse 679 de inchideri și 1031 de comasări“, arată caracte- 
rul aleatoriu al deciziilor și lipsa unor standarde și criterii. 
Nu vom găsi studii „gen Roubini” pentru a explica cum au 
fost alese spitalele și școlile închise. 


| Mihaela Mihailov, „Şcoala exclușilor. Precaritatea învățământului rural”, 
http://www.criticatac.ro/19114/coala-excluilor-precaritatea-invmintului- 
rural /. 

1,„Câte şcoli s-au închisîn România în ultimii S ani. Bilanţul miniștrilor: aproape 
1.800 de clădiri închise şi alte 1.500 comasate”, http://www.hotnews.ro/stiri- 
esential-14228103-cate-scoli-inchis-romania-bilantul-ministrilor-aproa- 
pe-1-800-scoli-inchise-1-500-comasate-2007-2011.htm. 

4. Sprijinirea mediului privat 
în dauna sistemului public 


Reformele din perioada Băsescu au tratat sistemele 
publice ca probleme ce nu pot fi rezolvate decât prin pri- 
vatizare accelerată și transfer de resurse umane, materiale 
şi financiare în sistemul privat. În educaţie, statul a prevă- 
zut, prin sistemul „finanțarea urmează elevul” din Legea 
Educaţiei a lui Funeriu, să plătească aceleași sume per copil 
înscris și școlilor private și confesionale. Aceste prevederi. 
ale legii Funeriu (încă nepuse în practică în 2014), sunt 
echivalente unui sistem de vouchere. Deşi doar 2% dintre 
elevii din preuniversitar merg la școli private, finanțarea 
de stat ar impulsiona creșterea sistemului privat, în concu- 
rență directă cu cel public. O reformă neoliberală similară 
din Chile (din 1981) a fost amplu analizată: efectele sunt 
nule asupra notelor, procentelor de promovabilitate sau 
abandonului școlar, în schimb în Chile s-a produs un efect. 
de mutare a copiilor din clasa de mijloc din şcoli publice în. 
şcoli private, care devin mai accesibile financiar, precum și. 
a profesorilor din școlile publice în cele private. 

Acelaşi sprijin a fost acordat furnizorilor de servicii. 
medicale private, prin accesul la decontări CNAS, prin pre- 
vederile de privatizare a unor secții ale spitalelor publice sau 
prin retragerea sectorului public, prin reducerea finanțării, 
din anumite zone/ specializări înlocuite de sectorul privat, 
prin sistemul pilot sharap, prin care doctorii pot acorda 
consultații în regim privat unor pacienți din sectorul de stat, 

Transferul de resurse din sectorul public ar fi fost aplicat 
şi în cazul serviciilor de ambulanţă, intervenția lui Raed ` 
Arafat şi nemulțumirile generalizate ale populaţiei oprind 
acest din urmă mecanism. 


$ Chang-Tai Hsieh şi Miguel Urquiola, „The Effects of Generalized School 
Choice on Achievement and Stratification: Evidence from Chile's Voucher 
Program”, Journal of Public Economics, vol. 90, nr. 8-9, 2006, pp. 1477-1503. 

TRAIECTORIA ÎNTR-O ŢARĂ CAPITALISTĂ 
PREPONDERENT RURALĂ 


În privinţa abandonului școlar în liceu, România are 
azi o rată mai mică decât Grecia, Spania sau Portugalia. 
Rata de rezidență în rural și structura economiei prezic 
insă că această rată ar putea fi şi mai mică. Dacă România 
nu are o rată de abandon sub cea din aceste state, e pentru 
că mai face parte din plutonul țărilor foste socialiste, acolo 
unde sistemul de stat a cheltuit în trecut resurse importante 
pentru a asigura accesul în mediul rural. 

Doctori în mediul rural nu întâlnim în număr mare 
nici în SUA, sau în Anglia, sau în Franţa, sau în orice alt 
stat capitalist. Este o consecinţă a legilor pieței, dar și a 
socializării: doctorii nu vor să trăiască în localități mici 
şi izolate, unde sursele de venit sunt reduse, iar obținerea 
lor e complicată de distanţă. Iarăşi, prezenţa unor spitale 
și policinici în mediul rural în România nu este întâmplă- 
toare, ci este rezultatul unor investiţii similare realizate în 
perioada socialistă. 

Ținând cont de finanţarea redusă din anii ‘90, nu-i de 
mirare că multe dintre spitalele și şcolile din mediul rural au 
ajuns în paragină. Închiderea lor a consfințit însă tăierea me- 
canismelor de redistribuire și de dezvoltare a zonelor rurale 
din societatea românească. Reforme progresiste precum 
extinderea învățământului general obligatoriu până în clasa 
a 10-a (treapta I), din 1973, au fost anulate imediat după 
Revoluţia din 1989, revenindu-se la învățământ obligatoriu 
de 8 clase. La 24 de ani de la Revoluţie revenim cu greu, 
in etape, la învățământul obligatoriu până în clasa a 10-a. 

Nu ducem lipsă de idei sau mecanisme de politici pentru 
a realiza investiţiile în sănătate și educaţie: avem mecanisme 
de sporuri salariale pentru profesorii și medicii din rural, 
extindem învățământul obligatoriu, avem programe pre- 
cum oferirea de analize gratuite sau de vouchere pentru 

calculatoare, există un curent de voluntariat în rândul tine- 
rilor pentru a ajuta comunităţi sărace, conştiinţa subdez- 
voltării a devenit acută prin comparaţia cu Europa de Vest, 
Chiar studiile comisiilor prezidenţiale recomandau măsuri ` 
care să crească accesul la sănătate și educaţie în mediul rural, 
să motiveze salarial profesorii și doctorii și să realizeze mai . 
multe investiții în sistemele publice. 
Toate acestea au fost oprite pentru câțiva ani de Traian. 
Băsescu, care a găsit în sânul neoliberalismului ocazia să 
se prezinte ca un reformator vizionar de dreapta, într-o. 
erioadă când de fapt doar a tăiat din cheltuielile publice. 
În rest, Băsescu a fost preşedintele care a susținut majorarea 
salariilor profesorilor, contrazicându-l pe Tăriceanu, care. 
avertiza asupra deficitului; azi, Traian Băsescu este opo- 
nentul reducerii CAS la angajator, din grijă faţă de sistemul | 
public de pensii. | 


Omnisciența și mândria lui Traian Băsescu au făcut ca. 


ci să devină o întreagă filosofie de guvernare, cu un alai de 1 
statistici false şi asumări teatrale de răspundere. Această | 
trecere „bărbătească” prin recesiune s-a dovedit extrem . 
de distructivă pentru sistemele de sănătate şi educație. | 


defavoarea cheltuielilor publice pentru sănătate și oducaţiălă | 
Acolo unde s-au închis şcoli şi spitale nu s-a ținut cont de 
periclitarea accesului la aceste servicii pentru comunitățile 


migraţie a medicilor specialiști, nu au existat ezitări în a se. 
tăia salariile medicilor și profesorilor, nici măcar sporurile 
de rural nu au fost ocolite. 

Investiţiile în sănătate și educaţie în România nu sunt 
complexe: în cele mai multe cazuri vorbim de înlocuirea 
toaletelor din curte și cumpărarea de echipamente medi- . 
cale indispensabile. Finanţarea lor ar trebui identificată în 
veniturile mari din sectoarele rentiere şi din administraţia 

publică. La rândul lui, guvernul social-democrat Ponta 
continuă să prezinte tăierile de cheltuieli ca pe reforme: 
coplată, pachet minim de servicii medicale, „raționalizarea 
sistemului”, consfințirea închiderii școlilor prin achiziţio- 
narea de microbuze, promisiuni uitate de redeschidere a 
spitalelor. Absența lui Traian Băsescu nu este suficientă: 
dezechilibrele introduse de măsurile de austeritate mascate 
ca reforme se perpetuează, traiectoria este una a subdez- 
voltării şi inegalității. 

Presa în deceniul Băsescu 


Costi Rogozanu 


Ca să înțelegem ceva din mersul presei românești, trebuie 
să-i parcurgem chiar și în fugă avatarurile economice. A 
existat o primă generaţie de ziariști care au privatizat publi- 
caţiile comuniste sau care au profitat de boom-ul tiparului 
din anii '90. Niciodată ziariştii nu au avut o putere mai mare, 
ambiguitatea fiind extremă, ceva între patroni, consilieri de 
lux pentru politicieni, formatori de opinie. 

Aceşti ziariști-patroni intrau în anii 2000 cu o putere 
consolidată și cu un trecut glorios de influență publică și 
succes financiar. Unii dintre ei aveau atuul asocierii cu mari 
trusturi străine de presă. Avuseseră tot felul de aventuri 
personale, scoseseră ceva bani, dar unele publicaţii se du- 
seseră în cap. Statul renunțase la subvenţionarea hârtiei și 
la ajutoare directe. Însă printul încă vindea bine. În vremea 
lui Adrian Năstase, Evenimentul zilei aparținea colosului 


! Poate cel mai bine este redată situația de o povestire a lui Emil 
Hurezeanu, care relatează cum le-a fost prezentat într-un avion diplo- 
matic actualul premier Victor Ponta. Hurezeanu și Tatulici au stat puţin 
de vorbă cu el, iar cel care l-a introdus a fost Adrian Sârbu, inventatorul 
trustului Media Pro. Tânărul Victor Ponta câștigase concursul organizat 
de ProTV cu titlul „Are șanse România să intre în NATO?”; vezi: http:// 
www.digi24.ro/ Stiri/Digi24/ Actualitate /Stiri/Emil+ Hurezeanu+ Victor 
+Ponta-ta+fost+descoperit+in--timpul+unui+con. 

german Bertelsmann, România liberă era cumpărată d 
WAZ, Libertatea, primul tabloid făcut după rețetă, se de 
volta cu investiţii Ringier. Adevărul, primul ziar ca tira 
(moştenise forța și infrastructura principalului cotidi 
comunist, Scânteia), se afla în posesia ziariștilor-patro 
fondatori - Dumitru Tinu, Cristian Tudor Popescu, Bogdan 
Chirieac şi alții —, și s-au vehiculat și alte nume de afaceriș 
controversaţi care au investit în ziar. Însă publicaţia era 
extrem de respectată și de populară. 

Adrian Năstase își compusese, după zbuciumații 
1996-2000, un algoritm de calmare a spaţiului mediati 
ProTV făcuse pasul înapoi, după campanii extrem de po 
litice pro-Constantinescu, pro-NATO, pactul simbolic 
PSD fiind consfințit printr-o emisiune cu Adrian Păunescu, 
senator PSD, care debuta în 2001. Vedeta politică a postu- 
lui, Florin Călinescu, goarnă a unui middle class urban, e 
în cădere liberă. TVR a intrat într-o perioadă de investiții 
şi reorganizare, complet neinteresată de politic, plătea tri- 
butul aproape indiferent și-și vedea de rebranding şi alte 
cheltuieli sub conducerea lui Valentin Nicolau. Antena 1, 
principala voce pro-PSD, mai ales prin talk show-ul in- 
fluent al lui Marius Tucă, intră din ce în ce mai agresiv 
în jocul guvernării prin Partidul Conservator al lui Dan 
Voiculescu. Năstase și câțiva miniștri influenţi reușesc să. 
ţină sub control mare parte a presei prin publicitatea de. 
stat. Multe publicaţii rezistă fără probleme din astfel de 
reclamă. Ziarele puternice reuşesc să-și negocieze și ele o 
felie, cu excepția publicaţiilor de opoziţie. Un exemplu ar. 
fi o comparaţie între Evenimentul zilei (într-o perioadă cel 
mai vândut ziar, locul doi după Adevărul în clasamentele 
anuale, Adevărul beneficiind însă de o masă de abonați 
moştenită din anii '90) și Ziarul financiar, cu vânzări foarte 
mici şi încă departe de influența de astăzi — publicitatea de 
stat pentru cele două era invers proporțională cu vânzările 
în anii 2003-2004. Două publicaţii își fac o glorie din lupta 

anti-Năstase: Evenimentul zilei şi Academia Catavencu. Spre 
finalul anului 2004, intră în peisajul presei „de opoziţie” un 
jucător neașteptat, Realitatea TV, proaspăt achiziționată 
de afaceristul Sorin Ovidiu Vântu, omul care dăduse lovi- 
tura cu afacerea ENI în timpul guvernării de dreapta din 
1996-2000, cel care dă semnalul unor modificări impor- 
tante în piața media în același moment, prin achiziționarea 
postului de știri de la Silviu Prigoană. 

Venirea la putere a Alianţei DA, în frunte cu Traian 
Băsescu, înseamnă şi reconfigurarea forțelor mediatice. 
Sorin Ovidiu Vântu câștigă teren după 2004 (achiziţionea- 
ză Cotidianul şi Academia Caţavencu). Evenimentul zilei deja 
fusese vândut de Bertelsmann către Ringier, iar trustul el- 
veţian specializat mai ales în vânzarea de tabloid încearcă să 
schimbe fața ziarului. De altfel, în anul 2003 apar fricțiuni în 
interiorul redacţiei, noul management dorind să îmblânzeas- 
că tonul pentru mărirea publicității din zona publică. După 
venirea lui Traian Băsescu la putere, nucleul dur pleacă în 
diverse direcții (Dan Tapalagă ajunge în Ministerul Justiţiei, 
Carol Sebastian merge la Cotidianul, apoi se retrage în urma 
unui scandal provocat de un dosar de turnător - o chesti- 
une ridicolă despre un angajament semnat în studenție), 
Cornel Nistorescu îşi vinde acţiunile, fiind practic singurul 
câștigător (financiar) din toată afacerea. Evenimentul zilei îşi 
pierde treptat din influență, într-un final fiind vândut fraților 
Păunescu, o familie renumită pentru agresiva acumulare de 
capital din anii ‘90, devenită susținătoarea taberei Băsescu. 
WAZ renunţă după zeci de scandaluri la România liberă, nu 
inainte să plătească șefilor nouăzeciști de acolo rente grase în 
incercarea de a-i elimina și de a schimba ziarul. România liberă 
va fi achiziționată de familia Adamescu, alt afacerist (acum 
aflat în arest preventiv) susținător al PDL și al preşedintelui. 
Practic, sunt eliminate de pe piață trusturi vestice de presă. 
Ringier rămâne prezent doar prin aripa tabloidă, care are deja 
câțiva ani de dezvoltare serioasă. 

În fine, intră în scenă și Dinu Patriciu, care preia 
Adevărul în 2006 şi începe să spere că poate câștiga piața 
on-line, piața de carte (prin investiţii masive în republica- 
rea unor clasici vânduți la pachet, după ce Cotidianul îşi 
mărise tirajul publicând carte contemporană, iar Jurnalul 
naţional copiase mișcarea cu titluri românești canonice). 
În perioada 2004-2009, primul mandat al președintelui. 
Băsescu, încep să se coalizeze, așadar, forţe anti-Băsescu în 
media. Bula imobiliară se tot umflă, bula creditelor și mai 
mult, „mogulii” media sunt dezlănțuiți în investiții și în 
intervenţii politice anti-Băsescu. Realitatea TV se întoarce 
încet împotriva lui Traian Băsescu”, Antena 3 se întărește 
de la an la an prin același tip de discurs. Dinu Patriciu, deşi 
se proclamă anti-Băsescu, conduce o trupă de ziariști şi 
manageri care sunt toți adepţi ai preşedintelui. Avem aici 
de-a face cu vreo rezistenţă eroică a ziariştilor împotriva 
patronului? Nici vorbă, situația e mai complicată. Mai întâi, 
acei ani au însemnat o perioadă de maximă libertate pe piața 
muncii pentru jurnaliști. Te puteai vântura prin fel și fel de 
locuri publicistice pe un salariu bun. Apoi, discursul din ce 
în ce mai la dreapta era deja hegemonic în mass-media din 
România. Atunci se formează practic o a doua elită jurnalis- 
tică — după generația ziarist-acționar-superstar, Nistorescu 
Tatulici, Hurezeanu, C. T. Popescu, Bogdan Chirieac, Sorin 
Roșca Stănescu și alţii —, o elită reprezentată de jurnalis- 
tul-manager sau, separat, una de jurnaliști și de manageri. 
interiorul acestei caste există și un grup compact de ziariști 
care discută direct cu patronul politica postului. Regulile 
de separare a puterilor în interiorul business-ului de presă. 
sunt făcute praf pe bani buni de ziariștii patronatelor. E 


? Se propagă o situație paradoxală, Cotidianul rămânând un ziar populat 
şi de mari fani ai lui Traian Băsescu, în timp ce Realitatea TV virează spre 
„anti”. Viitori piloni partinici pentru aripa PDL-Băsescu, precum Traian 
Ungureanu, Baconschi, Patapievici și alții, continuă să scrie în publicaţiile 
lui Vântu. 

poate semnificativ că niciun sindicat nu a reușit să devină 
reprezentativ pentru această breaslă — singura voce de re- 
prezentare a fost patronală prin Clubul Român de Presă. 
Unii moguli nu au jucat anti-Băsescu decât la suprafață, 
În fapt, mai toate grupurile de influenţă au prosperat inclu- 
siv beneficiind de suportul statului și al politicienilor de la 
putere în diverse situaţii. Au fost tolerate datorii, mai toți 
marii capitalişti români au putut să-și strecoare oameni în 
ministere-cheie, pentru facilitarea unor afaceri bănoase, 
lar cota unică de 16% nu i-a încurcat prea mult, evident. 
Apoi, aşa cum Patriciu dona în 2004 pentru ambele tabere 
politice sume generoase, până la urmă atmosfera de culise 
era destul de transpartinică, în ciuda zgomotelor stridente 
pro- sau anti-Băsescu. N-a fost nici prima, nici ultima dată 
când am avut certuri uriașe în care toată lumea era funda- 
mental de acord. Ruperea Alianţei DA a îngheţat conflictul 
intr-o situație în care toată lumea se afla într-un fel sau 
altul la putere: PNL într-o alianță neformalizată cu PSD, 
Traian Băsescu încercând să consolideze instituţiile priete- 
ne. Traian Băsescu a sesizat, în schimb, în această situație, 
după momentul crizei răpirii jurnaliștilor şi în timpul pri- 
mei suspendări, următorul lucru: că are un sprijin popular 
solid, dar şi că începe să descopere aliați puternici în Vest, 
apăsând pe câteva pedale sensibile — a devenit din ce în ce 
mai anticorupţie, mai pro-business, mai anticomunist, iar 
această direcţie se va vedea cu asupra de măsură după 2009. 
Presa scrisă a intrat într-o cădere previzibilă după ce in- 
ternetul și-a luat avânt spre sfârșitul anilor 2000. Investiţiile 
au fost orientate strict înspre zona de marketing. Salariile 
ziariştilor au crescut mult, dar principalul eveniment a fost 
inventarea unor divizii de marketing, publicitate și inves- 
tiții, obsedate de creşterea vânzărilor. Le-a ieșit pe termen 
scurt, însă calitatea publicaţiilor nu a crescut. Deși au fost 
incercări, până la urmă nimeni nu a reuşit impunerea măcar 
a unui singur ziar „quality” pe piaţa de presă scrisă. După 

cifrele umflate de campaniile de cărți și DVD-uri vândute 
împreună cu ziarele, momentul adevărului a venit, publicul 
optase deja pentru televiziunile de ştiri, din ce în ce mai 
multe, sau pentru informaţiile on-line. 
O contribuţie aparte în căderea presei scrise au avut-o 
şi agenţiile de publicitate, cele care au filtrat fără măsură 
fondurile dinspre marii advertiseri către media. Cartelare, 
blocarea pieţei, le-au ieşit toate schemele clasice de mo- 
nopolizare a surselor de venit. Companiile mai mari s-a 
descurcat (Pro și Intact au reușit să-și negocieze, totuși, un 
statut aparte și să obțină mai mulţi bani direct de la cabliști 
după 2012), însă restul au rămas la mâna marilor agenții 
Aşa au fost posibile contracte prin care agenţiile ajungeau să 
oprească mai mult de jumătate din veniturile de publicitate 
Încă trei- -patru ani după criză marile agenții au înregistrat 
profituri uriașe pentru o piață de publicitate din ce în ce 
mai mică. Abia în 2014 Consiliul Concurenţei a reușit să 
termine o investigaţie și să amendeze consistent, pentru 
caz clasic de cartelare, câţiva dintre marii jucători. 
În ultimii ani, ironia fondurilor europene pare să fie 
deplină. Se obţin, prin ONG-uri, mai curând bani de mo= 
nitorizare, de constatare a eșecului, decât de ajutor direct 
pentru ziariști. În 2013, conform unui studiu al Centrului 
de Jurnalism Independent, piața de publicitate europeană 
a ocupat un sfert din veniturile pe publicitate. Însă, culmea, 
banii s-au dus mai ales înspre cea mai nesănătoasă formă de 
plată a presei: ceva între propagandă și advertorial. 
Explicaţia pentru scăderea în calitate a presei se plimbă 
de obicei pe la suprafață, iar cea mai comună cauză este. 
„tabloidizarea”“. Un joc perpetuu între poveşti cu jurnaliști 


3 „Advertorial” — material publicistic difuzat în acord cu plătitorul de pu- 
blicitate şi în avantajul acestuia din urmă. Emisiunea lui Guran este spon- 
sorizată de Petrom. 

* Am explicat efectele tabloidizării în capitolul „Medii” din volumul Carte 
de muncă (Cluj, Tact, 2013), pp. 70-74. 

veroși, care vând mizerie ieftin, şi consumatori compulsivi, 


care nu vor decât gunoi. Însă loviturile economice interne ` 


descrise mai sus au fost dublate de schimbarea globală de- 
terminată de mari jucători precum Google sau Facebook. În 
numai câţiva ani, de altfel, cele două companii au confiscat 
piaţa on-line şi în România şi au modificat-o profund: rămă- 
ițele de redacţii ale presei scrise s-au reprofilat pe scriere 
SEO5, au încercat să reproducă algoritmi de ştiri cu toate 
ingredientele, de la tabloid la nenumărate trucuri pentru 
Înmulțirea click-urilor. Televiziunile au coborât standardele 
in două zone importante. Pe de o parte, pamfletul politic, 
injurătura directă au crescut exponențial. Şi puterea, și opo- 
ziția au fost interesate să coboare standardele, Consiliul 
Naţional al Audiovizualului devenind un soi de spectator 
care intervenea doar când îi cerea un actor politic mai im- 
portant. De cealaltă parte, divertismentul de calitate precară 
a schimbat profund limbajul și intensitatea agresivității în 
spaţiul public. În televiziunile de știri înjurătura colorată 
a invadat comentariul politic. Vedetismul de tip tabloid a 
contaminat vedetismul politic, spectacolul a virusat defi- 
nitiv politica. 

Cum a contribuit Traian Băsescu la toate aceste modifi- 
cări? Îi putem urmări lunga tradiție de înjurături cu un post 
de televiziune rival, Antena 3, deţinut de Dan Voiculescu. 
Nimic n-a rămas nespus, de la partea tabloidală cu băutură 
şi amantlâcuri până la amenințări directe cu închisoarea. În 
primul mandat, bătălia se ducea între studiourile Antena 3 
şi „studioul” Cotroceni, secondat de fani on-line. Până în 
2009, totul a avut aparența unui joc mediatic dur, dar gratuit. 
Într-o perioadă de boom, politica a fost privită ca un soi de 
ornament - opoziția și puterea au făcut împreună bani, iar 


"SEO, abrevierea de la „search engine optimization”, e o formă de marketing 
pe care trebuie s-o învețe redactorul și prin care trebuie să modifice felul 
in care scrie textele: repetiții înverșunate, îngroșarea caracterelor, plasarea 
cuvintelor-cheie la început de paragraf etc. 

cele mai puternice două partide au terminat impreună, gu- 
vernând în 2009. După 2009, amicii și susținătorii lui Traian 
Băsescu devin clienţi. O pleiadă de ziariști şi intelectuali se 
integrează direct în politic sau în aparatul de stat, pierzân: 
du-și slujbele bune din presa privată. Traian Băsescu devine. 
el însuși mogul, prin susținerea unor spaţii mediatice. Sunt 
angajaţi blogări direct în campanie, B1 TV se profilează ca 
post de ştiri (preluat de fostul director al Antenei 3, Sori 
Oancea) și devine televiziunea gazdă a partidei Băsescu.. 
TVR trece după 2009 într-o directă tutelă a dreptei PDL, 
asta după anii de vârf în care Tudor Giurgiu reuşise să ia 
toate deciziile economice proaste ale deceniului, dar în care 
s-au tot bătut cele două aripi ale alianței DA - pedeliștii și 
peneliștii. Evenimentul zilei trece prin mâna câtorva propri- 
etari, dar rămâne constant bastionul opiniei pro-Cotroceni, 
Tonul post-2009 devine tras la indigo după acela al taberei 
anti-Băsescu. Politica-spectacol se acutizează, apar din ce 
în ce mai puţine interviuri cu puterea în care să fie adresate 
întrebări incomode = în diverse forme politice, puterile 
financiare nu au fost niciodată chestionate serios de presă 
românească. Fiecare tabără își are entertainerii ei. Vâr 
vizuale sunt Robert Turcescu (pentru tabăra Băsescu) și 
Mihai Gâdea (pentru opozanți). 

Radicalizarea reală și explozia politică la suprafață au loc 
în tabăra Băsescu în perioada măsurilor dure de austeritate, 
Intelectuali, artişti, ziariști, specialişti. Tabăra Băsescu are 
mult mai mulți specialişti constituționaliști, economiști, 
sociologi, politologi etc., care sunt văzuţi ca „neutri”, deşi 
au avut o conduită mai mult decât partizană. Aceştia au 
susținut din plin nu doar măsurile, ci și retorica violentă a 
preşedintelui. „Asistatul” a fost impus ca un personaj negativ. 
absolut. Bugetarul la fel. Paralel, nu a apărut vreo glorificare 
a muncitorului din privat, ci exclusiv a investitorului, a plă- 
titorului de taxe şi de salarii. Fundamentalism neoliberal 
din ce în ce mai condimentat cu derapaje conservatoare. 

(PDL a reușit să propună în guvernul Ungureanu inclusiv 
un ministru care-și dorea interzicerea avortului). 
Decuplarea presei de public se face concomitent cu 
decuplarea politicului de interesul cetățenesc. Apare un nou 
jucător după 2009 (abia în 2010 criza este recunoscută de 
oficialități, fiind trecută sub tăcere din motive electorale): 
este citată, pomenită din ce în ce mai des Troica (BCE, FMI, 
CE). Se adâncesc conflictele de culise și mediatice între 
USL și guvernările Băsescu (sic!). Traian Băsescu trece de 
la o așezare de dreapta, în termenii stabiliți de dreapta tra- 
dițională, la un discurs al austerităţii fără îndulcitori istorici 
(anticomunism) sau retorici (inegalităţi sociale, asperitățile 
capitalismului etc.). De altfel, după primul mandat, unul 
dintre principalele reproşuri făcute de amatori au fost re- 
laţiile slabe diplomatice stabilite de preşedinte. În al doilea 
mandat, Traian Băsescu îşi dovedeşte forța de intuiție și 
instinctul oportunist miraculos. Legăturile pe celebra sa 
„axă” vestică s-au întărit, după nenumăratele confirmări 
că „serviciile au fost reformate” (adică integrate după mo- 
mentul-cheie al răpirii ziariştilor români în 2005), pe două 
alte linii. Prima a fost justiţia, discursul despre anticorupţie 
devine obsedant, se obțin confirmări după confirmări ale 
corectitudinii politicii sale în ce priveşte justiţia, practic fiind 
singurele capitole aprobate de europeni. Presa românească 
e scindată în funcție de dosare şi de patroni, dar nu numai: 
e progresist și european acela care susține necondiționat 
anticorupția în forma propusă de Traian Băsescu și nu pune 
nimic la îndoială. A doua linie importantă a fost ralierea fără 
crâcnire la politicile de austeritate impuse de Troică la nivel 
european. Analiştii români preferă să vadă situația mereu 
in culori strict autohtone. Deciziile au venit și dintr-un zel 
autohton puternic, dar după indicaţii clar arătate de liderii 
europeni conservatori: excesele financiare trebuiau plătite 
de săracii Europei, care s-au bucurat de prosperitate fără 
măsură. Succesul ideologic al președintelui a fost impunerea 

acestei fuziuni, care s-a lipit perfect și de presa românească, 
şi de o întreagă felie din clasa de mijloc: nu poate exista an- 
ticorupție fără austeritate. Pe final de mandat, anticorupția 
s-a mutat în zone şi mai periculoase — a devenit o formă de. 
curăţare armată a Ucrainei de flagelul corupt rus: oligarhii 
buni trebuie ajutaţi împotriva celor corupți. 

Pe măsură ce pierde susținere populară, Traian Băsescu 
îşi capătă susținerea unor grei europeni, care aveau practic 
să-l ţină în funcţie în 2012, după al doilea referendum de 
suspendare. Cum spuneam, această întorsătură radicală 
înspre soluţiile austerităţii - ca pedepse pentru comunis- 
mul din capul poporului — sunt adoptate cu entuziasm de 
intelectuali și ziarişti care până atunci visau doar în forme 
interbelice decongelate: își mai imaginau periodic cum 
ar fi să reintroducem votul cenzitar, mai propuneau di 
când în când privatizări totale, în masă etc. De data asta, 
conservatorism urât mirositor şi ultraprovincial își căpă 
alură tehnocratică, neo-interbelicul nouăzecist căpătând în 
sfârşit guler alb. Revoltele de la începutul lui 2012 şi felul 
în care au fost întoarse în numai 6 luni de la „anti-Băsescu” 
la pro-statul-de-drept au arătat imensa inerție din medi 
oengistic, jurnalistic, intelectual. Pentru aceste categorii 
nu există anatemă mai mare decât antiamericanismul, eu- 
roscepticismul și altele din serie. Provincialul și obosi 
pro-occidentalism din oficiu de dinainte de 2009 a devenit 
revoluționar, plin de viață.“ Evenimentele din 2012 au fos 
doar nişte ciudățenii subvenţionate de PSD și inventate 
de Antena 3. De la o stare evidentă anti-Băsescu, s-a ajuns 
scurt la noi forme de repliere ale clasei de mijloc în fața unor 
mesaje sociale care încep să circule în spaţiul public: au 
apărut multe texte dinspre dreapta liberală, nu doar dinspre 
nucleul dur băsescian, în care se cerea ca nu cumva să se 


6 Vezi încercările unora, mai ales în București, de a inventa un soi de neo- 
con cool pentru promovarea Monicăi Macovei. 

ajungă la vreo critică a capitalismului și la folosirea discur- 
sului anti-privatizare.” Mișcarea Roşia Montană a înviat cu 
permisiunea președintelui, care de la un promotor feroce al 
exploatării s-a transformat instant în „arbitru” al dezbaterii; 
la fel, au ieșit din amorţire și vocile publice care prin 2010 
promovau austeritate fără milă și repararea ravagiilor crizei 
pe spatele precarilor.* 

Presa anti-Băsescu a câștigat în forță pe plan intern, presa 
pro-Băsescu s-a simţit „europeană” în 2012. Multe ziare de 
prim rang din Europa au citat mai ales versiunile acestora 
din urmă. Traian Băsescu era un politician care avusese 
curajul unor măsuri nepopulare dar necesare, iar acum era 
in pericol de a fi linșat de către un popor nerecunoscător. 
lar presa anti-Băsescu, deja menţionată ca vulnerabilitate de 
Comisia Europeană într-un raport MCV?, activa populist 
forţele întunericului. 

2012 ajunge astfel şi un război între o puternică presă 
internă anti-prezidențială (dar pro-guvernamentală, Victor 
Ponta era deja premier) şi o presă pro-Băsescu care se de- 
clară de fapt pro-occidentală doar pentru că „Băsescu” 
devine un simplu agent al UE.” În presa pro-Băsescu, 


"Deși pretextul iniţial pentru protestele de stradă din 2012 a fost tocmai 
intenţia președintelui, anunţată fățiș într-un dialog (prin telefon) cu Raed 
Arafat la Realitatea TV, de a scoate pe piața liberă intervenția medicală de 
urgență. 

" Articolul lui Florin Poenaru „Câteva mistificări ideologice” explică perfect 
și cum a ajuns o grupare precum CriticAtac obsesia unor intelectuali de 
vârf, îngrijoraţi că „stânga radicală” ar putea confisca mișcările; vezi: http:// 
www.criticatac.ro/23592/ cateva-mistificri-ideologice/. Iar Alex Cistelecan 
observă cum duc la bun sfârșit proiectul „păcii perpetue a capitalismului” 
intelectuali precum Alina Mungiu-Pippidi; vezi: http://www.criticatac. 
to/17647/societatea-civil-proiectul-de-pace-perpetu-al-capitalismului/. 

’ În raportul Comisiei se vorbea despre politicieni și televiziuni (referi- 
re directă la Antena 3) care influențează actul de justiție. Se ştie însă cât 
de politică a fost intervenția justiției, care practic a hotărât soarta unui 
referendum. 

" Simplu „agent” al europenismului, pentru că mai ales în al doilea man- 
dat până și suporterii se văd nevoiţi să recunoască momente dubioase în 

citarea surselor străine de critică la adresa României a fost 
dintotdeauna o constantă — e vorba despre acea critică li- 
pită practic de viziunea președintelui: prea multă corupție, 
nevoia de ordine fiscală şi mai ales austeritate în regim de 
urgență, fără dezbateri, fără consultări. În 2012, metoda 
devine compulsivă, sunt preluate cu nesaț până și notaţiile 
unor ziarişti români ajunși blogări pe platforme vestice de 
prestigiu, ziarişti care nu fac decât să traducă în engleză 
credinţele prezidenţiale. O metodă rudimentară, care nu 
întârzie să producă reacţii la fel de primitive: încep să se facă 
liste cu „acoperiţi”, jurnaliști străini stipendiați de instituții 
românești." 

O altă sursă citată din ce în ce mai des în al doilea man- 
dat al preşedintelui a fost Ambasada SUA. Ambasadorii 
americani au funcționat întotdeauna ca niște „diriguitori”. 
Vorbele preşedintelui trebuiau întărite constant de ieșirile 
oficialilor americani (sau invers). Presa românească nu a fost 
niciodată sensibilă la scandaluri internaţionale, nu au exista! 
dezbateri pro și contra intervențiilor din Irak, nimeni nu s-a 
înfiorat de posibilitatea existenţei unor închisori secrete CIA 
unde se poate să se fi practicat tortura. Nici documentel 
Wikileaks’? nu au învolburat presa pe cât ar fi fost de aștep 
tat. Au fost câteva subiecte interesante, însă cele mai multe 
au şocat prin adevăruri deja știute: tonul şi frecvența cu 
care lideri de opinie, politicieni, șefi de instituții mergeau ş 


cariera lui Traian Băsescu. În 2014, mai mulţi susținători necondiționat 
s-au dezis de președinte, amintind mai vechi scandaluri de corupție. 
1 Metoda criticii „agenturilor” străine e preluată apoi de Evenimentul zilei, 
pentru a arăta că cei care se opun exploatărilor gazelor de şist sunt agenți 
ruși; mai e folosită și împotriva activiștilor împotriva exploatării de | 
Roşia Montană, etichetaţi drept apărători ai intereselor lui Soros în zonă. 
Încă o dată, Antena 3 și ziariștii pro-Băsescu folosesc metode similare în. 
funcţie de circumstanţe. l 
12 Pentru mai multe comentarii pe marginea documentelor difuzate 
prin Wikileaks despre România, vezi: http:/ /voxpublica.realitatea.net/ 
politica-societate/romania-mica-america-sa-recitim-citeva-momen- 
te-de-aur-din-wikileaks-the-economist-germania-83362.html. 

raportau la ambasadă. Despre pasajele de un cinism simplu 
de tipul celui practicat de Taubman, care vedea în câştigarea 
de către Geoană a alegerilor prezidențiale o amenințare 
pentru contractele României în vederea achiziţionării unor 
avioane de luptă, s-a scris prea puţin. Dincolo de Wikileaks, 
intervenţiile lui Mark Gitenstein au devenit cu timpul simple 
eforturi de lobby fără perdea. Ultimii doi ani au însemnat 
practic o declarare a unei anumite părți din presă (ziariști 
de la B1, Evenimentul zilei şi Gândul) şi a câtorva ONG-uri 
ca fiind prietenii statului de drept garantat de către Statele 
Unite. Victoria Nuland, mai ales după criza ucraineană, a 
vizitat des România și a avut întâlniri cu presa și ONG-urile 
prietene. Totul fiind, evident, un motiv de laudă publică. 
Schimbarea Codului Muncii în favoarea angajatorilor pri- 
vaţi'? nu a suscitat nicio dezbatere serioasă. 

Am enumerat toate aceste episoade tocmai pentru a 
scoate în evidenţă că nu avem de-a face doar cu lipsă de 
cultură politică sau cu vreo ocultă a ziariştilor împotriva 
cauzelor sociale. În fapt, s-a produs o ideologizare din ce 
in ce mai agresivă în numele „neutraltății” și „occidenta- 
lismului”. E foarte firesc să fii ultraprietenos cu tot ce e 
investitor și ironic cu tot ce înseamnă muncitor, deși tu 
insuţi, ca ziarist, ai fost linşat (asta dacă nu făceai parte din 
elita patronală) de industrie în ultimii 5 ani. E foarte firesc 
să nu pui întrebări incomode care să privească înțelegerile 
cu EMI şi hotărâri economice cu efecte sociale dure. Practic, 
presa românească s-a aliniat în întregime directivelor „grele” 
aduse în prim-plan cu din ce în ce mai mare pregnanță de 
regimul Băsescu: liberalizare pentru cetățeni, dublată de 
asistență din bani publici a capitalului. Nici măcar obsesiile 
anilor ‘90 nu au mai rezistat decât controlat: anticomunis- 
mul a rămas o obsesie; în schimb, critica serviciilor secrete 


1 De fapt, impus de guvernarea Boc într-o formă minimal adaptată după 


un draft emis de Consiliul Investitorilor Străini, organizaţie ce are în com- 
ponență cele mai mari corporaţii reprezentate în România. 

s-a diminuat până la zero, George Maior fiind privit acum 
ca un soi de reprezentant al liniei vestice fără tăgadă, mai 
ales americane, și ca un garant al continuării liniei antico- 
rupţie. Pactul semnat în 2012 de premierul Victor Ponta și 
de preşedintele Traian Băsescu a fost un efect logic al unei 
univocităţi ideologice pe deplin instalate. 

Relaţia presei românești cu exteriorul este esențială (şi 
cel mai puţin analizată). Să redăm o declaraţie din 2012 a 
secretarului de stat Hillary Clinton, așa cum a fost reprodusă 
şi însoțită de context de site-ul HotNews, cel mai influent 
de pe partea dreaptă: 


„«Există o mișcare de re-sovietizare a regiunii», a spus 
Clinton, în cadrul unei conferințe care a avut loc la Dublin 
şi în care a făcut referiri critice şi la adresa Romaniei. 
«Nu se va numi aşa, se va numi o uniune vamală, uniune 
Eurasiatică sau ceva asemănător», a spus secretarul de 
stat, făcând referire la numeroasele afirmaţii ale Moscovei 
referitoare la adâncirea cooperării economice cu vecinii 
săi. «Dar să nu facem nicio greseală în această privință. 
Ştim care este scopul și încercăm să identificăm mijloace 
de a încetini sau a preveni» această acțiune, a precizat 
Clinton. Tonul folosit de secretarul american de stat ar 
putea semnala faptul că SUA regândește «resetarea» rela- 
țiilor cu Rusia, anunţată în 2009, perioada în care a părut 
că Moscova are mână liberă în fosta Uniune Sovietică, 
precizează FT.” 


Resetarea avea să şi vină după un an. Însă presa româ- 
nească a început să fie avertizată asupra noului său rol, 
Victoria Nuland a început să-și înmulțească discursurile 
despre Est, relatările asupra crizelor externe venind toate 
strict dintr-un punct de vedere american. Presa mainstream, 
de la B1 până la Antena 3, nu are puncte de vedere discor- 
dante, totul trebuie făcut pentru apărarea țării. 

Ca să înțelegem mai bine poziţionările, poate ar trebui 
să analizăm comportamentul unor figuri diferite din presa 

românească. După „lovitura de stat” din 2012, „antibăsiș- 
tii” încep să îndrăznească ironii sau chiar critici deschise la 
adresa interferenţelor Bruxelles-ului. Radu Tudor, om de 
bază în grila Antena 3 și care se prezintă ca „analist militar”, 
exprimă armonios contradicția Europa-SUA. El este pro- 
american, înțelege nevoile de continuitate, însă promovează 
o nouă etapă, și mai lină, de alipire la interesele americane, 
fără imprevizibilitatea lui Traian Băsescu. Radu Tudor se 
întâlnește cu acei patrioți din zona HotNews, România 
liberă sau B1, care în timpul evenimentelor din Ucraina 
predicau feroce impotriva pasivității UE şi pentru cât mai 
grabnica finanţare serioasă a armatei, conform înțelegerilor 
cu NATO. De multe ori în același studio cu Radu Tudor se 
află economistul Ilie Șerbănescu, cel care încearcă să aducă 
mereu discuţia înspre situația României colonizate de cor- 
poraţii. Deși vorbeşte de ani de zile acolo, Şerbănescu nu 
este luat în serios nici de prieteni, nici de inamici. Critica 
lui împotriva președintelui ca promotor al marelui capital 
este peste tot privită cu neîncredere. Presa românească nu 
vede nicio problemă în această zonă. Așadar, putem găsi 
suspiciune și critică la adresa susținătorilor externi ai lui 
Băsescu, dar nu găsim o abordare mai agresivă a problemei: 
de ce l-au susținut? L-au susținut pentru că a intoxicat prin 
servicii, pentru că a manipulat „Înalta curte”, acesta e maxi- 
mum de critică pe care-l pot face ziariștii români influenți. 
Interesele economice sunt explicaţii „neserioase” pentru 
presa românească. 

Moise Guran reprezintă iarăși un stil de critică a pute- 
rii prin înghețarea zonei social-politice. La postul public, 
Guran propune advertoriale pentru promovarea „muncii”. 
Unele critici la adresa angajatorilor pot fi găsite, dar toate 
cu un fundal de suspiciune la adresa unor cetățeni care nu 
ar fi destul de educați încât să muncească cum s-ar cuveni. 
Un moment interesant pentru un Guran, care s-a prezen- 
tat extrem de patriot, antirus etc., a fost acela în care, cu o 

nonşalanţă demnă de marele capital, exact în momente- 
le fierbinţi ale războiului civil din Ucraina, în iunie 2014, 
Gazprom și OMV semnează un acord pentru conducta 
South Stream. Moise Guran face o precizare în cadrul emi- 
siunii sale de la postul public, declarând că el este finanţat 
de Petrom, adică de partea românească, și că el nu are de. 
a face cu OMV (acţionarii majoritari ai companiei româ- 
neşti). E un patriotism revizuit în formă neoliberală. E foarte 
greu probabil să-ţi iubeşti nația fără să te gândești măcar o 
clipă la naţionalizări — dar patriotismul lui Guran este un 
patriotism european'*, adică predică așteptarea salvării de. 
la marele capital și de la marile parteneriate strategice. În. 
rest, drepturile cetățenești pot aștepta până se intremează 
economia. 

Un caz aparte l-a reprezentat în ultimii ani jurnalismul 
on-line, neafiliat neapărat unor mari trusturi. Riseproject 
a furnizat mai ales informaţii despre patronii de presă care 
dețin bani în paradisuri fiscale (cazul Ghiţă, cel mai preg- 
nant în acest moment); conectaţi la rețele jurnalistice din 
toată lumea, jurnaliștii respectivi au obținut fonduri pentru 
practicarea acestui tip de investigaţie. Casa Jurnalistului 
e un proiect al unor tineri ziariști care încearcă să învie 
reportajul social, uneori cu un exces de exotism atașat, | 
Au avut contribuţii importante, prin Vlad Ursuleanu, la 
dezbaterea exploatării gazelor de şist, în condiţiile în care 
presa mainstream a judecat aproape univoc situația drept o 
criză de dezinformare a țăranilor din Pungești. 

Presa intelectuală a avut un traseu din ce în ce mai „acti- 
vist”. Revista 22 și-a asumat politizare totală, membrii GDS 
care o coordonează și-au asumat total apartenența nu atât 
la Partidul Democrat Liberal, cât la politica președintelui ` 


1 Am încercat să descriu această formă de oportunism de periferie a lumii ves- 
tice în articolul „Patriotism european, ciudățenie românească”; vezi: http:// > 
www.criticatac.ro/17885/patriotismul-european-ciudenia-romaneasc- 
dezampirea-le-monde/. 

Băsescu, adeziune materializată în diverse sinecuri, funcţii 
inalte etc. Dilema Veche și-a păstrat statutul de revistă în 
domeniul privat. A beneficiat de investiţiile făcute de Dinu 
Patriciu, În perioada de cădere, până la preluarea făcută de 
Cristian Burci a trustului Adevărul Holding, revista a primit 
sprijin prin organizarea unor festivaluri generos finanțate 
de autorităţile locale din Alba Iulia, fief al PDL. 

Anii 2004-2014 au însemnat apogeu și cădere economi- 
că pentru presa românească. Jurnaliștii, slab organizaţi, au 
fost dintre cei mai precari angajați în perioada post-criză. 
Dacă înainte de 2009 se mai discuta despre moralitatea unor 
materiale comandate de sponsori sau de patroni, în ultimii 
S ani a devenit de la sine înțeles că ziariștii sunt prestatori 
de servicii de imagine și PR. Ambiguitatea relaţiei cu ad- 
vertiserii şi cu patronul a fost astfel rezolvată scurt. În acest 
moment, zeci, sute de site-uri de intoxicare sunt folosite de 
diverse grupuri de interese pentru lupte politice sau de in- 
fluențare a unor decizii legislative sau de business. lar aceia 
care încă mai fac ceva care să semene cu presa tradițională 
și care se propun ca purtători de cuvânt ai clasei de mijloc 
au reușit să avanseze într-o direcţie greșită: că au fost sau 
nu cu Băsescu, nici unii, nici alţii nu au pus în mod real sub 
semnul întrebării politica socială şi economică a ultimului 
deceniu. Bătăliile pro sau contra Băsescu au fost purtate de 
cele mai multe ori ignorându-se calea unică adoptată fără 
negocieri de toate guvernările: manipularea unei armate 
de rezervă din ce în ce mai mari și extragerea de rente din 
sectoare publice profitabile (vânzarea resurselor naturale 
mai ales: de la apă și lemn, până la gaz și petrol). 

Traian Băsescu și despărţirea de trecut: 
cariera prezidenţială a anticomunismului 
ştiinţific 


Natalia Buier 


De-a lungul mandatelor sale, Traian Băsescu a încercat să 
fundamenteze principalul criteriu de evaluare a relației sale 
cu trecutul: Traian Băsescu e președintele care a condamnat 
comunismul. Agenda condamnării oficiale a regimului co- 
munist va rămâne, într-adevăr, indisolubil legată de numele 
preşedintelui. Dar la finalul lui 2014, contradicţiile proce- 
sului par a fi mai puternice decât agenda instituționalizării 
anticomunismului științific univoc. Moștenirea Comisiei 
Prezidenţiale pentru Analiza Dictaturii Comuniste din 
România, a cărei înființare reprezintă principala contribuție 
a președintelui la cadrul instituțional al studierii regimului 
comunist, confirmă limitele mimării neutralității științifice 
ca ideologie de partid. Pentru a înțelege felul în care pro- 
cesul condamnării comunismului a fost instrumentalizat 
ca armă electorală și rolul pe care l-a avut în consolidarea 
antagonismelor dintre intelectualii publici aliați puterii, e 
necesară o minimală reconstituire a procesului de-a lungul 
ultimului deceniu. 

TRAIAN BĂSESCU, PREȘEDINTELE 
CARE A CONDAMNAT COMUNISMUL 


Relaţia lui Traian Băsescu cu trecutul comunist e departe 
de a fi monolitică: în campania electorală din 2004, Traian 
Băsescu, în confruntarea cu Adrian Năstase, își scria auto- 
biografia politică în termenii inevitabilei asocieri a actualei. 
clase politice cu regimul comunist. În ultima dezbatere cu 
contracandidatul său, viitorul președinte întreba retoric 
ce blestem s-a abătut asupra unui popor forțat să aleag 
între doi comuniști. Departe de a-și putea oculta sistema 
tic colaborarea cu regimul comunist, Băsescu părea forțat 
să-şi asume agenda decomunizării ca proces al propriei 
sale transformări morale. Carismaticul Traian Băsescu 
putea converti astfel în exponentul celor care îşi asumă 
curajos, erorile trecutului. Spre deosebire de cel al gene 
raţiei politice din anii '90, anticomunismul se desprindea 
acum de girul unei istorii a disidenței personale. Întrucât 
o biografie a disidenţei, fie ea și încropită, îi era inaccesi 
bilă lui Traian Băsescu, anticomunismul său trebuia să fi 
în mod obligatoriu, o istorie a unei rupturi. Acest proces 
a devenit cu adevărat vizibil doar în campania din 2009. 
Dacă în 2004 tema campaniei era inevitabilitatea asocierii 
clasei politice cu regimul comunist, campania din 2009 
era dominată de obligaţia despărțirii de acest trecut. Actul 
unei despărțiri individuale fiind însă în mod potenţial la 
îndemâna oricărui actor politic, Traian Băsescu trebuia să 
îşi consolideze capitalul simbolic de luptător anticomu-. 
nist printr-o reorganizare fundamentală a resurselor de. 
legitimare în câmpul politic. Acestei necesități a răspuns, 
începând cu 2006, Comisia Prezidenţială pentru Analiza. 
Dictaturii Comuniste din România și proiectele afiliate 
acesteia. Consecințele procesului vorbesc însă despre un 
proces presărat de contradicții, dincolo de aşteptările celor 
care l-au iniţiat. 

În aprilie 2006, Traian Băsescu punea bazele Comisiei 
Prezidenţiale pentru Analiza Dictaturii Comuniste din 
România (CPADCR). Preşedintele îi atribuia Comisiei 
sarcina de a-i furniza dovezile pe baza cărora să condamne 
In mod oficial regimul comunist. Ideea era lansată încă din 
2005, când președintele susținea că în absenţa unei mărturii 
ştiinţifice nu putea să dea curs apelurilor intelectualilor de 
condamnare a regimului comunist. Vladimir Tismăneanu a 
lost numit președinte al comisiei, iar sarcina acesteia era să 
elaboreze un raport ştiinţific accesibil populaţiei generale. 
În calitate de președinte al Comisiei, Tismăneanu a dispus 
de libertate deplină în selectarea membrilor Comisiei. 

Structura finală a CPADCR a inclus 18 membri, 20 de 
experți și pe Vladimir Tismăneanu în calitate de președin- 
te. Trei dintre numirile iniţiale au fost revocate. Nicolae 
Corneanu și Sorin Antohi s-au retras în septembrie, re- 
spectiv decembrie 2006, retragerile ambilor fiind legate 
de legăturile lor cu Securitatea (Antohi a invocat motive 
personale, dar la scurtă vreme după refuzul participării 
dosarul său de Securitate a fost făcut public). Paul Goma 
a fost demis în urma unui conflict personal cu Vladimir 
Tismăneanu. Distincția membri/ experți corespunde într-o 
bună măsură distribuţiei celor două forme de capital sim- 
bolic în cadrul CPADCR: o istorie personală a disidenței 
sau recunoașterea expertizei științifice în analiza regimului 
comunist. Majoritatea era constituită din intelectuali publici 
de orientare liberală asumată, promotori activi ai discursului 
anticomunist, având importante legături cu principalele 
foruri responsabile pentru construirea discursului public 
despre trecutul recent al României: GDS, Alianţa Civică 
şi AFDPR. Excepţie fac câțiva cercetători văzuţi drept po- 
sesori ai celor mai importante resurse de capital cultural 
instituţionalizat în câmpul cercetării istorice a trecutului 
comunist al României. Cazul cel mai important e cel al lui 
Gail Kligman, a cărei colaborare a fost invocată în repetate 

rânduri de către preşedintele CPADCR drept girant al ca- 
lităţii ştiinţifice a Raportului final. Similar, numele lui Virg 
Ierunca și al Monicăi Lovinescu au fost invocate insisten! 
ca sursă de legitimare simbolică a muncii Comisiei, deși 
improbabil ca vreunul dintre aceștia să fi avut o contribuție 
semnificativă la elaborarea Raportului final. 

În ceea ce priveşte selecţia experţilor, aceștia erau consi 
derați a fi experţi recunoscuţi în analiza regimului comunist 
românesc, sau specialiști în subiecte înrudite. Legăturile 
precedente dintre membri și experţi pot fi cu ușurință 
atestate prin simpla relaţionare a afilierilor instituționa 
şi a colaborărilor publicistice, fiind confirmate chiar di 
către aceștia. Relevanţa acestor legături nu trebuie judecati 
însă superficial, drept o „coterie academică” oarecare, aş 
cum au ales să o facă, eronat, unii dintre criticii cei mă 
stridenți ai Raportului final. Însă aşa cum se poate vede; 
din structura Raportului, condiţiile în care au fost cooptați 
experții Comisiei au dus la reproducerea unei ierarhii de 
problematici şi teme dominante. Legitimarea unei ierarhi 
de teme de analiză, prin includerea acesteia într-o istorii 
oficială a regimului, a produs, la rândul ei, reificarea une 
contingente selecții de problematici. Tăcerile structurale pi 
care selecția de teme o ascunde s-au reprodus în sugestiili 
şi în munca ulterioară a Comisiei. Aşa cum se poate cu 
ușurință atesta prin analiza atentă a Raportului și plasare; 
lui în câmpul bibliografic al momentului, mai degrabă decât 
să reprezinte un avans considerabil în analiza regimul 
comunist, Raportul final a produs o diagnoză-rezumat a 
tendinţelor dominante în cercetarea regimului comunist 
în perioada elaborării materialului. 

Dimensiunea principală a mandatului CPADCR a fost 
elaborarea unui Raport final, disponibil într-o primă versiu= 
ne în data de 18 decembrie 2006 pe site-ul președinției. Cel 
puţin două versiuni distincte au circulat în acea perioadă, o. 
variantă finală fiind disponibilă în ianuarie 2007. Versiunea 

finală a fost publicată în 2007 de către Editura Humanitas. O 
notă editorială informează cititorul în legătură cu faptul că 
tirajul de 1500 de exemplare din prima ediţie a Raportului 
a fost tipărit în întregime pe banii editurii, acest lucru re- 
prezentând continuarea firească a 17 ani de muncă edito- 
rială dedicată publicaţiilor despre obsedantele decenii care 
au desfigurat România." Ediţia tipărită include și mesajul 
Președintelui rostit în Parlament în data de 18 decembrie, 
adică discursul în care acesta a prezentat Raportul final, şi-a 
asumat o parte a recomandărilor și a condamnat regimul 
comunist drept regim „ilegitim şi criminal”. 

Formarea CPADCR și elaborarea Raportului final poate 
fi pe deplin înțeleasă doar prin plasarea acestora în con- 
textul unor importante clivaje politice. În perioada înfi- 
ințării CPADCR, Institutul pentru Investigarea Crimelor 
Comunismului Românesc funcționa deja ca instituție gu- 
vernamentală apropiată de PNL și de prim-ministrul Călin 
Popescu-Tăriceanu. În contextul agravării conflictului dintre 
prim-ministru și preşedintele Băsescu, precum și a acuti- 
ării luptei dintre PD şi PNL ca partidele reprezentative 
ale dreptei, formarea CPADCR a jucat un rol important 
in ruperea unui perceput monopol liberal asupra cadrului 
instituțional al anticomunismului. Aceasta era și perioada 
in care PD încerca să se desprindă definitiv de identita- 
tea social-democrată și de atent ocultatele sale legături cu 
FSN-ul de la începutul anilor ‘90. Notabile sunt și apelurile 
de condamnare a regimului susținute de către intelectuali 
publici anterior formării Comisiei, apeluri iniţiate de că- 
tre Sorin Ilieşiu, vicepreşedintele Alianţei Civice și viitor 
membru CPADCR. 

Unul dintre cele mai controversate aspecte ale istoriei 
formării CPADCR a fost numirea lui Vladimir Tismăneanu 


! Vladimir Tismăneanu, Dorin Dobrincu, Cristian Vasile (coord.), 


Raport final: Comisia Prezidenţială pentru Analiza Dictaturii Comuniste din 
România, Bucureşti, Humanitas, 2007. 

ca președinte al Comisiei. În 2005, Traian Băsescu anunța 
deja necesitatea unui raport sau a unei diagnoze științifice 
care să fundamenteze o posibilă condamnare prezidențială. 
Ideea a fost întâmpinată cu suspiciune, inclusiv de către 
Vladimir Tismăneanu, care declara la momentul respectiv. 
că literatura ştiinţifică e deja abundentă, singurul lucru. 
care lipseşte fiind voinţa politică de a condamna regimul. 
În opinia viitorului preşedinte al CPADCR, confirmarea 
unor adevăruri evidente nu era necesară. Tranziţia de la 
suspiciunea exprimată iniţial la viitoarea susținere a pro- 
iectului CPADCR a fost denunţată de către diverși criti 
ai CPADCR drept un act de disimulare din partea preșe= 
dintelui, dar această critică relevă din nou superficialitat 
unora dintre criticile aduse Comisiei. Această tranziție a fost 
îmbrăţișată chiar de către președinte drept un proces forma 
tiv, iar între rezervele iniţiale ale lui Vladimir Tismăneanu 
ulterioara sa numire ca președinte al Comisiei e importan 
să observăm continuitatea, nu ruptura. Această continuita 
se reflectă în structura muncii CPADCR și a Raportul 
final. O discontinuitate reală există însă în istoria luărilor d 
poziţie a unora dintre susținătorii lui Vladimir Tismăneanu, 
Susținători vocali ai Raportului, precum Gabriel Liiceani 
sau Sorin Lavric, apologet al mişcării legionare, și-au ma 
nifestat inițial nemulțumirea faţă de numirea lui Vladimi 
Tismăneanu, invocând detalii biografice şi presupuse dovezi 
ale apropierii acestuia de regimul comunist. Mistificarea 
detaliului biografic ca formă a atacului la persoană i-a apar- 
ținut, încă de la începutul procesului, unei părți a elitei 
culturale, iar între aceasta și ulterioarele atacuri antisemite 


2 Vladimir Tismăneanu, „Condamnarea comunismului”, Revista 22, 19 
octombrie 2005 (http://wwwarevista22.ro/condamnarea-comunismu- 
lui-2137.html). 

3 Idem. 

din presa mainstream există o asemănare de conţinut și o 
importantă omologie structurală. 

În momentul constituirii, funcția CPADCR nu a fost 
aceea de a genera o dezbatere publică sau un nou val de 
investigaţie ştiinţifică a regimului comunist. Fundamentul 
CPADCR a fost de la bun început funcţia sa pedagogică și 
de reformă morală. CPADCR se constituia ca voce a celor 
care vedeau necesitatea unui proiect de educaţie socială, 
având ca finalitate condamnarea totală a ideii comuniste, 
nu simpla poziționare în raport cu trecutul istoric al regi- 
mului comunist românesc. Deși activitatea de cercetare și 
redactare a Raportului final nu poate fi descrisă drept un 
proces omogen, limitele ideologice şi modelul său analitic 
erau evidente de la bun început: Comisia urma să furnizeze 
dovezile pentru un verdict stabilit, astfel ca acest verdict să 
poată ulterior fundamenta proiectele politice și de pedago- 
gie socială formulate în cheia paradigmei totalitare. 

Evenimentele cele mai importante ale procesului con- 
damnării comunismului de-a lungul mandatelor lui Traian 
Băsescu rămân, și la finalul perioadei, întemeierea CPADCR 
și publicarea Raportului final. Majoritatea conflictelor ulte- 
rioare care au marcat spaţiul instituțional-guvernamental al 
cercetării comunismului românesc sunt indisolubil legate 
de formarea CPADCR. Acest text nu își propune sa reia cri- 
tica detaliată a funcționării CPADCR și nici detaliile criticii 
Raportului final. Obiectivul textului e înțelegerea relevanţei 
curente a unora dintre criticile formulate în perioada pu- 
blicării Raportului final, precum și a urmărilor dezbaterilor 


* Inconsistența lui Vladimir Tismăneanu în detectarea și sancționa- 
rea atacurilor antiliberale e extrem de uşor de documentat. Vladimir 
Tismăneanu, sensibil la orice potenţial atac antisemit la adresa propriei 
sale persoane, atâta timp cât se suprapune unui clivaj de interese politice, 
pare să se simtă confortabil la Institutul pentru Studii Populare în compa- 
nia lui Adrian Papahagi, notoriu homofob, sau a lui Teodor Baconschi, ale 
cărui observaţii rasiste despre criminalitatea organică a minorității rome 
nu confirmă portretul unui tolerant ecumenist și liberal cosmopolit, 

lansate în epoca publicării Raportului. În ce măsură actul. 
de condamnare a comunismului a reușit să consolideze 
într-adevăr monopolul politic al PD asupra cercetării co- 
munismului și care au fost repercusiunile acestuia? Care a 
fost evoluţia ulterioară a ceea ce părea a fi un moment de 
stabilizare a hegemoniei neoconservatoare asupra proiec-. 
tului oficial de pedagogie socială anticomunistă? Și, nu în 
cele din urmă, în ce fel putem reevalua intervenţia criticilor. 
de stânga în dezbaterile privind relația cu trecutul comunist, 


RAPORTUL FINAL ȘI PEISAJUL CRITIC 


În perioada publicării Raportului final, mainstream-ul 
mediatic și politic a fost dominat de susținătorii acestuia 
şi de criticile previzibile ale celor care se vedeau imediat 
atacați de potenţiale repercusiuni politice. Boicotarea ac- 
tului de condamnare în Parlament de către PRM a deve- 
nit, ulterior, un topos în mitologia politică a susținătorilor. 
CPADCR. Spectacolul înscenat de oponenți ai Raportului 
precum Corneliu Vadim Tudor devenea măsura pericolelor 
pe care susţinătorii Raportului au trebuit să le înfrunte, dar 
şi un argument central în validarea proiectului de refor- 
mă morală anticomunist. Printre criticii cei mai vizibili 
ai Raportului s-a aflat și Ion Iliescu. În confruntarea cu. 
acesta, susținătorii Raportului găseau oportunitatea de a. 
valida urgenţa politică a actului de condamnare. Având în 
vedere disconfortul pe care Raportul îl genera în rândul 
unei facţiuni a elitei politice, publicul ar fi fost forțat să . 
accepte că acesta ar reprezenta o contribuţie importantă | 
la salubrizarea vieţii politice românești. Faţa publică a cri- 
ticilor demersului a fost într-o bună măsură dominată și 
de atacurile împotriva CPADCR iniţiate de către ziarele 
Ziua şi Jurnalul național, strategia ambelor ţinând de dis- ` 
creditarea individuală a membrilor Comisiei. Intervenţiile 

asociate cu publicaţia Ziua și cu Victor Roncea, precum și 
cu alți membri ai Asociaţiei Civic Media, s-au distins prin 
ortodoxismul ultranaţionalist și prin violenţă antisemită. 
Imposibilitatea polemizării cu respectivele posturi a fost de 
nenumărate ori invocată retoric de Vladimir Tismăneanu. 
Dar analiza atentă a luărilor sale de poziţie de-a lungul anilor 
confirmă o strategie bine-cunoscută. Preşedintele Comisiei, 
alături de alți membri ai acesteia, au declarat de nenumărate 
ori că limitele unei dezbateri publice și a comunității pe 
care o poate angaja sunt date de limitele acceptabilului în 
cadrul unei democraţii liberale. Or, realitatea polemicilor 
conduse de către Vladimir Tismăneanu, ca principală voce 
a CPADCR şi pentru o perioadă a IICCMER, confirmă ape- 
lul sistematic la pseudopolemica cu criticile de facto discre- 
ditate. Corneliu Vadim Tudor, alături de Victor Roncea sau 
Dragoş Anunnaki, cel din urmă preocupat de problematica 
reptilienilor şi a OZN-urilor, sunt doar câţiva dintre cei pe 
care Vladimir Tismăneanu i-a invocat periodic și a căror 
pseudo-argumente le-a reprodus în procesul de apărare al 
CPADCR. Principalul glas în dezbaterile legate de studiul 
oficial al regimului comunist românesc e tot cel care, în mod 
sistematic, a refuzat să reproducă argumentele criticilor de 
stânga, recurgând fie la prezentarea caricatural-denaturată 
a acestora, fie la strategii de denunţare similare criticilor 
vulgare pe care le-a deplâns mereu (atacul biografic, infan- 
tilizarea, prezentarea caricaturală a calificărilor oponenților 
in opoziție cu autodeclaratul prestigiu personal etc.). O 
realitate ușor verificabilă, aceasta ar putea fi ignorată dacă 
nu ar fi importantă pentru evaluarea impactului criticilor 
substanţiale la adresa activității CPADCR. 

Cea mai mare parte a dezbaterii substanţiale a Raportului 
s-a consumat în spaţiul periferic al presei culturale. Tentativa 
cea mai substanţială de reprezentare a unor diferite direcții 

critice a fost volumul Iluzia anticomunismuluis. Cele 12 
articole din volum prezintă luări de poziţie ce variază de la 
cele evident solidare inițiativei“, până la distanțările radi 
cale de întregul proiect”. Printre principalele critici aduse 
Raportului se numără discutarea inadecvării conceptuale: 
și a neîmplinirilor ştiinţifice, statutul legal ambiguu, sub- 
ordonarea proiectului agendei politice a PDL-ului, absența 
unor teme importante, precum și deconstruirea ideologică 
a Raportului ca instrument de legitimare a discursurilor. 
dominante. Volumul e în mod programatic eclectic, dar di- 
versitatea punctelor de opinie a fost un lucru aproape în în: 
tregime ignorat de către susținătorii Raportului. Diversităţii 
de opinie i s-a răspuns în mod sistematic prin invocarea 
celei mai slabe și mai problematice contribuţii din cad 
volumului”, într-un artificiu menit să sugereze că respectivul 
text ar fi reprezentativ pentru întreaga colecție. Dominanta 
răspunsurilor susținătorilor Raportului a fost încercarea de 
a subsuma orice dezbatere opoziţiei dintre anticomuniști şi 
anti-anticomuniști. Intervenţiile lui Vladimir Tismăneanu” 


$ Vezi Vasile Ernu, Costi Rogozanu, Ciprian Șiulea, Ovidiu Țichindeleanu. 
(coord.), Iluzia anticomunismului. Lecturi critice ale Raportului Tismăneanu, 
Chişinău, Cartier, 2008. 
í Vezi, de exemplu, Gabriel Andreescu, „Raportul: ansamblul și detaliile”, 
în Iluzia anticomunismului, pp. 43-68. 
7 Vezi Alex Cistelecan, „Câte raporturi? Cât de finale?”, în Iluzia anticomu- - 
nismului, pp. 105-124; Andrei State, „Comunismul la raport. Istorie și ide- 
ologie”, în Iluzia anticomunismului, pp. 201-218; Ovidiu Ţichindeleanu, 
„Condamnarea comunismului ca folclor urban”, în Iluzia anticomunismu- 
lui, pp. 243-258. | 
* Dan Ungureanu, „Câteva observaţii despre Raportul final al Comisiei 
prezidenţiale pentru analiza dictaturii comuniste din România”, în Iluzia 
anticomunismului, pp. 259-276. 
” Repetarea insistentă a numelui lui Vladimir Tismăneanu în cadrul 
acestui text nu e o idiosincrazie polemică. Vladimir Tismăneanu a re- 
prezentat, pentru cea mai mare parte a funcționării CPADCR, vocea 
oficială a Comisiei. O poziţie similară a ocupat la IICCMER, unde 
reprezentarea poziției colective a instituţiei s-a făcut, pentru o lungă 
perioadă, prin intermediul său. 

au fost în cea mai mare parte dedicate construirii amenință- 
rii neobolşevice și ocazionalei digresiuni dedicată conjurării 
amenințării fasciste. 

Diversitatea de opinii critice în relație cu Raportul 
părea a fi străbătută la vremea respectivă de un minimal 
consens, căci formarea CPADCR și publicarea Raportului 
final a reprezentat un moment important în consolidarea 
hegemoniei anticomunismului neoconservator și a expli- 
caţiei trecutului comunist ca responsabil pentru eșecurile 
capitalismului de piață. Iar controlul cadrului instituțional 
al acestuia îi aparținea unui grup de intelectuali publici 
apropiat președintelui Băsescu. La sfârșitul mandatelor lui 
Traian Băsescu rămâne întrebarea în ce măsură își încheie, 
într-adevăr, cariera prezidenţială ca președintele care a con- 
damnat comunismul și în ce măsură istoria instituţionaliză- 
rii anticomunismului ştiinţific rămâne indisolubil legată de 
numele său, sau cel puţin în ce măsură cadrul instituţional 
susținut de către el îi supravieţuieşte. 

Retrospectiv, putem concluziona că prognoza de sta- 
bilitate a influenţei instituţionale a grupului de intelectuali 
apropiaţi lui Traian Băsescu a fost cel puţin parţial erona- 
tă. În perioada ulterioară publicării Raportului, activitatea 
lui Vladimir Tismăneanu și a lui loan Stanomir în fruntea 
IICCMER părea a anunţa o viitoare stabilizare a domi- 
naţiei agendei de investigație anticomunistă subordonată 
intelectualilor apropiați PD-ului. Dar desfășurarea ulteri- 
oară a evenimentelor confirmă importanța inter-partinică 
a luptei pentru controlul resurselor gestionării studiului 
epocii comuniste. Demiterea conducerii IICCMER de către 
Victor Ponta și ulterioara prezenţă a lui Marius Oprea, Dinu 
Zamfirescu, Andrei Muraru şi a lui Radu Preda în poziţii de 
conducere în cadrul IICCMER a marcat restaurarea unui 
parţial control al PNL și PSD asupra celei mai importante 
instituţii guvernamentale dedicate studiului comunismului 
românesc. 

La vremea publicării Raportului, printre criticile care i . 
s-au adus se număra și pericolul pe care analiza dominată 


de către paradigma totalitară îl reprezintă pentru înțelegerea 


regimurilor fasciste. Logica diverselor argumente care sus- 

ţineau această poziție convergea într-o direcţie: modelului - 
echivalării formale a regimurilor de extremă dreaptă cu cele 
de extremă stângă, în grila de analiză a paradigmei totalitare, 


îi corespunde în practică, și fidel originilor politice ale aces- 
teia, o dezavuare a legăturii istorice dintre autoritarismul 


inerent modelului pieţei libere și regimurile fasciste. Acestor 


argumente, precum și în general tentativelor de criticare 
ştiinţifică a bazelor ideologice ale paradigmei totalitare, 


Vladimir Tismăneanu, în calitate de portavoce a CPADCR | 


şi ulterior a IICCMER, le-a răspuns, sistematic, caricatural. 
Răspunsurile au constat în invocarea retorică a atacurilor 
antisemite la adresa susținătorilor Raportului, în invocarea, 


tot retorică, a presupusului prestigiu științific incontestabil 


al paradigmei de cercetare în care se situează, în mistificarea 
deliberată a istoriei CPADCR și în nesfârșita invocare a pres- 
tigiului unora dintre colegii săi, considerați giranți absoluți 


ai infailibilităţii activităţii CPADCR şi a IICCMER. Faptul 
că s-a amintit compulsiv numelui lui Gail Kligman sau a 


lui Virgil lerunca nu reprezintă un antidot magic pentru 
autoritarismul ideologic inerent paradigmei de cercetare în 
care se situează și pentru derapajele naţionaliste, e confirmat 
de către activitatea IICCMER după plecarea lui Vladimir 
Tismăneanu. Echipa Dinu Zamfirescu - Radu Preda - 
Cosmin Budeancă a reușit, așa cum Vladimir Tismăneanu 
a avertizat în repetate rânduri, să accentueze provincialismul 
activităţii de cercetare din cadrul instituției. Conflictele 


din interiorul instituţiei și legăturile sale politice au fost 


traduse de către Vladimir Tismăneanu într-un nou clivaj, 
cel dintre anticomuniștii adevărați și falşii anticomuniști, 
cei cărora, în înțelegerea sa, gestul despărțirii de trecut ar 
trebui să le fie refuzat. Dar o astfel de lectură nu e nimic mai 

mult decât vocea celor temporar deposedaţi de resursele pe 
care anterior le controlau. Între anticomuniștii adevăraţi 
și falşii anticomuniști nu există o ruptură ideologică, ci o 
continuitate. Bazele modelului anticomunismului științific, 
instituționalizat în epoca Băsescu, și-au produs propriile 
contradicții. Despărțirea simbolică de trecut, dublată de 
dictatul științific, dominanta raportului lui Traian Băsescu 
cu trecutul comunist, şi-a produs propria democratizare. 
În realitatea ideologică a IICCMER se oglindește strategia 
politică a Institutului pentru Studii Populare, chiar dacă 
un grup anterior dominant a pierdut o parte a controlului 
instituţional de care se bucura. Aceasta este o realitate în 
care, pe bazele anticomunismului științific al epocii Băsescu 
și prin instrumentalizarea autoritarianismului inerent aces- 
tuia, se construieşte episodul naţionalist-ortodoxist al an- 
ticomunismului ştiinţific. Chiar și o privire superficială 
aruncată activităţii curente a IICCMER confirmă aceas- 
tă turnură. În 2014, tema rezistenţei armate din munţi e 
imbrățişată la IICCMER fără o minimă șovăire liberală 
pe care apologia legionarismului ar trebui s-o producă. În 
2014, preşedintele executiv al IICCMER e Radu Preda, 
fost director al Radio Renașterea, fost purtător de cuvânt 
al Arhiepiscopiei Vadului, Feleacului şi Clujului, coeditor 
al unui volum despre necesitatea unei teologii a neamului, 
care contribuie la reabilitarea lui Nichifor Crainic. În trecut, 
exorcizarea diavolului din istorie se realiza la IICCMER de 
către responsabilii cu doctrina ai PD-ului."” Astăzi este cu 
adevărat vremea experților. 


U Invocarea neutralității științifice e una dintre temele preferate ale lui 
Vladimir Tismăneanu. Dezideratul neutralității științifice și denunța- 
rea incompatibilităţii de funcţii datorită afilierilor politice s-au reflec- 
tat în solicitările pe care le-a formulat în raport cu activitatea lui Stelian 
Tănase, pentru a da un singur exemplu. Prezenţa sa pe lista membrilor 
Institutului de Studii Populare, think-tank dedicat dezvoltării doctri- 
nei PD-ului, nu l-a împiedicat însă să își declare în repetate rânduri 
independenţa partinică și politică. 

În dezbaterile ulterioare publicării Raportului final 
Vladimir Tismăneanu a prezentat, cu o siguranță crescân: 
dă, activitatea CPADCR drept activitatea unei comisii d 
adevăr, similară comisiilor de adevăr din America Latin 
şi Africa de Sud, în tradiția justiţiei de tranziţie. Conform 
descrierii sale, „Raportul serveşte ceea ce literatura de speci: 
alitate numește justiţie morală. Tocmai de aceea am spus că 
a fost vorba de o Truth Commission, precum cele din Afri 
de Sud, Argentina, Chile, Germania (condusă de pastorul 
Reiner Eppelmlann), Guatemala, Uruguay”. 


DESPRE ADEVĂRUL COMISIEI DE ADEVĂR 


Reconstituirea istoriei CPADCR relevă însă o realitate 
foarte diferită de simpla narațiune a respectabilității pri 
includerea în lista precedentelor internaţionale. Aşa cum 
o confirmă discursul public din jurul activității CPADCR 
prezentarea şi includerea Comisiei în această tradiţie este 
ulterioară publicării Raportului. Singurul precedent ine 


Wiesel pentru studierea Holocaustului din România. ] 
perioada anterioară publicării Raportului nu a existat nici 
fel de dezbatere substanțială cu privire la tradiția justiţiei re- 
paratorii sau cu privire la diferitele posibilităţi de raportare. 
instituţională sau guvernamentală la un fost regim dictato= 
rial. Aşa cum o confirmă interviurile pe care le-am realizat ` 
cu membri ai CPADCR pentru o teză de masterat dedicată 
analizei activităţii CPADCR și receptării Raportului final, în 
dezbaterile dintre membrii Comisiei tema potenţialelor pre- 
cedente istorice şi raportarea la acestea nu a fost relevantă. 
Conform intervievaţilor, unii dintre membrii Comisiei știau 
de existenţa acestor precedente, dar dezbaterea și analiza 5. 


" http://tismaneanu.wordpress.com/2013/05/08/efecte-ale-raportului- 
final-simbolurile-sunt-decisive/. 

lor nu a contribuit la munca lor comună sau la deciziile 
importante în legătură cu funcționarea CPADCR. 

Prezenţa pe primul loc în lista precedentelor a comisiei 
sud-africane nu e accidentală. Comisia Sud-Africană pen- 
tru Reconciliere și Adevăr (TRC) constituie una dintre 
cele mai importante instanţe ale acestei forme de justiție 
de tranziţie, iar prin atenţia care i s-a acordat în literatura 
academică, aceasta s-a convertit într-un caz analitic para- 
digmatic. La un nivel superficial, precedentul pare a fi o 
armă pentru susținătorii CPADCR. Dar dincolo de firava 
şi triviala echivalare a celor două Comisii prin identitatea 
de nume și aparenta preocupare pentru analiza unui regim 
dictatorial, asemănarea se oprește. Dacă, într-adevăr, am 
putea accepta că CPADCR, în ciuda absenței dezbaterilor 
cu privire la modelul organizatoric pe care îl reprezenta, a 
funcţionat similar acestui precedent, chiar și o superficială 
sondare a dezbaterilor din jurul TRC infirmă această asemă- 
nare. Între CPADCR şi TRC există diferențe fundamentale 
in termeni de origine, mandat și proceduri. CPADCR a 
fost înfiinţată prin decret prezidenţial și nu parlamentar. 
Măsura de constituire a CPADCR nu a inclus un amplu 
proces de dezbatere publică anterioară constituirii, spre 
deosebire de TRC. Selecția membrilor CPADCR a fost 
atribuită în întregime președintelui acesteia, și nu există 
niciun fel de dovezi semnificative în legătură cu faptul că 
aceștia s-ar fi plasat unitar într-o tradiţie clar identificată a 
justiţiei reparatorii. 

În ceea ce privește mandatul CPADCR, dacă inițial își 
propunea să documenteze extensiv istoria regimului comu- 
nist, a devenit evident că în scurtă vreme acesta s-a transfor- 
mat într-un instrument de furnizare a dovezilor abuzurilor 
comise de către regimul comunist. În ciuda acestui fapt, 
CPADCR nu a avut niciodată putere legislativă, iar măsura 
în care categoriile dreptului internațional umanitar au struc- 
turat categoriile sale de analiză rămâne irelevantă. În ceea ce 

privește metodologia de lucru, în cazul CPADCR ea a fosti 
mare parte reflexul competenţelor președintelui și s-a bazi 
în principal pe surse secundare și memorii deja publicat 
în legătură cu represiunea. Spre deosebire de majoritate 
comisiilor de adevăr dedicate raportării la regimurile dicta 
toriale de dreapta, rolul investigativ al CPADCR nu a inclu; 
mărturii directe, formarea comisiei românești a fost izolat 
de validare sau chiar examinare publică şi, spre deosebire 
de TCR, întreaga muncă premergătoare Raportului a fosi 
realizată in camera. În cazul TRC, audierile și mărturiile 
publice, anterior necunoscute, au jucat un important ro) 
de generare a unor noi resurse de înțelegere a trecutului. 
Fără a ieși măcar dintre câmpul justiţiei reparatorii, e im: 
portant de menţionat că, în sine, modelul comisiei de adevăi 
e doar unul dintre instrumentele justiţiei de tranziție și 
inclusiv printre susținătorii ideii reparaţiei guvernamentale, 
există ample dezbateri în legătură cu forma instituțională pe 
care acestea ar trebui să o ia.” E o evidenţă faptul că diversele: 
direcţii de analiză care au ajuns să fie cunoscute în special în 
mediul academic anglo-saxon ca domeniul transitional justice 
au fost amplu criticate și că nu reprezintă în niciun fel 
adevăr definitiv. Importante contribuţii de analiză istorică, 
sociologică și antropologică și-au adus aportul la înțelege- 
rea nuanțată a posibilităților de reconstituire a trecutului 
istoric şi au furnizat avertismente importante în legătură 


" Vezi Heribert Adam și Kanya Adam, „The Politics of Memory in Divided 
Societies”, în W. James și L. Van de Vijver (coord.), After the TRC: Reflections 
on Truth and Reconciliation in South Africa, Athens, Ohio University Press, 
2001; Joyce Oldham Appleby, Lynn Avery Hunt şi Margaret C. Jacob, - 
Telling the Truth About History, New York, Norton, 1994; David Dyzenhaus, 
Judging the Judges, Judging Ourselves: Truth, Reconciliation and the Apartheid 
Legal Order, Oxford, Hart Publishing, 1998; Jon Elster, Closing the 
Books: Transitional Justice in Historical Perspective, New York, Cambridge 
University Press, 2004; Naomi Roht-Arriaza și Javier Marezcurrena (co- 
ord.), Transitional Justice in the Twenty First Century, New York, Cambridge 
University Press, 2006. i 

cu instrumentalizarea politică a acestor resurse.” Vladimir 
Tismăneanu, în calitate de principală voce a CPADCR, a 
ignorat în mod sistematic această realitate academică și po- 
litică, iar expertiza sa în acest domeniu e probată doar de 
actul reflex al autofelicitării. Duplicitatea lui s-a manifestat în 
constanta solicitare a unui răspuns din partea experților, în 
timp ce se adresa unui public nespecialist, utilizând formula 
simplificării prin ocultare, inclusiv a contradicțiilor asumate 
chiar de către tradiția academică în care s-a situat. Impactul 
internațional și dezbaterile generate de Raport în mediul 
academic internaţional sunt aproape irelevante. Cu excepția 
unor intervenţii academice din partea unor susținători ai lui 
Vladimir Tismăneanu şi colegi de poziționare academică!*, 
munca CPADCR nu a intrat într-un circuit real al dezbaterii 
internaţionale. Acest lucru ar fi fost oricum aproape impo- 
sibil, având în vedere că o ediţie integrală a Raportului nu a 
fost publicată niciodată în limba engleză, iar versiunea care a 
apărut eludează majoritatea problemelor Raportului în ceea 
ce priveşte adecvarea la standardele științifice internaționale 
(problema premeditării e aici secundară). Post-factum, aceas- 
tă discuţie e importantă nu pentru că ar putea schimba natura 
intervenţiei CPADCR, ci pentru că relevă, chiar dacă tardiv, 
faptul că o critică substanţială a Comisiei putea fi formulată 
de pe poziţii academice și ideologice nu atât de îndepărtate de 


1 Vezi Jon Elster, Closing the Books: Transitional Justice in Historical 
Perspective; Peter Gathercole și David Lowenthal, The Politics of the Past, 
Londra, Unwin Hyman, 1990; John R. Gillis (coord.), Commemmorations: 
The Politics of National Identity, Princeton, Princeton University Press, 
1994; Michael Humphrey, The Politics of Atrocity and Reconciliation: From 
Terror to Trauma, Londra, Routledge, 2002. 

1 Reprezentative sunt Charles King, „Remembering Romanian 
Communism”, Slavic Review, vol. 66, nr. 4, 2007, pp. 718-723; Cosmina 
Tănăsoiu, „The Tismăneanu Report: Romania Revisits its Past”, Problems 
of Post-Communism, vol. 54, nr. 4, 2007, pp. 60-69; Monica Ciobanu, 
„Criminalizing the Past and Reconstructing Collective Memory: The 
Romanian Truth Commission”, Europe-Asia Studies, vol. 61, nr. 2, 2009, 
pp. 313-336. 

cele ale lui Vladimir Tismăneanu. Reușita impunerii versi 
președintelui Comisiei (în măsura în care e unica reprezen 
publică cu o oarecare vizibilitate) nu își are originile într-o 
victorie a investigației ştiinţifice, ci într-o realitate con 
etosului ştiinţific onest. Vladimir Tismăneanu e specialist în 
mimarea dezbaterii și în blocarea tactică a dialogului. 


ANTI-ANTICOMUNIȘTILOR, CE-I DE FĂCUT? 


În legătură cu această problemă, una dintre întrebă 
rile importante e în ce fel am reușit, în calitate de critici 
ai CPADCR şi ai demersurilor prezidenţiale în procesul 
comunismului, să destabilizăm această perspectivă. Grupul 
de intelectuali apropiați preşedintelui Traian Băsescu 
susținători ai activității CPADCR a lansat, prin interme- 
diul preşedintelului Comisiei, o cheie de înţelegere: Traian 
Băsescu e preşedintele care a transformat despărțirea de 
trecutul comunist într-o prioritate politică, iar instrumen- 
tul principal în acest proces a fost o comisie de adevăr. 
Contribuţia cea mai importantă la formularea unei critici 
extensive a CPADCR și a Raportului final o reprezintă vo- 
lumul Iluzia anticomunismului. 

Chiar dacă în termeni absolut marginali, dezbaterile 
relevante despre funcționarea CPADCR sunt în bună mă- 
sură legate de acest volum și reprezentate în cadrul acestei 
iniţiative. La șase ani după publicarea volumului, critica 
anticomunismului ştiinţific al epocii Băsescu reprezintă, 
retrospectiv, un important eveniment pentru înţelegerea 
posibilităților de a formula o critică cu rezonanţă largă de 
pe o poziţie de stânga. Ar fi improbabil ca acest volum, în 
urma diferențelor şi ale despărțirilor care au marcat clari- 
ficările ideologice ulterioare, să fi fost reprodus în circum- 
stanţele actuale. În termenii dialogului direct cu Vladimir 
Tismăneanu, criticile celor pe care acesta a încercat să-i 

definească drept anti-anticomuniști au avut un impact mi- 
nor. E improbabil să fi putut avea orice fel de alt impact, 
ținând cont de strategiile de poziţionare în câmpul cultural 
ale lui Vladimir Tismăneanu și ale apropiaților lui. Critica 
s-a văzut uneori neutralizată şi de faptul că a fost forțată 
să reproducă grilele de analiză ale discursului dominant. 
Aceste limitări, desigur, nu invalidează nici necesitatea, nici 
importanţa reacției în contextul căreia îi aparţine. 

Dar mitologizarea CPADCR nu trebuie să rămână doar 
o preocupare scolastică pentru un episod din restructurarea 
câmpului intelectual românesc. Întrebarea e în ce măsură 
strategiile cu care acesta a fost înfruntat pot să ne ofere 
răspunsuri cu privire la actualele posibilități de a formula 
o critică anticapitalistă și antiautoritară a spaţiului politic 
românesc. Dificultatea de a construi o critică afirmativă la 
momentul respectiv nu e o problemă a trecutului. În măsura 
in care narațiunea CPADCR ca o comisie de adevăr a avut 
susținere populară, acest lucru se datorează și dificultății pe 
care stânga radicală le-a întâmpinat în poziționarea coerentă 
în raport cu trecutul comunist. Desigur, cei interesaţi cu 
adevărat de această dezbatere ne-am înfruntat mereu cu 
dificultatea de a furniza răspunsuri univoce și a trebuit să 
acceptăm că răspunsurile, și nu răspunsul, pot apărea doar 
ca urmare a unor procese îndelungate de clarificare inte- 
lectuală și politică. Dar există și erori care, dacă la vremea 
respectivă erau probabil inevitabile, retrospectiv pot fi iden- 
tificate drept erori ce ar trebui evitate în viitoarea noastră 
practică politică. Critica radical de stânga a Raportului nu s-a 
poziţionat niciodată suficient de clar în problema justiției 
reparatorii. O bună parte a acestei critici pare, retrospectiv, 
asimilabilă unei părți a criticii postmoderne în raport cu 
problematica relației memorie — istorie. Un simplu exer- 
cițiu de imaginaţie poate prezenta contradicţiile acestei 
poziţii. Cu instrumentele de critică a ideologiei Raportului, 
ne-ar fi aproape imposibil să răspundem cum anume ne-am 

poziționa în legătură cu problema justiţiei reparatorii 
Spania contemporană. Aici solicitările unor măsuri din tr; 
diţia justiţiei reparatorii sunt intim legate de stânga radic 
şi de presiunile pentru un real proces al regimului franchi 
E simplu de presupus că, în acest context, noi, o bună part 
a celor care am încercat să criticăm demersurile CPADCR 
am fi solidari cu cel puţin o parte a acestor căutări. Dar d 
ce lucrul acesta ar fi posibil și coerent cu critica CPADC 
nu a fost niciodată de la sine înţeles. Iar retrospectiv, pute 
concluziona că cel puţin o parte dintre luările de poziție di 
acea perioadă nu ar putea să producă răspunsuri mulțumi 
toare într-o asemenea interpelare. 

În contextul românesc, critica Raportului a lăsat, uneori, 
impresia că responsabilitatea de a ne poziționa în raport e 
trecutul comunist e secundară, iar distanțarea de regimul 
comunist e de la sine înțeleasă. Dincolo de fabulaţiile neo- 
conservatoare despre criptocomuniști și diavolul din istorie, 
în confruntarea cu violența pedagogiei sociale neoconser= 
vatoare importanța acestor poziționări s-a pierdut uneori 
din vedere. La șapte ani după publicarea Raportului final şi 
după o serie întreagă de evenimente, și nu doar naţionale, 
nevoia unei asemenea poziționări rămâne la fel de strin- 
gentă. Dezbaterile curente, dar și contribuţiile academice 
ale celor care îşi asumă explicit o poziţie anticapitalistă 
de stânga relevă asumarea crescândă a acestei importanțe. 
Uşurinţa de a reconstrui critica de stânga a CPADCR drept 
critica anti-anticomuniștilor nu ar fi azi aceeași ca acum 
şase, șapte ani. Parţial, acest lucru se datorează faptului că 
o parte din critica de stânga a început să fie afirmativ direc- 
ționată împotriva monopolului de dreapta în reprezentarea 
trecutului comunist. Diferenţa dintre o critică negativă și o 
critică afirmativă e în acest caz dată de seriozitatea cu care 
stânga își asumă rolul de înțelegere a trecutului comunist 
şi de poziţionare în raport cu acesta. O serie întreagă de 
dezbateri au reconfirmat importanţa contemporană a criticii 

de stânga a etatismului, a organizării muncii sau a modelelor 
tradiționale de organizare politică ale stângii, iar uneori și 
insuficienta vigilenţă în raport cu despărțirea reală şi nu 
retorică de regimul comunist românesc. Clarificările repre- 
zintă şi o despărţire de unele dintre strategiile care au marcat 
confruntarea cu anticomunismul științific și cu pretenţiile 
sale universalizante. Chiar dacă într-o formă incipientă, ele 
relevă faptul că, în căutarea dreptăţii economice și sociale, 
răspunsurile organizaționale și politice nu pot apărea din 
dezbaterea cu oponenții declarați ai emancipării. 


Anticomunismul ştiinţific al epocii Băsescu a fost şi 
va rămâne inamicul idealurilor de dreptate economică și 
socială, indiferent dacă se manifestă în varianta sa moderată 
sau în întrupările sale ultranaţionaliste. Dacă de-a lungul 
mandatelor lui Traian Băsescu ameninţarea acestora a fost 
uneori de natură să solicite o poziţionare directă în raport 
cu proponenții acestui proiect, pe termen lung neutralizarea 
rasismului social al acestei agende depinde de capacitatea 
noastră de a furniza răspunsuri politice și organizaționale. 
Aceste răspunsuri trebuie, în mod necesar, să genereze o 
critică autonomă a regimului comunist românesc. Apărarea 
proiectului de emancipare al stângii anticapitaliste şi antiau- 
toritare nu poate fi separat de înțelegerea istorică a felului în 
care acesta a fost deturnat de către comunismul românesc. 
Relevanța răspunsurilor nu e nici univocă, nici de la sine 
înțeleasă, şi multe dintre aceste clarificări istorice pot genera 
despărţiri neanunțate. Dacă anticomunismul științific al 
epocii Băsescu a încercat să patologizeze dorința de a lupta 
împotriva inegalităţii într-o epocă a inegalităţii crescânde, 
nouă, criticilor săi, ne rămâne obligația de a apăra acest 
imperativ prin asumarea unei critici autonome de necon- 
fundat cu apologia capitalismului de stat. La finalul carierei 
prezidenţiale a lui Traian Băsescu, uniunea circumstanţială a 
criticii puterii pare să-și fi epuizat, la rândul ei, posibilităţile, 

Glocalizarea neoliberalismului în România 
prin reforma statului și dezvoltarea 
antreprenorială 


Enikő Vincze 


INTRODUCERE — 
DESPRE TEMĂ ŞI ABORDARE 


Depășind limitele structuralismului neomarxist, mulți 
analiști renunţă la descrierea neoliberalismul ca un regim 
omogen impus de către marii actori internaționali asupra 
unor țări periferice pasive.! În locul acestei abordări, ei 
optează pentru descrierea neoliberalizării ca un proces al 
diversificării neoliberalismului (de exemplu, prin ideea 
de „variegation of neoliberalism”, propusă de Brenner şi 
Theodore în 20107), prin care această ideologie se ajus- 
tează la diferitele contexte locale specifice într-un mediu 
neoliberal globalizat. Acești autori văd neoliberalismul ca 


! Vezi Neil Brenner, Jamie Peck şi Nik Theodore, „Variegated Neoliber- 
alization: Geographies, Modalities, Pathways”, Global Networks, vol. 10, 
nr. 2, 2002, pp. 1-41; Marianne Morange și Sylvie Fol, „City, Neoliberalisation 
and Justice”, justice spatiale|spatial justice, nr. 6, 2014, pp. 1-29. 

2 Neil Brenner și Nik Theodore, „Cities and the Geographies of 
«Actually Existing Neoliberalism»”, Antipode, vol. 34, nr. 3, 2002, pp. 
349-379. 


pe un proces care se reinventează și se autoreglează perma- 
nent, creând crize dar şi răspunsuri la ele, avansând ineg; 
de la un context local la altul. Acceptând această provocare 
teoretică, studiul de faţă îşi propune să surprindă modul 
în care neoliberalismul global a fost localizat în România 
de la sfârșitul anilor 2000 incoace, dobândind semnificați 
particulare în această țară postsocialistă, proaspăt integra 
în Uniunea Europeană, fiind construit și justificat mai ales 
din 2010 încoace ca o „reţetă politică” pentru presupusa. 
soluţionare a crizei economice. 
Utilizez sintagma de „glocalizarea neoliberalismului” pen- 
tru a atrage atenţia asupra fluxului transnaţional al ideologiei 
neoliberale, asupra rolului actorilor locali și a efectelor de 
hibridizare și creolizare (fenomen analizat în alte context 
de Appadurai? sau Hannerz?). Scopul meu este să contrib 
la înțelegerea modului în care se produce și se promovează 
această ideologie în funcţie de cointeresarea și negocierea. 
mai multor jucători puternici de la diverse nivele, dar și de 
circumstanţele teritorial-istorice în care ele se întâmplă. Prin 
asta însă nu doresc să uit că oriunde s-ar desfășura, nucleul 
politic al neoliberalismului întreprinde o întreagă inginerie 
a statului, prin care statul se reconstruiește ca o mașinărie 
a stratificării și clasificării sociale.5 Tocmai din acest mo- 
tiv, analiza „reformei statului”, cu un accent asupra celor 
întâmplate în perioada dintre 2009 şi 2014, este un bun 
instrument de surprindere a procesului de neoliberalizare 
în România postsocialistă. | 


° Arjun Appadurai, Modernity at Large: Cultural Dimensions of Globalization, 
Minneapolis, University of Minnesota Press, 1996. 

* Ulf Hannerz, Cultural Complexity, New York, Columbia University Press, 
1992. 

$ Lois Wacquant, „Three Steps to a Historical Anthropology of Actually 
Existing Neoliberalism”, Social Anthropology/ Anthropologie Sociale, 
vol. 20, nr. 1, 2012, p. 71. 


246 


De- și re-structurarea economică începută în România 
după 1990 a fost bazată iniţial, discursiv, pe dezideratul de- 
mocratizării și trecerii la economia de piaţă (sau occidentali- 
zării), dar şi pe critica comunismului față de care noul regim 
promitea (re)instalarea dreptului la proprietate, a libertăţii 
individuale și a bunăstării economice. Demontarea politică 
a blocului socialist s-a petrecut în contextul crizei mode- 
lului fordist de acumulare a capitalismului și al extinderii 
spaţiilor acumulării de capital inspre fostele țări socialiste 
est-europene. Între timp, elitele politice locale au transfe- 
rat, prin privatizare, proprietățile de stat în bunuri private 
(profitând de poziţiile lor anterioare, care le-au crescut 
„competitivitatea”, pentru a deveni „câştigătorii tranziţiei”), 
in acest context România apărând ca o zonă oportună și 
pentru investiţiile externe, atrase de resurse naturale priva- 
tizabile şi forță de muncă ieftină și „disciplinată”. Ulterior, 
aderarea la Uniunea Europeană a României aproape că a 
coincis cu criza generată de capitalismul global financiar, 
populaţia țării fiind afectată grav de politica neoliberală 
de administrare a crizei, o mare parte a oamenilor trezin- 
du-se și mai inutilă și precarizată decât fusese în deceniile 
precedente. „Colacul de salvare” al instituţiilor financiare 
internaţionale aruncat înspre guvernul României începând 
cu 2009, sub forma unor noi împrumuturi, a însemnat un 
pachet de condiţionări care au acționat ca instrumente ale 
guvernanţei neoliberale incorporate de guvernul de la acea 
dată. „Redresarea economică” făcută în spiritul reformei 
statului (sau al punerii sale în slujba pieţei şi al demontării 
statului social) a fost justificată în această perioadă printr-un 
discurs politic local articulat în fața populaţiei de către pre- 
şedintele României. 

În cele ce urmează, voi prezenta mai întâi modul în care 
alocuţiunile lui Traian Băsescu din 2009 și 2011 au transpus 
prevederile politicii economice ale Uniunii Europene, ale 
Băncii Mondiale și ale Fondului Monetar Internaţional în 

justificări discursive care aveau sens în context românes: 
în timp ce președintele autointitulat „jucător” a deveni 

„unul dintre pionii principali ai propagării neoliberalismului 
global prin politici publice naționale. Apoi analiza mea va 
urmări contextele a două localități din România, pentru 
demonstra cum traduc/ produc actorii locali, în programe 
locale de dezvoltare, modelul neoliberal de dezvoltare și vi- 
ziunea sa axată pe competitivitate și cultură antreprenorială, 


acţionând ca personaje autohtone cointeresate ale neolibe- 
ralizării sau ca actori locali ai „statului reformat”. În final, 


6 În mod particular, în acest studiu fac referire la orașele Aiud și Calafat, 
unde (pe lângă alte peste 20 de localităţi), în perioada cuprinsă între oc- 
tombrie 2012 și iunie 2014, am efectuat o cercetare de teren în ca 
investigației Faces and Causes of Marginalization of the Roma in Local 
Settings: Hungary — Romania — Serbia. Contextual Inquiry to the UNDP/ 
World Bank/ EC Regional Roma Survey 2011. A Joint Initiative of the United. 
Nations Development Programme (UNDP), the Open Society Foundations 
Roma Initiatives Office (RIO) and the Making the Most of EU Funds for 
Roma Inclusion Program, and the Central European Uhniversity/ Center. 
for Policy Studies (CEU CPS). În România cercetarea a fost coordona- 
tă în faza doi și trei a investigaţiei contextuale de către Fundaţie Desire. 
(www.desire-ro.eu). A doua fază, intitulată Faces and Causes of Roma 
Marginalization: Tools and Methods for Evaluation and Data Collection 
şi-a propus să descrie factorii economici, sociali și de politici publice care 
reproduc marginalizarea socială și teritorială a romilor în context local, 
prin investigaţii de teren derulate în 25 localităţi din România; vezi Enikő 
Vincze și lulia-Elena Hossu, Marginalizarea socio-teritorială a comunităților 
de romi din România. Studii de caz în judeţele Alba, Arad, Călăraşi, Dolj şi 
Iași. Cluj, EFES, 2014 (on-line: http://www.desire-ro.eu/wp-content/ 
uploads/Marginalizarea-socio-teritoriala-romi-Romania_2014.pdf), 
şi Enik6 Vincze, „Uneven Development and Roma Marginalization: 
From Economic Deprivation to Ethno-Spatial Exclusion”, în Julia Szalai 
și Violetta Zentai (coord.), Faces and Causes of Roma Marginalization in 
Local Communities, Budapesta, CEU Center for Policy Studies and Open 
Society Foundations, 2014 (în curs de apariţie). A treia fază (Causes and 
Faces of Exclusion of the Roma in Local Communities), a cărei muncă de 
teren s-a desfășurat în trei localități (Aiud din județul Alba, Calafat din 
judeţul Dolj şi comuna Lungani din judeţul lași), a descris dimensiunile și 
mecanismele excluziunii și incluziunii ca procese afectate de relațiile inter- 
etnice încorporate în contextul mai larg al societăților locale. Abordarea 
fenomenului marginalizării socio-teritoriale în strânsă legătură cu regimul 
neoliberal, tematizând din acest punct de vedere și relaţia dintre capitalism 

voi semnala un exemplu de cum se redresează neoliberalis- 
mul — tot mai criticat la nivel mondial (dar mult mai puţin 
in România) — prin noua strategie a României, agreată în 
2014 în relaţia dintre guvern, Comisia Europeană și Banca 
Mondială. Și voi arăta cum, prin măsurile de „reducere a să- 
răciei” sau a excluziunii sociale, neoliberalismul (românesc) 
promite să treacă de la faza derogării statului social la o etapă 
in care politicile sociale încearcă să corecteze consecințele 
sociale ale perioadei anterioare (de la roll-back la roll-out, 
după cum susțin Morange și Fol). Acesta este un proces 
al reinventării guvernanţei neoliberale prin transferarea 
rolului social al statului asupra „comunității locale”, căreia 
ii cere să fie competitivă în paradigma „dezvoltării locale 
plasate sub responsabilitatea comunității (community-led 
local development)”. 

Prin descrierea tuturor acestor evoluţii, studiul meu îşi 
propune să semnaleze particularităţile glocalizării neolibe- 
ralismului în România de azi: modul în care acest proces 
este marcat nu doar de ideologia globală a capitalismului 
contemporan, ci şi de procesul local de reformare a statului, 


și rasism, stă și la baza cercetării începută în 2011 cu sprijinul unui grant 
CNCS - UEFISCDI, PN-II-ID-PCE-2011-3-0354 Spaţializarea și rasiali- 
zarea excluziunii sociale. Formare socială și culturală a „ghetourilor ţigăneşti” 
în România în context european, în curs de derulare; despre asta, vezi, de 
exemplu, Enikő Vincze și Cristina Raț, „Guest Editors’ Foreword for the 
Special Issue on Spatialization and Racialization of Social Exclusion. The 
Social and Cultural Formation of «Gypsy Ghettos» in Romania in a 
European Context”, Studia UBB (Sociologia), vol. 58, nr. 2, 2013, pp. 5-23, 
sau www.sparex-ro.eu. Viziunea despre dezvoltare și progres economic 
în orașele unde am făcut muncă de teren (Cluj, Târgu Mureș, Miercurea 
Ciuc, Ploieşti şi Călărași) a fost și interogată în acest context (vezi Anca 
Simionca, „Development, Underdevelopment and Impoverished Roma 
Communities. A Case Study of High-Level Visions and Agendas of 
Economic Progress in Urban Romania”, Studia UBB (Sociologia), vol. 58, 
nr. 2, 2013, pp. 55-77). 

7 „Dezvoltarea locală plasată sub responsabilitatea comunității. Politica 
de coeziune 2014-2020”: http://eufinantare.info/Documente/commu- 
nity_ropdf;  http://ec.europa.eu/regional_policy/sources/docgener/ 
informat/2014/community_en.pdf. 

care promovează o dezvoltare pusă în slujba capital 
politic şi economic autohton şi extern, acționând astfi 
ca un factor al neoliberalizării capitaliste; şi modul în c 
guvernanţa neoliberală se stabilizează prin tehnicile guver 
namentalităţii* de reconstituire a subiectului și a cetăţeni 


` 1. „Modernizarea statului” — discursul neolibe- 
ralizării în România şi eludarea efectelor sale 
sociale (2009-2014) 


Mesajul implicit (şi principal) al președintelui Traian 
Băsescu cu prilejul lansării, în anul 2009, a Raportul 
Comisiei Prezidenţiale pentru Analiza Riscurilor Sociale 
Demografice din România? a fost nevoia de a fundamenta 
aşa-numita politică a „reformei structurale și modernizării 
statului”. În paralel cu acest eveniment, în martie 2009, 
România asemnatun acord de împrumut cu Fondul Monet 
Internaţional (FMI), Comisia Europeană (CE), Banca 
Mondială (BM) și Banca Europeană pentru Reconstrucţie. 
şi Dezvoltare (BERD) în valoare de 19,95 miliarde de eu- 
ro. Împrumutul a consacrat intrarea într-o nouă etapă a 


. 


* Vezi Michel Foucault, „Governmentality”, în Graham Burchell, 
Colin Gordoin și Peter Miller (coord.), The Foucault Effect: Studies in 
Governmentality, Chicago, University of Chicago Press, 1991; Michel . 
Foucault, „The Subject and Power”, Critical Inquiry, vol. 8, nr. 4, 1982, pp. 
777-795. 

? Discursul este accesibil de pe pagina de internet a Președinției României: 
http://cparsd.presidency.ro/upload/mesaj_lansare.pdf, alături de regle- 
mentările privind Comisia Prezidenţială pentru Analiza Riscurilor Sociale 
şi Demografice din România, precum și Raportul acesteia lansat în 2009: 
http://cparsd.presidency.ro/upload/ CPARSD_raport_extins.pdf. 

' După 1990, primul împrumut de acest fel a fost alocat României de 
BERD în iunie 1992, cu scopul de a sprijini „programul de acţiuni, obiec- 
tive și politici destinate să realizeze ajustarea structurală a economiei 
Împrumutatului”, mai precis pentru „finanțarea importurilor de urgență 
necesare în timpul execuţiei” acestui program (http://legeS.ro/Gratuit/ 
heydmmzr/acordul-de-imprumut-imprumut-de-ajustare-structurala-in- 
tre-romania-si-banca-internationala-pentru-reconstructie-si-dezvolta- 

politicii Programului de Ajustare Structurală'! din România, 
el fiind condiţionat în principal de reducerea deficitului 
bugetar. 

În ce anume a constat „dezideratul” reformei statului 
promovat de președintele României în contextul înțelegerii 
cu FMI am putut afla foarte clar în ianuarie 2011.” Pentru 


re-din-02061992). Împrumutul FMI din 2009 a fost justificat în faţa pu- 
blicului prin ideea nevoii de „a ajuta țara să reducă efectele crizei financiare 
globale”. Însă, conform unor analişti, la fel cum s-a întâmplat și în alte țări, 
imprumutul şi ajustarea structurală aferentă au funcționat și în România 
ca mijloace pentru subordonarea economiei țării intereselor economice 
ale unor mari puteri cum sunt SUA și Germania, având consecințe nega- 
tive în ceea ce privește dreptul muncii, cheltuielile publice pentru pro- 
tecție și dezvoltare socială, căci au susținut privatizarea bunurilor publi- 
ce, dereglementarea economiei, exportul în defavoarea populaţiei locale 
etc. (John Horvath, „The IMF and Romania: A Road Well Travelled”, 
Telepolis, 2009: http://www.heise.de/tp/artikel/30/30129/1 html). 

'! Programele de Ajustare Structurală (Structural Adjustment Programmes 
- SAPs) sunt politici economice impuse de la începutul anilor 1980 unor 
țări în curs de dezvoltare (sau țări cu venituri mici şi cu venituri medii) 
de către Banca Mondială și Fondul Monetar Internaţional. Ele constau în 
acordarea unor împrumuturi condiţionate în vederea ajustării structurale 
a economiei prin reducerea cheltuielilor publice şi promovarea competiţi- 
ei de piață ca parte a agendei neoliberale reprezentate de Banca Mondială. 
Aceste politici economice încurajează guvernele să-și reducă rolul în 
controlul economiei, prin privatizarea industriilor publice, și să îşi des- 
chidă economiile în fața competitorilor/ investitorilor externi. Programul 
de Ajustare Structurală presupune deci privatizarea, dar și crearea unor 
condiţii care facilitează creşterea numărului și valorii financiare a inves- 
tițiilor străine (Foreign Direct Investment — FDI), ceea ce în capitalismul 
neoliberal este considerat a fi un indicator al clasificării economiilor na- 
ționale şi al creșterii economice. Analize critice despre SAPs, printre al- 
tele despre relaţia dintre politicile economice de ajustare şi accentuarea 
sărăciei și marginalizării în rândul populațiilor locale, sunt prezentate, 
de exemplu, în Raportul SAPRIN (teuctural Adjustment Participatory 
Review International Network) din 2002, The Policy Roots of Economic 
Crises and Poverty. A Multi-Country Participatory Assessmentv of Structural 
Adjustment (http: //www.saprin.org/SAPRI _Findings.pdf ); vezi în speci- 
al pp. 173-188. 

? Declaraţiile preşedintelui Traian Băsescu în cadrul dezbaterii din 2011 
cu tema „Reforma instituțională a Statului Român. Statul asistențial, statul 
minimal sau statul eficient?”, organizată de Institutul de Studii Populare și 
Fundaţia Konrad Adenauer, sunt prezentate într-un Comunicat de presă 

a justifica măsurile luate de guvern în 2009 și mai ales 
2010, Traian Băsescu a anunţat că „statul asistențial 
mai poate funcționa în România” și că „intervenția est 
mai puţin dureroasă acum decât atunci când am ajunge | 
70-80% nivel de îndatorare față de produsul intern brut” 
Toate astea în condiţiile în care România a continuat să fi 
printre țările cu cele mai mici grade de îndatorare publici 
din UE (aceasta fiind, în 2007, de 13% din PIB, în timp ce, 
de exemplu, Belgia avea un grad de îndatorare de 84,9%"; 
în 2009, gradul de îndatorare publică a României a fost de 
23,9% din PIB, de cel puţin trei ori mai mică decât a Franţei, 
de 78,1% din PIB!'S; în 2013, acest grad a ajuns în cazu 
României la 38,9% din PIB, dar asta în condiţiile în care în 
același an, de exemplu, Germania avea un grad de îndatora 
de 78,4% din PIB!%). În sine, gradul de îndatorare publică 
nu putea, așadar, să justifice reducerea cheltuielilor politi- 
cilor sociale, la fel cum acestea nu se justificau și pentru că 
populaţia din România este pe locul doi în ceea ce priveşte 
mici în Europa, iar procentul din PIB al cheltuielilor 

protecţia socială în România este printre cele mai reduse 


(http://presidency.ro/?_RID=det&tb=date&id=12696&_PRID=ag). 

3 În contextul imediat al prezentării acestei „diagnoze” în faţa publi- 
cului, mai mulți analişti au reflectat critic asupra ei; vezi, de exemplu, 
Cristina Raț, „Retorica «statului asistențial», în regia cifrelor absente, 
Despre Legea Venitului Minim Garantat”, CriticAtac, 24 ianuarie 2011 
(http://www-criticatac.ro/4120/retorica-statului-asistential-in-regia-ci- 
frelor-absente-despre-legea-venitului-minim-garantat/), sau Victoria 
Stoiciu, „Statul social si «nemunca» la români”, Contributors, 19 ianu- 
arie 2011 (http:/ /www.contributors.ro/administratie/statul-social-si- 
%E2%80%9Enemunca%E2%80%9D-la-romani/). 

1 EUROSTAT, Key Figures on Europe, 2009, p. 33. 

!$ EUROSTAT, Key Figures on Europe, 2011, p. 21 (http://epp.eu- 
rostat.ec.europa.eu/cache/ITY_OFFPUB/KS-EI-11-001/EN/ ` 
KS-EI-11-001-EN.PDF). 

1* EUROSTAT, Basic Figures on the EU, 2014 — first quarter (http:// 
epp.eurostat.ec.europa.eu/cache/ITY_OFEPUB/KS-GL-14-001/EN/ 
KS-GL-14-001-EN.PDF). 

comparativ cu celelalte state membre ale UE. De exemplu, 
În 2007 aceste cheltuieli au fost în România de 12,8% din 
PIB, faţă de 29,5% în Belgia, sau de 30,5% în Franța’; iar în 
2009, faţă de Danemarca (33,4%), Franţa (33,1%), Suedia 
(32,1%), Olanda (31,6%) sau Germania (31,4%), în ţări 
ca Polonia, Estonia, Slovacia, Bulgaria, România și Letonia 
procentul din PIB alocat protecţiei sociale a fost sub 20%.* 

Într-o consecvență totală cu declaraţiile președintelui 
din 2009 și 2011, „Programul de convergenţă al Guvernului 
României 2011-2014”, prin care guvernanţii noștri au 
transpus pe plan naţional deciziile Consiliului European 
din 2010 cu privire la coordonarea politicilor bugetare 
ale Statelor Membre, a reiterat și principiile Programului 
de Ajustare Structurală. „Programul de Convergenţă” a 
explicitat fără echivoc măsurile de austeritate impuse. Ele 
sunt numite „măsuri anticriză”, dar de fapt funcționează ca 
un pretext pentru justificarea unei noi etape a procesului 
de neoliberalizare în România. 


1.1. Demonizarea „statului social” prin 
discursul politic al anilor 2009-2011 


Chiar dacă în mesajul său din 2009 președintele 
României mai folosea sintagme ca „nevoile populației”, 
referirea la acest aspect s-a făcut, înainte de toate, pentru a 
critica modul în care, după 1990, guvernările și politicienii 
din România „au folosit politicile sociale ca instrument elec- 
toral prin care și-au «cumpărat» bunăvoința electoratului”. 
Președintele și-a exprimat îngrijorarea cu privire la diagnoza 
conform căreia „statul, în loc să ajute la constituirea unei 


7 EUROSTAT, Key Figures on Europe, 2011, p. 87 (http://epp.eu- 
rostat.ec.europa.eu/cache/ITY_OFEPUB/KS-EI-11-001/EN/ 
KS-EI-11-001 -EN.PDE). 
5 EUROSTAT, Key figures on Europe, 2013, p. 92 (http://epp.eu- 
rostat.ec.europa.eu/cache/ITY_OFEFPUB/KS-E1-13-001/EN/ 
KS-EI-13-001-EN.PDF). 

clase de mijloc din ce în ce mai consistentă, a crescut 
pendența de stat, îngroșând rândul asistaților, care as 
se ridică la cifra de 11 milioane”. 
Raportul pe care l-a lansat cu acest mesaj relevă m 
probleme sociale în România. Dar discursul politic prez 
denţial a mutat accentul de pe identificarea cauzelor le 
structurale și soluționarea acestora spre o discuție mo 
lizatoare despre complicitatea dintre populismul actoril 
politici, pe de o parte, și „dependenţa” de servicii şi ajutoar 
sociale a cetățenilor care trăiesc în sărăcie, pe de altă parte 
de parcă această relaţie nu ar fi în sine o relaţie de pute 
şi de exploatare a celor dezavantajaţi de către cei care 
puterea să distribuie resurse. Totodată, acest discurs p 
sub semnul egalităţii cazul „dependenților de ajutor social 
cu situaţia celor care beneficiază de „alocarea preferențială a 
resurselor către grupuri restrânse de persoane cuplate facto: 
rului de decizie (sistem de salarizare și de pensii de lux)”. 
plus, el reduce politica socială la „asistența socială acorda 
celor care nu pot munci”. Prin asocierea demontării statulu 
social cu critica unor practici electorale/ guvernamental 
care risipesc banii publici într-un fel care îi privilegiază pe 
cei aflați la putere, precum și prin reducerea esenței politicii 
sociale la crearea unor „cetățeni dependenți”, acest discurs 
demonizează însăși ideea drepturilor și justiţiei sociale. 
Pornind de la Raportul Comisiei Prezidențiale pentru 
Analiza Riscurilor Sociale și Demografice din România, pre- 
ședintele României a ajuns la concluzia că responsabilizarea 
factorilor politici faţă de nevoile populației constau în ela- 
borarea și implementarea unor politici sociale „prudente, 
coerente, bine focalizate și eficiente”, care „realizează echi- 
libru între acestea, pe de o parte, şi realitățile economice și 
dezechilibrele socio-demografice ale țării, pe de altă parte”. 
Cu acest scop, în 2009, Traian Băsescu promova ideea unui 
parteneriat public-privat, care, în condiţiile retragerii sta- 
tului din rolurile sale sociale, urma „să concentreze toate 

resursele disponibile ale societăţii pentru a reduce inechită- 
tile sociale”. Dar a evitat, de exemplu, să-şi pună întrebarea: 
ce ar trebui să facă statul, care susține prin legislaţie inves- 
titorii privaţi, pentru a-i mobiliza pe aceștia să contribuie 
la asigurarea drepturilor omului în relaţie cu angajații sau 
disponibilizaţii lor, în condiţiile în care statul nu face în 
mod direct acest lucru față de cetăţenii săi? 

Declaraţiile prezidenţiale din 2011 justifică retragerea 
statului din funcțiile sale sociale, făcând referire la condiţiile 
crizei economice din România sau la incapacitatea financi- 
ară a statului de a face față acestui rol, spunând: „Este una 
să încerci impunerea unui stat social într-o ţară extrem 
de bine dezvoltată, a cărei economie generează resurse, şi 
alta să vrei să impui exact același tip de stat într-o țară ca 
România, cu o economie în transformare şi încă insuficient 
de performantă”. Astfel, de la argumentele moralizatoare 
din 2009 a trecut la cele pragmatico-financiare, ajungând 
la concluzii politice structurale: România are nevoie în 
următorii zece ani de un „stat performant” şi „eficient”, a 
cărui performanţă și eficiență se măsoară în gradul în care 
el renunţă la atribuţiile sale sociale și asistenţiale. Și toate 
astea după ce statul postsocialist a asistat și continuă să 
asiste privatizarea bunurilor publice, cronicizând prin acest 
sistem de (redistribuire a resurselor inegalitatea dintre cei 
care au și cei care nu au control asupra mijloacelor de pro- 
ducţie sau asupra luării deciziilor. Spre finalul argumentului 
său, președintele Băsescu sugerează, fără a face însă legătura 
explicită între neoliberalismul european și politica crizei 
in România, că România are o singură strategie finanțată, 
care „înseamnă să aplicăm ce am convenit odată cu intrarea 
noastră în Uniunea Europeană, la 1 ianuarie 2007”. 

Criza economică este folosită în acest discurs ca argu- 
ment în favoarea neoliberalizării (extinderii principiilor 
pieţei în toate domeniile vieții), fiind articulat în perioada 
programului de ajustare structurală impus de împrumutul 

FMI din 2009. În contextul acestui program, s-a lansat noul 
Cod al Muncii (care, sub pretextul „flexibilizării”, de fapt 
precarizeză munca), activitățile polițienești, spitalele şi șco=. 
lile au fost transferate către administrațiile locale, s-a impus 
eficientizarea costurilor în interiorul sistemului educațional, 
şi de sănătate și s-a urmărit reforma sistemelor de asistență 
socială. Argumentele președintelui pentru crearea unui „stat 
performant care dă perspectivă cetăţenilor lui” și a unui „stat 
eficient în locul unuia care nu își mai poate acoperi propriile 
cheltuieli” au fost de genul: „a fost o generozitate excesivă. 
din punct de vedere al diverselor forme de ajutoare”; „prea. 
multe spitale, cu prea multe paturi, cu prea puţină activitate 
de prevenţie și prea multă activitate în spitale”; „oricâte. 
ajutoare vrei să dai şi celor care au nevoie de ele, și celor. 
care nu justifică primirea acestor ajutoare, se îmbracă sub. 
sintagma «stat social» și avem conștiința împăcată că am 
mai făcut o risipă și am mai stimulat reducerea apetitului. 
pentru muncă”; „politica socială nu trebuie să fie focusată 
pe cei care au pământ în spatele casei, dar aşteaptă ajutorul 
social și pământul rămâne nelucrat, şi nu pe cei care nu 
acceptă orice fel de muncă, în anumite momente”. Venind. 
în completarea declaraţiilor președintelui țării, premierul 
Emil Boc - administratorul măsurilor de austeritate, al. 
acordului cu FMI şi al consacrării racordării României la . 
ordinea neoliberală — sugera în 2011 că „modernizarea” 
legislației românești din acea perioadă a urmărit scopul „de 
a avea o piață a muncii competitivă in raport cu ceea ce se | 
întâmplă în Europa şi în lume”. 


1.2. Politica de convergență ca instrument al 
neoliberalizării României în perioada 2011-2014 


În martie 2011, guvernul României a aprobat participa- 
rea țării la Pactul Euro Plus, anunţată în cadrul Consiliului 
European în aceeași lună, iar o lună mai târziu a și lansat 

„Programul de Convergenţă 2011-2014”. Acesta sinteti- 
zează toate măsurile guvernamentale care s-au acomodat 
in mod exemplar la politica de „supraveghere a situaţiei 
bugetare și coordonarea politicilor economice” din UE. 
Documentul prezintă obiectivele asumate (numite și „mă- 
suri anticriză”) ca fiind parte din „promovarea reformelor 
bugetare și structurale necesare creșterii flexibilității eco- 
nomiei românești” în contextul pregătirii trecerii la mone- 
da euro. Referitor la contextul politic, mai aflăm din acest 
document că în perioada 2012-2014 România „a încheiat 
un nou program de asistenţă financiară preventivă comun 
UE/ FMI, care va asigura consolidarea programului de 
reformă pe termen mediu demarat în perioada 2009-2010. 

Răsfoind documentul „Programului de Convergenţă”, 
regăsim aici toate dezideratele caracteristice capitalismului 
neoliberal privind accentuarea privatizării (extinderea ei 
asupra sectorului energetic și transporturi), dar şi marketi- 
zarea educaţiei și sănătăţii; reformarea întreprinderilor de 
stat în spiritul guvernanței corporatiste (care urmărește ma- 
ximizarea profiturilor), dar şi transformarea statului într-un 
instrument polițienesc ce supraveghează cheltuielile publice 
în sferele care afectează populaţia deja sărăcită. Prevederile 
sale legate de stimularea creșterii investiţiilor în sectorul 
privat și de consolidarea stabilității sistemului bancar sunt 
secondate de măsuri cum ar fi „sporirea controlului asupra 
cererilor de prestații sociale”, sau „monitorizarea și eficien- 
tizarea cheltuielilor din domeniul sănătății”, și, în general, 
de „politica limitării cheltuielilor cu bunurile și serviciile, 
şi a reducerii subvenţiilor”. 

„Competitivitatea” și „sustenabilitatea finanţelor pu- 
blice” sunt termenii-cheie ai acestei viziuni de dezvoltare 
promovate sub egida „redresării economice”. În capitolul 
„competitivitate”, „Programul de Convergenţă 2011-2014 
se referă la eliminarea barierelor de ordin legislativ și ad- 
ministrativ în calea comerțului cu electricitate și gaz, și la 

elaborarea unui plan de eliminare a preţurilor reglementate 
la energie electrică și gaze naturale. În domeniul muncii, 
„competitivitatea” angajatorilor privaţi este susținută de 
măsurile noului Cod al Muncii cu privire la promovarea 
„Hexibilizării”, iar controlul asupra categoriilor sociale de- 
favorizate este asigurat de legile privind munca zilieră sau 
ucenicia la locul de muncă. „Sustenabilitatea finanțelor 
publice” este susținută discursiv prin ideea vieții active, in- 
cluziunii active, dar și a disciplinei financiare. Idealul „vieţii 
active” este tradus în măsuri cum ar fi: creșterea graduală 

vârstelor standard de pensionare şi a stagiului complet de 
cotizare la 35 ani pentru femei și bărbaţi, până în anul 2030 
înăsprirea condiţiilor de acces la pensionarea anticipal 
parţială; înghețarea punctului de pensie pentru anul 2011 
În domeniul social, „disciplina financiară” s-a transpus 

măsurile administraţiilor centrale şi locale de „raţionali- 
zare a prestaţiilor sociale” și de „eliminare a programelor 
ce nu fac obiectul testării mijloacelor financiare”, dar și 
politica de înlocuire a numai 1 din 7 posturi care devin 
vacante în sectorul bugetar. Această politică este țintită 
„dezideratul” reducerii cheltuielilor cu salariile ca procent 
în PIB: se prevede continuarea „politicii prudente începute 
în perioada 2009-2010”, astfel încât ponderea acestor chel- 
tuieli este planificată „să se reducă până la un nivel în jurul 
valorii de 6,5% din PIB în anul 2014 (de la 9,4% din PIB în 
anul 2009)”. Mai departe, cu toate că, în 2010, indicatorul 
privind speranţa anilor trăiţi în sănătate (healthy life years 
at birth) a arătat o dezavantajare a populaţiei României 
(57,5 ani atât la femei cât și la bărbaţi) faţă de media EU-27 
(61,7 ani la bărbaţi și 62,6 la femei)”, domeniul sănătății a 
fost supus şi el raționalizării financiare, prin măsuri cum ar 
fi: introducerea sistemului de coplată a serviciilor medicale; 
' EUROSTAT, Key figures on Europe, 2013, p. 52 (http://epp.eu- 


rostat.ec.europa.eu/cache/ITY_OFEPUB/KS-EI-13-001/EN/ 
KS-EI-13-001-EN.PDF). 

limitarea numărului de internări spitalicești contractate cu 
10% față de nivelurile din 2010; reducerea adaosului de 
preţ plătit de guvern pentru medicamentele din programele 
naţionale; reducerea numărului de paturi de spital finanțate. 

Măsurile legislative întreprinse în anul 2010 de către 
Guvernul României au adoptat în avans politica economică 
creionată în „Programul de Convergenţă 2011-2014” și cu 
privire la resursele veniturilor bugetare, continuând proteja- 
rea categoriilor sociale cele mai avute prin sistemul unic de 
impozitare și diminuând încasările din impozitul pe profit 
cu 4,9%. Nu este de mirare că populaţia cu venituri mici a 
fost afectată în mod mai accentuat de politicile de majorare 
a accizelor și a TVA-ului de la 19 la 24%, sau de neacordarea 
indexării salariilor, sau de majorarea impozitului pe clădiri, 
a impozitului pe mijloacele de transport și a amenzilor în 
domeniul impozitelor şi taxelor locale. 


13. Concluzii — neoliberalizare prin 
permanentizarea „măsurilor anticriză” 


Respectarea „Programului de Convergenţă 2011-2014” 
şi a acordului cu instituţiile financiare internaţionale a de- 
venit primul și cel mai important reper al politicii econo- 
mice a României contemporane, inclusiv al direcțiilor sale 
de dezvoltare. Am văzut cum a fost justificat imperativul 
„redresării macroeconomice” și al „eficientizării politicilor 
publice” prin discursul crizei economice globale, transfor- 
mând problema și într-un instrument al luptelor politice 
intre partide. Acesta a devenit motorul nou al ideologiei și 
politicii neoliberale, completând (dar fără să o înlocuiască 
cu totul) tema anticomunismului, firul roșu al restructurării 
capitaliste a României de după 1990. 

La nivelul efectelor asupra vieţii cotidiene, referirea 
la plata datoriilor către FMI și Banca Internaţională de 
Reconstrucţie și Dezvoltare (la care România a aderat în 

1972) ne poate aduce aminte de „ajustările economice” și 
politica de „raționalizare” (a consumului) din anii 1980 
(deceniul începuturilor neoliberalizării pe plan global), 
în urma cărora marea majoritate a populaţiei acestei țări 
cunoscut o înrăutățire dramatică a nivelului de trai, acesta. 
fiind sacrificat și pe altarul marilor investiţii publice din acea 
decadă (Casa Poporului, Canalul Dunăre — Marea Neagră, 
sistematizarea urbană etc.). Noua etapă de neoliberalizare, 
cea postsocialistă, a adâncit și agravat inegalităţi sociale și 
deprivări materiale anterioare, generate de politica econo- 
mică dominantă promovată de statul național intercone 
cu instituţiile financiare internaționale. În centrul politicii 
dezvoltării economice, oricum am înţelege-o, au stat din- 
totdeauna și măsuri de austeritate, care au deprivat cetățenii. 
de resurse necesare reproducerii forței lor de muncă gene- 
ratoare de plusvaloare și profit, și/ sau i-au penalizat dacă 
în vederea autosusținerii lor au recurs la strategii informale 
(în domeniul locativ, ocupațional sau migraţionist). i 
În etapa pe care o trăim azi, „măsurile anticriză” au de- 
venit esența politicii economice și sociale românești. Odată 
permanentizate, speranța populației în ceea ce priveşte 
îmbunătățirea condițiilor de trai este proiectată pe scena 
competiției pentru fondurile europene. Justiția socială pro- 
misă de agenda socială europeană devine astfel un teren al 
competitivităţii și al meritului, fiind extrasă prin politica 
neoliberală din sfera drepturilor omului. Cei care nu devin 
„competitivi” pe această piață „nu merită” bunăstarea socia- 
lă, „nu merită” educaţie bună, „nu merită” locuri de muncă 
şi locuinţe decente, ba chiar „nu merită” nici speranță de 
viață mai ridicată. Astfel, pe lângă faptul că neoliberalismul - 
structurează economia, precum și relația dintre stat, piață 
şi cetățeni, el creează și noua persoană ideală („omul nou” 
al timpurilor noastre), persoana antreprenorială și compe- 
titivă, care se califică ca „om” și beneficiază de drepturile 
omului (inclusiv drepturi locative, drepturi ale muncii etc.), 

insă produce și categoriile sociale percepute ca „nemeritu- 
oase” sau chiar subumane. 


2. Dezvoltare antreprenorială şi 
neoliberalizarea la nivel local 


Pe baza analizei de discurs a unor documente privind 
programele de dezvoltare promovate de municipalita- 
tea Aiudului și Calafatului, în cele ce urmează voi ilustra 
cum transpun actorii locali decizionali în scheme locale 
viziuni neoliberale de dezvoltare reiterate azi de Comisia 
Europeană și Banca Mondială. La final, voi arăta că aceste 
modele bazate pe ideologia antreprenorială transformă 
dezvoltarea însăși într-o afacere a autorităților locale, com- 
panii private, firme de consultanţă sau organizaţii negu- 
vernamentale, fiind departe de a fi o dezvoltare bazată pe 
drepturi pusă în slujba justiției sociale. Analiza identifică 
termenii-cheie ai acestui model (competitivitate, cultură 
antreprenorială, parteneriat public-privat, marketizare) și 
modul în care ei sunt resemnificaţi local de către decidenţi 
in vederea susținerii pieţei și a investitorilor privaţi de către 
stat, precum și a retragerii statului din responsabilitățile sale 
sociale față de cetățeni. 


2.1. Viziuni de dezvoltare pentru Aiud (2007-2013): 
cultură antreprenorială, competitivitate și marketizare 


„Strategia de Dezvoltare a Municipiului Aiud” a de- 
finit „interesul comunitar” servit de această strategie prin 


% „Strategia” a fost elaborată în numele Primăriei de către Fundaţia PAEM 
Alba (http://www.paemalba.ro/) cu sediul în Alba Iulia. Fundaţia PAEM 
a fost înființată ca organizaţie neguvernamentală la sfârşitul anilor 1990, 
beneficiind de parteneriatele încheiate cu autorități locale și judeţene. 
Ea este specializată în consultanță pentru proiecte europene și asistență 
tehnică pentru elaborare de politici publice, dar derulează și ne rari 
de dezvoltare (într-unul din proiectele sale, ROMA-RE, dezvoltarea 

următorii termeni-cheie: dezvoltare durabilă, regenerare ur- 
bană, cultivarea competitivităţii şi îmbunătăţirea guvernan= 
tei locale. Strategia a fost elaborată și adoptată de Consiliul 
Local în februarie 2008 în spiritul aderării României la 
Uniunea Europeană, iar planurile sale de acţiune au fos 
puternic axate pe direcțiile şi programele operaţionale ale 
fondurilor structurate dedicate României. 

„Strategia” relevă modul predominant al gândirii in- 
stituționale despre responsabilitatea autorităţilor locale și 
priorităţile acestora, având în vedere următoarele caracteris- 
tici negative ale orașului: poziţie geografică dezavantajată, 
infrastructură săracă, migrația forței de muncă, utilizarea 
slabă a potenţialul său agricol, lipsa implicării actorilor co- 
munitari în procesele decizionale locale. Această „Strategie” 
reiterează pe plan local viziunea antreprenorială generală 
conform căreia autoritățile publice trebuie să vină în în- 
tâmpinarea agenţilor economici privaţi, oferindu-le locuri. 
pentru investiţii, facilități fiscale, terenuri şi oportunități de. 
infrastructură. Idealul statului creator de piaţă se încorpo- 
rează în planurile locale de creare a unui parc industrial și 
a unui birou de informare dedicat investitorilor, având în 
vedere potenţialul economic al localităţii, inclusiv forța sa de 
muncă. „Strategia” identifică circa 60 de planuri de acțiune 
agenţii economici şi mai ales întreprinderile mici şi mijlocii 
vor atrage fonduri europene pentru implementarea lor în 
domeniul industriei, agriculturii, turismului sau protecției - 
mediului, iar parteneriatele public-privat vor derula pro- 
grame de formare profesională care să pregătească forța de 
muncă pentru ele. Pe de altă parte, „Strategia” observă că 
avantajul competitiv al localităţii constă în faptul că aceasta 


economiei sociale pentru romi în domeniul reciclării materialelor de 
ambalaj, a colaborat cu Asociaţia Romilor PAKIV din Alba Iulia). Textul 
„Strategiei” este disponibil on-line: http://www.aiud.ro/AplicatiiOnline/ 
Hotarari_2003_2008/2008/02.februarie/h50_2008.pdf. 

furnizează forță de muncă ieftină pentru investitori autoh- 
toni şi străini. Ea consideră că pe plan local marketizarea 
turismului și agriculturii (cea din urmă producând în pre- 
zent mai ales pentru subzistența gospodăriilor) este cheia 
modernizării economice, înțelese drept un proces de trans- 
formare a economiei bazate pe intensitatea muncii într-o 
economie bazată pe intensitatea capitalului și tehnologizării. 

În ceea ce priveşte serviciile sociale, „Strategia” definește 
doar şase planuri de acţiuni și în mod predominant accentu- 
cază faptul că ele trebuie externalizate către parteneri privați. 
Argumentele din spatele acestei opțiuni sunt multiple: de la 
lipsa de fonduri și nevoia de a preveni creşterea costurilor 
serviciilor sociale, trecând prin ideea că administrația lo- 
cală nu poate asigura întregul spectru al serviciilor sociale 
de care populaţia ar avea nevoie, până la „îngrijorarea” cu 
privire la efectele asumării de către autoritățile publice a 
intregii responsabilități în acest domeniu, care ar putea 
reduce implicarea cetățenilor și a comunității. Cu privire 
la dezvoltarea resurselor umane, prin această „Strategie” 
municipalitatea Aiudului întrevede un rol pentru sine în 
cultivarea culturii antreprenoriale și manageriale în rân- 
durile cetăţenilor, afirmând: „Spiritul și cultura antrepre- 
norială sunt soluţia pentru rebalansarea efectelor negative 
ale ajustării structurale și reconstruirii industriei, pentru că 
acestea pot genera alternative economice și sociale, și pot 
îmbunătăți statutul economic al grupurilor sociale aflate 
sub riscul şomajului”. 

Pe baza informaţiilor accesibile despre implementarea 
proiectelor din fonduri structurale în România”, putem 
observa că în perioada 2008-2013 Primăria Municipiului 
Aiud a implementat câteva mari proiecte de dezvoltare 


2 De exemplu, pe pagina de internet a Proiectelor Structurale (http:// 
www.proiecte-structurale.ro/ Proiecte.aspx?cuvCheie=Aiud&clD=$), 
sau a Ghidului Primăriilor (http://www.gbhidulprimariilor.ro/list/ 
cityHallDetails/PRIM%C4%82RIA_AIUD/ 129445), 

infrastructurală în vederea extinderii rețelei de apă și canali- 
zare, reabilitării cetății medievale, valorificării potenţialului 
turistic al Văii Aiudului, prin modernizarea drumurilor (un 
proiect de circa 7 milioane de euro), precum și reabilită- 
rii structurale a Colegiului Bethlen Gábor (printr-un alt 
proiect în valoare de 7 milioane euro). Patru proiecte de 
dezvoltare a resurselor umane au fost derulate în dome- 
niul ocupării forţei de muncă de către Fundaţia Umanitară 
Progpers Aiud” în parteneriat cu Agenţia Judeţeană pen- 
tru Ocuparea Forţei de Muncă și cu câteva firme de con- 
sultanță și organizaţii neguvernamentale specializate în 
formare vocațională. Trei proiecte ale unor întreprinderi 
mici și mijlocii au fost implementate de companii locale 
din domeniul prefabricatelor de beton armat, construcții 
şi mobilier de grădină. 


2.2. Viziuni de dezvoltare pentru Calafat (2012): 
parteneriat public-privat, competitivitate şi 
prezervarea moștenirii rurale 


Bazându-se pe oportunităţile de finanțare ale Uniunii 
Europene și politicile sale de dezvoltare, în special p 
Fondul European Agricol pentru Dezvoltare Rural 
(FEADR)%, municipalitatea oraşului Calafat, împreună 
cu 19 localităţi rurale (majoritatea din partea de sud-est a 
județului Dolj şi o comună din judeţul Mehedinţi), a elabo- 
rat în 2012 un Plan de Dezvoltare Locală pentru teritoriul 


* Activă din 2010, Fundaţia a funcționat pe baza contractelor cu Agenţia. 
Judeţeană pentru Ocuparea Forţei de Muncă și cu Primăria Aiud, furni- 
zând servicii pentru aceste autorităţi publice (de exemplu, prin biroul de 
consultare a cetățenilor). 

% Acest instrument financiar a fost introdus de UE în cadrul re- 
formării Politicii Agricole Comune în 2003 și 2004. Înființat prin 
Reglementarea CE 1290/2005, el și-a propus să întărească politicile 
de dezvoltare rurală ale Uniunii în perioada 2007-2013 (vezi http:// 
europa.eu/legislation_summaries/agriculture/general_framework/ 
160032_en.htm). f 

numit micro-regiunea Calafat. Grupul de Acţiune Locală 
(GAL) „Calafat” a fost înființat ca o organizaţie neguver- 
namentală?, conform procedurilor stabilite de Ministerul 
Agriculturii şi Dezvoltării Rurale, în noiembrie 2012, cu 
obiectivul principal de a sprijini creșterea atractivității 
zonei și a competitivităţii produselor şi serviciilor sale. 
GAL „Calafat” este un parteneriat public-privat cu 25 de 
membri, dintre care șapte primării, nouă companii şi nouă 
organizaţii neguvernamentale. Pe lângă primarul său, orașul 
Calafat este reprezentat în acest GAL de compania privată 
SC Tradex Industries SRL, de Asociaţia Locală a Patronilor 
de Întreprinderi Mici şi Mijlocii (PLIMM), de Organizaţia 
de Pescărie, dar și de Asociaţia pentru Integrarea Romilor 
din Oltenia.” Elaborarea Planului de Dezvoltare Locală a 
fost o activitate externalizată către o companie care nu este 
nominalizată în document, şi care a colaborat cu experți 
LEADER spanioli, iar GAL „Calafat” prevede ca expertiza 
legată de acest Plan să fie subcontractată și în continuare. 
În urma selectării GAL „Calafat” de către Ministerul 
Agriculturii și Dezvoltării Locale împreună cu alte 120 mi- 
cro-regiuni similare cu o populație între 10.000 şi 100.000 
de locuitori, acesta a fost abilitat să implementeze pro- 
gramul LEADER, care se bazează pe ideea că autoritățile 


% Publicul este informat despre GAL „Calafat” pe pagina de internet: 
http://calafat.org.ro/. Cei interesați pot găsi aici, pe lângă prezentarea 
„Planului de Dezvoltare Locală” al GAL „Calafat”, și câteva documente 
organizaționale și informaţii despre apelurile de proiecte, dar nu află nimic 
despre proiectele locale efectiv derulate, sau despre proiectele depuse spre 
finanțare. La capitolul „politici implementate”, pagina de internet prezintă 
doar un proiect de 2 milioane euro câştigat în domeniul pescăritului. 

% În conformitate cu o pagină de internet a catalogului organizațiilor ne- 
zuvernamentale din România, această Asociaţie a fost înființată în 2009 
aa http://www,stiriong.ro/ detaliu-csc/vrs/IDcsc/3362). Ea se au- 
topromovează ca organizaţie non-profit, care livrează ajutor umanitar și 
servicii sociale, fiind dedicată combaterii discriminării și sărăciei, precum 
și integrării grupurilor vulnerabile pe piaţa muncii și dezvoltării comuni- 
tare. Asociaţia nu are propria sa interfaţă virtuală și nu am găsit informaţii 
relevante despre activitatea sa efectivă. 

publice nu posedă resurse instituționale, umane și financiare 
pentru elaborarea și implementarea unor planuri de dezvol- 
tare locală, de aceea respectivele resurse trebuie asigurate de 
parteneriatele privat-public de tipul Grupurilor de Acţiune 
Locală. Modelul promitea să extindă participarea cetățe- . 
nească dincolo de descentralizarea administrativă consacra- 
tă de Legea Administraţiei Publice din 2001, care prevedea 
înființarea unor Asociaţii de Dezvoltare Inter- Comunitară 
în vederea coordonării dezvoltării așa-ziselor zone metropo- 
litane sau micro-regiuni. Totuși, putem observa că această . 
capacitate a GAL.-urilor rămâne limitată la reproducerea 
regimului local de putere aflat sub controlul unor struc- 
turi organizaționale deja puternice (cum ar fi autoritățile 
locale, companii private, organizaţii neguvernamentale 
înfiinţate pentru atragerea fondurilor europene, de multe 
ori interconectate între ele şi în prealabil). În mod efectiv, 
aceste grupuri locale nu extind luarea deciziilor înspre me- 
canismele democraţiei participative sau ale unei participări 
cetățenești reale. Justiţia participativă promisă de acest sis- 
tem nu poate fi reală, întrucât GAL-urile acționează mai 
mult ca administratori tehnici ai Fondurilor Europene, și 
chiar dacă ele sunt responsabilii elaborării Planurilor de 
Dezvoltare Locală (cadrul acestor proiecte individuale), 
acestea din urmă sunt concepute pe fondul programelor 
operaționale stabilite în relația dintre guvern și Comisia 
Europeană, departe de controlul cetățenilor. 

Un alt aspect important al conceptului care fundamen- 
tează ideea GAL-urilor în România postsocialistă este fap- 
tul că ele promovează un model de dezvoltare susținut de 
condamnarea comunismului. Documentul de planificare 
GAL „Calafat” face apel la această poziție de mai multe 
ori: afirmă că dificultăţile stabilirii unor parteneriate între 
diverși actori pot fi explicate de moștenirea comunistă, 
care a diminuat încrederea în iniţiative colective şi, în par- 
ticular, în formele de asociere instituționalizate; pe de altă 

parte, susține că subdezvoltarea teritoriului se datorează 
industrializării socialiste forțate și artificiale, care la rân- 
dul ei a fost afectată după 1990 de procesul de tranziție la 
economia de piaţă şi de prăbușirea companiilor publice. 
Aceste argumente doresc să justifice și eligibilitatea orașului 
Calafat pentru programul LEADER (original croit pentru 
zone rurale) prin următoarea logică: localitatea a fost creată 
artificial ca oraş, cunoaște o dezvoltare locală precară și o 
economie locală bazată pe sectorul agricol, ea este un oraș 
cu caracter rural din punctul de vedere al serviciilor, dar pe 
de altă parte are totuși potenţialul să promoveze un model 
urban în micro-regiune. 

În momentul elaborării Planului de Dezvoltare Locală 
pentru teritoriul GAL „Calafat”, municipalitatea orașu- 
lui a raportat trei programe de dezvoltare infrastructurală 
incluse în „Strategia” sa „de Dezvoltare pentru perioada 
2007-2013”. Cu un buget total de circa 17 milioane de euro 
acoperit din fonduri PHARE şi fonduri europene pentru 
protecția mediului, aceste programe au țintit îmbunătățirea 
serviciilor de utilități publice, extinderea reţelei de apă şi 
canalizare, şi modernizarea managementului deșeurilor. 
Concluziile Planului de Dezvoltare Locală din 2012 cu 
privire la priorităţile imediate ale zonei pun accentul pe: 
dezvoltarea unor companii rurale și turistice mici și mijlo- 
cii prin educaţia antreprenorială a populaţiei; dezvoltarea 
infrastructurii sociale, a patrimoniului local și a serviciilor 
furnizate pentru comunități, dar și prezervarea moștenirii și 
identităţii rurale a teritoriului; capitalizarea, modernizarea 
şi tehnologizarea sectorului agricol, astfel încât agricultura 
de subzistență practicată în gospodării să se transforme în 
producţie dedicată pieţei; acţiuni de formare și reconversie 
profesională dedicate populaţiei; și nu în ultimul rând, sus- 
ținerea Grupului de Acţiune Locală. În pofida acestor pla- 
nuri ambiţioase, transpuse în 64 idei de proiecte, Planul de 
Dezvoltare Locală identifică un buget relativ redus, de circa 

3,5 milioane de euro, dar anticipează un cost anual de circ, 
300.000 de euro pentru funcţionarea în sine a GAL-ului 


2.3. Concluzii — neoliberalizare prin 
dezvoltare antreprenorială 


Un aspect central al viziunilor de dezvoltare promovati 
în şi pentru România, o tendință manifestată și (re) produsi 
local (printre altele și în Aiud și Calafat, cum am văzut mai 
sus), este reconfigurarea rolului statului în dezvoltare şi 
implicit a relaţiei sale cu piaţa, pe de o parte, și cu cetățenii 
sau cu societatea, pe de altă parte. Modul în care autorită: 
ţile locale se autodefinesc ca agenţi puternici puși în slujb; 
investitorilor economici privaţi, şi ca actori slabi care nt 
pot (şi nu trebuie) să soluţioneze consecințele sociale al 
restructurării economice, este un simptom al paradigmei 
mai largi ce reconstruieşte România postsocialistă într-un 
ton neoliberal. Modelul antreprenorial al dezvoltării eco- 
nomice și sociale susține procesul de neoliberalizare și în 
România, așa cum se întâmplă și în alte țări. El se bazează 
pe, dar totodată și promovează ideea că „bunăstarea uma 
poate fi asigurată prin desfășurarea libertăților și capacități- 
lor individuale antreprenoriale într-un context instituțional 
caracterizat de drepturile proprietăţii private, pieţe libere 
și comerţ liber”. 

Într-un context postsocialist cum este și cel românesc, 
argumentele aduse în favoarea acestui model de organizare 
şi dezvoltare a economiei și societăţii sunt puternic bazate 
pe condamnarea comunismului şi, asociat fiind cu el, a 
statului social. Anticomunismul informează și efortul de re- 
configurare a rolului statului, astfel încât acesta este destinat 
creării şi prezervării unui cadru instituțional care extinde 
principiile competitivităţii și ale pieţei în toate domeniile 
*% David Harvey, A Brief History of Neoliberalism, Oxford, Oxford 
University Press, 2005, p. 2. 

vieții, inclusiv în strategiile de dezvoltare. Costul acestei 
schimbări este dezarmarea agenţilor publici în ceea ce pri- 
vește furnizarea serviciilor sociale, un fenomen care nu 
este perceput ca ceva ce (re)produce nedreptatea socială, 
ci ca un mod (dezirabil) de guvernanţă. Astfel de procese 
se derulează și la nivel local, și — cum a demonstrat analiza 
de mai sus legată de Aiud și Calafat — ele rezultă în faptul că 
orașele încetează să mai fie spaţii ale reproducerii sociale și 
devin teritorii ale competitivităţii.” În acest proces, ideea 
nevoii de a cultiva un spirit antreprenorial nu doar ghidează 
construirea discursivă a dezvoltării, ci însăși elaborarea 
planurilor de dezvoltare în sine devine o afacere. Primăriile 
externalizează această activitate unor companii, organiza- 
tiile neguvernamentale de la nivel național care se bucură 
de sprijin guvernamental sau prezidenţial, asigurându-și 
existența din administrarea fondurilor Băncii Mondiale, 
Uniunii Europene sau altor instituţii transnaționale, iar 
multe dintre ONG-urile locale se creează cu scopul de a 
atrage aceste fonduri, de obicei prin intermediul unor firme 
de consultanță specializate pe aplicaţii și management de 
proiect. În cadrul acestui sistem, capacitatea de a atrage 
fonduri externe devine o caracteristică a sinelui dezirabil, 
cel antreprenorial (atât în cazul persoanelor fizice, cât şi în 
cazul persoanelor juridice), iar cei care nu pot îndeplini 
această cerință sunt stigmatizați ca subiecte „nemerituoase” 
de dezvoltare. În aceste condiții, strategiile de dezvoltare 
locale, chiar dacă se doresc a fi foarte ambiţioase în termenii 
programelor proiectate, stau sub riscul de a nu fi transpuse 
în intervenţii efective, din moment ce actorii locali (ne- 
maivorbind de categorii marginalizate) nu sunt capabili, 
din diverse motive, să elaboreze proiecte „competitive” 
pe piața fondurilor. 


* Bob Jessop, „Liberalism, Neoliberalism and Urban Governance: a 
State-theoretical Perspective”, Antipode, vol. 34, nr. 3, 2002, 452-472, 

Pe lângă toate acestea, să nu uităm de faptul că practicile 
guvernanţei neoliberale în România au devenit predomi- 
nante și foarte vizibile prin măsurile de austeritate impuse 
asupra populaţiei cu începere din 2010, ca o condiție îm: 
pachetată în creditul Fondului Monetar Internaţional sub 
forma programului de ajustare structurală. Și să observăm 
cum se continuă această direcție prin modelul de dezvol: 
tare „competitive cities”, recomandat României de Banca 
Mondială la sfârșitul anului 2013, care definește orașele 
competitive ca motoare ale dezvoltării. 


CONCLUZII FINALE — „REFORMA STATULUI”, 
DE LA GUVERNANȚĂ LA 
GUVERNAMENTALITATE NEOLIBERALĂ 


În ceea ce priveşte politica dezvoltării pentru perioa- 
da de după 2014, aceasta este structurată de două mari 
strategii agreate de România în relaţia sa, pe de o par- 
te, cu Banca Mondială” și, pe de altă parte, cu Comisia 
Europeană”. În elaborarea propunerii românești privind 


* Vezi raportul Competitive Cities. Reshaping the Economic Geography 
of Romania  (http://www-wds:worldbank.org/external/default/ 
WDSContentServer/WDSP/1B/2014/02/20/000456286_201402201 
51016/Rendered/PDF/843240v10Full00s0Bo0x382123B000U0070, 
pdf). El a fost elaborat și prezentat guvernului României şi în particul 
Ministerului Dezvoltării Regionale şi Administraţiei Publice ca o propu= 
nere pentru strategia de dezvoltare regională pentru perioada 2014-2020, . 
ce ar avea menirea să îmbunătățească capacitatea de absorbție a Fondurilor. 
Structurale. Propunerile Raportului Băncii Mondiale au fost fundamenta= 
le şi în elaborarea „Acordului de Parteneriat 2014-2020” între România și 
Uniunea Europeană. 

* Country Partnership Strategy for Romania for the period 2014-2017 
(http://documents.worldbank.org/curated/en/2014/04/ 19552473/ 
romania-country-partnership-strategy-period-fy2014-2017), aprilie 2014. 

* Partnership Agreement România (http://www.fonduri-ue.ro// propune- 
rea-oficiala-a-acordului-de-parteneriat-2014-2020), adoptat de Comisia 
Europeană în august 2014. 

utilizarea Fondurilor Europene în perioada 2014-2020, 
Banca Mondială a acţionat în calitate de consilier al guver- 
nului, deci relația dintre actorii naţionali și internaţionali în 
ceea ce privește planificarea dezvoltării sau gândirea strate- 
giei de dezvoltare în funcţie de oferta fondurilor europene 
se reproduce mai departe. 

În paralel cu raportul Competitive Cities, care la rândul 
său a fost aplicarea pe cazul României a World Development 
Report 2009: Reshaping Economic Geography, în capaci- 
tatea sa de consilier pe lângă guvernul României, Banca 
Mondială a pregătit și un alt studiu (care și el pare să de- 
vină un document important al dezvoltării în România 
deceniului următor). Acesta observă: „Orașele românești 
continuă să se afle în fața unor provocări critice: au un nu- 
măr semnificativ de pungi de sărăcie, cu grupuri sărace și 
marginalizate care lucrează sub potenţialul lor productiv; 
(....) ele sunt în suferință în ceea ce priveşte serviciile de 
bază şi calitatea vieţii în general”’. Banca Mondială a lan- 
sat în aprilie 2014 raportul cu rezultatele cercetării asupra 
comunităților urbane marginalizate? și un manual practic 
privind elaborarea strategiilor de integrare a comunităţilor 
urbane marginalizate în România”. Acesta din urmă pre- 
zintă abordarea „community-led local development”, modelul 
dezvoltării locale plasate sub responsabilitatea comunității, 
recomandată României de către Comisia Europeană pentru 


Competitive Cities: Reshaping the Economic Geography of Romania. 
Integrating Urban  Marginalized Communities and Making EU 
Structural Funds Work for the Poor (http://www.worldbank.org/en/ 
results/2014/04/11/ reshaping-the-economic-geography-of-romania). 

è? Vezi raportul The Atlas of Urban Marginalized Areas in Romania (http:// 
backend.elard.eu/uploads/wb-project-in-ro/atlas_24april_en.pdfh- 
ttp://backend.elard.eu/uploads/ wb-project-in-ro/integration_strate- 
gies_a4_en_print.pdf). 

3 Vezi manualul The Elaboration of Integration Strategies for Urban 
Marginalized Communities in Romania (http:/ /backend.elard.eu/uploa- 
ds/wb-project-in-ro/integration_strategies_a4_en_print.pdf). 

perioada 2014-2020. El se bazează, la rândul său, pe pară 
digma LEADER, discutată în studiul de față în relaţie € 
viziunile de dezvoltare promovate în orașul Calafat. Acest 
modele se fundamentează pe abordarea neoliberală a de: 
voltării comunitare, care promite să genereze schimba 
socială prin creşterea participării comunitare la guvernanţi 
locală, dar de fapt, în cel mai bun caz, înlocuieşte justiții 
socială cu o justiţie procedurală." Împreună cu alocare 
soluționării marginalizării sociale pe seama fondurilor e 
ropene fără încadrarea proiectelor individuale în strateg 
locale de dezvoltare, „dezvoltarea comunitară” — care, sul 
pretextul atractiv al capacitării (empowerment), transpuni 
soluţionarea problemelor în ograda celor afectaţi de e 
- reproduce marginalizarea socială prin stigmatizarea ca 
„nemerituoși” sau chiar incapabili de dezvoltare a celo 
care nu sunt „competitivi” pe piaţa fondurilor. 
Întrevedem în acest (nou) context o nouă etapă a neo; 
liberalizării, care pare a se înscrie în tendința pe care uni 
o numesc post-neoliberalism (sau post-Washington consen: 
sus), în măsura în care aceste strategii promit recuperarea 
dimensiunii sociale a agendei europene. Alții însă consideră 
că aceste ajustări consolidează de fapt neoliberalismul prin= 
tr-un fals neo-keynesianism, fiind o adaptare a acestui regim 
la criza pe care a creat-o. În spiritul celor din urmă observ 
că termenii-cheie ai măsurilor pentru „reducerea sărăciei” 
rămân cei cu care ideologia neoliberală ne-a familiarizat în 
decada anterioară. Ele îşi propun dezvoltarea competitivită- 
ţii şi culturii antreprenoriale în rândul populației (inclusiv a 
celei dezavantajate) „sau capacitarea indivizilor pentru a-și 
soluţiona problemele cu care se confruntă. Dezvoltarea 
economică și socială rămâne în aceste strategii pe seama 
parteneriatelor public-privat sau a „comunității locale”, fără 


%* Vezi Marianne Morange și Sylvie Fol, „City, Neoliberalisation and 
Justice”, op. cit. 

schimbarea tendinței principale în ceea ce privește guver- 
hanța neoliberală prin care statul se pune în slujba pieței și în 
defavoarea socialului. Ea va susține în continuare investițiile 
private, care sunt atrase în România datorită „avantajului său 
competitiv” (forța de muncă ieftină a populaţiei active), dar 
și justificarea / naturalizarea adâncirii inegalităților sociale. 

Existenţa paralelă sau succesivă a celor două viziuni de 
dezvoltare din România (dezvoltarea antreprenorială bazată 
pe competiţie și modelul dezvoltării incluzive, care, cum 
am văzut, este și el condiționat de competitivitate) poate 
[i explicată prin interpretarea propusă de Morange și Fol. 
Autoarele arată cum, în diferite zone ale lumii, neolibera- 
lizarea funcţionează pe un continuum al secvenţelor de 
roll-back şi roll-out al justiţiei sociale și redistributive. Ele 
observă că, de obicei, după faza de roll-back în care politicile 
neoliberale de ajustare structurală adâncesc inegalităţi- 
le sociale, sistemul capitalist încearcă să corecteze aceste 
efecte prin măsuri roll-out, care constau în primul rând din 
facilitarea unei mai mari participări cetățenești în numele 
justiţiei procedurale. Din acest motiv, „neoliberalizarea 
este adeseori acompaniată de reformularea discursurilor 
despre dreptate”*5, dar întrebarea este dacă participarea 
(îmbunătățirea justiţiei procedurale) poate sau nu — sau în 
ce măsură poate — să producă rezultate sociale corective. 
Acest fenomen va putea fi studiat și în România, urmărind 
de exemplu impactul modelului „dezvoltării plasate sub 
responsabilitatea comunității” asupra reducerii (efectelor) 
marginalizării sociale (a romilor). Experienţe din alte zone 
ale lumii arată că participarea mai largă poate conduce la 
forme ale împărtășirii puterii, dar așa cum se desfăşoa- 
ră ea, rămâne în continuare compatibilă cu sistemul de 
management neoliberal care delegă „comunităţii locale” 


35 Idem. p. 16. 


% Marie-Hélène Bacqué și Carole Biewener, „Different Manifestations 
of the Concept of Empowerment: The Politics of Urban Renewal in the 


273 


rolurile clasice ale serviciilor publice. Sau, altfel spus, ma 
aşteptări față de acest model de dezvoltare maschează di 
fapt cum „retorica incluziunii sociale se poate distorsion; 
în favoarea excluziunii materiale”, sau cum „forța de mun 
că prost plătită poate fi exploatată în numele echităţii 
Prin analiza viziunilor de dezvoltare locale promovate în 
cele două orașe, am putut deja depista astfel de evoluţii 
ale logicii lor ascunse. Argumentul conform căreia, pe de 
o parte, dezvoltarea depinde de atragerea investitoriloi 
privaţi în oraș, iar pe de altă parte avantajul competitiv a 
localităţii constă din costurile reduse ale forței de muncă, 
o transformă pe cea din urmă într-un factor care servește 
capitalul şi nu incluziunea socială, în sensul de acces 
resursele unei vieți decente. 

Drept consecință, modelul dezvoltării antreprenoriale - 
susținută şi de reforma statului în direcțiile descrise în acest 
studiu — poate să conducă cel mult la încorporarea adversă 
a celor marginalizați de ordinea neoliberală. Încorporarea 
adversă are un rol aparte în acest sistem, datorită modului 
în care guvernanța neoliberală produce efecte materiale (şi) ; 
prin faptul că politicile sale funcționează (și) ca tehnologii 
politice și tehnologii ale sinelui”. Antropologia politicilor? 
şi teoria guvernamentalității” sunt instrumente prin care 


United States and the United Kingdom”, International Journal of Urban. 
and Regional Research, vol. 37, nr. 6, 2013, pp. 2198-2213 i 
3 Marianne Morange și Sylvie Fol, „City, Neoliberalisation and Justice”, p. 17, 
% Sam Hickey și Andries du Toit, Adverse Incorporation, Social Exclusion 
and Chronic Poverty, Manchester, University of Manchester, 2007. 

* Hubert Dreyfus şi Paul Rabinow, Michael Foucault: Beyond Structuralims 
and Hermeneutics, Chicago, University of Chicago Press, 1983. 

% Cris Shore și Susan Wright (coord.), Anthropology of Policy. Critical 
Perspectives on Governance and Power, Londra, Routledge, 1997; Cris 
Shore, Susan Wright și Davide Però (coord.), Policy Worlds: Anthropology 
and the Analysis of Contemporary Power, New York, Bergham Books, 2011. 
Michel Foucault, „Governmentality”, op. cit.; Huub van Baar, The European 
Roma. Minority Representation, Memory, and the Limits of Transnational 
Governmentality, Amsterdam, University of Amsterdam, 2011. 

putem demonstra că neoliberalizarea înfăptuită (şi) prin 
reforma statului postsocialist conduce la o dezvoltare ine- 
gală? sau la o dezvoltare ce privilegiază profitul pe seama 
oamenilor“ şi favorizează piaţa în detrimentul cetățeniei 
sociale, în timp ce, printr-un rasism economic, îi clasează 
pe cei precari în poziţia inferioară de „non-persoană” sau 
„ne-om”, explicându-le eșecurile prin presupusele lor ca- 
racteristici individuale sau culturale (de grup). „Reforma 
statului” îşi îndeplinește rolul în procesul de neoliberalizare 
atunci când — dincolo de restructurarea „de sus” a politicilor 
publice și a propriilor structuri și acțiuni — creează subiecți 
care se autopercep ca atare, astfel încât ei înșiși contribuie 
„de jos” la realizarea ordinii sociale care îi subordonează și 
inferiorizează. 


* David Harvey, Spaces of Global Capitalism. Towards a Theory of Uneven 
Geographical Development, Londra & New York, Verso, 2006. 

% Noam Chomsky, Profit Over People. Neoliberalism and Global Order, New 
York, Seven Stories Press, 1999. 

Unirea Basarabiei cu România se amână. 
Băsescu, eurociocoii și Unirea 


Vasile Ernu 


Am fost invitat la TVR1, la emisiunea „Între bine și rău”, 
la o dezbatere pe tema unirii României cu Basarabia.! Toţi 
invitaţii făceau parte cam din același grup politic, având o 
viziune liberală, cu puternic accent de secol XIX, centrată 
pe un etnicism care îi atribuie un rol civilizator „european” 
„patriei Mamă” în raport cu Basarabia, „copilul mai mic” 
dinspre Est. Eu am fost adus, probabil, pe post de oaie nea- 
gră: pentru a ne juca de-a diversitatea. Totul a pornit de 
la o declaraţie a preşedintelui Băsescu, care a anunţat un 
nou proiect de ţară: Unirea Republicii Moldova cu România. 
Vast proiect. 


BĂSESCU, EUROCIOCOII ŞI UNIREA 


Câteva idei pe care am vrut să le punctez în emisiune 
și pe care nu știu cât am reușit să le enunţ clar. Pe scurt: 


Un astfel de proiect de țară, singurul nostru proiect post- 
comunist anunțat, pentru că proiectele UE & NATO nusunt 


"http://wwwtvrplus.ro/editie-intre-bine-si-rau-159684. 

proiectele noastre, ci niște proiecte externe, la care am aderat, 
este anunțat fără a ni se oferi vreo explicație. O petardă, o 
fumigenă de la care lăcrimăm, aruncată de președinte cuun 
scop mai degrabă electoral. Basarabia este o vacă bună de 
muls, deoarece alegătorul cu pașaport românesc de dincolo 
de Prut e un votant fidel al grupului Băsescu. Președintele 
ştie bine acest lucru. Avem un proiect, domnule Băsescu? 
Ne puteți arata măcar o pagină scrisă despre cum arată paşii 
minimi care trebuie făcuți în vederea realizării acestui pro- 
iect? Mâine poate doriți să refaceţi Dacia Mare, sau poate 
chiar Imperiul Bizantin. S-o facem, dar poate ne daţi și ceva 
informaţii cât de cât palpabile, ceva descriptibil, măsurabil și 
raţional. Putem participa și noi, cetățenii, la acest proiect, sau 
noi suntem doar carne de tun, buni doar la robie și război? 


Bun. Dar ce vor zice Comisarii Poporului de la Bruxelles, 
fără de care nu mișcă nimic în front aici? Mă tem că la 
prima mârâială vom face ceea ce facem de obicei: vom sta 
drepți, vom executa și vom semna în alb orice ne cer ei. 


Dar oare ce părere vor avea despre acest proiect cămă- 
tarii de la FMI, fără de care nu stabilim nici prețul la 
pâine? Bancherii, ştim bine, au în acest moment cel mai 
greu cuvânt de spus. Oare de ce? România se comportă 
de ceva vreme ca o simplă gubernie a Bruxelles-ului & 
FEMI-ului. Nu cred că România poate avea curaj și resurse 
să-şi propună un proiect fără acordul celor de la centru. 


Dar ce spun liderii politici de la Chișinău? Au spus una- 
nim NU. Ei nu vor, fireşte, să-şi piardă privilegiile și au 
anunţat că au un alt proiect de stat: independenţă, inte- 
grare în UE, bunăstare etc. Nu vor nicio Unire. Citiţi de- 
claraţiile prim-ministrului Leancă, a președintelui Timofti 
şi a liderilor partidelor de guvernare, Filat şi Lupu. Un 
NU răspicat. Opoziția spune un NU și mai radical. Dar 
are și România din când în când complexele ei de „frate 
mai mare”. 

E ë a a E FAO ED Pe a Re Um RC ELTON e EE, 


Știm ce vrea populaţia din cele două țări? Să întrebăm 
cetățenii celor două ţări, nu să facem sondaje pe colțul 
mesei. Să facem un referendum... 


Dacă cetăţenii celor două țări îşi doresc Unirea, de ce 
nicio forță politică din România sau Republica Moldova 
nu-și asumă un astfel de proiect ca program politic? Banal 
de simplu: nu vor fi votaţi. Altele sunt prioritățile, pro- 
blemele, urgenţele și realitățile celor două țări. Partidul | 
Liberal din Republica Moldova, care mai flutură ideea | 
unirii pe la TV, fluctuează între 7 şi 10%. Acesta e nucleul 
dur al unioniștilor din Republica Moldova. În rest, ideea 
care domină în Republica Moldova la mai toate nivelele 
este cea de stat suveran. Vreau să văd o forță politică ce-și 
asumă un astfel de proiect. Nu veţi vedea curând așa 
ceva. Avem însă Alianța pentru Integrarea Europeană, 
pentru că UE este mirajul la care visează o majoritate 
confortabilă. Dar nu se ştie până când. 


Cum putem acorda credit unei elite politice româneşti 
care de câţiva ani de zile tot promite 100 de milioane de 
euro? Republicii Moldova, bani care s-au pierdut prin 
tratate, ministere, comisii etc.? Cert este că aceasta do- 
vedeşte o incapacitate a României de a gestiona minime 
probleme și fonduri. Despre ce proiect de ţară vorbim? 


Cum e posibil să anunțăm cu surle și trâmbiţe un simplu 
gazoduct de la Iași la Ungheni și să nu fim capabili să-l fa- 
cem de atâta timp? Nu putem suda şi monta câteva țevi pe 
un spaţiu atât de mic? Cum poți să acorzi credit unei elite 
politice care nu e capabilă să realizeze un banal proiect? 


Era să uit de faimoasele consulate românești din Moldova. | 
Se spune că ambasadele și consulatele sunt imaginea țării 
pe care o reprezintă. E prima instituție cu care se inter- 
sectează un cetățean al unei alte țări. Eu, personal, m-am 
săturat să aud plângeri cu nemiluita de la rude, prieteni, 


l! http://www.romanialibera.ro/economie/finante-banci/romania-nu-si- 
wrespectat-promisiunile-fata-de-republica-moldova-319518. 

cunoștințe. Toţi se plâng de tratamentul inuman la care 
sunt supuși. Am cel puţin cinci prieteni care au zis că nu 
vor mai călca în viața lor în aceste consulate româneşti. 
Îşi iau vize de la bulgari, unguri, germani, francezi. Nu 
mai vor să aibă de-a face cu consulatele românești. Oare 
de ce? Și vorbim de oameni care ştiu să lupte pentru 
drepturile lor, oameni cu stare și umblați în lume. Nu 
vreau să-mi imaginez cum sunt tratați oamenii veniți de 
pe la țară... Ultimul exemplu este al amicului Dumitru 
Crudu: citiți. Dacă nu putem să facem să funcționeze 
un amărât de consulat, la ce proiect de ţară visează pre- 
şedintele Băsescu? Să dovedim mai întâi că ştim să facem 
să funcționeze un ghişeu. | 


Avem însă şi un proiect reușit: nenumăratele burse de 
studiu acordate, începând cu anii ‘go, elevilor și studen- . 
ilor din Republica Moldova. Chiar dacă au existat anu- 
mite probleme, acesta este cel mai consistent proiect al 
României în relația cu Republica Moldova. Din păcate, 
nimeni nu a gândit un pas mai departe și nu l-a dezvoltat. 


Realitatea este că avem o ţară care nu-și poate număra 
cetățenii, care nu e capabilă să organizeze un elementar. 
recensământ și care nu ne poate oferi date minime despre 
cetățenii săi: câți mai suntem, pe unde mai suntem, cu ce. 
ne ocupăm etc. Cum ar putea o astfel de ţară să ne spună 
care sunt problemele reale ale Republicii Moldova, un 
stat vecin și independent? Ştie cineva la Cotroceni că 
Republica Moldova este un spaţiu care și-a construit mo- 
dernitatea, așa fragilă cum e, aparținând unor state pre- 
cum Rusia Ţaristă și URSS, şi doar câțiva ani României? 
Îşi pune cineva problema că acest lucru presupune un 
alt tip de organizare, infrastructură, construcţie socială, 
mentalitate, cultură urbană etc.? De minorităţi şi pro- 
blemele lor nici nu mai vorbesc. Se întreabă cineva de 


3 http://elldorinfo/2013/09/dumitru-crudu-am-fost-la-consulat-sa-! 
fac-viza-pentru-romania-si-am-fost-tratat-ca-ultimul-om-intr-un-mod: 
curist/. 

ce doar 5% din românofoni se consideră români şi 95% 
moldoveni (2004), sau 15% față de 85%, într-o altă vari- 
antă? Analizează în profunzime cineva aceste date? Mă 
îndoiesc, Nouă ne place să vorbim doar despre identitatea 
națională și uităm sau ignorăm multiplele identități care 
ne pot crea mari probleme: identități politice, sociale, 
religioase, culturale etc. Mare atenție și cu fantasmele 
identităţii naționale: elita Basarabiei a fost doar parţial 
prezentă la proiectul de construcţie națională din secolul 
al XIX-lea, iar ceea ce avem azi în Basarabia este mai de- 
grabă un produs naţional sovietic combinat cu mitologia 
național-românească de secol XIX. Este o temă sensibi- 
lă şi destul de complicată, care trebuie analizată atent. 
Cunoaște cineva la București, în afara câtorva specialiști, 
aceste probleme? De problema migraţiei, forței de muncă, 
pensionarilor nu mai spun nimic. Chiar dacă seamănă 
cu problemele din România, lucrurile stau diferit. Cine 
poate face un proiect de țară de o asemenea anvergură 
când, în loc să avem instituţii serioase de cercetare pe zona 
respectivă, noi ne informăm din povești şi poezii. Rușii 
produc studii și analize mult mai bune despre Republica 
Moldova. Oare de ce? Marea parte a așa-zișilor experți 
pe Moldova nu cunosc decât drumul de la aeroport la 
hotelurile scumpe din centrul orașului, de la restaurantele 
pretenţioase unde mănâncă numai „expaţii” și noii ciocoi 
moldoveni - între timp, declaraţi eurociocoi - la beciurile 
cu vinuri vechi de la Cricova sau Mileștii Mici. Aceștia 
să ne facă proiectul de ţară? Un astfel de proiect va fi un 
proiect pentru eurociocoi, care, în bună tradiţie a vechilor 
ciocoi, își vor abandona mare parte din concetăţeni în 
vederea realizării unui proiect în interesul propriului lor 
grup. Majoritatea cetăţenilor nu are loc într-un astfel de 
proiect. Am mai trecut prin astfel de proiecte. 


Da, avem un precedent al unui astfel de proiect: Unirea 
de la 1918. Romantic, entuziast, problematic. Avem o 
evaluare a modului în care s-a derulat acest proiect cu date 
concrete? Administraţie, economie, agricultură etc. Nu. 

Oare au un conţinut real afirmaţia românească „Basarabia 
te mănâncă!” și cea moldovenească „cel mai bine a fost 
când rușii plecaseră, iar românii încă nu sosiseră!”? Cum 
a administrat România acest teritoriu, ce a lăsat în urmă? 
E în folosul nostru să analizăm lucid şi fără emfază și 
romantisme ieftine. 


Vreţi să știți cum se cheltuie banii publici care „pregătesc” 
un astfel de proiect? Catastrofal! Avem Departamentul 
Românilor de Pretutindeni (DRP), prin care circulă bani 
spre grupurile românilor de afară. Mare parte pleacă în 
Republica Moldova. Pe ce se duc? Să dau un exemplu: „În 
anul 2010, 94.000 de euro din bugetul DRP au reprezentat 
finanţări direcționate către Mitropolia Basarabiei (faţă de 
35.000 euro pentru proiecte culturale și educaţionale): 
susținerea financiară pentru plata onorariilor preoților 
slujitori, sprijinirea centrului administrativ al Mitropoliei 
Basarabiei din cadrul Patriarhiei Române, prin achiziţio- 
narea unui autoturism care va fi folosit pentru eficienti- 
zarea activităţii centrului eparhial”. Iată şi câteva mostre 
de proiecte educaţional-culturale: „Editarea volumului 
Crimele regimului totalitar comunist în RASSM (1924-1940) 
şi RSSM (1940-1941 şi 1944-1989 ), sau sprijinirea simpozi- 
onului «Anul 1940 în istoria românilor», organizat «cu 
prilejul implinirii a 7o de ani de la dramaticele evenimente 
ale anului 1940 pentru destinul românilor»”*. 


De ce se duc banii în aceste zone și nu spre niște nevoi 
reale și cu adevărat importante? Simplu. Politicienii de 
la București folosesc resurse pentru a-și hrăni nucleele 
centrale ale clientelismului politic, cele care pot aduce 
voturi și sprijin politic. Şi, fireşte, în aşa-zisa „zona edu- 
caţională & culturală”. „Românii de profesie”, care tră- 
iesc binişor din aceste surse şi fac mult zgomot la timpul 
potrivit, trebuie întreținuți. Patriotismul în zona noastră 
are un preţ și se numără de multe ori în bani. E o miză ` 


M l 
+ http://www.criticatac.ro/18433/imperialism-romanesc-schizofrenie 
identitar-republica-moldova/. 

proastă, e un joc foarte prost al statului român, care are 
un talent de a miza pe „cai morţi”. Așa nu poți construi 
nimic solid: oricând poate veni cineva care să plăteas- 
că mai bine sau poate schimba „patrioții”. Toate aceste 
lucruri trebuie regândite, dar elita noastră politică nu e 
capabilă să gândească strategic și tactic, nu e capabilă să 
construiască proiecte minime. Dar vrem un nou proiect 
de țară: România Mare 2. Vast proiect, dar care lipsește 
cu desăvârşire. 


Președintele Băsescu poate scoate multe fumigene. El 
este un politician cinic, fără scrupule și ne va mai oferi sur- 
prize. Cu ceva vreme în urmă, discursul populist şi naţio- 
nalist de acest tip era apanajul Partidului România Mare. 
Acum a ajuns să fie monopolizat de Cotroceni. Moldovenii 
sunt oameni inimoși, foarte sensibili (căci au învăţat-o de 
la ruși) și varsă ușor lacrimi. Dar sunt și iuți la mânie, cum 
ne spune cronicarul. Însă înțeleptul ne spune ceva și mai 
important: nu plângeți, nu râdeți, nu disperaţi, ci înțelegeți. 
Şi mai ales nu credeţi în ciocoii noi sau vechi, chiar dacă 
acum şi-au pus pe frunte prefixul „euro”. Fiţi vigilenţi! 


BĂSESCU ȘI UNIREA: ÎN LOC DE CONCLUZII 


La reacția mea, președintele Traian Băsescu a răspuns 
intr-o cheie politicianistă.S Esenţa reproșului meu este 
simplă: nu există niciun proiect, ci doar o strategie ș şi un 
joc propagandistic pe care preşedintele îl joacă în vederea 
alegerilor care urmează. Înţeleg. Însă jocul făcut de preșe- 
dintele Băsescu la acest capitol este foarte periculos. După 
un astfel de joc riscant, după ce fumigena propagandistică își 
va pierde din putere, s-ar putea ca relaţiile dintre cele două 
state să capete multe nuanţe noi, poate chiar o distanțare 


* http://adevarul.ro/news/eveniment/traian-basescu-dialog-vasile-er- 


nu-8_52a9b2aac7b855ft56a72f5d/index.html. 

surprinzătoare. Dar nu aceasta ar fi cea mai mare problemă. . 
Voi puncta scurt câteva dintre problemele importante pe 


care o astfel de atitudine o implică. 


Cea mai mare problemă e că falsul proiect anunțat și 
modul în care este el utilizat, anume ca instrument propa- 
gandistic, poate să producă, pe termen lung, ceea ce deja a 
şi început: radicalizarea diverselor grupuri din Republica 
Moldova, care păreau să se fi calmat. Este mult prea evi- 
dent că nimeni nu-și pune problema asta la Cotroceni. 
Nimeni nu-și pune problema că niște banale fraze care 
la București sunt spuse „la mişto” sau doar ca să creeze 
mici efecte electorale locale și polemici de câteva minute, 
la Chișinău pot produce adevărate mobilizări de masă 
şi pot împinge lumea din nou pe baricade. Consilierii 
preşedintelui pe acest domeniu sunt fie inconştienți, 
fie incompetenți. Însă cu siguranță este multă lipsă de 
responsabilitate atunci când de dragul unui electorat 
destul de mic eşti dispus să destabilizezi o societate și 
aşa destul de fragmentată, tensionată și disperată. Cu 
astfel de strategii ai şanse mari să produci niște explozii 
cu efecte riscante. 


Acest tip de fumigenă, folosită de mai toate puterile lu- 
mii, dar ambalată în diverse problematici, mai generează 
un efect pervers: mai toată presa și societatea încep să 
discute despre ceva iluzoriu, inexistent, lăsând la o parte 
problemele cu adevărat importante acum. În Republica 
Moldova, această fumigenă „marca Cotroceni”, aparent 
nevinovată, are un efect mult mai puternic decât în țară. E 
un soi de „efect butterfly” regional: când Cotroceniul sau 
Kremlinul face o glumă nevinovată legată de Moldova, 
la Chișinău se pot întâmpla tragedii. 


Şi apropo de glumă: basarabenii nu înțeleg și nu au ure- 
che pentru bășcălie, dar asta nu înseamnă că nu au sim- 
tul umorului. Băşcălia este citită de basarabeni în cheie 
tragică. Până și Caragiale e citit mai degrabă în cheie 
tragică. Personal, mi-a trebuit ani buni ca să pot citi și 

râde la articole de tip Academia Caţavencu. Eu citeam ca 
fiind tragic acel umor. E o chestiune de cod cultural. Dar 
aceasta e o altă poveste. 


A analizat cineva ce efect are asupra societății moldove- 
neşti mesajul unionionist tot mai agresiv al preşedintelui? 
Ştie cineva în mod real cum vor reacționa grupurile etnice 
atât de pestriţe, sau chiar grupul etnicilor moldo-români, 
care, la rândul lor, se identifică etnic, cultural mult mai 
divers decât trâmbiţează unioniști de pe ambele maluri 
ale Prutului? Ne consultăm numai cu grupul de unioniști 
de dincolo de Prut, grup care este foarte mic, dar, e ade- 
vărat, foarte zgomotos? Cu lucrurile acestea nu e de jucat, 
într-un context și aşa foarte fragil și fierbinte. 


Îşi pune problema cineva de la Cotroceni ce efecte are 
acest tip de „proiect politic” asupra grupurilor politice de 
la putere, care și așa au o marjă de manevră politică destul 
de mică, sau asupra opoziţiei care e destul de puternică? 
De ce oare a reacționat cum a reacționat (adică negativ) 
puterea de la Chișinău la mesajul unionist al președintelui 
Băsescu? A analizat cineva riscurile politice pe care le 
poate crea în Republica Moldova aceste joc? Și nu vorbesc 
de Rusia, ci chiar de grupurile din Moldova. 


Să vedem cazul Banciu, care a stârnit atâta gălăgie. El 
spus la Bı TV: „În general, Moldova este exact ca țiganul 
român care stă cu mâna întinsă pe Champs-Élysées (...) 
Asta este Moldova. Un țăran sau un ţigan, după cum 
vreţi, care n-a făcut altceva decât să cerşească pe lângă 
România de când îi știm noi”. Oare de ce mesajul lui 
Banciu a trezit atâta furie, reacţii cu nemiluita și chiar 
proteste de stradă?” Credeţi că acum câţiva ani acest tip 
de mesaj ar fi creat tot atâtea reacții? Cu siguranță că nu. 
Ar fi trecut neobservat. Ce este însă foarte important în 
!._http://unimedia.info/stiri/video-post-tv-din-romania--amendat-pen- 
tru-ca-i-a-denigrat-pe-moldoveni-70736.html. 


! http://unimedia.info/stiri/video-protest-la-bucuresti-moldovenii--ne- 
multumiti-de-afirmatiile-prezentatorului-roman-de-la-b1-70872.html. 

* http://www.dorintudoran.com/un-fumarit-post-modern-taxa-pe- 


acest mesaj e următorul fapt: Banciu a transmis în esență 
mesajul Cotroceniului către Republica Moldova în formă 
de înjurătură. Voi îmi datoraţi ceva pentru că am cheltuit 
mulţi bani cu voi. Vă mai amintiţi? De ce au reacționat 
atât de dur consilierii de la Cotroceni? și chiar președin- 
tele la vizita recentă a premierului Leancă la București, 
acesta nevoind să facă jocul președintelui României? De 
ce după aceea cei de la Chișinău au trebuit să revină cu 
o declaraţie de mulțumire „pentru sprijinul acordat de 
președintele Băsescu Republicii Moldova” etc.? Pentru că 
tipul de mesaj și practici instituite mai ales de președintele 
Băsescu în legătură cu Republica Moldova țin de acest tip 
de raport: cel care plătește comandă muzica. Așa că cei 
de la Cotroceni ar trebui să se gândească de mai multe ori 
înainte de a face astfel de jocuri, fiindcă efectele ar putea 
fi catastrofale. Una e înjurătura lui Banciu, care nu merită 
nicio reacţie, și cu totul altceva este jocul preşedintelui, 
care implică două țări și o relaţie delicată. 


Interesant este că unioniștii și patrioții au ieșit în stradă 
să protesteze împotriva aberaţiilor lui Baniciu în faţa se- 
diului Bı TV, televiziunea cea mai pro-Băsescu. Și la fel de 
interesant e faptul că „oamenii președintelui” au votat în 
cadrul şedinţei CNA dedicate „cazului Banciu” împotriva 
amendării postului de televiziune pro-prezidenţial. 


Şi ca un cetățean modest, repet pentru „patrioți”: nu am 
nimic cu existenţa unui astfel de proiect de țară, regiune 
etc., ci doar, cred eu, nu așa se face și nu așa se pune pro- 
blema. Un astfel de proiect jucat pe cartea naţionalismului 
va deveni o catastrofă. 

Traian Băsescu prin el însuși 


2004 


„Nu avem voie să mascăm sărăcia sub statistici. Prea mulți 
pensionari au pensii mai mici decât factura la încălzire pe 
timp de iarnă. Prea mulți ţărani trăiesc în sărăcie, indife- 
rent de cât de bogată este recolta. Prea mulți tineri încep 
să creadă că România nu mai este o țară în care au șanse. 
Această realitate trebuie schimbată. Să intri în viață ca 
tânăr sărac — din cauza unui sistem nedrept de promovare 
şi de carieră — este cea mai mare povară pe care o poate 
purta un tânăr român. Milioane de pensionari au nevoie 
de o bătrânețe sănătoasă și protejată printr-un sistem de 
asigurări de sănătate menit să ajute, nu să ducă la disperare 
bolnavii, bătrânii care au nevoie de medicamente și care 
au nevoie în egală măsură de respectul nostru pentru 
| anii munciti.” 


| 1005 


„Dacă vrem să continue să ne susțină statul, nu știu dacă 
vom avea cele mai fericite soluţii, chiar pentru evoluţia 
noastră ca națiune. Eu sunt un adept al creării condițiilor 
pentru ca oamenii să trăiască bine, dar în niciun caz nu 
sunt un adept al soluţiilor de asumare a responsabilități 
statului pentru viața de zi cu zi a fiecăruia dintre noi. 

Statul trebuie să creeze condiții, trebuie să garanteze ser- 
vicii publice, de gen sănătate, educaţie, mediu, sunt multe 
pe care statul trebuie să le garanteze. Dar, din punct de 
vedere al veniturilor, eu cred că este o zbatere a noastră, 
a fiecăruia. Suntem mulțumiți cu cât câştigăm dintr-un 
serviciu, foarte bine. Avem nevoi mai mari, ne mai luăm 
ceva de muncă, pentru că locuri de muncă sunt, slavă 
domnului.” 


„Eu cred că ar trebui să conturăm în industrie două 
brand-uri: industria turismului şi industria lemnului, 
pentru că avem resursa aici, și brand-ul pentru softiştii 
români, care sunt foarte buni. Trebuie doar să li se creeze 
condiţii să realizeze softurile și programele în România 
şi nu la Microsoft. Cred că acestea trei ar putea deveni 
brand-urile de ţară. Nu mai vorbim că am putea să ne mai 
facem un brand dintr-o țară care a reușit să scape de marea 
corupție. Ar putea fi un brand interesant.” 


„(....) aici plecăm de la un lucru elementar: se colectea- 
ză bani de la 4,6 milioane de salariaţi și 22 de milioane 
de români au dreptul la asistență medicală. Deci, este o 
discrepanţă între resurse și obligaţii extrem de mare. Și 
atunci, trebuie corectată. Şi aici, probabil, vom veni pe 
o soluţie care să vizeze introducerea rapidă a sistemului 
privat de asigurări de sănătate, la care ne-a plăcut să spu- 
nem 16% plătim toți impozit pe venit, și cel cu salariu mic, 
și cel cu salariu mare. Și atunci îi spunem celui cu salariu 
foarte mare sau cu venituri foarte mari: «Uite, domnule, 
tu plătești 16%, dar ai acces numai la un sistem de sănătate 
în care și contribui suplimentar» (... ) Deci, nu trebuie 
să conteze care-i regimul de proprietate al spitalului, ci 
contează cine trebuie asistat gratuit și cine trebuie să-și 
plătească parte din prestaţia medicală, cine trebuie să 
plătească 100%.” 


„Haideţi să va liniştesc: nu se va rupe Alianța și va guverna 
unitar (...) Niciodată, e convingerea mea, PNL nu va 
face alianță cu PSD. Niciodată. (... ) Iar dacă vreți, despre 

Tăriceanu, nu-l văd niciun minut aliat cu PSD, nici măcar 
un minut. Așa cum îl cunosc.” 


„Am atenţionat că s-a creat o companie integrată, 
PETROM, eu eram în guvern când a fost creată această 
companie, ştiu și explicaţia existenţei acestei companii. 
S-a creat o companie integrată exact pentru a nu o face 
dependentă de fluctuațiile de pe piața internaţională. 
Nicio ţară care are propria ei resursă nu și batjocorește 
cetăţenii spunând: «Îmi pare rău, prețul pieței este 60 
de dolari, deci vă dau cu 60 de dolari și vouă, celor care 
aveți țiței, v-a lăsat Dumnezeu pe un pământ în care există 
circa 80% din necesarul de ţiţei» (... ) nu există stat în 
care companiile petroliere să nu coopereze cu statul.” 


2006 


„Raportul meu cu românii este discuţia, vorba. Nu am 
alt raport cu ei.” 


„Eu am mai multe probleme care-mi pot fi imputate. Pe 
drept sau pe nedrept. N-am făcut un secret din a recu- 
noaşte ca am o etichetă nedreaptă în ce priveşte flota. Că 
am o problemă de moralitate în ce privește apartamentul 
din Mihăileanu. Nu de legalitate, de moralitate. Dar un 
preşedinte nu poate pune înaintea activității lui ca şef al 
statului reproșurile lui interioare.” 


„Mă refer la o criză, o potenţială criză de forță de muncă în 
zona funcţionarilor chiar. Deci iată că România, datorită 
propriei sale evoluţii, dar și migraţiei deja produse a forţei 
de muncă, nu mai este în situația de a fi un furnizor de for- 
tă de muncă pentru statele membre ale UE; dimpotrivă, 
va fi o țară care va absorbi forță de muncă. Acum trebuie 
să gestionăm cu grijă politica, în așa fel încât să putem 
atrage români din afara frontierelor — fie că discutăm de 
populaţie din Moldova, români din Ucraina, români din 
Serbia ~, care să poată muncii pe piaţă forţei de muncă 

din România; și poate să introducem un sistem selectiv 
de acces pe piața forței de muncă.” 


„Tentativa de a îmbunătăţi relaţiile cu Rusia va fi o con- 
stantă a politicii noastre externe.” 


„Da, este idealul către care eu împing lucrurile și am con- 
vingerea că în fiecare an s-a trăit puțin mai bine decât cu 
un an în urmă și am convingerea că la sfârșitul manda- 
tului meu, în 2009, în mod categoric va fi o consistentă 
diferență de nivel de trai față de 2004.” 


„Intrarea în UE este ca intrarea într-un restaurant de cinci 
stele. Te așezi la masă cu oameni foarte bine îmbrăcaţi, şi 
tu eşti bine îmbrăcat, ai ștaif, îndeplinești criterii politi- 
ce, ai economie de piață funcţională, ai o justiţie relativ 
funcţională, urmează să-ți vină 32 miliarde de euro în 7 
ani, nerambursabili, deci te poţi îmbrăca bine să intri 
în restaurantul de cinci stele. Marea problemă este ca 
atunci când intri în restaurant să ştii cât poți să comanzi. 
Înţelegeţi? Nu-i ca atunci când intri în bodegă. În bodegă 
intri şi dacă nu ai cu ce plăti, te scot chelnerii în şuturi, 
da? Ca în orice bodegă de cartier. În restaurantul de cinci 
stele comanzi și dacă nu ai cu ce plăti ce ai comandat, nu te 
scoate nimeni din restaurant, nu se poate la un restaurant 
de cinci stele, dar te dispreţuiesc toți, toți cei cu care ești 
la masă. Asta se poate întâmpla cu o ţară nechibzuit ad- 
ministrată după ce se intră în UE. Adică, dacă ţi-ai minţit 
populaţia că lupți să intri în UE pentru ca imediat să le 
crească nivelul de trai oamenilor care te-au susţinut, este 
o mare minciună. Pentru că acest lucru nu se întâmplă. În. 
acest restaurant de cinci stele trebuie să comanzi atât cât 
poți plăti, asta este esenţial. Şi cine vrea să comande se 
uită și zice: Oho, uite olandezul cât plătește, ia să plătesc 
şi eu la fel. Atunci vei fi disprețuit pentru că ai comandat, 
dar nu ai cu ce plăti comanda ta egală cu a olandezului... 
dar intri într-un loc în care mai mult de a observa nu-ți 
poate face nimeni nimic... nici măcar nu te mai trage de 
mânecă. Până acum, aveam condiții, criterii de îndeplinit 

ca să intrăm. După ce ai intrat, nu îţi mai face nimeni ce 
a făcut pentru noi Comisia Europeană până la intrare: 
supraveghere pe toate capitolele negociate în acordul 
de intrare în Uniunea Europeană, asistenţă cu specialiști 
ca să-ţi îndeplinești obligațiile asumate. În acel moment 
rămânem singuri...” 


»(-.. ) în realitate, mareșalul Ion Antonescu nu a fost un 
militar atât de mare cum l-am construit noi. A fost un 
militar relativ genial, a fost, ca om politic, în raport cu 
responsabilitățile pe care le avea, nu a ştiut unde să se 
oprească. Nu a știut unde să se oprească și asta pentru 
un om politic este de neiertat. A făcut o greșeală funda- 
mentală, aceea de a trece Nistrul. Nu rămâne decât un 
om care, prin deciziile lui, a făcut mult rău României.” 


„Este clar că societatea românească a început să se pola- 
rizeze, dar deja s-a creat o clasă mijlocie care începe să 
devină foarte puternică. Deocamdată ajutăm cu subvenții 
pe cei săraci, de exemplu, pentru plata căldurii în timpul 
iernii. Ne este foarte limpede că numai dezvoltarea echi- 
librată a populaţiei poate corecta aceste discrepanțe. lar 
acest lucru se va petrece cu ajutorul fondurilor europene, 
în special în mediul rural, în agricultură. De asemenea, 
dezvoltarea infrastructurilor va contribui la diminuarea 
acestor diferențe. Dar trebuie să fim realişti: cei care au 
avut succes vor continua să acumuleze bogății. Dar aceas- 
tă categorie socială ne interesează mai puțin: important 
este să reuşim ca cei săraci să atingă un nivel de viață 
acceptabil.” 


„Apreciez că România va putea adopta moneda europea- 
nă În 2012 sau 2013.” 


„Eu v-am exprimat un punct de vedere. Hoţiile nu trebuie 


ținute sub masă. Românul are dreptul să știe de ce îl costă 
X lei kilowattul.” 


„România are o criză de forță de muncă, iar ce spunea 
domnul secretar de stat Paul Dobre este foarte corect. 

Singura soluţie de a ne menţine forța de muncă este creș- 
terea salariilor... 


2007 


„Tinta mea este, insă, obţinerea legii pentru vot unino- 
minal și vreau să știți că nu am fost un partizan al acestei 
abordări de când mă ştiu. Am fost partizanul unei soluții 
care să consolideze partidele, ceea ce însemna votul de 
listă. Ca preşedinte, însă, am putut să intru, să înțeleg, 
să ajung în intimitatea exercitării puterii în România. 
Şi concluzia mea este că nu avem cum să modernizăm 
România, dacă nu găsim o soluţie prin care partidele sau 
oamenii politici să nu fie atât de dependenți de şeful de 
partid, să le creștem dependența de cei care i-au ales.” 


„Din păcate, guvernările precedente au creat o profundă 
fractură socială. Avem, pe de o parte, o Românie «băie- 
ţilor deştepţi», care s-au îmbogăţit pe căi ilegale și mai 
ales prin parazitarea banilor publici. Pe de altă parte, avem 
România oamenilor de afaceri corecți, a oamenilor onești,- 
a oamenilor competenți și muncitori, care nu-și primesc 
niciodată recompensa meritată. Eu vreau să existe o sin- 
gură Românie, nu mai multe! Vreau ca toți românii să 
poată trăi bine în ţara lor, dar numai prin muncă onestă 
și respectarea legilor.” 


„Romania a ajuns la stadiul la care trebuie să își moderni- 
zeze tot sistemul ei de valori. Sunt două căi pe care poate 

merge România. Fie acceptă un capitalism sub control. 
oligarhic, opus democrației, care determină concentrarea 
resursei financiare în jurul celor cu foarte mulți bani, și 
nu în favoarea tuturor cetățenilor. Fie facem o economie 
de piaţă cu reguli corecte și transparente, care necesită 
decuplarea oligarhilor apăruţi în tranziţie de influența 
abuzivă asupra deciziilor politice. Să își vadă de treaba 
lor, de afaceri. Este clar că opţiunea mea este una pentru 
o societate în care oligarhii nu dictează decizia politică, 

alcătuirea guvernelor sau legile de care au ei nevoie. În 
democraţie, viaţa politică are ca scop binele comun, 
nu bunăstarea câtorva grupuri super-privilegiate (...) 
Acesta este capitalismul falsificat. Capitalismul este făcut 
să genereze prosperitate pentru toți, să garanteze şanse 
egale și competiţie liberă, nu trucată și cu rezultatul dat 
în plic. Nu avem dreptul să acceptam perpetuarea unui 


capitalism oligarhic.” 


„Nu am nicio simpatie pentru Mircea Geoană, dar ceea 
ce-mi doresc, îmi doresc acea polarizare de care noi avem 
nevoie. Ceea ce se întâmplă acum pe scena politică, un 
guvern fără susţinere, un sistem de alianțe conjuncturale 
uluitoare, UDMR cu PRM, PSD cu PNL... Este de necre- 
zut! Or, România nu va putea progresa fără sedimentarea 
structurilor politice. Să ştim cine-i stânga, să știm cine-i 
centru-dreapta sau dreapta. Or, amestecul acesta mă în- 
grijorează, iar un PSD nestabilizat va crea probleme de 
deficit de democraţie în România. România are nevoie 
de un partid de stânga calificat, credibil şi care să poată să 
dea soluţii electoratului de stânga. România are un palier 
larg de oameni care susţin stânga.” 


„Vă mai dau un exemplu, care e ușor de perceput de toți: 
Zdub şi Zdob, formaţia de muzică ușoară. Toţi compo- 
nenţii formaţiei au cerere de obţinere a cetățeniei române 
de patru ani. Nu le dă nimeni. Ei, sunt lucruri pe care 
trebuie să le rezolvăm.” 


„Marea problemă e că din această funcție vezi sistemul. 
Acela despre care domnul Emil Constantinescu spu- 
nea că l-a înfrânt. Păi bătălia e cu acest sistem. Numai 
că, spre deosebire de perioada mandatului domnului 
Constantinescu, eu am avut o șansă în plus. Şansa de 
a avea un SRI mult mai reformat decât cel din timpul 
dânsului.” 


„Ce imagine să schimbi, când pe Columna lui Traian sunt 
cerșetori cu fuste, cu copii în braţe, cu oameni care fură 

în autobuz? Ce imagine să schimbi? Poţi să cheltuiești 
miliarde, când presa italiană...” 


2008 


„Aş dori să subliniez faptul că un stat modern este un stat 
care produce egalitate de șanse. Aceasta este o valoare 
fără de care nu putem concepe lumea modernă. În trecut, 
obstacolele în calea egalității țineau de statutul social, de 
o anumită rigiditate a relațiilor dintre păturile și clasele 
sociale. Locul fiecăruia era fixat încă de la naştere: prințul 
era prinţ, cerșetorul era cerșetor. Capitalismul este cel 
care a schimbat această logică a rigidităţii sociale care a 
blocat parcursurile ascendente, așa-numitul «ascensor 
social». Dar nu înseamnă că egalitatea s-a impus în mod 
deplin. Astăzi, inegalitatea de șanse există şi are alte cauze. 
În România, cea mai importantă dintre aceste cauze este 
legată de accesul la educaţie. Aceasta a fost concluzia cea 
mai importantă a comisiei prezidenţiale care s-a ocupat 
de starea sistemului educativ: cele mai mari nedreptăți, 
cele mai însemnate efecte perverse în privința egalității 
sociale sunt produse de educaţie.” 


„Referitor la sistemul de sănătate, România se află pe unul 
dintre ultimele locuri din Uniunea Europeană sub aspec- 
tul stării de sănătate a populației. Mortalitatea infantilă 
este cea mai ridicată din Uniunea Europeană, fiind de șase 
ori mai mare decât în Suedia și de trei ori mai mare decât 
în Ungaria. Boli aproape eradicate de mult în alte state ale 
Uniunii Europene continuă să afecteze un număr mare de 
români. Numărul medicilor raportat la mia de locuitori 
în România este unul dintre cele mai mici din Uniunea 
Europeană. În plus, sistemul este inechitabil, pentru că 
accesul la îngrijire medicală este mai dificil pentru po- 
pulația săracă și pentru cea din mediul rural, unde avem 
de 3 ori mai puţini medici decât în mediul urban. Circa 
100 de localități sunt lipsite total de asistenţă medicală.” 


294 


„Şi aş vrea, domnilor profesori, să ştiţi, fără ocolişuri, că 
sunt unul dintre cei care militează pentru alocarea respon- 
sabilă a resurselor; deci, de acord cu creșterea de salarii, 
inclusiv în Sănătate, dar contra reformă. Nimeni nu mai 
poate cere salarii, fără să facă nimic în modernizarea sis- 
temelor. Deci, voi utiliza acest raport și pentru dezbaterea 
publică, dar dacă va fi nevoie, și în discuţia cu sindicatele. 
Când vor face același lucru cu cei din educaţie, să-și asume 
responsabilitatea reformei de care avem nevoie, la mine 
vor găsi o poartă deschisă pentru a discuta și creșteri 
salariale, de altfel, valabil şi pentru funcționarii publici.” 


„Aş vrea să încep prin a vă ruga să vă imaginaţi România 
anului 2020-2030, o Românie care nu arată bine deloc, o 
Românie care ar arăta cam așa, şi o spun cu toată respon- 
sabilitatea: o Românie cu o forță de muncă slab și mediu 
calificată, o Românie în care am avea un medic la 500.000 
de locuitori, poate 400.000, o Românie în care oamenii 
ar veni din mediul rural tocmai în reședința de județ ca 
să găsească asistența medicală, o Românie care, după ce a 
pierdut până în prezent 1,5 milioane de locuitori, continuă 
descreșterea populaţiei către 17-18 milioane de locuitori, 
o Românie în care, dacă te duci la ghișeul unei instituții 
publice, nu se uită nimeni la tine fără să îi dai nişte avanta- 
je consistente în bani sau în natură. Aceasta ar fi proiecția 
României, dacă nu ne stabilim priorităţile, unde dirijăm 
resurse. Spun acest lucru, fac acest tablou, nu pentru a 
înspăimânta pe cineva, ci pentru a arăta posibile evoluții, 
dacă nu ţinem cont de deprecierea continuă a sistemului 
de educație, printre altele, dar ca factor principal al faptu- 
lui că meseria de dascăl nu mai este atractivă.” 


„De aceea, plecând de la realitatea că avem un sistem 
bancar solid, plecând de la realitatea că avem surse de 
finanţare pentru propria noastră dezvoltare, rămân un 
politician optimist și nu văd România într-o situație ca- 
tastrofală, nici măcar dificilă, dacă instituţiile statului 
român fac ceea ce trebuie, pentru ca banii să fie atrași. 
De ce este foarte important să accesăm acești bani care ni 

se cuvin, plus cei la care putem avea dreptul de la Banca 
Europeană de Investiţii? Pentru că băncile din România 
nu vor mai primi finanțarea pe care au primit-o până în 
prezent de la acţionarii majoritari ai băncilor. Având în 
vedere dificultăţile în sistemul financiar internaţional, 
poate fi luată în consideraţie o diminuare a transferului de 
bani de la băncile care sunt acţionari majoritari în băncile 
din România — dar nu o retragere de bani, asta trebuie 
să fie foarte clar că nu este posibilă. Au apărut speculații 
în presă, «băncile străine își iau banii acasă». Nu există 
aşa ceva. Liniile de credit deschise rămân deschise. Se 
vor deschide și altele, dar nu la nivelul la care a fost până 
în prezent, şi atunci soluţia atragerii fondurilor la care 
noi avem dreptul devine un imperativ, pentru a diminua 
impactul crizei economice...” 


„Datoria statului român, datoria externă este de 11 mi- 
liarde de euro, şi nu de 61-62 de miliarde. Aceasta este 
datoria statului român: u miliarde de euro, datoria pu- 
blică. Or, aceasta arată un grad de îndatorare extrem de 
scăzut. Diferența până la 61-62 de miliarde sunt datorii 
ale companiilor private, în mod deosebit a celor care au 
făcut mari investiţii în România și statul român nu are 
obligaţie de plată a acestor datorii. Nu sunt datorii con- 
tractate cu garanţia statului român. Datoriile României, 
în care intră şi datoriile garantate de statul român, chiar 
dacă nu sunt adresate guvernului, ci unor companii cu 
capital majoritar de stat, sunt de u miliarde de euro, o 
datorie extrem de scăzută.” 


„Aş vrea să mai fac o ultimă observaţie legată de criză. Am 
văzut apologeți ai stângii țipând: «Iată colapsul capitalis- 
mului! Să venim noi, comunismul, să punem lucrurile la 
punct». Socialismul biruitor, care ne-a lăsat vreo so de 
ani în urmă, cred că este una dintre marile erori și sigur, 
apologeţii economiei de stat și ai societății controlate 
şi-au găsit un moment prielnic să se manifeste. Este o 
eroare, mi-aş permite să spun și îi rog pe economiști să mă 
scuze dacă eu greşesc și pe dumneavoastră vă rog să mă 

scuzaţi dacă eu greşesc, nu sunt un economist, sunt doar 
un inginer. Aș face observaţia că această criză financiară 
cu efecte în economia globală nu este decât o reacţie a 
forțelor pieţei la pierderea controlului și la desprinderea 
de realitate. Am vrut să cheltuim infinit mai mult decât 
aveam, nu vorbesc de români, deși și noi trebuie să fim 
atenți, dar lumea a vrut să cheltuiască infinit mai mult 
decât producea.” 


„Sistemului bancar i-a convenit şi a creat tot soiul de 
produse toxice în care, de fapt, nu se mai plimbau bani, ci 
se plimbau informaţii pe calculatoare şi s-a ajuns la colap- 
sul sistemului financiar, cu efectele pe care le vedeți. Un 
sistem financiar căruia piaţa i-a aplicat o corecție dură şi 
acum o omenire întreagă a venit cu picioarele pe pământ. 
Poate a fost șansa noastră că n-am apucat să ne înfruptăm 
foarte mult din produsele toxice ale sistemului bancar, 
poate, și nu vreau să fiu judecat greșit. Dacă aprecierile 
mele sunt eronate, îmi cer scuze cu anticipație, dar mă uit 
ca inginerul, deci nu ca economistul. În ultimii zece ani 
a fabricat lumea asta la miliardari, fără nicio bază reală în 
producţie sau în servicii, pur și simplu li s-au umflat ave- 
rile, fără să facă nimic. Nicio societate nu poate justifica 
creşterea averii numai pentru că există, Lista de miliardari, 
mi-aduc aminte când eram mai tănâr, era lista celor mai 
mari milionari din lume şi erau vreo câțiva milionari. 
Acum ai o listă cât o carte de telefon cu miliardari, fără ca 
PIB-ul lumii să fi crescut în aceeași măsură. lată că această 
criză le-a adus averile la valoarea lor reală.” 


„Deci, capitalismul, economia de piaţă trebuie să ne în- 
veţe că nu întotdeauna locul de muncă vine după noi, ne 
mai ducem și noi după locul de muncă. Poate sunt calificat 
ca maistru şi mi-am pierdut locul de muncă și mi se oferă 
pentru un timp un post de muncitor necalificat. Nu-i 
nicio ruşine să câştigi bani muncind. Nu-i nicio rușine. 
Deci, trebuie să ne [lexibilizăm puţin în ceea ce priveşte 
exigenţele noastre faţă de locul de muncă. Dacă ştiu să fac 
strungărie, nu înseamnă că toată viața această meserie îmi 

va garanta un loc de muncă. Și dacă mi se cere să învăţ să 
fiu sudor, mă duc, mă calific şi mă angajez ca sudor. Deci, 
sunt lucruri pe care trebuie să le învăţăm. Fac parte din 
realitățile unei economii de piață. În orice caz, pentru 
a concluziona, personal rămân un adept fără rezerve al 
economiei de piață. Nu cred în teoriile pe care le lansează 
propovăduitorii economiei de stat, i-aţi văzut - doar dacă 
n-aţi citit tot ce e în presă. Eu, pe sintezele de presă, îi 
văd. Iar economia de piaţă este singura soluție pentru o 
dezvoltare rapidă şi consistentă. Deci, poveştile cu «să 
ne întoarcem la centralism și la dirijism» nu mai sunt 
de actualitate, nu numai în România, ci în toată lumea.” 


2009 


„România se află astăzi în fața efectelor crizei economice 
globale, după doi ani de lipsă de prudență bugetară pe 
un fond de creştere economică puternică; nu a fost fo- 
losită şansa intrării în Uniunea Europeană în contextul 
internațional favorabil pentru a realiza reformele. Lipsa 
de reforme din ultimii doi ani o plătește populația acum. 
Acesta este motivul pentru care, în condițiile deteriorării 
situației economice, România nu poate lua măsurile de 
stimulare pe care le iau majoritatea partenerilor noștri 
din Uniunea Europeană. Noi nu putem crește cheltuielile 
publice atât cât ar trebui și nici nu putem crea condiții 
pentru reducerea rapidă a ratelor dobânzilor.” 


„România plătește și costul politizării și nereformării 
administrației publice. În ultimii ani, sectorul public a 
crescut excesiv şi a devenit o povară, din cele aproxima- 
tiv 300.000 locuri de muncă create în ultimii patru ani, 
mai mult de jumătate — 160.000, sunt în sectorul public. 
Veniturile salariale din sectorul public au crescut de la 
aproximativ 5% din PIB în 2004, la 8% în 2008. În cifre 
absolute, creșterea este și mai impresionantă — aproape 
s miliarde de euro pe an plătiţi în plus pentru salariile 


din sectorul public.” 

„În ciuda creșterii economice puternice și a reducerii 
sărăciei, cheltuielile sociale, pensii și asistenţă socială, 
fără a lua în calcul sănătatea sau educaţia, au crescut și 
ele, ajungând la 10,5% din PIB în 2008. Numărul persoa- 
nelor asistate de stat sub diferite forme a crescut până la 
11 milioane în 2008.” 


„Trebuie remarcat faptul că, în loc ca guvernul să ajute la 
construirea unei societăți cu o clasă de mijloc din ce în ce 
mai numeroasă, mai bogată și mai independentă, în peri- 
oada ultimilor ani a fost crescută dependența de stat...” 


„În România, a depăşi criza înseamnă a munci mai mult și 
mai bine, cu productivitate și eficiență mai mari. Ne ştim 
prea bine lipsurile — salariile au crescut ani de zile mai 
repede decât productivitatea muncii. leşim din această 
criză numai dacă inversăm această tendință. Iar soluţiile, 
din acest punct de vedere, sunt pe de o parte o anvelopă 
salarială pentru societăţile și regiile statului, iar pe de altă 
parte restrângerea cheltuielilor materiale şi a cheltuielilor 
salariale în instituţiile bugetare ale administraţiei centrale 
şi locale.” 


„Un element extrem de important — și aici este și un apel 
şi o atenţionare — se pare că foarte mulți cred că, dacă este 
criză, îşi pot permite să nu ramburseze creditele. Sigur, 
rezervele pe care le au băncile, în Banca Naţională, dar 
şi provizioanele constituite, le permit să acționeze și, în 
condiţiile în care unele persoane fizice, dar şi firme, deli- 
berat, întârzie rambursarea creditelor. Apelul meu extrem 
de serios este că cei care nu au probleme de rambursare, 
s-o facă, și s-o facă în timp util, pentru că, exact pentru a 
proteja sistemul bancar, vom analiza posibilitatea acțiunii 
statului, pentru ca cei care, deliberat, nu rambursează 
creditele, să fie stimulați să o facă...” 


„Curiozitatea este, privind la 2007, şi nu voi da nume, 
dar dacă sunt cumva aici reprezentanții acestor firme 
de construcţii e bine să ia notă de ce spun — pe 2007 
aproape toate au înregistrat pierderi lucrând în România, 

şi atunci vine întrebarea firească: dragi mari companii 
de construcţii europene, dacă tot înregistraţi pierderi în 
România, deci nu plătiți impozit pe profit, de ce veniți 
aici? Pentru că aici suntem într-o contradicție. Firmele 
românești care vin în subantrepriză înregistrează profituri 
şi îşi plătesc dările la stat, iar marile firme de construc- 
ţii europene în 2007 nu prea au înregistrat profituri în 
România. Şi revine obsedant întrebarea: de ce sau de ce 
vin? Și mai avem o serie de firme tot în construcții, tot 
europene, care au câștigat licitaţiile, sigur, din țări mult 
mai vechi decât noi în Uniunea Europeană. Au câștigat 
licitaţiile, au încasat avansul conform normelor FIDIC, 
până în 30%, după care doi ani nu s-a mişcat nimic pe 
şantiere. A fost nevoie de rezilierea contractelor și acum 
se stă în procese: de ce s-au reziliat contractele? Aș vrea să 
ştiţi că apreciem ca fiind extrem de importantă prezența 
investitorilor străini, dar și a firmelor străine, nu numai 
a investitorilor, și a firmelor străine care ne învaţă: cum 
să reabilităm drumuri, cum să construim autostrăzi. Dar 
vrem firme care să fie corecte în relaţia cu statul român.” 


„În același timp, tot ca nespecialist, vă pot spune că, o 
părere personală, nimic nu va mai fi ca înainte. Lumea se 
va schimba. Deocamdată nu recunosc politicienii. Ne este 
greu să spunem că sistemul global de creștere economi- 
că ce a fost stimulat până acum s-a dovedit atacabil, s-a 
dovedit foarte vulnerabil. Probabil că va fi foarte greu să 
mai facem tranzacţii cu bani electronici, va fi foarte greu 
să împrumutăm bani care nu există. Va fi foarte greu să 
ne mai bazăm dezvoltarea pe bani mutaţi doar cu un 
calculator. Eu cred că lumea va fi altfel după această criză 
şi nu va mai fi posibil să pleci cu 1.000 de dolari de la New 
York până la Singapore și în 30 de minute la Singapore 
în loc de 1.000 să fie 100.000 de dolari, să îi mai muţi 
după altă jumătate de oră la Hong Kong și să fie 1 milion 
de dolari să îi aduci înapoi la New York după trei ore de 
plimbat prin calculatoare, să spui dintr-o mie am făcut 
10 milioane de dolari în șase ore. Așa ceva nu va mai 

funcţiona, iar activele toxice nu vor mai putea fi bază de 
creştere economică artificială. Deci cred că lumea se va 
schimba, și viața economică și abordarea noastră despre 
piaţă. Piaţa nu va mai putea să facă dintr-un creion care 
costă ı leu, un creion care costă 10.000 lei doar pentru că 
așa dictează economia de piață. Și asta v-o spun pentru că 
ştiu, la nivelul șefilor de stat și de guvern, deciziile luate de 
punere sub control, de reglementare a sistemului bancar, 
a sistemelor financiare.” 


„În momentul de față, aparatul bugetar a devenit o povară 
pentru cetățeni și o povară pentru mediul de afaceri. Până 
la urmă sunt în producție 3,5 milioane de oameni care 
au de susținut 6 milioane de pensionari, 15 milioane de 
bugetari, copii la şcoală, sănătate, armată, nu se poate! 
(...) Este inacceptabilă o asemenea povară pentru cei 
3,5 milioane care produc.” 


„Din acest raport rezultă, fără niciun fel de dubiu, faptul 
că minoritatea romă este în epicentrul riscurilor sociale. 
Mai mult decât atât, și soluţiile pentru a preveni depre- 
cierea stării sociale a minorității rome sunt mult diferite 
faţă de orice altă analiză legată de populaţia României. 
Îmi permit să vă spun că, până când însăși minoritatea 
romă nu va fi conştientă de propria ei responsabilitate 
pentru a ieși din situația dificilă în care se află, putem să 
scriem încă zeci de rapoarte guvernamentale și de comisii 
prezidenţiale. Putem mări ajutorul financiar oricât, putem 
mări oricât alocaţiile sociale; până când minoritatea romă 
nu va fi ea însăși conștientă că are responsabilități față 
de ea însăși, problemele vor dăinui. Banii se vor cheltui 
cu eficiență minimă, iar progresele înregistrate vor fi, de 
asemenea, minime. Marea problemă a comunității este 
legată de veniturile pe care le are și de poziționarea în so- 
cietate. Niciodată veniturile romilor nu or să poată creşte 
până când nu vor fi angajaţi în câmpul muncii și niciodată 
nu or să poată fi angajaţi în câmpul muncii cu venituri 
corespunzătoare până când nu or să meargă la școală. 
V-o spun cu toată deschiderea: cheia evoluţiei pozitive a 

minorității rome este să-și trimită copiii la şcoală. Sigur, 
aici putem vorbi de situaţii în care apar incidente legate 
de discriminarea copilului rom. Eu le consider inciden- 
te relativ izolate, care nu caracterizează un fenomen de 
respingere a comunităţii în școli.” 


2010 


„Alternativa la acest program al încrederii pentru 
România este introducerea imediată a creşterii fiscalității, 
ca soluție de a aduce bani la buget. Aș vrea să fac un co- 
mentariu. Mulţi veți spune: reducere de 25% la fondul de 
salarii sau reducere de 15% la pensii. Orice calcul ne arată 
că, cel puţin în zona pensiilor mici, toată pensia se duce 
pe coșul zilnic şi pe cheltuielile curente — electricitate, 
telefon, gaze şi așa mai departe. O creştere a TVA i-ar fi 
afectat cel puţin la fel de mult pe cei cu pensii mici ca și 
reducerea cu 15% a pensiilor. Deci, aici lucrurile trebuie 
privite în ansamblul lor, dar esenţa, dincolo de acest lucru, 
a fost legată de grija de a nu pune în sarcina tuturor celor 
22 de milioane și mai ales în sarcina sectorului privat al 
economiei excesul de cheltuieli pe care îl are bugetul de 
stat al României...” 


„Noi nu vom putea deveni importanți, repet, nu vom 
putea deveni importanți atâta timp cât va trebui să mer- 
gem să imprumutăm bani ca să ne plătim pensii și salarii, 
atâta timp cât nu vom constata că Europa socială trebuie 
de fapt să devină Europa performantă, Europa modernă, 
Europa cercetării, Europa oricui, dar a ne amăgi că putem 
continua să împrumutăm bani pentru a ne plăti pensiile 
şi salariile este una din marile erori (...) A continua să 
împrumutăm pentru cheltuielile noastre interne, și nu 
pentru dezvoltare, ar fi o eroare care ne condamnă să 
rămânem tot mai în urmă față de statele dezvoltate ale 
Uniunii Europene (...) Accentuarea datoriilor nu face 
decât să ne reducă capacitatea de a decide la noi acasă. 
Unii râd de această afirmaţie, nu le vină să creadă. Eu 

îi mai atenţionez o dată că așa se întâmplă cu cei care 
nu-și vor controla cheltuielile de acum înainte. Sistemul 
capitalist dinainte de izbucnirea crizei nu mai există. 
Trebuie să construim un alt tip de capitalism, capitalis- 
mul adevărat, şi nu capitalismul speculativ. Trebuie să 
construim capitalismul solid, bazat pe competiţie solidă, 
pe capacitatea noastră de a face, pe capacitatea noastră 
de a ne crea binele zilei de astăzi, a zilei de mâine și a 
generațiilor viitoare. Dincolo de toate valorile, capacitatea 
noastră de a produce ceea ce consumăm devine vitală. 
Avem o șansă uriașă faţă de multe alte țări, șansa noastră 
uriașă că avem nivel de îndatorare mult mai scăzut decât 
al unor țări dezvoltate din punct de vedere economic. 
România are, spre exemplu, un nivel de indatorare de 
32-33% din Produsul Intern Brut; nu trebuie să ne batem 
joc, să-l creştem în continuare doar pentru a consuma. 
Dacă creștem acest nivel, trebuie să-l creștem pentru a 
ne dezvolta (...) Europa Centrală trebuie să revină la a 
valorifica munca, munca productivă, acea muncă ce ne 
aduce bunăstarea. Nu speculaţiile și creditele luate cu 
buletinul ne aduc bunăstarea, iar românii nu pot spune că 
n-au fost avertizaţi de la cel mai înalt nivel de competenţă, 
de la nivelul Băncii Naţionale, atunci când toate băncile 
le ofereau credite pe buletin.” 


„Va trebui să explicăm românilor că austeritatea trebuie 
să caracterizeze acțiunea guvernamentală, dar și a fiecărui 
român în parte și în anul 2011. Numai prin austeritate 
putem obţine o creștere mai mare de 1%-2%. Eu sper 
într-un 3%-4%, dacă guvernul va continua să ia măsuri- 
le care se impun pentru a crea condiţii de investiţii din 
bugetul de stat.” 


„Cu toţii trebuie să avem curajul să le spunem că sta- 
tul român nu își mai poate permite să plătească salarii 
și funcționarilor incompetenţi și bolnavilor închipuiți 
şi nu mai poate aloca ajutoare sociale celor care pot să 
muncească, dar nu vor.” 


303 


LR d 


„Pentru România, această criză a fost și o oportunita- 
te. Ne-a arătat vulnerabilităţile noastre. Trebuie doar să 
avem curajul și tăria să le corectăm. Corecţiile presupun 
inevitabil o perioadă de austeritate, în care fiecare dintre 
noi trebuie să renunţe la ceva, dar și să se gândească la 
binele comun. Austeritatea nu poate fi traversată fără 
solidaritate...” 


„Flexibilizarea Codului Muncii şi accentul pe perfor- 
manţă ar permite angajatului mai multe opțiuni pe piaţa 
muncii, iar angajatorului încurajarea unei competitivi- 
tăți bazate pe performanţa şi calitatea resursei umane. 
Flexibilizarea legislaţiei muncii ar duce pe termen scurt 
la scăderea ratei şomajului cu un punct procentual. Aici 
trebuie să obținem cooperarea sindicatelor, pentru că 
flexibilizarea forței de muncă prin modificări la Codul 
Muncii este în primul rând în avantajul salariaţilor.” 


„Aici îmi permit un comentariu, într-o lume extrem de 
avizată, şi sunt convins că acest comentariu va fi foarte cri- 
ticat, dar am obligaţia să vă spun ce gândesc. Am serioase 
îndoieli că, în general, Europa socială mai este o soluție, 
iar o Românie socială când ea nu este performantă, eco- 
nomic este imposibilă. Până nu ne punem economia la 
punct și să generăm venituri în bugetul de stat cu care să 
facem protecţie socială, trebuie să fim cinstiți și să spunem 
românilor că acum nu putem face o Românie socială, 
până nu facem o Românie performantă.” 


„Dacă Nicolae Ceaușescu stătea numai 10 ani, era un mare 
președinte în istoria românilor.” 


2011 


„Nu în ultimul rând, reforma statului înseamnă și refor- 
marea sistemului de sănătate. Dacă ați observat, atunci 
când vine vorba de sănătate, nu există decât o singură 
abordare: sistemul este subfinanțat. Nu afirm că nu este 

aşa. Dar înainte de a cere bani mai mulți pentru sistemul 
de sănătate, ca de altfel și pentru educaţie, elementul-che- 
ie este eficientizarea costurilor în interiorul sistemului. 
Bugetul de stat nu poate fi pregătit să continue să pom- 
peze bani într-un sistem de sănătate ineficient, cu prea 
multe spitale, cu prea multe paturi, cu prea puţină acti- 
vitate de prevenție și prea multă activitate în spitale (...) 
Eu sunt unul dintre aceia convinși că medicii trebuie să 
aibă contract cu spitalul și să nu fie un slujbaș de stat, 
să ştie cât costă o consultație, cât costă o operaţie, ce se 
încadrează în pachetul garantat pentru populație, foarte 
bine, se prestează gratuit, plătește Casa, ce este peste, 
plătește pacientul. Deci, nu numai disponibilizările, dar 
şi procesele de modernizare ale sistemului de sănătate 
sunt o altă sursă. Nu văd de ce doctorii, de ce actorii ar 
mai accepta să fie bugetari.” 


„Noul Cod al Muncii, dacă va fi adoptat, va crea mai multe 
locuri de muncă, pentru că angajatorii vor fi mai deschiși 
la angajări și temporare. Știind că nu mai au greutatea, 
dificultatea unor contracte pe perioadă nedeterminată, 
vor fi foarte tentaţi să deschidă companiile lor pentru an- 
gajaţi care vin, sunt angajați temporar, îi disponibilizează 
şi aşa mai departe.” 


„Pentru România, criza a fost o lecţie, o lecţie extrem 
de dureroasă, dacă privim numai și la cifre. Anul 2008: 
creştere economică pozitivă de 8,1% a Produsului Intern 
Brut, anul 2009: creştere economică negativă de 7,4%. 
Cifrele poate nu spun foarte mult, dar criza ne-a învăţat 
un lucru extraordinar de important, şi anume acela că o 
creștere economică bazată strict pe consum și pe o bulă 
imobiliară este o creștere nesănătoasă. Este o creștere 
care poate fi afectată şi la cea mai mică adiere a unei crize, 
darămite la o criză financiară şi economică de proporţiile 
celei prin care omenirea a trecut în perioada 2008-2009, 
şi chiar 2010. De aceea, oamenii politici din România, 
eu însumi, am devenit avocaţii altui tip de dezvoltare, 
şi anume: a dezvoltării bazate pe investiţii, a dezvoltării 

bazate pe cunoaştere, a dezvoltării bazate pe educaţie, a 
dezvoltării bazate pe cercetare...” 


„Nu văd, spre exemplu, de ce trebuie să continuăm să 
dăm ajutoare unuia care are trei hectare de pământ şi nu 
le lucrează, sau unuia care are un salariu bun, dar locuiește 
la bloc în București. De ce trebuie să continuăm să-i dăm 
subvenție la încălzire? Doar pentru că locuieşte la bloc? 
Deci, aș vrea să fie o corectă abordare. Da, reducem asis- 
tența socială în volum net, dar o focusăm către cei care au 
nevoie, și este posibil ca cei care au nevoie să primească 
sume mai mari decât cele pe care le primesc acum, când 
este generalizată subvenţia. Nu mai spunem că este și 
nedreaptă subvenţia, spre exemplu subvenţia la încălzire. 

i pare rău că intru în aceste detalii, dar mi se pare că 
este nevoie de o explicație. Un om cu mai mulți bani 
care are un apartament de 200 de metri pătrați, cuplat 
la sistemul central de încălzire, în București, primește 
o subvenție mult mai mare decât un pensionar care stă 
într-o garsonieră cu o suprafață de 40 de metri pătrați. 
Deci, este extrem de inechitabil ajutorul social, aşa cum 
îl acordăm acum...” 


„Este limpede însă că până la sfârșitul anului 2013, pentru 
economie, preţurile la energie şi la gaze trebuie să fie 
complet liberalizate, iar pentru populație, până în 2015...” 


„(...) a apărut cel mai tare politician al lumii şi proba- 
bil unii vor fi dezamăgiţi că nu se numeşte nici Obama, 
nici Putin, nici Medvedev, nici Sarkozy, nici Merkel, nici 
Băsescu, nici Papandreou, numele acestui politician se 
numește Piaţă. Nu am mai auzit în ultimele luni poli- 
ticieni care să vorbească despre ce este de făcut pentru 
popoarele lor, care este situația financiară a celor care i-au 
ales, toți încearcă să satisfacă cererile pieţei. Şi trebuie să 
recunosc că piaţa nu a ales pe niciunul dintre noi, dar 
toți, fără excepție, privim în primul rând la ce se întâmplă 
acolo. Este clar că piața ne-a pus pe toți cu spatele la zid, 
cel puţin pe europeni, şi ne cere mai mult decât putem 

da. Iar eu cred că această confruntare dintre piaţă și liderii 
politici europeni trebuie să înceteze printr-un armistițiu, 
un armistițiu pe un termen de 3-4-5 ani, pentru că noi nu 
avem soluții să câştigăm protejându-ne naţiunile, și piața 
nu poate omori exact cei de la care a câștigat cel mai mult: 
guvernele. De aceea cred că, dincolo de a alerga în urma 
realităţilor pieței și venind tot timpul prea târziu, dincolo 
de a încerca artificii neconvingătoare, suntem la momen- 
tul la care politicienii europeni trebuie să negocieze cu 
pieţele, şi nu brutal (... ) Aș mai face o observaţie legată 
de cauzele crizei. Criza datoriilor suverane este expresia 
demagogiei politicienilor, indiferent unde s-ar afla ei în 
Europa și în ce capitală ar locui. Datoriile nu au fost create 
în mod necesar pentru dezvoltare de infrastructuri sau 
pentru dezvoltarea sistemelor de educaţie sau pentru 
dezvoltarea cercetării. Cea mai mare parte a datoriilor 
statelor vine din creşterile nesustenabile de salarii, de 
pensii, de ajutoare sociale, din proiectarea unui sistem 
social nesustenabil pe termen foarte lung. Aceste sisteme 
au fost create pentru a aduce voturi, pentru a arăta ce 
bine guvernează în favoarea oamenilor politicienii aflați 
la putere, iar astăzi toată Europa socială plăteşte factura 
acestei abordări. Eu aş încheia spunând un singur lucru: 
această criză a pus capăt teoriei statului social nesustena- 
bil şi ne obligă la crearea statului performant, a statului 
competitiv, ca singură sursă de a crește prosperitatea 
cetățenilor noștri.” 


„Abdicarea regelui a fost un act de trădare al interesu- 
lui național al României. Un act de trădare din partea 
regelui. Ăsta e punctul meu de vedere (...) Pentru ma- 
joritatea dintre noi, Antonescu rămâne responsabil de 
Holocaust împotriva evreilor și țiganilor. Nimeni nu 
spune că România avea un șef de stat atunci, ăsta a fost 
doar prim-ministru. Doar pentru că unul a fost slugă la 
ruși îl iertăm de toate păcatele?” 

„În ultima perioadă societatea civilă de bună calitate s-a 
retras în cochilie; este timpul să revină, pentru că altfel 
locul ei va fi ocupat de foarte mulți neaveniţi, care se 
vor revendica a fi reprezentanţii societăţii civile. Avem o 
intelectualitate care, probabil, descurajată de criză, des- 
curajată de unele măsuri guvernamentale, descurajată 
de unele poziții ale mele, s-a retras și nu vrea să se mai 
implice în viața socială și politică. Este un apel, dacă vreți, 
pe care îl fac, la revenirea societății civile de bună calitate 
în prim-planul vieţii politice şi sociale prin contribuţiile 
pe care le poate aduce.” 


„Noi trebuie sa trecem de la taxarea muncii la taxarea 
proprietăţii. Avem o fiscalitate mare pe muncă, avem 
nevoie de o schimbare fundamentală în sistemul de taxe.” 


„BEC a confirmat neatingerea pragului pentru validarea 
referendumului. Asta înseamnă că românii au ales pentru 
Românie Constituţională, care-și doreşte un drum în UE 
consolidat (... ) Sunt convins că în zilele următoare vom 
vedea semnalele partenerilor noștri europeni, care vor 
constata că românii au fost deasupra clasei lor politice.” 


2013 


„N-avem ce căuta în sectorul privat. Așa cum nu a atins 
nimeni sectorul privat când s-au făcut reduceri de salarii la 
stat, nu are nimeni dreptul să-l atingă nici în continuare.” 


„Aş semnala problema pământului. Foarte curând, prin 
tratatul de aderare la UE, străinii vor putea cumpăra pă- 
mânt. Eu nu spun să nu cumpere, dar spun că ar trebui 
sa vindem tot atât pământ cât ne-au vândut alții nouă 
şi, pe de altă parte, avem obligația, președinție, guvern, 
parlament, să găsim soluţia de a-i credita pe agricultorii 
români în condiţii avantajoase, pentru a putea fi ei cei 
care cumpără pământul.” 

„A fi în UE nu înseamnă a nu avea reguli naționale. O 
uzină de mașini azi e aici, mâine se mută în Maroc, o 
fabrică de orice alte mașinării sau o fabrică de textile se 
delocalizează și merge spre est. Ce nu se poate delocaliza 
e pământul. El ne garantează și bunăstarea, nu numai 
hrana, pământul, agricultura, turismul, frumuseţile țării 
sunt lucruri care nu se pot delocaliza (... ) Ceea ce ne-a 
dat Dumnezeu nu poate fi delocalizat, doar ce e făcut de 
mâna omului poate fi delocalizat.” 


„Este important sa subliniez un lucru: la nivel european, 
a apărut în ultima vreme ideea că nu avem nevoie de 
austeritate, că sunt și alte soluţii de reechilibrare ma- 
croeconomică. Eu cred că sunt abordări greșite, care nu 
fac decât să întârzie procesele de revenire la echilibrele 
macroeconomice care să permită relansarea reală a creș- 
terii durabile.” 


„Cum Dumnezeu femeia romă poate ţine cinci-şase copii 
) 

. A » 

iar românca nu poate? 


„Constatăm că avem o creştere mult mai rapidă a popu- 
laţiei rome, se schimbă structura populaţiei și viteza va 
fi tot mai mare. Mă îngrozeşte, şi de ce deschid aceste 
subiecte: se va menţine situaţia și va trebui ca generaţia 
care vine să țină un număr mult mai mare de pensionari. 
Dacă scade generaţia tânără, cum să ţii un număr mult 
mai mare de pensionari? Un lucru este clar, dacă nu se 
schimba tendința — și nu pot fi optimist =, trebuie să facem 
ceva ca să meargă la şcoală copiii romi. Şi aș merge până 
la a sista alocaţia pentru copii, dacă nu se duc la școală. 
Dacă se menţine tendința, această minoritate va deveni 
destul de consistentă şi trebuie să fie la fel de instruită ca și 
majoritarii, ca să lucreze, să nu îi mai vedem la cerșit, să nu 
mai fie duși copiii la furat în autobuz. Trebuie făcut ceva.” 


„Românii nu pot fi mândri că avem 10 portavioane nu- 
cleare. Nu pot fi mândri că suntem cel mai mare popor 
din lume, pot fi mândri de ce avem — un popor talentat, 

relativ bine educat, capabil de efort, guverne consecvente, 
punerea interesului naţional deasupra celui de partid.” 


2014 


„Nu există lege care să interzică primarului să facă $ case 
pentru s profesori din resurse locale și să stabilizeze dască- 
lul acolo. Pentru că marea problemă a tânărului absolvent 
este că nu are casă. Domnule primar, dacă tu îi pui la dis- 
poziţie casa, sunt convins că vei avea profesor de engleză 
pentru copii. Nicio lege nu îţi interzice. Dar pentru asta, 
ca primar, trebuie sa nu fii demagog și să colectezi taxele 
locale. Dar tu, ca să fii ales, nu strângi taxele și strigi la 
guvern « daţi-mi bani!». Ca cetăţean, când vezi că prima- 
rul face o fântână arteziană, să îi spui: « Domnule primar, 
dar nu mai bine faceți o casă pentru un profesor?». Mai 
ales că, dacă faci o casă în regie proprie, cheltuieşti cam 
30% din cât costă o casă cumpărată.” 


„Eu mă duc vara la aceste zile ale comunelor, mai ales că 
este o ocazie sa te întâlneşti cu oamenii. Îmi place însă 
să particip la acele zile unde vin formaţii de folclor, se 
păstrează obiceiurile. Ce te faci însă că a dat cosmopoli- 
tismul peste noi; și pe fetiţele alea pe care le vezi în fundul 
gol la televizor primarul e mândru să le aducă acolo? Pe 
bani grei. În loc să aducă formaţii de folclor. Eu, dacă aș 
fi cetăţean al comunei și aș vedea că primarul îmi aduce 
acele fetiţe în fundul gol de la televizor, nu aș participa.” 


„S-a pus problema unei analize a capacității noastre de a 
chema rezerviștii sub arme. Avem o mare problemă, pen- 
tru că foarte mulți rezervişti sunt la muncă în străinătate. 
Va trebui să ne refacem capacitatea de a ne aduce rezer- 
viștii sub arme, dacă e nevoie. Mai e o problemă: balticii, 
Polonia, România - toţi am strigat să vină americanii. 
Dar ce obligaţii are contribuabilul american să plătească 
singur pentru securitatea noastră? Ei bine, guvernele 

trebuie să înțeleagă că este un imperativ creșterea capa- 
cității armatei române.” 


„Avem resursa noastră de producţie industrială, care, 
spre exemplu, este mineritul. Că vorbim de cărbune, de 
cupru, de aur, avem obligația să relansăm aceste ramuri 
industriale, care consolidează industrial România și cre- 
ează și locuri de muncă. Sigur, nu vreau sa se interpreteze 
că mai sunt un adept al utilizării tehnologiilor cu cianuri 
la Roşia Montană. Am văzut reacția populaţiei şi nu sunt 
unul care să trăiască desprins de reacția populaţiei.” 


„Nu plec de la premisa că partidele ar trebui desființate, 
dar ar trebui sancţionate pentru ce au făcut, și neîncrede- 
rea electoratului în aceste partide deja se vede.” 


„Închei asigurându-vă că între nevoia de consolidare a 
justiţiei și reflexul firesc de a-ți apăra fratele, aleg conso- 
lidarea justiţiei.” 

„Pe unii dintre ei îi voi dezbrăca public, vă asigur de asta, 
pentru că, de exemplu, sunt candidaţi deja anunțați care 
au lucruri ascunse în CV-ul lor. Sunt lucruri pe care le 
tăinuiesc, nu le spun. Ori cetățenii trebuie să știe despre 
orice candidat tot. Tot ce-i important, nu vorbesc de 
relaţia din familie, nu se bagă nimeni în familia nimănui, 
în relaţiile private ale nimănui, dar când ai aparţinut de 
anumite instituții și nu-ți treci în CV și vrei să devii pre- 
şedintele României, acest lucru n-ai voie să-l faci.” 


„De zece ani sunt într-o dispută cu sistemul, pe care 
domnul Iliescu l-a protejat, pentru că așa a înțeles el, un 
sistem care pe domnul președinte Constantinescu l-a 
înfrânt, aşa cum declara chiar el, sistem pe care eu zic că 
l-am îngenuncheat. A fost o luptă cumplită, dar energia 
mi-am luat-o de la oameni și aici sunt mulți oameni care 
au crezut în mine.” 


„Eu nu spun că nu este o prioritate din a-ți cumpăra o 
casă, dar, în opinia mea, reflexul acesta pe care îl are ro- 
mânul să-și cumpere casă diminuează major mobilitarea 

forței de muncă în România. Uitaţi-vă în filmele ameri- 
cane, îi vedeți cum își iau trei valize și au plecat de acasă 
pentru că nu au găsit un loc de muncă bine plătit (...) Nu 
vreau să vă mobilizez către ideea că un om nu are nevoie 
de o casă. Are nevoie, dar fiţi pragmatici, nu sentimentali. 
Noi am rămas cu chestiunea asta cu casa de pe vremea 
comuniștilor. Să avem o casă proprietate. Dar atunci era 
și locul de muncă asigurat acolo unde aveai casa. Ori viaţa 
într-o economie liberă, într-o societate liberă, înseamnă 
competiţie, iar competiția te împinge să fii mobil.” 

